 IMOGEN KEALEY ELIBERARE TRADUCERE DIN LIMBA ENGLEZĂ: LAURA COMĂNESCU EDITURA LITERA BUCUREŞTI, 2020 Imogen Kealey Liberation Copyright © 2020 Heliotrope Entertainment Roman scris de Imogen Robertson, bazat pe scenariul de Darby Kealey Ediţie publicată pentru prima dată în Marea Britanie în 2020 de Sphere, un imprint al Little, Brown Book Group  Editura Litera O P 53; C P 212, sector 4, Bucureşti, România tel : 021 319 63 93; 0752 101 777 Ne puteţi vizita pe  Imogen Kealey Eliberare Copyright © 2020 Grup Media Litera pentru versiunea în limba română Toate drepturile rezervate Editor: Vidraşcu şi fiii Redactor: Gabriela Cojocaru Corector: Păuniţa Ana Copertă: Cătălin Ancoreanu Tehnoredactare şi prepress: Bogdan Coscaru Seria de ficţiune a Editurii Litera este coordonată de Cristina Vidraşcu Sturza Descrierea CIP a Bibliotecii Naţionale a României KEALEY, IMOGEN Eliberare / Imogen Kealey; trad din lb engleză: Laura Comănescu – Bucureşti: Litera, 2020 ISBN 978-606-33-5630-8 ISBN EPUB 978-606-33-5568-4 I Comănescu, Laura (trad ) 821 111 Imogen Kealey este pseudonimul lui Darby Kealey şi al lui Imogen Robertson Darby Kealey este scriitor şi producător în Los Angeles Filmografia sa include Patriot, un serial pentru Amazon bine primit de critici, şi numeroase proiecte de film şi televiziune în derulare Scenariul său de lungmetraj, Liberation, a fost nominalizat pentru Blacklist în 2017 Kealey deţine o diplomă de masterat în scenaristică de la UCLA şi o diplomă de licenţă în ştiinţe politice de la UC Santa Cruz Imogen Robertson este scriitoare de ficţiune istorică S-a născut şi a crescut în Darlington, a studiat rusă şi germană la Cambridge Acum locuieşte la Londra Înainte să devină scriitoare, a regizat pentru TV, film şi radio Este autoare a câtorva romane, inclusiv seria Crowther şi Westerman Imogen a fost inclusă pe lista scurtă a CWA Historical Dagger de trei ori (2011, 2013 şi 2014) şi, de asemenea, pentru cel mai prestigios premiu, Dagger in the Library A scris şi King of Kings, în colaborare cu legendarul autor de bestselleruri, Wilbur Smith PARTEA I MARSILIA, IANUARIE 1943 Capitolul 1 A fost o idee proastă Foarte, foarte proastă La naiba! Nancy închise ochii o secundă, se ghemui în spatele ruinelor unui zid şi trase adânc aer în piept Mirosul clădirilor în flăcări o zgâria pe gât, iar fumul îi ardea ochii, infiltrându-se în spaţiul îngust în care se ascunsese Muşchii i se crispaseră din cauza efortului de a încăpea în locul acela mic Auzea limpede vocile nemţilor care patrulau Auf der linken Seite Se auzea din stânga Cu o zi înainte, zidul în spatele căruia se ascundea acum făcuse parte dintr-o casă Fusese unul dintre miile de blocuri înghesuite la marginea Marsiliei, unde locuitorii mai puţin respectabili ai oraşului se băteau, făceau escrocherii şi îşi negociau traiul de la o zi la alta Acum se adăpostea printre dărâmăturile unei foste camere murdare Era îmbrăcată într-unul dintre paltoanele ei bune şi purta nişte pantofi cu toc destul de buni, dar care o strângeau Locul era însă îngrozitor de strâmt Cerul senin de iarnă se vedea prin rămăşiţele etajului de sus, dar camera în care era avea doar o singură uşă Făcuse o mare prostie că se ascunsese aici de patrula germană Germanii îşi croiau drum printre ruine, în timp ce colegii lor continuau să monteze explozibil sus pe deal, pentru a-i alunga pe foştii locuitori ai Cartierului Vechi Mergeau din casă-n casă De pe deal răsunau tunete surde şi se auzea cum cad bucăţi de tencuială, însoţite de ecoul rafalelor ocazionale — Au mai găsit nişte şobolani, băieţi, spuse un bărbat mai în vârstă, probabil ofiţerul — Dar eu vreau un şoricel, răspunse unul dintre oamenii lui şi izbucniră cu toţii în râs Nici unul dintre prietenii bogaţi ai lui Nancy n-ar fi putut concepe să vină vreodată în partea asta a oraşului, nici măcar înainte de război Era prea periculos Prea ciudat Cu toate astea, în prima ei zi în Marsilia, în urmă cu cinci ani, Nancy se aventurase pe străzile înguste şi abrupte ale Cartierului Vechi şi se îndrăgostise de el şi de nelegiuiţii, beţivii şi jucătorii de noroc pe care îi întâlnise aici Îi plăcea atmosfera apăsătoare şi amestecul de culori Se simţise în largul ei din capul locului Avea un mare talent să meargă în locuri în care nu se cuvenea, ceea ce însemna că-şi putea câştiga existenţa ca jurnalistă în Franţa Şi mai ştia că, fiind australiancă, putea scăpa basma curată din nişte situaţii la care franţuzoaicele, care ţineau atât de mult la reputaţia lor, nici n-ar fi îndrăznit să se gândească De atunci, Nancy continuase să se plimbe pe străduţele şi aleile întortocheate fără teamă, fumând cot la cot cu băieţii de la colţ şi făcând schimb de înjurături cu şefii lor Chiar şi după ce se logodise cu unul dintre cei mai bogaţi industriaşi din oraş, Nancy continuase să meargă oriunde avea chef Nu i se întâmplase niciodată nimic După ce începuse războiul şi nu se mai găseau provizii nici măcar în teritoriile Vichy, se împrietenise deja cu jumătate dintre bişniţarii din oraş — Căpitane, nu e nimeni aici! — În regulă Mai departe, băieţi Veniseră naziştii însă, cu urâţenia şi violenţa lor gratuită, iar toate poveştile cum că ar mai fi fost zone neocupate în Franţa se năruiseră Naziştii deciseseră apoi că cea mai bună cale să scape de agitatorii, de contrabandiştii şi de hoţii din Cartierul Vechi e să le ardă casele şi să-i împuşte pe cei care încă nu fugiseră Aşa că, ghemuită în spatele zidului, auzind patrula cum se apropie, Nancy fu nevoită să recunoască faptul că fusese o idee proastă să vină într-o ultimă misiune aici, când trupele SS scurmau printre ruine după supravieţuitori şi fugari Nu fusese deloc o idee inteligentă când ea era chiar persoana pe care voiau cu disperare s-o găsească sadicii cu pumnul de fier, ea era curierul Rezistenţei, cea care transporta clandestin oameni, ea era Şoarecele Alb Ea, domnişoara Nancy Wake, fostă jurnalistă şi prinţesa răsfăţată a înaltei societăţi din Marsilia Nu că ar fi avut de ales Fiecare misiune în care mergea era importantă, dar cea de acum era vitală şi trebuia să se întâmple astăzi, chiar dacă germanii făceau prăpăd în jurul ei Plecase hotărâtă din vila luxoasă în care locuia cu Henri, se strecurase pe lângă patrule, identificase persoana cu care trebuia să ia legătura, îl apostrofase pe şmecherul acela împieliţat şi agitat să se ţină de cuvânt precum se înţeleseseră şi pusese mâna pe lucrul pentru care venise Ţinea cu grijă pachetul sub braţ Era învelit în foile unor publicaţii pro naziste ale tipografiei Vichy O costase o mie de franci şi meritase fiecare bănuţ – dacă reuşea să se întoarcă teafără Acum însă trebuia să scape de aici Nu ar fi avut nici o şansă să ajungă la timp la întâlnire dacă o prindeau şi o luau la întrebări, chiar dacă puneau botul la „Cine, eu, domnule ofiţer? O, m-am rătăcit când mă întorceam de la spa Ce bine vă stă în uniforma asta! Sunt convinsă că mama dumneavoastră e tare mândră” Doar Dumnezeu ştia de câte puncte de control trecuse în ultimii doi ani flirtând şi fluturând din gene, c-un strop de ruj pe buze, în timp ce ducea comunicate secrete şi piese de radio pentru Rezistenţă, ascunse în căptuşeala de la poşetă sau prinse strâns de interiorul coapsei Dar trebuia neapărat să ajungă la întâlnire Doi din patrulă ajunseseră deja în hol Fir-ar să fie! Dacă ar fi putut să-i scoată din nou în stradă, ar fi putut-o zbughi prin spatele clădirii Dacă nu, era nevoită să tragă Băgă mâna în poşetă, îşi pescui revolverul şi îşi umezi buzele Nu era timp pentru procese de conştiinţă Trebuia să rezolve problema Îşi ridică capul şi privi în stânga şi în dreapta străzii peste marginea sfărâmată a ferestrei Casa de pe partea cealaltă a drumului, spre est, încă mai avea pereţi în picioare la etajul de sus Cineva se zgârcise la explozibil Nancy văzu o masă cu o vază aşezată cu grijă în mijloc, într-o cameră care nu mai avea nici pereţi, nici tavan Unicul trandafir înflorit din vază unduia în adierea curenţilor făcuţi de flăcări Superb Nancy deschise butoiaşul revolverului şi-l goli de gloanţe, pe care apoi le azvârli de cealaltă parte a străzii înguste Unul dintre soldaţii din stradă se răsuci încruntat, simţind mişcare Nancy se lipi din nou de zid şi îşi ţinu respiraţia Unu, doi Apoi urmă o pocnitură Focul ajunse la primul glonţ, apoi la următorul — Foc de răspuns! Cei doi soldaţi din hol se întoarseră în stradă şi începură să tragă în clădirea care ardea Nancy simţi mirosul de cordită din uniformele lor Se strecură din cameră şi dispăru în spatele casei Patrula continua să tragă în fantome Nancy deschise uşa din spate, alergă prin curtea îngustă şi plină de dărâmături, după care se afundă în labirintul de străduţe dosnice şi anonime până când ajunse în relativă siguranţă pe Rue de Bon Pasteur Acolo nu era nimeni Alergă drept în jos pe deal, chiuind triumfal, cu pachetul încă sub braţ, în timp ce cu o mână acoperită de mănuşa de catifea îşi ţinea pălăria elegantă de paie, încercând din răsputeri să nu râdă şi pătrunzând în piaţă ca un copil pe bicicletă Nimeri drept în altă patrulă Sau era cât pe ce Stăteau cu spatele la ea Se lipi de cel mai apropiat perete şi o luă tiptil în sus pe deal De la fereastra de sus a casei de peste drum, o pisică se uită la ea şi clipi Nancy o privi şi îşi duse degetul la buze, sperând că animalul nu va pricepe de la distanţa aceea că e genul de persoană care preferă câinii Jumătate de metru mai încolo văzu umbra unei deschizături din strada pustie Era o alee pe care de-abia dacă încăpea o persoană, plină de Dumnezeu ştie ce mizerii Reuşi să se strecoare pe lateral, încercând să nu se atingă cu marginile paltonului de zidurile suspect de soioase La fel păreau şi dalele de sub picioarele ei Doamne, ce miros! Nici măcar gurile de canalizare din târgul de peşte în miezul verii nu miroseau aşa Nancy respira pe gură, asurzită de bătăile propriei inimi Spera ca servitoarea să reuşească să-i salveze pantofii, chiar dacă o strângeau Auzi din nou vocile patrulei Înşfăcaseră un amărât Îi auzea cum ţipau la el, iar el le răspundea timid Părea disperat şi înspăimântat — Nu le arăta că ţi-e frică, prietene, şopti ea printre dinţi Nu faci decât să-i întărâţi — În genunchi! Nu era de bine Nancy se uită în sus la fâşia îngustă de cer limpede şi albastru de deasupra şi se rugă Nu că ar fi crezut în Dumnezeu, dar poate francezul credea, sau neamţul cu puşca Oare câţi oameni se ascundeau acum în casele din jur şi ascultau, prea îngroziţi însă pentru a face vreo mişcare? Poate şi ei se rugau Poate conta Poate nu Auzi pe cineva armând o puşcă, iar apoi un strigăt şi zgomot de paşi venind de sus dinspre deal, alergând către locul în care stătea ea ascunsă Idiotul încercase să fugă Pocnitura focului de armă răsună în pereţii înalţi Când glonţul nimeri, Nancy auzi un suspin gutural foarte aproape de ea Se uită în lateral exact la timp ca să-l vadă cum cade, cu braţele întinse în faţă, paralel cu locul în care era ea, în mijlocul drumului abrupt Avea faţa întoarsă spre ea Iisuse, era doar un copil de cel mult optsprezece ani! Avea tenul neted şi măsliniu al unui băiat născut sub soarele marsiliez, ochi de un căprui profund şi pomeţi înalţi Purta o cămaşă de in fără guler cum purtau toţi muncitorii din zonă, subţiată de atâtea spălări, dar de un alb imaculat Cu siguranţă munca unei mame devotate Doamne! Mama lui unde o fi fost? Sângele începuse să-i băltească sub piept şi să se prelingă între pietrele rotunjite ale caldarâmului Buzele i se mişcau de parcă încerca să-i şoptească un secret Apoi, imaginea lui fu acoperită de bocancii unui soldat german Se întoarse spre piaţă şi strigă ceva Nancy nu reuşi să înţeleagă Se auzi un răspuns scurt Soldatul îşi dădu arma jos de pe umăr, trase piedica şi o ridică Se dădu jumătate de pas în spate, astfel încât Nancy putu să vadă din nou faţa puştiului Universul se îngustase în peticul acela de alee pietruită, în peretele cu tencuială galbenă înfiorat de lumina soarelui şi în mişcarea buzelor băiatului muribund Poc! Sânge şi creier ţâşniră pe caldarâm Corpul lui zvâcni şi apoi se linişti, iar lumina din ochi i se stinse brusc, total Nancy simţi o pală de furie cum se ridică din ea Dobitoci nenorociţi şi criminali! Băgă mână în poşetă şi-şi încleştă degetele în jurul revolverului, înainte să-şi aducă aminte cu amărăciune că era gol — Ah, căcat! spuse soldatul încet, ştergând o dâră de sânge de pe marginea tunicii Stătuse prea aproape Era învăţătură de minte Soldatul se uită spre fereastra unde fusese pisica, apoi în susul şi-n josul străzii Nancy nu avea încotro s-o ia Încă o secundă şi ar fi văzut-o şi nu ar fi avut ce să facă Dacă nu putea să-l omoare, trebuia să-l facă din vorbe Începu să pregătească scuze şi linguşiri Să o facă pe fetiţa speriată? Sau poate pe casnica franţuzoaică indignată care putea să-l intimideze până şi pe un ofiţer SS cu discursul ei despre soţul bogat şi prietenii sus-puşi? Uneori atacul e cea mai bună apărare I-ar fi făcut foarte mare plăcere să-i urle în faţă, chiar dacă o împuşca la final Încă un strigăt din piaţă şi soldatul se întoarse Coborî dealul, aruncându-şi arma peste umăr şi lăsând Şoarecele Alb, tremurând de furie, în ascunzişul său Trebuia să aştepte, aşa că numără până la 50 şi privi faţa mortului Unu Hitler vorbind la Berlin Nancy în mijlocul unui mic grup de jurnalişti, neînţelegând cuvintele, dar simţind entuziasmul sălbatic, grotesc al mulţimii Privise în jur, la prietenii ei, toţi corespondenţi străini, toţi din Paris, ca şi ea, toţi, ca şi ea, veniţi în Germania ca să vadă cu ochii lor ce făcea omuleţul ăsta caraghios Erau mai în vârstă şi aveau mai multă experienţă, dar absolut toţi păreau la fel de speriaţi şi de scârbiţi ca şi ea Doi Huligani din Viena în cămăşile maro ale Sturmabteilung-ului spărgând geamurile magazinelor evreieşti, târând de păr proprietarii în stradă şi bătându-i în faţa vecinilor; vecinii întorcând privirea în altă direcţie; vecinii râzând şi aplaudând Trei Polonia invadată, declaraţia de război şi lunile de aşteptare care au urmat Patru Nancy înghesuind refugiaţi în ambulanţa ei când Franţa capitulase Cinci Luptători germani secerând cu mitraliera şiruri de femei şi copii Şase Henri întors de pe front dezamăgit şi umilit de viteza cu care Franţa fusese înfrântă Şapte Ziua în care Parisul capitulase Imaginile apăreau într-o procesiune organizată Nancy îşi încleştă pumnii În acea zi, la Viena, îşi jurase că, dacă vreodată va avea ocazia să le facă rău naziştilor, o va face, iar toate lucrurile prin care trecuse începând de-atunci îi întăriseră convingerea Se hrănea cu ura pe care le-o purta Se bucura de fiecare mică victorie Era convinsă că Hitler era nebun şi că totul se va termina când se va izbi de măreaţa stâncă a Rusiei Va face orice pentru a grăbi măcar cu o clipă prăbuşirea regimului său monstruos şi bolnav de ură Ştia că ar fi trebuit să-i fie teamă, să-şi ţină gura, să stea cuminte şi să aştepte implozia lui Hitler şi a brigăzii lui dezgustătoare, dar era prea furioasă ca să fie speriată şi nu prea îi ieşea treaba cu ţinutul gurii Cincizeci Acest om Acest băiat, prins de cei care ocupaseră şi distruseseră Cartierul Vechi al Marsiliei, omorât cu sânge-rece de un invadator cu puşca Lumina care îi dispăruse din priviri Nancy ieşi din nou în stradă şi merse până în piaţă fără să se uite la cadavru Nu-l va uita niciodată Îşi desfăcu bicicleta de la gardul fântânii, puse pachetul în coşuleţ şi ieşi din cartier pedalând Când ajunse la faleză, la marginea Mării Mediteraneene ce strălucea ca o bijuterie sub cerul rece de iarnă, îşi scoase o mănuşă, se aplecă în faţă şi tăie hârtia de ziar cu manichiura ei perfectă, drept, de parcă ar fi folosit un cuţit În pachet era o sticlă de Rug din 1928, aceeaşi şampanie pe care Henri o comandase în noaptea în care se cunoscuseră la Cannes Nancy întoarse pachetul ca să nu se vadă tăietura şi continuă să meargă spre zona cochetă a oraşului, unde locuia cu Henri de când începuse războiul Şocul pe care îl simţise când văzu omul murind începea să se stingă Îşi ridică faţa spre soare şi lăsă adierea să-i răcorească pielea Să-i ia dracu’ pe nemţi! Oferiseră o recompensă de o sută de mii de franci pentru capturarea Şoarecelui Alb, deci făcea bine ce făcea O sută de sticle de şampanie excelentă de pe piaţa neagră Ar fi închinat un pahar pentru asta, dar acum se ducea acasă să se pregătească de nuntă Capitolul 2 Henri Fiocca o privi de la fereastra camerei sale cum urca pe alee Simţi cum i se ridică o piatră de pe inimă şi senzaţia familiară de admiraţie, frică şi furie Chiar şi în ziua nunţii trebuise să se ducă într-o misiune Scrisori pentru Rezistenţă probabil, documente false pentru vreun refugiat care voia cu disperare să fugă din Franţa, componente de radio pentru celulele Rezistenţei din Marsilia, Cannes sau Toulouse Nancy era mereu pe drum riscându-şi viaţa ca să ducă bani sau mesaje câte unui prieten dubios al altui prieten Ura lucrurile astea Structura laxă şi improvizată a reţelei Rezistenţei o obliga să aibă încredere în străini, iar în perioada asta nu puteai să ai încredere nici măcar în propria familie Henri era patriot – îi ura pe germani cum îi ura şi Nancy, cu aceeaşi furie oarbă De aceea îşi împărţea averea şi masa cu oricine ar fi putut să-i facă vreun rău duşmanului Dar tot îşi dorea din tot sufletul să nu trebuiască să-şi împartă şi logodnica Nancy părea că se născuse fără frică, dar Henri ştia ce înseamnă frica Dragostea pe care i-o purta îl învăţase asta Îşi puse mâna pe marginea ferestrei şi îi şopti numele, în timp ce Nancy dispăru în casă Intrase în viaţa lui ca un meteorit şi împrăştiase în drumul ei, în egală măsură, lumină, magie şi haos Se îndrăgostise de ea dintr-odată, total, în seara în care se cunoscuseră Era de parcă ar fi sărit de pe marginea prăpastiei în îmbrăţişarea zguduitoare a oceanului, dar nu era sigur ce voia ea de la el Era mult mai în vârstă ca ea, iar viaţa lui, în ciuda luxului, era mult mai plictisitoare decât a ei După un an, descoperise că ei nu-i păsa de banii lui O, îi plăcea să-i cheltuie, la fel cum îi plăcea orice altă bucurie, dar o făcea cu încântarea unui copil Încetul cu încetul, aflase despre copilăria oribilă a lui Nancy, despre fuga ei din Australia în America şi, la şaisprezece ani, la Londra; nevoia ei disperată de a pune un ocean, o jumătate de lume între ea şi copilăria ei nefericită se transformase într-un apetit sălbatic pentru plăcere şi într-o autonomie aprigă După încă un an, Henri îşi dăduse seama că până şi Nancy avea uneori nevoie de sprijin şi îl alesese pe el Pe el Inima i se umplu de mândrie În seara aceea îi va deveni soţie Ştia că nu o să înceteze să-i cheltuiască averea şi că o să se expună în continuare unor riscuri nebuneşti pentru Rezistenţă, chiar dacă se căsătorea cu el, nu-şi făcea nici un fel de iluzii în privinţa asta, dar măcar în acea zi şi în acea seară o să ştie unde e, o să ştie că e a lui — Poate că ar trebui să vorbesc eu cu Nancy, se auzi din spatele lui o voce subţire şi nazală Dacă nu poate să ajungă la timp la întâlnirea cu coafeza nici măcar în ziua nunţii, poate că nu vrea să se mărite Henri se uită peste umăr Sora lui stătea semeaţă pe marginea patului, ca un cocor bătrân Fusese frumuşică în tinereţe, chit că avea o faţă lungă şi buze subţiri, dar într-un fel sau altul, în ciuda averii, devenise o acritură, iar lui i se părea că asta o urâţise Insistase să vină cu el când se dusese să se îmbrace, într-o ultimă încercare disperată să-l convingă să nu se căsătorească — Poţi să încerci dacă vrei, Gabrielle Dar o să-ţi spună să pleci şi s-o laşi în pace Şi adu-ţi aminte că pe ea n-o constrânge dragostea frăţească Eu poate că nu o să te dau afară, dar ea te va da Gabrielle ignoră aluziile, oricât de clare ar fi fost Continuă cu vocea ei subţire şi tânguitoare de ţânţar: — Măcar atâta lucru pot să zic despre ea Înjură în franceză ca un marinar înainte de îmbarcare Unde a învăţat asemenea cuvinte, Henri? E dezgustător Henri zâmbi Era una dintre marile lui bucurii s-o audă pe Nancy înjurând cu poftă în limba ei adoptivă — Este un lingvist înnăscut, Gabrielle — Prostii! Nu are nici un pic de zestre! Nu vrea să se convertească la catolicism! Crede în Dumnezeu măcar? — Mă-ndoiesc Tânguielile deveniră şi mai piţigăiate — Cum ai putut, Henri, cum ai putut să întinezi familia noastră cu târfuliţa asta australiancă? Întrecuse măsura; până şi iubirea de frate avea o limită Henri îşi ridică sora de umeri şi o împinse ferm spre uşă — Gabrielle, dacă mai vorbeşti în felul ăsta despre soţia mea, nu mai ai ce căuta la mine în casă Dacă ar fi să renunţ la bani, la afaceri şi la familia mea dragă pentru o oră în compania lui Nancy în cea mai murdară speluncă din Montmartre, aş face-o fără nici o ezitare Ieşi! Gabrielle îşi dădu seama că exagerase, iar acum tonul ei deveni rugător — Mă gândesc numai la binele tău, Henri, reuşi să-i zică înainte ca acesta să-i trântească uşa în faţă Slavă Domnului că nu ştie despre ceea ce face Nancy pentru Rezistenţă, se gândi Henri S-ar duce ţup-ţup imediat la Gestapo Amestecul de ură pentru Nancy şi lăcomia pentru recompensă i-ar face ghearele dornice de sânge Se întoarse spre oglindă şi îşi netezi părul Prietenii îi spuneau că arăta de parcă întinerise de când începuse războiul Nu le putea spune că ei erau cei care îmbătrâneau prea repede Nu voia să-i jignească spunându-le că Nancy, o puştoaică fugară din celălalt capăt al lumii, îi dăduse speranţă şi un scop în viaţă, pe când ei, loiali cum le erau soţiilor lor, încă erau năuciţi de şocul înfrângerii Franţei, de fuga soldaţilor britanici de la Dunkirk şi de îngrozitoarea bombardare a flotei franceze la Mers-el-Kébir de pe coasta Algeriei franceze, la ordinul lui Churchill însuşi Peste o mie de francezi fuseseră ucişi de bombe britanice Asta-i zguduise complet pe compatrioţii săi, aşa încât mulţi se retrăseseră în casele lor Nemţii credeau acum că toată ţara e a lor Dar nu era Franţa avea să se ridice din nou Nancy îl convinsese de asta Cum ar fi fost viaţa fără ea? Îl trecu un fior Ar fi fost un chin În plus, Nancy părea că se cunoaşte cu toţi speculanţii de pe piaţa neagră de pe Riviera Masa lor era mereu doldora de carne proaspătă, pe care o împărţeau cu prietenii lor care nu aveau nici bani, nici pile Henri era sigur că nu mai stătuse la masă doar el cu Nancy de vreun an Auzi un ciocănit în uşă — Ce e? răspunse morocănos, gândindu-se că sora lui îşi făcuse curaj pentru un ultim asalt Nancy intră tiptil ca o pisică Nu avea cum să fi trecut mai mult de zece minute de când intrase în casă şi deja avea părul ondulat şi adunat într-o coafură înaltă care îi încadra faţa în formă de inimă, cu buzele pline, roşii-vişinii, cu faţa albă, pudrată şi rochia albastră unduind şi şerpuind pe curbele pline ale sânilor şi ale şoldurilor — Aşa o să mă-ntâmpini de fiecare dată când îţi bat la uşă de acum încolo, Henri? Făcu un pas spre ea cu o sclipire în ochi, dar ea ridică mâna — Nu mă răvăşi, monstrule! Voiam doar să-ţi spun că sunt gata să mă faci femeie cinstită, asta dacă nu te-a deturnat Gabrielle Îi făcu cu ochiul Deşi am văzut-o smiorcăindu-se în batistă jos, în hol, mai devreme, deci bănuiesc că a eşuat El îi puse mâinile pe şolduri, simţind cum se mişcă mătasea albastră a rochiei pe pielea ei, dar nu încercă s-o sărute — Cum ai putut să ieşi azi, Nancy? În mijlocul haosului În ziua nunţii noastre Ea îi puse mâna pe obraz — Îmi pare rău, nu mârâi la mine, Moş Martin Era important, cel puţin pentru mine Sunt acasă acum — Ai văzut noile afişe care oferă o recompensă de o sută de mii de franci pentru Şoarecele Alb? Pare-se că nu a trecut neobservată şmecheria ta cu scos prizonierii din Puget — A meritat, spuse ea, dându-i cu blândeţe la o parte mâinile de pe şolduri, înainte ca strânsoare lui să-i strice mătasea delicată şi extrem de scumpă Oamenii aceia pot face ceva acum Deşi pilotul britanic era un dobitoc Se plângea de mâncare şi de înghesuiala din ascunzătoare, de parcă noi nu ne-am riscat viaţa ca să-l salvăm pe el Henri se dădu un pas în spate Gabrielle mereu îi vorbea despre femeile cu care s-ar fi putut însura, franţuzoaice frumoase, elegante, ascultătoare I-ar fi ţinut afacerile în ordine şi ar fi stat cuminţi acasă Dar toate celelalte femei din lume dispăreau când se gândea la Nancy Spiritul ei aprig, vorbele ei feroce Felul în care refuza să fie intimidată Se lupta parte-n parte cu lumea, ca un pugilist de talie mondială Contrastul dintre aceste două imagini, boxerul masiv, brăzdat de vânătăi şi această tânără superbă în mătase albastră, cu ruj roşu, îl făcură să pufnească în râs, iar ea îi aruncă o privire întrebătoare — Şoarecele Alb nu e un nume potrivit pentru tine, Nancy Tu eşti o leoaică Bine, mergem să ne căsătorim? Îşi puse pe el sacoul, iar ea se apropie să-i ajusteze cravata Simţi mirosul de Chanel de pe pielea ei caldă — Desigur, monsieur Fiocca Mergem Petrecerea, dată la Hotel du Louvre et Paix, fu un succes fulminant Nici măcar privirile acre ale rudelor lui Henri nu putură ştirbi victoria triumfală a momentului Oricât de curios ar fi fost cineva despre cum reuşise noua madame Fiocca să pună mâna pe o asemenea avere, nimeni nu scoase nici un cuvânt pe acest subiect şi cu toţii se lăsară în totalitate pradă plăcerii Nancy era extrem de fericită Ştia că petrecerea o să rămână în istorie şi că Henri era mândru de ea Fiecare oră pe care o petrecuse contrazicându-se şi certându-se cu bucătarii, florarii şi croitorii meritase Ce mai zici acum, Marsilia? Îl luă de mână pe sub masa împodobită din capătul sălii de bal El era întors cu spatele la ea, glumind cu unul dintre şefii şantierului naval, dar îi strânse vârfurile degetelor şi îi masă podul palmei cu degetul mare într-un fel care îi dădu fiori — Madame Fiocca, se auzi o voce chiar lângă ea Era Bernard, managerul hotelului, unul dintre prietenii cei mai buni ai lui Nancy Se dădu un pas în spate pentru a permite unui ospătar să aşeze frapiera de argint la cotul ei şi pahare curate în dreptul ei şi al lui Henri, după care ridică sticla rece din gheaţă, i-o arătă şi, când ea îi făcu semn, o deschise Sticla eliberă un sfârâit în mâinile sale experimentate Le turnă amândurora în pahare Henri se întoarse cu spatele la prietenul său, văzu eticheta şi anul şi începu să râdă în hohote — Cum ai reuşit una ca asta, Nancy? — Ţi-am spus că plec într-o misiune foarte importantă azi, Moş Martin El scutură din cap şi luă paharul cu un zâmbet şovăitor Nancy se ridică în picioare şi lovi cu furculiţa în paharul plin Cu coada ochiului o văzu pe Gabrielle cum stătea ţeapănă alături de tatăl ei, Claude, un om la fel de neprietenos Cum să ţină mireasa un toast la propria nuntă? Scandalos! Ba bine că nu, dar asta n-o împiedica pe Nancy să ţină un toast Gesticulă din mâini — Linişte, scandalagiilor! Liderul trupei îi opri pe muzicieni în mijlocul cântecului, iar prietenii lui Nancy îşi făcură semne unii altora să tacă din gură, într-un cor de şuşoteli şi râsete înfundate Nancy ridică paharul — Vă mulţumesc! Tatăl meu nu a putut să fie astăzi aici, dar vă transmite salutări din Syndey Era doar o bănuială Nancy nu-l mai văzuse de când avea cinci ani Iar mama nu a fost invitată Dacă aţi cunoaşte-o, v-aţi da seama că ăsta a fost darul meu pentru voi toţi Femeia aia rea şi încuiată, în casa ei rea şi încuiată, cu Biblia într-o mână şi o nuia în cealaltă Las-o să putrezească Voi încerca eu să ţin un discurs aşa cum se cuvine Închin un pahar pentru soţul meu în această seară – se opri o secundă pentru urale şi chiuituri – cu un Rug din 1928, pentru că asta a comandat el în seara în care ne-am cunoscut, când Franţa era încă liberă Fie că e război sau nu, fie că sunt nazişti în stradă sau nu, eu vă spun că în seara asta, cât încă suntem liberi în sufletele noastre şi Franţa este liberă Henri, ştiu că sunt un soi de nevastă dificilă, scump de întreţinut şi problematică, dar tu eşti stânca mea şi împreună vom construi o viaţă demnă de această şampanie Jur Henri se ridică în picioare şi îşi ciocni paharul de al ei, iar pentru o secundă, când ochii lor se întâlniră, se simţiră de parcă erau singurii doi oameni de pe pământ — Doamnei Fiocca, spuse Henri şi luă o gură de şampanie Cineva din mulţime oftă adânc şi până şi Nancy simţi înţepăturile lacrimilor în spatele pleoapelor Dar, nu! În seara asta trebuia să fie petrecere — S-o ia naiba de decenţă! spuse ea şi dădu paharul pe gât, după care se întoarse spre mulţime şi zâmbi şarmant, larg şi irezistibil Mulţimea îi felicită cu un urlet gutural de fericire şi sfidare Liderul trupei simţi momentul şi începu o versiune rapidă a lui „When the Saints Go Marching In” Ospătarii începură să strângă mesele şi să le dea la o parte ca să se poată dansa, cu ajutorul împiedicat şi stângaci, dar entuziast al prietenilor mai puţin respectabili ai lui Nancy Henri îşi puse paharul pe masă şi o sărută Cu coada ochiului, Nancy o văzu pe Gabrielle cum se ştergea la ochi cu o batistă de in, aşa că îl sărută şi ea la rândul ei, apăsat, şi se lăsă purtată în braţele lui ca o divă înamorată de la Hollywood Aplauzele şi chiuiturile erau atât de puternice că puteau fi auzite de oriunde de pe faleză Capitolul 3 Mai trecu o oră până când Nancy reuşi să le povestească lui Philippe şi lui Antoine despre ce văzuse în timpul distrugerii Cartierului Vechi Antoine, brunet şi slab, dar cu o forţă formidabilă în umerii săi înguşti, era cel mai de succes cărăuş din sud Lucrase cu Nancy, cu un scoţian pe care îl chema Garrow, pe care ea nu-l cunoscuse, şi cu un membru belgian al Rezistenţei, O’Leary De zeci de ori îndrumaseră refugiaţi în case izolate şi tocmiseră ghizi să-i treacă Pirineii pentru a ajunge în Spania, unde ar fi fost relativ mai în siguranţă Philippe, mic de statură, cu o faţă pătrată, bronzată, care mereu arăta de parcă tocmai venise de la câmp, chiar şi atunci când era îmbrăcat în frac, era un extraordinar falsificator de acte Zi de zi, permise, vize de şedere şi paşapoarte fără cusur ieşeau din atelierul lui de la subsol şi îi duceau pe cei care aveau norocul să aibă prieteni în Rezistenţă pe şinele întortocheate de cale ferată sau în autobuzele de ţară, într-o obscuritate anonimă sau din ascunzătoare în ascunzătoare de-a lungul Franţei, până ajungeau pe un vapor spre Anglia — Pur şi simplu l-au împuşcat, spunea Nancy Fix acolo în mijlocul drumului Nici nu se mai prefac că respectă vreo lege Imaginea împuşcăturii fatale, a jetului de creieri şi sânge îi licărea în faţa ochilor Dădu restul paharului peste cap Undeva, în apropiere, un dop de şampanie pocni cu zgomot şi Antoine se încordă, după care ridică din umeri „Sunt prea obosiţi ca să se mai înfurie”, gândi Nancy şi ridică paharul „Trebuie să-mi controlez furia ” Un ospătar în trecere o văzu, iar ea auzi şampania fâsâind în pahar Suna ca sâsâitul propriului sânge când se gândea la băiatul mort Gri Roşu Galben Albastrul cerului Retrăia fiecare secundă din acel moment — Sunt îngrijorat, spuse Antoine Luna trecută, ghizii mei au fost nevoiţi să se întoarcă din drum de trei ori din cauza patrulelor, exact când aveam oameni de dus Poate ar trebui să ne dăm la fund Suspendăm operaţiunea, s-o lăsăm mai moale o vreme Cineva ciripeşte Sau cineva nu are suficientă grijă Nancy îi simţi privirea — Nu te uita la mine! Eu nu-ţi spun nici măcar de unde am luat fripturile alea pe care le mănânci la masa mea Sunt discreţia întruchipată, îi făcu ea cu ochiul peste marginea paharului — Antoine are totuşi dreptate, spuse Philippe aspru, ţinând cupa de şampanie cu mâinile sale imense de parcă stătea să explodeze A apărut un nou vânător de spioni al Gestapoului în Marsilia, Nancy Un bărbat pe nume Böhm A distrus cea mai bună reţea pe care o aveam în Paris în doar câteva săptămâni Aproape nimeni nu a scăpat A fost o vreme şi în est, acum e aici A venit pentru Şoarecele Alb A venit pentru tine Trebuie să avem grijă Grijă Toată lumea voia ca Nancy să aibă grijă, să fie politicoasă, să stea frumos pe scaun cu genunchii apropiaţi şi mâinile în poală şi să nu se uite în ochii nimănui La naiba! — Relaxaţi-vă, băieţi N-o să mă găsească Toată lumea ştie că sunt doar o fată cu gusturi scumpe şi cu un soţ bogat Cine o să vadă Şoarecele Alb când o văd pe madame Fiocca la cumpărături? — Nancy, nu glumi cu asta, spuse Antoine Nu e un joc Chiar dacă Gestapoul nu te suspectează, cum rămâne cu bărbaţii din viaţa ta? Crezi că Henri o să poată să-şi toace jumătate de avere pentru cauza noastră fără să atragă atenţia? Asta o duru Dar Henri era bărbat în toată firea şi putea să ia decizii pe cont propriu, îşi spuse ea Da, de acord, şi el îi tot spunea să aibă grijă, dar ea continua să forţeze nota — Nu poţi să baţi un bătăuş decât dacă îi dai un pumn în nas, spuse ea Oricine a fost vreodată în curtea şcolii ştie asta, adăugă cu o sclipire enervată şi periculoasă în priviri Simţi o mână pe umăr şi se întoarse Soţul ei Cum putea să arate atât de relaxat, atât de calm după ce băuseră un ocean de şampanie? Toţi ceilalţi bărbaţi din cameră erau rumeni la faţă şi arătau penibil pe lângă el Toată furia ei dispăru sub un val de mândrie — Nancy! Mi-ai promis! Nu vorbim de muncă azi Îi privi pe Philippe şi pe Antoine Ei se fâstâciră ca nişte băieţei — Încercam să o convingem pe Nancy să aibă mai multă grijă, monsieur Fiocca, spuse Antoine Henri zâmbi spre ei — Multă baftă! Sper să aveţi mai mult succes decât mine Iubito, dansăm? Nancy îl luă de mână, după care le făcu cu mâna celor doi, peste umăr La naiba cu grija! Henri era un erou şi putea să-şi poarte singur de grijă, iar ea nu o s-o lase mai moale dacă va avea ocazia să le învineţească naziştilor ochii încă o dată Invitaţii lor făcură loc mirilor să valseze Henri era un dansator excelent Nancy se putea relaxa complet şi se putea lăsa condusă de el pe podeaua de lemn lustruită Se sprijini de braţul care o cuprinse; se simţea de parcă zbura Când deschise ochii, el o privea intens, într-un fel care o făcu atentă — O să mă cerţi? El o strânse mai tare de mijloc — Cred că ar fi cazul Stai cu membrii Rezistenţei la recepţia nunţii noastre Îţi rişti viaţa pentru o sticlă de Rug Ochii ei se măriră Se aflau încă la limita jocului, războiul şi pericolul păreau încă distractive El, soţul înţelept şi sfătos, care scutura din cap la excesele tinerei lui soţii — Sunt prietenii mei şi am luat sticla de Rug pentru tine, dragul meu — N-am nevoie de şampanie, Nancy Am nevoie de tine, îi spuse el serios O strânse mai aproape De afară se auzi un sâsâit, ca o rafală de mistral pe timp de vară, după care o explozie surdă care îi îngheţă Candelabrele se clătinară şi o pală fină de ipsos se scutură de pe tavan Henri îi eliberă mijlocul şi ridică mâna în aer — Bernard, mes amis, să curgă şampania şi Vive la France! Mulţimea prinse din nou curaj şi aplaudă Orchestra se avântă într-un ritm rapid şi frivol, iar dansatorii ridicară praful de pe podea cu piruetele lor Nancy începu să râdă cu poftă, cu capul pe spate şi se lăsă purtată de lumini, de băutură şi de mâinile lui Henri Chiar şi după patru ore de dans, Henri nu se plângea de nimic Voia să-şi treacă soţia în braţe peste cel puţin un prag în seara aceea O luă pe Nancy în braţe şi o duse în dormitor, unde o aşeză cu blândeţe pe covorul gros — Henri, îi spuse ea, punându-i mâna pe piept Trebuie să te întreb ceva foarte important Am nevoie de ajutorul tău Henri se încruntă Asta era metoda lui Nancy, să găsească momentul potrivit, după care să ceară ceva absurd şi periculos Mai mulţi bani Să facă din casa lor din Alpi un refugiu pentru prizonieri Să se folosească de afacerea lui ca să transporte arme şi oameni ilegal O creanţă cu care să cumpere libertatea încă unei familii de evrei în Anglia Ea se uită la el cum se pregăteşte pentru asalt şi zâmbi înainte să se întoarcă — Nu ajung la fermoar Henri râse încet şi întinse mâna foarte uşor spre capsa delicată, o deschise, după care trase cu blândeţe fermoarul în jos, trecându-şi degetul îndoit peste pielea ei Se apropie şi o sărută pe ceafă — Henri, nu am de gând să-mi cer scuze pentru ceea ce sunt Ştiai cu cine te căsătoreşti, spuse ea, lăsându-se pe spate şi sprijinindu-se de el — Nici nu ţi-aş cere aşa ceva Vorbea înfundat, cu vocea şoptită, plină de dorinţă Îşi plimba mâinile peste talia ei, apăsându-i burta cu palmele Nancy îl dorea Atingerea degetelor lui o durea — Îmi pare rău, îmi pare rău că nu pot să fiu ca alte neveste E groaznic gândul că te fac să suferi, dar la fel e şi gândul să-i las pe ticăloşii ăia să câştige Nu au voie să câştige Aşa că nu pot să te mint şi să-ţi promit că o să mă opresc Nu pot El oftă şi îi întoarse faţa spre el — Promite-mi, măcar, că o să încerci să ai grijă Poţi să faci asta? Vocea lui era din nou caldă, împăciuitoare Ea dădu din cap Henri o duse spre canapeaua şi măsuţa din colţul camerei de lângă fereastră şi o aşeză lângă el Nancy se răsuci şi îşi ridică rochia să se aşeze peste el Îşi eliberă părul din cleştele de diamant şi lăsă mătasea să alunece de pe corpul ei şi să i se adune în jurul mijlocului — Henri Fiocca, te iubesc al dracului de mult! El o prinse de păr, o trase spre el şi o sărută cu pasiune Capitolul 4 Maiorul Markus Fredrick Böhm puse receptorul în furcă Fusese înştiinţat că va primi rapoartele finale cu privire la operaţiunile din Cartierul Vechi pe biroul său, în Rue Paradis, în dimineaţa următoare, dar era clar că operaţiunea fusese una de succes Înainte ca Böhm să ajungă în Marsilia, părea că forţele germane pierdeau în fiecare zi oameni în cuibul acela de şobolani Dacă urmăreai un suspect pe-acolo, plecai, dacă reuşeai să pleci, cu mâna goală sau acoperit de rahat aruncat de la o fereastră, spre deliciul muncitorilor care stăteau degeaba pe străzi Böhm ascultase rapoartele şi plângerile oamenilor, precum şi scuzele autorităţilor franceze, după care dăduse ordine Probabil jumătate din locuitorii Cartierului Vechi îşi strânseseră păturile şi ulcelele şi plecaseră când anunţul oficial de evacuare fusese afişat pe pereţi Majoritatea celor care rămăseseră fuseseră arestaţi şi urcaţi în trenuri, iar apoi preluaţi mai departe în lagăre Numărul mare de evrei străini şi francezi era dovada finală a modului repezit în care fuseseră aplicate noile legi în lunile anterioare Cei care se luptau sau fugeau erau împuşcaţi Böhm era Hercule care curăţase oraşul de rahat în trei zile Aruncă o privire spre oglinda cu ramă de mahon şi îşi netezi părul În spatele său, în reflexie, văzu că uşa camerei fiicei lui era întredeschisă Se apropie în linişte şi se uită înăuntru Telefonul nu o trezise Sonia era ghemuită sub pături, cu un iepuraş de pluş în braţe, visând în continuare Trăsăturile ei moi şi palide aveau o expresie de uşoară concentrare, aceeaşi expresie pe care o avea când stătea la masa din sufragerie în liniştea orei de dinainte de cină desenând sau compunând scrisori pentru prietenii ei din Berlin, cu scrisul ei mare şi rotund Inocenţa fragilă a unui copil Böhm îşi asumă riscul că ar putea-o trezi şi intră în cameră, îi dădu părul fin ca o adiere pe după ureche şi o sărută pe frunte Să fie în siguranţă, să trăiască protejată şi în pace Închise uşa de la cameră cât putu de încet şi se întoarse în sufragerie Când ajunsese în Marsilia împreună cu soţia şi cu fiica lor, le fusese repartizat acest apartament cochet aproape de sediul Gestapo din Rue Paradis, un lux care trebuia savurat în comparaţie cu condiţiile în care se chinuiseră în Polonia Micuţa familie împărţea cinci camere mobilate confortabil, un semn de recunoştinţă pentru succesul cu care zdrobise grupurile de spioni străini în Paris şi pentru că disciplinase Einsatzgruppen în est Şi nu-i era ruşine să admită că la toate astea se adăuga şi faptul că soţia lui avea pile în partid În lumina palidă, stând lângă şemineu şi lucrând la un goblen elaborat, soţia lui arăta aproape ca un copil Când îl văzu intrând pe uşă, puse lucrul deoparte şi se duse la servantă să-i toarne un pahar El se aşeză în fotoliul de pe cealaltă parte a şemineului, admirându-i în tihnă silueta subţire şi picioarele frumoase — Căpitanul Heller m-a rugat să-ţi transmit că-şi cere scuze că a sunat atât de târziu, Eva Speră că nu ne-a deranjat Ea îi aduse paharul de whisky şi se aplecă să-l sărute — E foarte frumos din partea lui, dar nu mă deranjează deloc Ştii şi tu asta Vocea ei fusese primul lucru de care se îndrăgostise; era gravă şi puternică, sigură pe ea, dar fără a fi prea sonoră Îi luă mâna şi îi sărută delicat degetele subţiri — De ce zâmbeşti aşa? îl întrebă ea, în timp ce se întorcea să-şi ia goblenul din coşuleţ — Sunt recunoscător sorţii că mi-a trimis un asemenea ajutor de nădejde Gustă din whisky Căpătase obiceiul să bea whisky pe vremea când lucra la doctorat în Anglia Aroma lui îi aducea aminte de camerele din cămin, de conversaţiile pe care le avea cu colegii lui până noaptea târziu — Eu sau Heller? Ea îşi ridică ochii spre el, privindu-l pe sub gene El înălţă paharul — În cazul ăsta, tu, draga mea Ea dădu din cap, mulţumită de compliment, după care păru că devine brusc gânditoare — Cred că Heller e un adjunct bun, totuşi Böhm se gândi la adjunctul său în timp ce sorbea din pahar Heller purta nişte ochelari mici şi rotunzi, dar de altfel arăta ca un tânăr sănătos Ten curat, musculos şi fără să dea semne că ar avea tendinţe de îngrăşare Böhm lucra cu el de când ajunsese în Marsilia, iar el se dovedise extrem de capabil până acum Heller învăţase franceza excelent pe vremea când studiase dreptul la Grenoble şi desigur credea cu îndârjire în ţelul nazist Ochelarii lui mici şi rotunzi îi dădeau un aer de intelectual, dar era un interogator feroce şi inventiv Böhm admira asta – un om care părea atât de moale, dar care avea un izvor nesecat de violenţă în el Când descoperiseră că acest tânăr mărunţel cu alură de tocilar putea să producă asemenea dureri îngrozitoare, mulţi prizonieri erau atât de şocaţi că începeau să vorbească, probabil mai mult din cauza şocului decât a durerii în sine — Chiar este Foarte bun Eva tăie un fir de aţă şi scutură goblenul Din câte vedea el, părea imaginea unei mici ferme cu găini în curte, dealuri şi copaci în fundal Îi amintea de peisajul din împrejurimile Würzburgului Poate că după război, dacă nu se întorcea la Cambridge, ar fi putut să-şi termine cercetarea acolo şi să ia o căsuţă modestă asemănătoare pentru Eva şi Sonia — Ar trebui să facem ceva frumos pentru el, nu crezi? întrebă ea O să-i scriu unchiului Gottfried şi o să-i menţionez numele Îşi dădu seama că soţul ei se uita la ceea ce lucra Este cea mai recentă capodoperă a Soniei, eu doar o aranjez un pic Vrea s-o pună într-o ramă şi să ţi-o dea, să nu uiţi să pari surprins — Aşa o să fac Începu să strângă lucrul, iar vocea ei căpătă o notă uşor ezitantă — Am primit o scrisoare de la Gottfried azi, dacă tot a venit vorba Spunea că nu mai e nici o speranţă pentru Armata a VI-a la Stalingrad Să vezi cum scrie despre sacrificiul lor E tare emoţionant Böhm goli paharul Ce sacrificiu îngrozitor fusese! Puse paharul gol pe marginea lustruită a mesei Nu avea însă nici o îndoială că în final vor câştiga războiul Britanicii îşi vor da seama că singura cale să învingă comuniştii era să se alieze cu Germania împotriva Rusiei Orice eşec militar în ţara aceea vastă şi sălbatică nu putea să fie decât temporar Slavii nu puteau fi salvaţi, singurul lor atu era capacitatea lor de a îndura suferinţa — Crezi că e greşit din partea mea, întrebă Eva, evitându-i în continuare privirea – că sunt recunoscătoare că suntem împreună în Franţa şi nu acolo? Simţi un nou val de afecţiune pentru ea — Nu, iubita mea Putem să le onorăm sacrificiul fără să ne dorim să-l împărtăşim — Mai vrei ceva de băut? Suna tentant — Nu, mulţumesc Trebuie să am mintea limpede, mai sunt multe lucruri de făcut O spuse cu un surâs în voce, dar era adevărat Curăţarea Cartierului Vechi era un început excelent, dar ştia că rădăcinile Rezistenţei erau înfipte adânc şi răspândite prin tot oraşul Poate că francezii încă mai puteau fi salvaţi, dar cu siguranţă erau din ce în ce mai decadenţi şi mai corupţi Germanii asimilaseră învăţăturile Orientului Îndepărtat şi le folosiseră ca să-şi înţeleagă destinul, dar francezii se prăbuşiseră în viziuni luxuriante despre Orient – visuri senzuale, febrile, care îi făcuseră putrezi pe dinăuntru — Cina o să fie gata în curând Crezi că ai reuşit să prinzi şoricelul? Şoricelul legendar, care reuşise să ducă atât de mulţi fugari şi refugiaţi în Spania şi care rosese atât de multe găuri în plasa pe care o aruncaseră germanii peste sudul Franţei — Posibil Vom vedea în timp Capitolul 5 Luna poleia marea cu argint Nancy nu prea avusese un cuvânt de spus în ceea ce privea momentul desfăşurării operaţiunii, dar avuseseră noroc Era o noapte senină, luna lumina suficient de bine drumul spre mare încât să nu trebuiască să folosească lanternele Antoine le transmisese mesajul persoanei de contact din Toulouse Un submarin britanic urma să se strecoare pe lângă coastă, pregătit să ia prizonierii evadaţi pe care îi aduceau ei Submarinul putea să preia maximum cincisprezece oameni şi urma să ajungă la plajă ca să-i ridice în ziua şi la ora indicate Ei trebuiau să dea un anume semnal şi să aştepte un anume răspuns Din momentul acela totul era o chestiune de încredere Că mesajul era autentic şi că nu se strecuraseră erori, că primiseră informaţii corecte în privinţa locului, orei şi codurilor, că nici unul dintre cei cu care vorbise Nancy ca să contacteze oamenii care urmau să fie salvaţi şi cărora le dăduse instrucţiuni despre unde şi când să se întâlnească nu îi turnase O, şi mai spera şi că atunci când britanicii spuseseră că pot să ducă cincisprezece oameni, avuseseră în vedere şi o marjă de eroare În întuneric, la marginea plajei, aşteptau împreună cu Nancy douăzeci de oameni care trebuiau să plece al naibii de repede din Franţa Majoritatea erau britanici şi câţiva aviatori americani, băieţi de la ţară din Iowa, cu un simţ al umorului contagios care o făcuse pe Nancy să-i adore Trei dintre britanici rămăseseră blocaţi într-o ascunzătoare undeva în împrejurimile Montpellierului timp de o săptămână, vorbind în şoaptă şi încercând să nu se mişte prea mult prin apartament, ca nu cumva să-i audă vecinul, care era clar de partea regimului Vichy Majoritatea celorlalţi scăpaseră dintr-un lagăr de tranziţie înspre nord-vest Nancy, Philippe şi Antoine se aşteptau la şase oameni, dar vestea se răspândise în lagăr şi restul încercaseră să profite de ocazie Pe ultimul om îl luaseră dintr-o ascunzătoare chiar din Marsilia, deşi nici o casă nu mai părea atât de sigură de când venise omul ăsta, Böhm, în oraş Pe prizonier îl chema Gregory Era britanic, mama lui era franţuzoaică, iar englezii îl paraşutaseră în spatele liniilor inamice ca să ajute francezii loiali sau ceva de genul ăsta, dar Gestapoul îl săltase de pe stradă în a doua săptămână Mai târziu se aflase că persoana lui de contact din oraş avea o înţelegere cu autorităţile Era musafirul Gestapoului de o lună când, în timpul unui interogatoriu, îşi încercase nebuneşte norocul şi se aruncase pe fereastră de la etajul întâi, în faţa gardienilor înmărmuriţi Reuşise cumva să se piardă în mulţimea din piaţă, iar ei îl salvaseră Un bărbat îi dăduse şapca lui, altul o haină albastră, cum purtau majoritatea fermierilor, altul saboţii din picioare Ofiţerii Gestapo care ieşiseră valvârtej din sediu se treziseră că drumul era blocat, întâmplător desigur, de câţiva tarabagii confuzi care se certau în legătură cu o roabă plină doldora Vestea evadării ajunsese şi la urechile membrilor Rezistenţei care mai rămăseseră în libertate în oraş, aşa că îl luaseră pe sus şi i-l trântiseră lui Nancy în braţe Gregory îi mormăise povestea asta lui Nancy printre dinţii sparţi În mod normal l-ar fi trimis spre Pirinei, dar n-avea nici o brumă de şansă să ajungă până acolo Nu mai avea nici o unghie la mâna dreaptă, avea coaste fracturate şi încheietura ruptă Fiecare părticică din el era mov de la vânătăi Nancy habar n-avea ce să facă cu el, putea doar să-l hrănească şi să-l ţină ascuns, până sosea mesajul de la Marina Regală privind ridicarea fugarilor Slavă Domnului! Îl luase în grija ei şi amândoi se plimbaseră la braţ pe străzile din Marsilia, el cu faţa distrusă înfăşurată în fularul lui Henri, corpul lui firav părând mult mai solid într-un palton de-al lui Henri, mijind ochii către lumea de afară de sub borul unei pălării împrumutate de la acelaşi Henri Luaseră autobuzul spre coastă ca să se alăture celorlalţi, iar el îi mulţumi Încet Cu sinceritate După care nu prea mai vorbi Nancy se uită la ceas în lumina lunii Fir-ar să fie! Marina Regală întârzia Nu dezastruos de mult, e clar că nu aveau de gând să întârzie mult, dar tot întârziau Cât puteau aştepta aici? Cum ar fi putut ascunde toţi oamenii aceia până la răsărit dacă britanicii nu veneau? Pe partea aceea, la est de Marsilia, faleza era stâncoasă şi abruptă, în mare parte formată din pietre calcaroase care arătau ca nişte fantome în întuneric Plaja era micuţă, străjuită de salvie sălbatică şi pini şi era unul dintre puţinele locuri în care o barcă putea să acosteze Speră că nu se întâmplase nimic rău Dacă totul mergea conform planului, undeva acolo, la jumătate de milă de ţărm era un submarin, întunecat şi silenţios, aşteptând s-o zbughească prin strâmtoarea Gibraltar cu toţi acei oameni şi să-i ducă înapoi în Marea Britanie, pentru a se regrupa, reînarma şi relua lupta — Întârzie, spuse Antoine încet peste umărul ei — O să vină, răspunse ferm Nancy Din întuneric se auzi un foşnet Era Philippe, care veni lângă ei — Se vede ceva? Întârzie Iisuse Hristoase! — Eşti sigură de semnal, Nancy? întrebă Antoine Să le facem noi semn? — Calmaţi-vă, băieţi, şopti ea Nu o să facem semne cu lanternele tuturor patrulelor germane care trec pe aici Ei ne dau nouă semnalul mai întâi — Poate mesajul era fals, şopti Antoine Dacă mesajul era de la nemţi? Le-ar fi uşor să ne ridice pe toţi, prizonierii, pe noi şi pe faimosul Şoarece Alb Toţi aici pe malul mării de parcă suntem la un picnic nocturn Slavă Domnului, mesajul a picat la ţanc! Oare era prea frumos ca să fie adevărat? Îi trecuse şi ei asta prin cap, normal Cu toţii auziseră zvonurile: nemţii furau staţii radio şi trimiteau mesaje false înainte şi înapoi la Londra, după care luau pe sus luptători ai Rezistenţei, prizonieri, provizii, la fel de uşor cum ar fi şutit nişte copii mere dintr-o livadă — Dacă veneau nemţii, le spuse ea clar, cu o precizie furioasă, ar fi ajuns la timp Philippe mormăi ceva, dar Nancy reuşi să-i vadă zâmbetul scurt şi ezitant — Bine, Nancy, spuse el Dar nu poţi să spui că nu e din ce în ce mai greu Căpitanul Böhm a prins zeci de oameni de care ştiu eu Cât crezi că o să mai dureze până o să ridice pe cineva care ştie de noi? Sunt prea mulţi oameni implicaţi acum Omul ăla cu care mi-a zis Henri să vorbesc la fabrică, Michael – nu-mi place E prea impulsiv — Acum te plângi că francezii încep în sfârşit să-şi mişte curul şi să lupte? spuse ea Chiar începea s-o scoată din sărite Dacă Henri ţi-a zis să vorbeşti cu el, e în regulă — Henri e un om bun, dar e un idealist, continuă Philippe El crede că în sufletul lor toţi francezii sunt luptători ai Rezistenţei Nu vrea să accepte că avem şi noi fasciştii noştri Unul dintre jandarmii ăia pe care îi mituim cu banii soţului tău o să ne dea în gât până la urmă N-ar fi trebuit să-i plătim să se asigure că avem drum liber în seara asta Mai bine riscam cu patrulele de poliţie Antoine pufni, dar Philippe avea dreptate Dar nu ajuta la nimic Antoine se hotărâse şi plătise şpagă fără să le spună Jura că omul pe care îl plătise era de încredere, un francez patriot adevărat, dar dacă era aşa de patriot, de ce a trebuit să-l plătească? — Nancy! Ea se uită în bezna nopţii şi văzu lumina unei lanterne la vreo sută de metri de mal Trei fulgerări scurte şi una lungă Aprinse şi ea lanterna şi o aţinti în întuneric Două fulgerări lungi Închise lanterna şi aşteptă Păru să treacă o veşnicie până să audă clipocitul apei şi să vadă pietrişul mişcându-se pe plajă, în vreme ce o barcă de lemn era trasă spre marginea lină a ţărmului Echipajul era format din doi vâslaşi şi un bărbat care Nancy presupuse că era ofiţer, toţi trei cu pantaloni de lână şi salopete de pânză, ca pescarii din partea locului — Gata pentru paradă? întrebă ea — Mama a trimis baloane, răspunse el Doamne, eşti englezoaică? — Australiancă E o poveste lungă El dădu din cap Nu era momentul de stat la şuetă — Câte pachete? — Douăzeci O livrare specială de la Gestapo, iar mătuşica a trimis şi ea ceva din lagăr Puteţi să-i luaţi pe toţi? El ezită După care spuse ferm: — Ne descurcăm Şi ne cerem scuze de întârziere, s-au îndesit patrulele de-a lungul coastei Ruta asta nu o să mai funcţioneze pe viitor Marina nu poate să rişte să trimită submarine aici ca să ridice fugari Ea se întoarse şi le făcu semn oamenilor să iasă din ascunzişurile de la marginea plajei, după care răspunse: — Jigodiile au făcut şi drumul prin Pirinei de netrecut Grăbiţi-vă sa câştigaţi războiul ăsta odată! — Facem ce putem El dădu din cap în semn de apreciere spre oamenii care ieşeau ordonat din stufărişul scund de deasupra apei şi fură ajutaţi să urce în barcă — Bună treabă, dragă Părea că durează o veşnicie să vină toţi, doi câte doi Ofiţerul se uita la ceas o dată la cinci secunde Oamenii lui îi aranjau în barcă pe cei veniţi pentru a face loc şi ultimilor trei fugari Gregory se urcă ultimul Când trecu pe lângă Nancy, o prinse de mână şi i-o strânse Echipajul îl trecu peste marginea bărcii Dintr-odată îi lovi o lumină de pe coastă Era un reflector O rază puternică După care strigătele entuziasmate ale germanilor, venind de deasupra lor — E timpul să plecăm, spuse rapid Un om din echipaj sări în apă şi împreună cu ofiţerul împinse cu umerii barca supraîncărcată înapoi în apă, în întuneric, făcându-şi drum prin nisipul şi pietrişul ud Gloanţele începură să şuiere şi să sară în apă în jurul lor tocmai când săriseră în barcă Ofiţerul le ordonă să tragă tare Nancy făcu stânga-mprejur spre pădure când marginea razei o ajunsese şi se rugă să n-o urmărească Nu o urmăriră, slavă cerului! Urmăreau barca Din umbră, îl zări pe Antoine, întins pe spate, trăgând spre reflector Ce-a fost aia? Un lătrat? Dă, Doamne, să nu aibă câini! Se lăsă pe vine între tufele de salvie şi se întoarse să vadă dacă cei de la Marină se descurcau Erau încă în lumina razei şi cel puţin o persoană din barcă era aplecată într-un mod nefiresc la pupă Erau ca nişte mieluşei duşi la tăiere — Hai odată, Antoine, murmură ea printre dinţi, uitându-se la el, dar încă neîndrăznind să se mişte Oare se putea urca înapoi pe drum? Să ajungă în spatele patrulei şi să spargă reflectorul cu revolverul? Antoine respiră încet şi apăsă pe trăgaci Sticla se sfărâmă deasupra lor şi lumina se stinse — Frumuseţe mică, spuse ea cu voce tare Plecăm odată de aici? La fix, pentru că tocmai atunci auzi ţipetele soldaţilor cum veneau buluc în jos spre ei Era un drum greu dacă nu reuşeau să găsească poteca întortocheată care şerpuia până la apă Margini abrupte şi spini Spera ca toţi să-şi rupă gâturile Philippe o prinse de braţ La est, de-a lungul malului, se vedea o cărare, aşa că toţi trei începură să alerge, aplecaţi şi cu capul în jos Nancy îşi simţea bătăile alerte ale inimii Era mai bine decât atunci când trebuia să flirteze ca să treacă de punctele de control Picioarele ei păreau că-şi găsesc singure calea pe poteca îngustă, fără a fi nevoie să mai gândească Gloanţele care zburau în beznă pe lângă ea scoteau un zgomot ca un mieunat de pisoi Gândul ăsta o făcu să chicotească Patrula, pentru că nu putea să fie decât o patrulă militară care-şi încerca norocul – dacă ar fi fost o capcană, erau morţi deja – încă îşi mai concentra focul pe barca ce se îndepărta, chiar dacă nu o mai puteau vedea, idioţii Bănuia că erau doar vreo doi care se împiedicau prin hăţişul de iarbă, ienupăr şi laur Apoi raza unei lanterne trecu pe deasupra lor, de undeva de sus Un strigăt şi o împuşcătură Nancy îl auzi pe Antoine icnind şi se întoarse către el în timp ce el se prăbuşea pe cărarea subţire ca un ac S-ar fi rostogolit în apă de pe stânca joasă dacă nu ar fi fost ţinut de o încurcătură de bălării Avea mâinile pe lângă el — Philippe, ajută-mă, sâsâi ea în întuneric şi-i văzu umbra cum se întoarce în loc — Pe-aici! Ne scapă! îi spuse un soldat colegului său pe cărarea de deasupra Philippe ţinti spre voce şi spre lumină, după care apăsă pe trăgaci Lanterna se stinse, oprită cu grijă pentru ca Philippe să nu-şi poată găsi ţinta, iar bărbatul îşi chemă din nou prietenii Părea că tremură de fericire Antoine o împinse la o parte — Fugi, Nancy! — Pe dracu’ fug! Se aplecă să-i cuprindă umerii cu braţul în timp ce Philippe trase iar orbeşte în direcţia din care se auzea vocea — Ajută-mă să-l ridic, spuse Nancy, dar Antoine fu mai rapid decât ea Îşi scoase revolverul din haină, un revolver pe care îl plătise Henri, un revolver pe care Nancy însăşi i-l dăduse lui Antoine, îşi băgă ţeava în gură şi trase Se întâmplă atât de repede că Nancy nici nu înţelese ce se petrecuse Era împietrită, prea şocată ca să ţipe Philippe urlă şi mai trase o dată în întuneric Acum veneau mai multe lanterne de-a lungul potecii de deasupra lor Atunci Philippe o apucă de braţ, o ridică în picioare şi o împinse în faţa lui, trăgând încă două focuri de armă în întunericul din spatele lui Ea se împiedică Brusc, picioarele nu-i mai răspundeau Ce făcuse Antoine? Arma aia nu trebuia folosită împotriva lui I-o dăduse ca să împuşte nazişti, nu pe el, fraierul Să vezi ce o să-l muştruluiască — Hai, Nancy, mişcă-te! Continua să meargă, cu gândurile disparate şi confuze Ce ciudat e să fii aici la ora asta noaptea! Cum ajunsese aici? Cât de plăcut şi extraordinar de englez fusese ofiţerul acela Oare n-ar trebui să-l aştepte şi pe Antoine? Philippe o împingea înainte, până când gândurile ei începură să se lege şi să capete sens Începu să alerge, şi tot alergă până când zgomotele hăituitorilor dispărură şi singurele sunete pe care le mai auzea erau propria respiraţie sacadată şi cântecul ca un zornăit al cicadelor Nu se opriră până când noaptea nu deveni densă şi tăcută în jurul lor Capitolul 6 Nancy rămase în pat a doua zi, se dădu jos de-abia seara ca să facă un duş şi să se îmbrace când trebuia să ajungă Henri acasă Dacă menajera lui Nancy, Claudette, observase cumva sângele de pe haine, nu spusese nimic Nancy deschise servanta de pe hol în drum spre sufragerie ca să-l întâmpine pe Henri şi îşi văzu paltonul din păr de cămilă atârnat cu grijă pe umeraş Era perfect curat, dar avea pe o parte o zonă pe care cu siguranţă se întinsese sângele lui Antoine, o pată umedă şi mirosind a oţet Henri vorbi cu ea ca de obicei: despre cum merseseră treburile în ziua aceea, despre muncitori, iar apoi stătură aplecaţi peste radio ca să asculte buletinul de seară de la BBC, despre cum mergea războiul Hitler pierduse o armată la Stalingrad, iar Aliaţii câştigau în nordul Africii Nancy îi povesti ce se petrecuse în noaptea de dinainte de-abia când se aşezară să mănânce — Am fi putut să-l salvăm, încheie ea cu privirea fixă în farfurie Henri îi umplu paharul — Mănâncă ceva, iubito Obişnuiau să mănânce în sufragerie când erau acasă şi, indiferent ce mâncau, foloseau cele mai bune porţelanuri De când sosise Böhm şi Cartierul Vechi fusese distrus, cinau singuri din ce în ce mai des Prietenii care nu erau membri ai Rezistenţei puneau prea multe întrebări, iar prietenii din reţea păstrau distanţa unii faţă de alţii pe cât posibil Claudette reuşise să gătească un soi de parmentier cu carne tocată de care Nancy făcuse rost de pe piaţa neagră Era păcat de mâncare, se gândi Nancy, uitându-se în farfurie Apoi îl vedea iar pe Antoine punându-şi ţeava pistolului în gură imediat ce băga furculiţa cu cartofi şi carne tocată în gură Dacă nu s-ar fi uitat Henri la ea, ar fi scuipat totul înapoi în farfurie Reuşi să înghită — Dacă nu îl vedeau pe Gregory, omul ăla pe care îl prinsese Gestapoul Am avut ghinion, asta e, spuse ea Henri ridică paharul cu vin Moş Martin, dragul de el, se chinuia să nu se holbeze la ea de parcă voia să se asigure că nu înnebunise, dar tot se simţea de parcă se afla sub lupă — O să mă asigur că familia lui are de toate, ştii asta, spuse el — Mulţumesc, Henri Nancy puse furculiţa jos şi îşi duse mâna la ochi Am fi putut să-l salvăm Henri o luă de mână — Draga mea Nancy, nu ar fi mai bine să-l ascultăm pe Philippe? Să avem mai multă grijă? Ea îşi trase mâna — Nu, ţi-am spus! A fost ghinion! Nu ne-a trădat nimeni, nu era o capcană germană! Am reuşit să-i scoatem pe oamenii ăia şi pe urmă un neamţ cu ochi de vultur ne-a zărit barca în lumina lunii probabil Se uita drept la el Ei sunt aici, Henri Au distrus Cartierul Vechi Au trimis oameni în mizeriile alea de lagăre de muncă Adună toţi evreii! S-a dus orice iluzie că Franţa ar mai fi independentă Suntem prinşi sub bocanc Nu poţi să-mi ceri să mă opresc din luptă Tu nu te poţi opri din luptă Începu să-şi atace din nou mâncarea Trebuie să privim situaţia în faţă Trebuie să ne luptăm Nu o să stau deoparte să-i las pe alţii să se lupte în locul meu Henri îşi puse cotul pe masă şi îşi sprijini obrazul în palmă Mereu se bărbierea şi înainte de cină, nu doar dimineaţa, chiar şi acum când era un chin să faci rost de un săpun decent Cum de se căsătorise ea cu un bărbat atât de corect în obiceiurile sale? Noroc Un noroc pe care nu îl merita — Dar nemţii nu mai au cum să câştige! De ce nu se cară dracului odată? Henri începu să râdă la replica asta, iar ea îi aruncă un zâmbet chinuit După care el căzu pe gânduri — O fiară sălbatică e mai periculoasă când e rănită, răspunse el Ea puse cuţitul şi furculiţa la un loc şi îl luă de mână — Suntem amândoi acasă în seara asta? El dădu din cap, îi duse palma la buze şi i-o sărută Ce ciudat era să simţi fiorii iubirii pentru un om lângă care te trezeai în fiecare dimineaţă, lângă care te întindeai în fiecare noapte — Inventează-mi un cocktail, spuse ea Intenţionez să-ţi câştig toată averea la cărţi după ce beau — Poţi să încerci, doamna mea Poţi să încerci Nancy încheie seara într-o uitare fericită, mai îndatorată faţă de el decât fusese vreodată Capitolul 7 Biroul maiorului Böhm era tapetat cu cărţi Când cuferele ajunseseră pe Rue Paradis, cu trei zile înaintea maiorului, caporalul care le deschisese crezuse iniţial că era o greşeală Era adevărat că cei cu grade înalte în Gestapo erau de obicei oameni citiţi – educaţi la nivel universitar, mulţi avocaţi – dar nu aveau atât de multe cărţi Era gata să raporteze că livrarea fusese eronată când găsi, lipit de al treilea cufăr, un set de instrucţiuni dactilografiate despre felul în care trebuiau organizate cărţile în biblioteca din biroul maiorului Instrucţiunile erau foarte precise Ăsta mai aducea a om al Gestapoului Caporalul urmă instrucţiunile întocmai şi cu foarte mare grijă Böhm avea şi alte motive să fie mulţumit când se aşeză la birou în dimineaţa aceea şi petrecu o oră sau două cu aranjatul vrafurilor de hârtii, a mandatelor de arest şi a cererilor de informaţii de pe birou Din Rusia veneau veşti mai bune Se cucereau teritorii în Harkov şi se luase decizia să fie lichidat ghetoul evreiesc din Cracovia Era o muncă necesară, dar dură şi neelegantă Simţi cum mintea i se înăsprise pe când îşi efectuase serviciul în Polonia Se dovedise că unii dintre oamenii mai mici în grad nu aveau tăria de caracter necesară şi nu reuşeau să rezolve treburile zilnice decât dacă erau beţi sau năuciţi de „vitaminele” pe care ofiţerii le împărţeau ca bomboane Böhm ascultase cu interes zvonurile despre metode mai eficiente de a scăpa de popoarele indezirabile şi era convins că aceste metode vor face mai puţin dificil procesul de epurare a Reichului Slavii, la fel ca şi evreii, nu mai puteau fi mântuiţi Singura soluţie umană era să-i stârpească de pe faţa pământului cât mai rapid şi cât mai eficient cu putinţă Europa de Est era un loc în care trebuia să lucrezi cu ciocanul; în Franţa, munca era mai potrivită pentru un bisturiu, iar Böhm asta era O lamă fină, foarte precisă, foarte bine antrenată Îşi ridică privirea când căpitanul Heller bătu la uşă şi intră — Da? — Voiam să vă arăt asta Heller puse pe biroul lui Böhm o foaie de hârtie ieftină, iar el se uită la ea Totul era scris cu majuscule, o încercare stângace de a masca identitatea celui care o scrisese şi spunea: „HENRI FIOCCA ÎŞI CHELTUIEŞTE PROFITUL PE ARME, NU PE MUNCITORII LUI TOATĂ LUMEA ŞTIE” Böhm nu atinse foaia — Cine a scris asta? — Un om pe nume Pierre Gaston, domnule Dat afară din fabrica lui Fiocca acum o lună pentru că venea beat Böhm oftă Era trist cât de mulţi cetăţeni francezi încercau să se folosească de Gestapo ca să se răzbune pentru nimicuri Dar ultimele cuvinte, „Toată lumea ştie”, puteau să însemne ceva — L-ai interogat pe monsieur Gaston? Heller dădu din cap Obrazul îi zvâcni, semn că procesul fusese neplăcut, nu pentru că violenţa i s-ar fi părut de prost gust, ci pentru că îl dispreţuia pe cel împotriva căruia o folosise — Un beţiv şi un netot, dar nu şi-a schimbat povestea, spuse Heller Mi-a spus că se aud multe discuţii inflamatoare în fabrică Şi-a auzit de multe ori colegii lăudându-se în şoaptă că şeful lor lucrează cu cei din Rezistenţă Böhm îl studie pe Heller Era clar că voia să mai adauge ceva, ceva de care era foarte mulţumit — Şi? Hai, spune! — După cum aţi sugerat că ar fi bine de făcut în aceste circumstanţe, am verificat în listele noastre numele suspecte pe care mi le-a dat Gaston şi am găsit o persoană cu condamnări legate de piaţa neagră L-am luat foarte discret şi a fost dornic să coopereze după ce i-am explicat care erau alternativele Cu siguranţă Fiocca finanţează Rezistenţa în acea zonă, iar Michael, sursa mea, mi-a dat câteva nume din reţeaua extinsă Oamenii sunt sub urmărire Michael susţine că fac parte din grupul Şoarecelui Alb A mai spus şi că Fiocca a finanţat personal operaţiunea de evadare a douăzeci de prizonieri de pe plaja de est a Marsiliei săptămâna trecută Böhm era impresionat Cu un pic de pregătire, Heller putea să ajungă departe Era un exemplu perfect de om pe umerii căruia se va clădi Reichul Milenar — Ai transcrierea interogatoriului cu Michael? Heller puse cu grijă un dosar plic peste scrisoarea anonimă, cum aşază o pisică un şoarece la picioarele stăpânei sale De data aceasta, Böhm luă dosarul şi începu să citească, dând din când în când din cap — Nu ştie nimeni că vorbim cu acest Michael? — Nu, domnule, spuse Heller Doar dacă nu a zis el — Foarte bună treabă, Heller Căpitanul radia — Ce ordonaţi? Böhm puse la loc dosarul şi zâmbi spre Heller ca un profesor blajin — Tu ce ai face, căpitane? Heller clipi rapid din spatele ochelarilor micuţi — Păi, nu aş vrea să ne dăm de gol arestând imediat oamenii pe care îi urmărim, dar am putea să-l aducem pe Fiocca să-i punem nişte întrebări, să dăm de înţeles că beţivul ne-a dat informaţii şi să vedem ce putem să stoarcem de la el — Foarte bine Cred că trebuie să ies să-mi întind puţin picioarele, Heller Adu-mi maşina şi mergem să-l luăm pe monsieur Fiocca împreună O! Rapoartele legate de acea evadare să fie la mine pe birou când ne întoarcem Aş vrea să mă mai uit o dată peste ele Böhm întinse mâna şi Heller îi înmână un formular de autorizare a arestului lui Fiocca şi de confiscare a arhivelor lui Îl semnă cu o înfloritură Capitolul 8 Henri lucra în linişte de la şapte dimineaţa Îşi făcuse un obicei de când preluase afacerea familiei cu vreo zece ani în urmă să-şi petreacă fiecare dimineaţă de vineri parcurgând teancurile de hârtii care se sedimentau pe biroul lui în timpul săptămânii Transcria o bună parte din ele în notiţe pentru secretara lui, mademoiselle Boyer: copii care trebuiau arhivate, întrebări pentru avocaţi şi contabili, toate înainte ca oamenii lui să înceapă să umple atelierele din spatele birourilor, iar liniştea acelor prime ore să fie înlocuită încet de ţârâit de telefoane, sunete de paşi şi zăngănit de cărucioare pe coridoare Agitaţia aceea îi plăcea Era dovada faptului că lucrurile mergeau cum trebuie O mare parte din afacerea lui presupunea să călătorească în sus şi-n jos pe coastă, să întâlnească oameni de afaceri în hoteluri, fabrici, birouri de avocatură, de aceea avea foarte mare nevoie de o dimineaţă liniştită în fiecare săptămână, în care fiecare chichiţă putea fi gândită şi pusă la punct, astfel încât roţile industriei să se învârtă în continuare fără întrerupere Nu vedea de ce ar fi schimbat ceva pe timp de război, deşi era adevărat că soţia lui nu putea lua prânzul împreună cu el, la ora la care el se elibera de sarcinile de dimineaţă Înainte de căderea Franţei lucrurile stătuseră cu totul altfel Era, aşadar, destul de neobişnuit să-şi audă secretara că bate la uşă, cât timp cafeaua era caldă încă, iar documentele neterminate O chemă înăuntru — Monsieur Fiocca, spuse ea Corpul ei subţire, care de obicei stătea drept ca un paratrăsnet, părea că tremură Ţinea clanţa uşii de parcă îşi căuta ceva de care să se sprijine El îşi dădu jos ochelarii de citit şi îi zâmbi, încercând să o liniştească — Ce s-a întâmplat, mademoiselle Boyer? — Sunt nişte oameni aici El se ridică imediat şi se duse la fereastră respirând sacadat Trei maşini negre erau parcate lângă clădire Unul dintre şoferi se dăduse jos, dar nu ca să se relaxeze sau să fumeze o ţigară ca un soldat obişnuit Stătea cu mâinile strânse uşor la spate, uitându-se drept înainte Gestapo Mademoiselle Boyer se sprijinea în continuare de uşă — Monsieur Callan tocmai a venit şi m-a anunţat Deja interoghează oamenii din ateliere şi se uită prin documentele din camera cu contracte Ce facem? Henri îşi luă ochii de la maşini şi se uită peste portul Joliette, peste vapoare şi docuri, peste albastrul ceţos al Mediteranei din depărtare — Întoarce-te la muncă, domnişoară, îi spuse Sunt sigur că o să ajungă şi la noi Se reaşeză la birou, iar tânăra se retrase, închizând uşa După ce termină de citit contractul pe care îl examina şi semnă ambele copii, îşi privi semnătura Nimeni nu ar fi putut bănui că îi tremurau mâinile Puse ambele copii în teancul de hârtii pentru domnişoara Boyer Apoi se apucă să citească cererea de schimbare a unei comenzi primite de la unul dintre furnizorii lui, schimbare impusă „din păcate, de lipsurile din această perioadă” Simţi schimbările de ritm din clădire Un telefon suna fără să răspundă nimeni le el, paşii de afară erau mai grăbiţi Bufniturile şi sâsâiturile îndepărtate care pluteau spre el dinspre ateliere se opriseră Aştepta, încercând să citească, fără însă să vadă nimic Uşa se deschise iar şi un german înalt, îmbrăcat cu tunica gri-verzuie şi însemnele de pe guler ale unui maior SS, intră în cameră, urmat în mod respectuos de un căpitan În spatele lor, Henri o văzu pe domnişoara Boyer Gura ei era deschisă într-un mic „o ” de groază Henri se ridică din nou în picioare — Mulţumesc, domnişoară Boyer, spuse el răspicat, ca şi când musafirii ar fi fost prezentaţi aşa cum se cuvine Maiorul se uită peste umăr de parcă vedea femeia pentru prima dată, după care se uită din nou la Henri zâmbind — Mă numesc Böhm, monsieur Fiocca, spuse el într-o franceză excelentă, dar nu dădu mâna cu el El este căpitanul Heller Ne cerem scuze că am dat buzna neanunţaţi — Nu face nimic, răspunse Henri aplecându-se uşor Vă rog, luaţi loc, domnilor Cu ce vă pot fi de folos? Böhm ignoră invitaţia lui de a lua un loc şi se duse încet spre fereastră, admirând priveliştea pe care o admirase şi Henri mai devreme — Nu e nevoie, monsieur Fiocca În locul dumneavoastră nu m-aş obosi să mă aşez Vrem să vă punem nişte întrebări Luaţi-vă haina Vă invităm în Rue Paradis pentru scurt timp Henri se îndreptă de spate — Întrebaţi ce doriţi Puteţi să vorbiţi cu secretara mea, cu contabilul meu, dar mi-e teamă că sunt prea ocupat ca să-mi irosesc o după-amiază cu dumneavoastră Böhm continua să studieze priveliştea — Vom discuta, desigur, cu amândoi Dar, din păcate, insist că trebuie să veniţi cu noi acum, domnule Fiocca Atât de repede? Părea atât de ciudat şi de brusc ceea ce se întâmpla, chiar dacă se aşteptase la asta de luni întregi Mai conta pentru cineva reputaţia lui sau a familiei sale? Henri nu se mişcă — De ce aţi venit până aici dacă aveţi de gând să mă interogaţi la sediul vostru? Din câte ştiu, când vrea să discute cu cineva, Gestapoul trimite nişte grupuri anonime de bătăuşi cu ţintă precisă De obicei noaptea O inutilă încercare de sfidare Henri respira încet O să folosească legea, o să-şi folosească banii şi influenţa şi, dacă se ajungea până acolo, o să-şi folosească trupul ca să-şi apere oamenii şi ca s-o apere pe Nancy de oamenii ăştia Maiorul Böhm nu păru deranjat de întrebare Se întoarse, în sfârşit, de la fereastră şi se apropie de birou, aruncând o privire peste hârtii, înainte să dea din cap politicos — La fel ca şi dumneavoastră, domnule Fiocca, şi eu stau mult la birou Voiam să mă mai dezmorţesc Încerca să citească una dintre scrisorile pe care le scrisese Henri în acea dimineaţă — Aţi studiat psihologia, monsieur Fiocca? Eu da La Cambridge, înainte de război M-am gândit de multe ori că ceea ce am învăţat acolo, să înţelegem oamenii, comportamentul lor şi ceea ce îi motivează, ar fi fost foarte util într-un mediu de afaceri Presupun că şi dumneavoastră aţi învăţat lucrurile astea din moment ce vă bucuraţi de un asemenea succes în aceste vremuri de restrişte Cred că o să avem multe de vorbit Ochii lor se întâlniră, iar Henri simţi ceva rece în sânge Înţelese în acel moment că nici legea, nici banii, nici influenţa nu-l vor putea apăra Capitolul 9 Nancy urca cu paşi mari treptele superbei vile de pe Rue Paradis, lovind cu tocurile treptele de marmură Îşi făcea curaj, lăsându-se pradă furiei şi chiar alimentând-o Învăţase un lucru de când începuse să lucreze pentru Rezistenţă, şi anume că până şi ofiţerii Gestapo se gândeau de două ori înainte să se pună cu o nevastă franţuzoaică furioasă Ce ştiau ei? Ce ştiau? Poate auziseră zvonuri despre cum dispăreau banii din conturile lui Henri şi, având în vedere că Rezistenţa avea resurse financiare, au pus lucrurile cap la cap Mademoiselle Boyer care o sunase să-i spună despre arest, auzise că un beţiv care fusese dat afară cu câteva săptămâni înainte răspândea zvonuri şi jura că o să se răzbune Domnişoara Boyer o asigurase că registrele de contabilitate ale companiei „sunt corecte”, cu o mândrie agitată, dar cu un uşor tremur în glas Dacă Henri Fiocca, unul dintre cei mai respectaţi şi respectabili oameni de afaceri din oraş, era reţinut doar pe baza vorbelor unui beţiv răzbunător, avea şanse să-i facă pe nemernicii ăştia să se simtă atât de prost încât să-l elibereze Dar dacă ştiau mai multe? În cel mai rău caz – li se spusese că Nancy este Şoarecele Alb şi îl foloseau pe Henri ca pe o bucăţică de caşcaval În regulă O să se predea, ambalată în hârtie de cadou, dacă era nevoie Numai să-l scape Până nu era sigură însă, o s-o facă pe aristocrata indignată Dădu uşile în lături şi o luă cu paşi întinşi pe podeaua de marmură, fără să se uite nici în stânga, nici în dreapta Parcă se vedeau siluete de bărbaţi şi de femei aşteptând pe băncile de pe marginea încăperii Toţi erau morţi de frică sau de îngrijorare Lângă uşă erau doi nemţi în uniformă O franţuzoaică bogată, arogantă şi nevinovată, soţia unui om puternic, i-ar fi ignorat, aşa că asta făcu şi Nancy Când ajunse la ghişeu, care arăta ca recepţia unui hotel, era convinsă că asta era Se uită de sus la funcţionarul blond şi spilcuit care rânjea la un bătrân agitat, un tip pătrăţos, de vreo şaizeci de ani, îmbrăcat într-o salopetă de muncitor Acesta din urmă ţinea în mâinile masive fotografia unui tânăr Grija pe care o avea faţă de imaginea aceea aproape că o paraliză Oare băiatul dispăruse? Fusese deportat să muncească în Germania, era în închisoare sau luat ostatic? Bietul puşti fusese probabil prins cu un pliant antifascist în buzunar, după care dispăruse Gata, Nancy Unei aristocrate indignate nu-i pasă de băiatul unui muncitor Trebuia să se concentreze Îşi trânti poşetuţa extrem de scumpă pe tejghea, iar muncitorul se dădu umil la o parte — Cum îndrăzniţi să-mi arestaţi soţul? spuse ea cu cea mai bubuitoare voce de care era capabilă Aţi înnebunit de tot? Doamne Dumnezeule, este bun prieten cu primarul! Cer să-l eliberaţi în secunda asta şi vreau să vă cereţi scuze, în scris, imediat! Funcţionarul îi aruncă o privire scurtă, după care îşi întoarse privirea spre formularul pe care îl completa — Luaţi un bon de ordine de la funcţionarul de la uşă, madame, spuse el într-o franceză acceptabilă, dar cu un accent foarte pronunţat Funcţionarul de la uşă venise umil după Nancy prin foaier, încercând să-i dea un bon de ordine Îi zâmbi servil Nancy se uită la el de parcă omul i-ar fi oferit batista lui folosită — Nici gând! Aveţi idee cine sunt eu? Se aplecă peste ghişeu, cu palmele lipite de lemnul de trandafir lustruit — Luaţi un bon şi voi afla imediat, răspunse funcţionarul imperturbabil, continuând să scrie Nancy se întinse spre el, îi înşfăcă stiloul din mână şi îl aruncă peste umăr Stiloul alunecă şi se învârti pe podea — Uită-te la mine când vorbesc cu tine, băiete! Aşa făcu Sunt doamna Henri Fiocca şi vreau să-mi văd soţul imediat Să nu – să nu cumva să mă faci să-ţi zic a treia oară Adevărul era că bărbatul era clar mai în vârstă decât ea, dar nu asta era problema — E imposibil, soţul dumneavoastră este interogat — Interogat? Cum îndrăzniţi să-l interogaţi? ţipă Nancy — Madame! — Henri! strigă ea cât putu de tare Ferestrele vibrară Funcţionarul se uită peste umărul ei, iar ea auzi sunetul bocancilor lustruiţi ai gardienilor cum se apropie Oare exagerase? Asta era, ori la bal, ori la spital Dacă o luau pe sus şi o aruncau pe scări, putea să facă paradă prin oraş cu dresurile rupte şi onoarea ofensată, în faţa fiecărui funcţionar din oraş Ar fi fost un coşmar pentru Gestapo şi asta i-ar fi obligat să-l elibereze pe Henri şi să-l trimită acasă Perfect Trase aer în piept şi se pregăti să se dea în spectacol O uşă din dreapta ghişeului se deschise şi un ofiţer ieşi în foaier, mergând încet Nancy nu reuşise niciodată să înţeleagă gradele acelea, dar era clar că era cineva important Paşii care se apropiau în spatele ei se opriră brusc şi tipul spilcuit din spatele ghişeului ţâşni în picioare Ofiţerul le făcu semn gardienilor să plece şi apoi făcu un semn din cap funcţionarului care se aşeză la loc şi luă un alt stilou din sertarul din faţa lui — Nu e nevoie de istericale, madame Fiocca, spuse ofiţerul, în franceză Sunt maiorul Böhm, la dispoziţia dumneavoastră Nancy clipi Bărbatul avea vreo patruzeci de ani şi era suplu Dacă n-ar fi purtat uniforma aia dezgustătoare, ar fi fost arătos O dezarmase, jigodia — Soţul meu? spuse Nancy, uitându-se arogant la el El făcu o reverenţă — Vă duc la el de-ndată Veniţi cu mine Se întoarse în biroul din care ieşise şi lăsă uşa deschisă pentru ea Nancy îşi luă poşeta, îşi îndreptă umerii şi îl urmă Îşi pierduse publicul acum La naiba! Böhm o conduse pe un hol, departe de foaier Mergea cu paşi întinşi Fusta lui Nancy era strâmtă, după cum era moda şi-n plus era şi pe tocuri, astfel încât putea face doar paşi mărunţi Era nevoită să meargă la trap pe lângă el, ca un căţeluş de jucărie Era timpul să preia iniţiativa — Domnule maior Böhm, este absolut scandalos, cum îndrăzniţi să-l ridicaţi pe Henri ca pe un criminal oarecare? Nici nu vreau să-mi imaginez ce o să spună primarul Böhm nu îi răspunse, ci se opri în faţa unei uşi oarecare, o deschise şi o invită înăuntru Nancy intră Era o cameră micuţă, curată şi ordonată Probabil fusese biroul unui membru superior al personalului administraţiei înainte ca naziştii să ocupe clădirea Fereastra avea obloanele trase, dar lumina după-amiezii tot se strecura înăuntru Pereţii erau vopsiţi într-un verde pal şi decorat cu tablouri alb-negru reprezentând faleza Mobila veche fusese însă scoasă şi în centrul cămăruţei se afla o masă de lemn nefinisată şi două scaune pliante amărâte Pe unul dintre ele, cu spatele la geam, stătea Henri Îşi ridică capul şi zâmbi spre ea blând şi trist Pentru prima dată de când îl cunoscuse Nancy, arăta bătrân Inima i strânse de parcă cineva storsese tot sângele din ea Era conştientă de prezenţa maiorului Böhm în spatele ei Joacă-ţi rolul, Nancy — Henri, ce-i cu toate prostiile astea? Mademoiselle Boyer m-a sunat de la fabrică, părea că mai avea puţin şi îşi dădea sufletul Mi-a spus că monştrii ăştia te-au luat cu forţa din biroul tău Este de-a dreptul scandalos! El îşi ridică mâna, cu palma spre ea şi dădu din cap — Draga mea, nu te impacienta Avocaţii mei sunt pe drum şi ştii că sunt cei mai buni Toţi prieteni foarte buni ai guvernului Vichy — De ce eşti acuzat? Aşa era mai bine Începea să-şi intre în rol — E o neînţelegere, sunt convins Nu te îngrijora Se uita fix la ea, o sorbea din priviri, deşi vorbele lui erau fireşti şi banale Asta o speria Se întoarse spre Böhm, care intrase în cameră şi închisese uşa în spatele lui — Care sunt acuzaţiile împotriva soţului meu, domnule maior? Böhm o făcu să aştepte câteva momente, dând din cap de parcă ea ar fi continuat să vorbească, iar când răspunse, vocea lui sună calm şi rezonabil — Unul dintre angajaţii soţului dumneavoastră ne-a alertat în privinţa unei conspiraţii la firma de transport Fiocca Se pare că o sumă mare de bani a dispărut Nancy îşi ridică bărbia — Sunt convinsă ca Henri nu are nici un amestec în chestiunea asta Expresia lui Böhm deveni interesată O întrebă politicos: — Să-nţeleg că sunteţi familiarizată cu finanţele dumnealui? — Nu-mi place tonul dumneavoastră, spuse Nancy, încercând s-o invoce pe sora înţepată a lui Henri, recunoscătoare, pentru prima dată, că exista femeia aceea — Avem motive să bănuim că banii au fost trimişi Rezistenţei — E total absurd, spuse Nancy dând capul pe spate Böhm o studia cu capul într-o parte, de parcă îl amuza faptul că fusese întrerupt — Singurul lucru pe care îl ştie soţia mea despre banii mei e cum să-i cheltuiască, spuse Henri oftând Nancy se întoarse şi se uită din nou în ochii soţului ei — Du-te acasă, draga mea, continuă el Lasă-ne pe mine şi pe domnul maior să rezolvăm chestiunea asta ca între bărbaţi Dacă aşa decisese el să joace, trebuia să meargă pe mâna lui El nu voia ca ea să fie muierea furioasă, ci nevasta frivolă de societate, prea prostuţă, frumuşică şi cheltuitoare, care nu ştia nimic despre afacerile soţului ei Reuşi să facă o mutriţă uşor bosumflată — Tu ştii cel mai bine, Henri Maiorul Böhm îşi drese glasul — Şi încă ceva, madame Fiocca Vă rog, nu părăsiţi Marsilia S-ar putea să am nişte întrebări şi pentru dumneavoastră Deschise din nou uşa, pregătit s-o conducă afară Nu Era prea repede Nu putea să-l lase pe Henri acolo — Aveţi impresia că sunt genul de femeie care pleacă în vacanţă în timp ce soţul ei este hărţuit de Gestapo? Henri, nu plec nicăieri fără tine Asta îi dădu ocazia să se mai uite o dată la el Stânca ei Refugiul ei Soţul ei Henri al ei El îi zâmbi cald şi încurajator — Fireşte că nu, draga mea Bine Ştia ce face Îşi făcuse griji degeaba Henri avea zeci de avocaţi şi tone de bani ca să mituiască pe oricine, de aici până la cei mai mari în Gestapo Se îndreptă spre uşă — Nancy? Se întoarse Dragul de el O să-i gătească cina în seara asta de una singură, indiferent dacă îi convenea sau nu Şi mai avea ceva vin bun în beci — Spune-i mamei să nu-şi facă griji Nu Nu asta Asta stabiliseră că o să fie semnul dacă Nu era bine Era foarte, foarte rău O cuprinse panica Nu se mai putu mişca Se gândi să ţipe, să recunoască totul, să-i scuipe-n faţă pe nenorociţii ăştia O, dar ştia că Henri ar fi fost distrus dacă ar fi văzut-o luată pe sus de gorilele astea După câte pătimise din cauza ei, nu putea să-i facă una ca asta Era alegerea lui Dar nu, nu, nu! Asta nu se putea întâmpla şi nici nu se întâmpla Vocea-i sună răguşit — O să-i spun c-o iubeşti Se uitară unul la celălalt timp de o bătaie, două, trei a inimii ei, încercară să-şi spună tot ce putea fi spus, să împartă şi să sărbătorească o viaţă întreagă, să-şi facă promisiuni şi să se ţină de ele Unu, doi, trei — Madame Fiocca? Böhm aştepta Trecu pe lângă el şi ieşi în hol El o urmă, închizând uşa în spatele lui Dacă îi spusese ceva în timp ce o conducea spre foaier, ea nu auzi Capitolul 10 Menajera o aştepta când descuie uşa grandioasă de la intrare Stătea în mijlocul holului, cu valijoara de carton lângă ea, deja îmbrăcată în cel mai bun palton al ei — Madame Fiocca, eu Nancy îşi scoase tacticos mănuşile Nu se putea uita la fată — Desigur că vrei să pleci, Claudette O să te duci la mama ta în Saint-Julien? Nancy scoase din poşetă o altă cheie şi deschise unul din sertarele micului birou din hol Henri ţinea acolo un portofel de piele netedă, plin cu bancnote Luă câteva mii de franci şi i le întinse fetei Claudette se holbă la bani, scuturând din cap — Nu pot, madame Nu dacă asta înseamnă să vă abandonez — Ba poţi foarte bine, i-o tăie Nancy Ia-i! Claudette apucă timid banii dintre degetele lui Nancy şi murmură un mulţumesc, îndesând bancnotele în buzunarul de la palton — Ieşi prin curtea din spate, Claudette Şi ţine capul aplecat — Mult succes, madame Mi-a făcut foarte mare plăcere să lucrez pentru dumneavoastră Nancy reuşi în sfârşit să se uite la ea Oricine l-ar fi putut trăda pe Henri, dar nu fata asta Simţea că ar trebui să-i dea nişte sfaturi, să-i spună ceva frumos şi deştept de care Claudette să-şi amintească toată viaţa, nişte învăţăminte care s-o facă să fie o persoană mai bună şi pe care să le transmită copiilor şi nepoţilor ei Ceva care s-o inspire Nu îi veni nimic în minte Avea nevoie să bea ceva Oricum, pe ea n-o sfătuise nimeni ce şi cum înainte să fugă de acasă Era vina lor — Mă bucur Acum, fugi, draga mea Claudette îşi ridică valiza — Prietenul dumneavoastră, Philippe, este în bucătărie, madame Fiocca — Mulţumesc Claudette o porni spre spatele casei, lăsând-o pe Nancy în hol, încă îmbrăcată cu paltonul din păr de cămilă şi cu poşeta de lac atârnată de braţ Pe masă erau flori proaspete, balustrada de lemn strălucea, tablourile în ulei cu imagini din Marsilia şi vapoare pe mare atârnau ordonat Nu le mai observase până acum Tablourile erau pasiunea lui Henri Porni grăbită spre sufragerie, se duse direct la servantă, luă decantorul şi îşi turnă un pahar mare de brandy Îl dădu pe gât, după care luă decantorul şi încă un pahar şi se duse la bucătărie Philippe se ridică în picioare când intră Aşeză paharele şi decantorul pe masa curată de lemn, turnă de băut, se aşeză, îşi scutură haina de pe umeri şi îşi puse picioarele unul peste altul Îşi bău paharul Philippe era tot în picioare — Stai, dracului, jos, spuse ea, întinzându-se după decantor El tresări — Ce? N-ai mai văzut o femeie bând? Philippe se aşeză uşor, dar scârţâitul scaunului pe gresie se auzi ca un ţipăt — Îmi pare foarte rău, Nancy Ea începu să tremure Era oare de furie sau de vină? Habar n-avea ce simţea, dar indiferent ce era, îi făcea muşchii să tremure şi dinţii să-i clănţăne pe pahar — E vina mea El mereu mi-a spus să am grijă, dar eu nu m-am oprit, am cerut şi mai mulţi bani Tremura de vină, deci Philippe îşi ţinea paharul cu grijă şi dădu din cap — Henri a luat propriile decizii Nu-l absolvi de asta, Nancy — Dar — Acum este momentul să le iei şi tu pe ale tale, spuse el Ştia la ce se referă şi nu voia să audă Taci din gură! Taci! Din gură! Mâna-i tremura atât de tare că de-abia putea să ducă paharul la buze — Trebuie să te scoatem de aici Urgent — Nu-l pot lăsa cu ei Trânti paharul pe masă, făcând tacâmurile să zornăie în sertar — O să-mi dau foc pe treptele lor O să le bag o grenadă în cur O să intru şi o să-l împuşc pe funcţionar Henri nu mă poate obliga să plec! Philippe puse paharul pe masă cu un clinchet ca de glonţ încărcat pe ţeavă — Ştiu că nu ţi-e frică de moarte, Nancy Dar trebuie să pleci Dacă nu pentru tine, măcar pentru el Îl vor forţa să se uite la tine cum suferi şi o să suferi Te vor prinde şi vă vor tortura pe amândoi până veţi da de gol toată reţeaua Ştiu că nu le va spune nimic cât timp va fi în stare, dar ştiu şi că le-ar spune orice ca să te salveze pe tine Deci, pentru binele tuturor, dispari Ea închise ochii de parcă s-ar fi putut ascunde de adevăr — Are avocaţi Avocaţi scumpi Poate ei o să-l scape Philippe lăsă privirea în jos şi răspunse încet — Când o s-o facă, o să-l scoatem din Franţa O să-l trimitem după tine Dar tu trebuie să pleci acum Ea clipi ca să-şi oprească lacrimile — Juri? — Jur că o să fac tot ce-mi stă-n putere, Nancy E suficient? răspunse el În sfârşit ea dădu din cap Nu-i putea promite mai mult, ştia asta — Ăsta a fost primul meu cămin adevărat El îşi termină băutura — Să fii gata când se lasă întunericul, Nancy Au pus doi oameni să te supravegheze, în faţa şi în spatele casei, dar o să-i distragem Ieşi prin faţă Ia ultimul autobuz spre Toulouse Ştii adresa casei de acolo? Ea doar dădu din cap, temându-se că, dacă ar mai fi fost ceva de spus, nu şi-ar mai fi putut opri lacrimile Capitolul 11 Lui Böhm i-ar fi plăcut de Fiocca dacă s-ar fi cunoscut pe timp de pace Era evident un om sofisticat şi rafinat, un om cu care ai fi putut discuta idei moderne Ăsta era un lucru rar, din experienţa lui Böhm Se ţinuse tare în primele etape ale interogatoriului, răspunzând la toate întrebările de bază calm şi încet, fără să ofere informaţii în plus şi fără să se fâstâcească atunci când era întrebat de date precise Spunea doar că nu-şi aduce aminte, dar că ar fi bucuros să le explice orice nelămurire când o să aibă în faţă arhivele necesare Era chiar păcat că toată inteligenţa aceea calmă nu-i va fi de folos în orele care urmau Volumul de muncă era presant Regimul de la Vichy, atât de slab şi de nehotărât, le permisese teroriştilor francezi, comuniştilor şi evreilor să opereze în tot sudul Franţei Oamenii, care imediat după şocul înfrângerii militare totale, fuseseră ascultători, erau acum din ce în ce mai agitaţi Îşi puneau speranţe în americani şi ieşeau precum gândacii când gospodarul uita să pună otravă pe urmele lor Un şoarece în mod special Böhm nu fusese de acord să li se confere agenţilor inamici asemenea nume, de parcă erau titluri de onoare Pentru el, Şoarecele Alb era pur şi simplu Agentul A şi insista să nu i se spună altfel în clădirea aceea Sperase că distrugerea cuiburilor de şobolani din Cartierul Vechi l-ar fi forţat să iasă la iveală, dar zvonurile legate de activităţile lui doar se înteţiseră Prizonierii şi aviatorii care fuseseră doborâţi, dispăruseră în ascunzători, primind documente false pe drum şi apăreau din nou în Spania sau Anglia sau nordul Africii Dubele de detectare reperaseră mieunatul codat a zeci de radiouri care şopteau în Londra sau Algeria, iar omul ăsta părea că le ducea pe toate – documente, mesaje, componente de radio, prizonieri – prin toate punctele de control La început presupuse că era un pescar sau un ţăran care ştia coasta şi drumurile lăturalnice Dar poate că se înşelase Începu să citească rapoartele legate de evadarea de pe coastă pe care i le lăsase Heller pe birou Teroristul care fusese împuşcat se numea Antoine Colbert, un avocat, iar firma tatălui său se ocupa de finanţele bogaţilor din Marsilia de ani întregi Pentru o clipă, Böhm sperase că printr-un miracol prinseseră chiar şoarecele Însă, în următoarele zile, familia lui Colbert dispăru prea elegant şi eficient ca să fie treaba unei organizaţii panicate de pierderea conducătorului ei Şoarecele Alb era tot în libertate Citi din nou rapoartele Despre soldatul ager care văzuse mişcarea de pe malul abrupt şi stâncos şi îl convinsese pe liderul patrulei să pornească reflectorul; despre laudele, mai mult ca sigur exagerate, despre câţi oameni dintre cei îngrămădiţi în barca cu vâsle împuşcaseră înainte să le fie spart reflectorul; despre încercarea de a prinde gaşca care ajutase evadaţii de pe mal După care, văzu în mijlocul raportului un rând al celui care îl rănise pe Colbert, făcându-l să se sinucidă Acesta văzuse alţi doi oameni lângă mort şi i se păruse, judecând după imaginea rapidă în lumina legănată a lanternei, că unul era o femeie O femeie? Cu siguranţă nu Femeile nu se luptau cot la cot cu bărbaţii Operatoare radio, ocazional studente care pictau slogane pe pereţi, da, dar nu se putea ca Rezistenţa să fi ajuns într-un asemenea hal, încât să pună o armă în mâna unei femei Pe de altă parte, chiar el interogase câteva femei operatoare de radio în Paris şi unele dintre ele dăduseră dovadă de un entuziasm pentru luptă foarte nefeminin Începuse să se gândească la asta Dacă Şoarecele Alb era o femeie? Oare francezii ar fi acceptat instrucţiuni de la o femeie? Ar fi fost neobişnuit poate, dar nu imposibil Uşurinţa cu care acest – sau această – Şoarece Alb îşi croia calea prin puncte de control şi prin gări, felul în care dispărea de la întâlniri şi se topea ca negura pe străzi părea mult mai puţin miraculos dacă luai în considerare faptul că cei care căutau se uitau după un bărbat în toată firea, nu după o femeie Se lăsă pe spate în scaun, îşi împreună vârfurile degetelor şi rămase nemişcat, uitându-se fix în aerul din faţa lui, până când ştiu exact ce voia şi ridică receptorul greu de pe birou — Căpitane, vino, te rog Acesta veni imediat — Heil Hitler! — Heller, documentele pe care le avem despre populaţia civilă a Marsiliei Vreau să te uiţi din nou la toate femeile despre care am auzit chiar şi cele mai vagi zvonuri În special la cele care vizitează frecvent piaţa neagră Exclude-le pe cele care au copii sub vârsta de zece ani şi pe cele care au peste cincizeci de ani Vreau să primesc rapoarte cu fiecare dintre ele, aranjate în ordinea averii familiei Heller clipi din spatele ochelarilor — Desigur, domnule Pot să vă întreb de ce? Böhm fu încântat să-şi explice teoria şi foarte mulţumit când văzu ochii lui Heller cum se luminează de admiraţie inteligentă — Şi de ce vă concentraţi pe femeile înstărite? Era o întrebare de bun-simţ — Pentru că, oricine ar fi, operează cu mare siguranţă şi libertate Am crezut că era vorba de siguranţa cuiva din straturile de jos, neîngrădită de o educaţie civilizată De o libertate născută din familiaritatea cu fiecare gaură de şobolan din oraş Dar ce altceva îi dă unei femei siguranţă şi libertate, Heller? Heller nu ezită — Banii Böhm dădu din cap — Documentele, Heller, te rog — Desigur Dar omul nu se mişcă; gura i se deschidea şi închidea de parcă ar fi fost un peşte — Ce este? — Vă aduc imediat documentele Doar că eu cred domnule, eu cred că dosarul lui madame Fiocca o să fie mai mult ca sigur în vârf Böhm se încruntă Madame Fiocca părea exact o nevastă franţuzoaică răsfăţată Gălăgioasă, stridentă, sigură pe ea — Spune-mi ce ştii despre ea, dacă se poate, ceru el cu o voce severă Heller vorbi repede — Născută în Australia A fugit de acasă şi a lucrat ca jurnalistă în Paris, la publicaţia Hearst Se ştie că frecventează piaţa neagră şi că îşi aprovizionează prietenii Se opri Călătoreşte des şi vizita în mod regulat un prizonier din Mauzac înainte ca acesta să evadeze Böhm îşi strânse buzele până deveniră o linie Heller, care privea fix în spaţiul de deasupra capului său, continuă — I-a cerut soţului să-i trimită cincizeci de mii de franci la hanul de lângă închisoarea la care stătea Fireşte, cazul a fost investigat pentru suspiciuni de dare de mită pentru ca bărbatul să evadeze, dar ea le-a spus poliţiştilor locali că a folosit banii ca să-şi plătească datoriile la bar şi s-a plâns de încălcarea grosolană a confidenţialităţii din partea Poştei I-au trimis o scrisoare oficială în care îşi cereau scuze Böhm nu era obişnuit să-şi iasă din fire, dar acum îşi ieşise Furia îi galopa fierbinte prin oase — Unde e? — Am pus-o sub urmărire, domnule După ce a plecat de aici, s-a dus direct acasă Böhm scrâşni din dinţi — Pune mâna pe ea Acum Heller salută şi se retrase În timp ce uşa se închidea în spatele lui, Böhm ţâşni în picioare, după care se aplecă peste birou Ar fi trebuit să-şi dea seama Fusese atât de plină de ea când venise şi atât de d:\Electronica\îmbufnată şi de copilăroasă în faţa soţului Dar el se uitase la Henri, nu la ea După ce plecase Philippe, Nancy se aştepta să cadă din picioare, dar nu o făcu Îşi luă paharul şi începu să se plimbe prin casa pustie, uitându-se în fiecare cameră, încercând să şi le întipărească în memorie Sufrageria avea mobilă elegantă, minimalistă şi un vraf de reviste de modă de dinainte de război pe măsuţa joasă de cafea pe care o comandase la Paris Lui Henri îi plăcea să o necăjească punându-şi picioarele pe măsuţă când se întorceau acasă dimineaţa devreme de la vreun club Biroul lui Henri era mai de modă veche Ea îl numea Peştera Ursului Era tapetat cu cărţi şi avea un birou din lemn de stejar unde el obişnuia să ofteze privind facturile venite de la croitoreasa ei, în timp ce ea îi zâmbea candid de lângă şemineu, aşezată într-unul din fotoliile de piele roşie Pe birou erau o fotografie de-a mamei sale şi una de-a lui Nancy Bătrâna madame Fiocca murise cu un an înainte să se cunoască ea cu Henri Îi spusese de multe ori că mama lui ar fi apreciat-o Era foarte drăguţ din partea lui că spunea asta, dar Nancy era de părere că fusese mai bine că nu testaseră această teorie Deschise rama pozei şi găsi două rânduri de acte de identitate false, unul pentru ea, unul pentru Henri Puse actele ei în buzunar, iar pe ale lui le aşeză cu grijă la loc, să fie acolo când va avea nevoie de ele La etaj, se opri o vreme pe palier înainte să intre în dormitor Patul era făcut, cosmeticele erau aranjate cu grijă pe măsuţa de toaletă, toate loţiunile şi poţiunile, cremele şi culorile, periile de argint şi pămătufurile cu mâner de fildeş Se uită spre uşa de la dressing N-avea rost să intre acolo Nu îşi putea lua o valiză precum făcuse Claudette; nu putea să ia nimic ce nu ar fi încăput în cea mai mare, dar nu suspect de mare, geantă de mână Îşi puse pe ea două bluze de mătase, dar nu putea să rişte cu două fuste, un fular pe care putea să-l poarte ca şal, paltonul din păr de cămilă şi pantofii care, deşi erau destul de eleganţi, îi permiteau să meargă confortabil Avea nevoie de bani, desigur Luă briceagul cu mâner perlat, bijuterii, crema de faţă, un pieptăn şi actele ei originale Actele false le băgă în căptuşeala de la geantă Ce ar mai fi? O fotografie de la nuntă? Nu, ar fi putut stârni suspiciuni Sau poate unul dintre bileţelele pe care i le lăsa Henri când se ducea la muncă dimineaţa, ca să-i amintească să ia hainele de la curăţătorie sau că venea cu o cunoştinţă de la muncă la cină? Ar fi fost suficient de nevinovat, cu siguranţă, şi în felul ăsta ar fi avut ceva care să fi fost atins de el până când se vor reîntâlni Găsi unul în sertarul măsuţei de toaletă, semnat aşa cum erau toate, Cu toată dragostea, Henri Îl băgă în geantă, după care se întoarse în hol, sprijinindu-se de pereţi, în umbră Vedea prin vitraliu şi zăbrelele de metal de la uşă una din maşinile negre şi solide ale Gestapoului parcate vizavi Oare ce plănuia Philippe? Cerul începuse să se întunece, iar ultimul autocar spre Toulouse pleca în 40 de minute Spera din tot sufletul că o să se grăbească Îşi numără respiraţiile Unu Doi Era o şmecherie pe care o învăţase de la un pasager pe vaporul dinspre Australia către New York, când avea şaisprezece ani şi era singură şi panicată de atâta libertate Îşi aduse aminte de primele săptămâni în New York, primii ei prieteni, primul ei apartament şi primul ei loc de muncă, prima gură de gin făcut în casă Cum luase decizia să devină jurnalistă imediat după ce văzuse o femeie îmbrăcată elegant, pe treptele tribunalului, luând la întrebări un avocat în costum închis la culoare, fără să-şi ceară scuze şi fără consideraţie Hai, Philippe! Ţinea mâna pe uşă Să fugă pur şi simplu? Să rişte? N-avea nici o şansă La început fu doar un firicel de fum – Nancy clipi să se asigure că nu are vedenii – după care fereastra de sus a magazinului de peşte de vizavi fu aruncată în lături şi o pală de fum negru se ridică în noapte Madame Bissot ieşi în fugă şi începu să lovească cu pumnii în maşina Gestapoului, arătând spre magazin Doi oameni coborâră Unul se duse după ea, celălalt rămase sprijinit de portiera deschisă pe partea pasagerului şi privea la limbile de foc Nancy deschise uşa şi o închise în urma ei, merse pe poteca dinspre poartă cât putu de repede, uitându-se fix la spatele omului de la Gestapo Inima i se urcase în gât Pe poartă Oare fusese deschisă sau închisă când ajunsese la ea Gândeşte-te! Trecu doar o clipă Deschisă Henri mereu o certa că o lăsa deschisă, iar ea fusese ultima care venise de pe stradă Dar, pe de altă parte, Claudette ar fi închis-o când plecase Nu, ea ieşise prin spate Nancy o lăsă pe jumătate deschisă, se întoarse spre magazin, convinsă că omul de la Gestapo revenise cu faţa până acum şi trecea deja drumul spre ea Nu Încă se holba la flăcări Porni repede spre est, de-a lungul drumului Fiecare pas pe care îl făcea îi suna ca un foc de armă şi se simţea de parcă avea lumina unui reflector în ceafă Îşi îngădui să mai grăbească puţin pasul, după care nu se mai putu abţine, o luă la fugă, făcu prima la dreapta, apoi la stânga, după care se opri şi se uită după colţ să vadă dacă vin Huruitul unui motor făcu ca inima să-i stea în loc Dar nu, era doar un jeep care se auzea pe drumul principal, apoi strada rămase goală Când Heller ajunse în faţa casei Fiocca, îşi dădu imediat seama că ceva nu era în regulă Rămăşiţele unui incendiu erau udate cu apă la magazinul de peşte şi cu toate că unul dintre oamenii pe care îi trimisese s-o supravegheze pe madame Fiocca era încă în maşină şi se uita atent la uşa principală, celălalt ajuta la stingerea ultimilor tăciuni Heller îl ignoră pe cel care ajuta şi bătu în geamul maşinii Omul din maşină păli şi coborî geamul — Ei bine, Kaufman? spuse Heller — Nu se vede nici o mişcare din interiorul casei, spuse Kaufman cu speranţă După care arătă pe diagonala străzii Bauer supraveghează de acolo poarta din spate şi nu am observat pe nimeni venind sau plecând S-a întâmplat ceva, domnule? — Când a izbucnit incendiul? — Cam acum o jumătate de oră Urâtă văpaie Am crezut că o să se facă scrum toată clădirea — Cât te uitai tu la incendiu, cine supraveghea uşa din faţă? Kaufman amuţi, făcând ochii mari — Eu am ieşit din maşină să mă uit la flăcări doar pentru un minut Mai puţin de un minut Heller închise ochii — Şi nu ţi s-a părut ciudat că, în timp ce casa de vizavi ardea în flăcări, nici madame Fiocca, nici menajera ei nu au ieşit să vadă ce se întâmplă? Omul clipi Heller simţi cum i se face rău de la stomac Apoi o apucă spre casă, strigând peste umăr — Kaufman, vino după mine! Adu levierul să forţăm uşa! Plecase Evident că plecase Capitolul 12 În gări era prea riscant de mers, dar Gestapoul mereu ajungea greu în autogări şi, având în vedere că majoritatea celor care luau autobuzele erau oameni din clasa de jos şi francezi de origine italiană, era puţin probabil că o vor căuta pe madame Fiocca acolo Nancy se simţea de parcă ar fi fost goală puşcă atunci când îşi cumpără biletul şi ocupă un loc în spate, la fereastră, lângă o doamnă foarte în vârstă, încotoşmănată în zeci de şaluri, şi nepoţica acesteia, o fetiţă frumuşică şi cârlionţată, de vreo şase ani Cu siguranţă autobuzul era plin deja Trebuia să plece Se uită la ceas Bunicuţa o observă şi ridică din umeri — Moş Claude face ruta asta în fiecare marţi, madame Mereu întârzie Pun pariu că încă îşi bea ultimul coniac în barul din staţie Şi după aia tre’ să se pişe — Aş vrea să plec, murmură Nancy Bătrâna o măsură încet din priviri — Chiar aşa? Călătoreşti singură? Apoi se uită peste Nancy pe geam — Aoleu, dobitocii ăia! Nancy aruncă o privire Doi oameni în uniforme SS o interogau pe fata de la casa de bilete de lângă poarta care ducea în curte şi se uitau spre şirul de autobuze gata să plece La dracu’! Ar fi fost imposibil să coboare şi s-o rupă la fugă Autobuzul era plin ochi Bătrâna de lângă ea îşi trase nasul foarte zgomotos — Julie! Fetiţa cârlionţată se opri din jocul cu numere pe care îl juca pe degete — Stai în braţe la doamna şi cântă-i ceva până plecăm! Cu un mic oftat de parcă era o rugăminte frecventă şi uşor iritantă, Julie se cocoţă în braţe la Nancy şi începu să-i cânte o versiune şoptită, uşor improvizată, a cântecului Alouette La început Nancy avu de gând să protesteze, după care îşi dădu seama că bătrâna îi oferea o deghizare Dacă Gestapoul căuta o femeie singură, nu ar fi observat o mamă cu fiica ei Cu coada ochiului, văzu oamenii Gestapoului apropiindu-se împreună cu un grăsan rumen la faţă, îmbrăcat în uniforma companiei de transport şi care gâfâia pe lângă ei Urmă o discuţie aprinsă, după care cei doi nemţi începură să meargă în sus şi-n jos pe lângă autocar, uitându-se înăuntru pe geam Nancy îşi lăsă capul pe spatele copilei Un ciocănit scurt în geam o făcu să se uite peste claia cârlionţată a lui Julie, clipind către ochii unui om de la SS Oare era unul dintre cei care fuseseră în foaier de dimineaţă? El se uită la ea confuz Bătrânica se aplecă peste ea şi bătu cu pumnul în geam — Marş de-aici! ţipă ea Fiică-mea a stat toată noaptea trează cu bebeluşul şi acum că apucă şi ea să moţăie cinci minute tre’ să veniţi voi s-o treziţi? Marş, am zis! Nu era clar cât de mult înţelesese neamţul Dar în mare prinsese ideea, aşa că mormăi nişte scuze şi plecă Câteva clipe mai târziu, motorul se trezi la viaţă şi, cu un suspin metalic, autobuzul o luă din loc — Vino înapoi pe podea, Julie, îi spuse bătrâna, şi fetiţa se dădu jos de pe Nancy — Mulţumesc, spuse Nancy Aţi făcut un lucru minunat Deschise poşeta şi scoase o bancnotă Bătrâna se uită la ea şi îşi trase iar nasul — Le-ai făcut-o jegoşilor ălora, draga mea? — Da — Şi vrei s-o mai faci? — Ba bine că nu, răspunse Nancy Bătrâna dădu din cap cu înţelepciune — Atunci suntem chit Acum, stai cu ochii pe asta mică, să dorm şi eu puţin Marie Dissard, femeia al cărei apartament din Toulouse îl foloseau pe post de ascunzătoare, o primi cum se cuvine Era un loc micuţ, patru cămăruţe pătrate, trei dintre ele fără ferestre, într-o alee îngustă din centrul oraşului Nancy cunoştea şi casa şi gazda foarte bine Marie avea în jur de şaizeci de ani, trăia doar din cafea şi ţigări Avea o pisică mare şi neagră pe nume Mifouf şi nervi de oţel Se înţelegeau suficient de bine Ascultau BBC aplecate deasupra radioului şi apoi vorbeau despre ceea ce auziseră Marie nu o întrebă pe Nancy de Henri, nici nu insistă să discute ce se întâmpla cu el şi nici Nancy nu o întrebă de nepotul ei închis într-un lagăr de prizonieri de război de trei ani încoace Vorbiră despre război şi despre când o să-şi mişte britanicii fundul să invadeze Franţa Din clipă în clipă Era timpul Când se urcă în trenul spre Perpignan, Nancy îşi luă de trei ori la revedere de la Marie Acolo se duse într-o cafenea micuţă la marginea oraşului Privi în zare la vârfurile Pirineilor şi încercă să risipească cu ochii norii de furtună care se adunau Dacă existau şanse să înceapă călătoria prin munţi, Albert urma să pună o muşcată la fereastra apartamentului său Nu apărea însă nici o floare După a treia călătorie, primi un mesaj din Marsilia printr-un curier, o fată tânără, pistruiată, cu gene palide, care îi spuse că o cheamă Mathilde şi că Albert fusese ridicat de Gestapo – şi, chiar mai rău, la fel şi Philippe — Când? o întrebă Nancy în timp ce pielea îi era tot mai rece în căldura bucătăriei din ascunzătoare Cum? Fata sorbea câte puţin din cafeaua lui madame Dissard, de parcă încerca s-o facă să dureze cât mai mult — A doua zi după ce aţi plecat, madame Mathilde avea ochii mari şi un aer de o simplitate absolută Nu era de mirare că o trimiseseră pe ea Nemţii ar fi putut-o opri şi s-ar fi putut holba la ea, dar nu ar fi putut bănui că e spion Cea mai bună deghizare pe care o avem este ceea ce cred alţii despre noi Nancy ştia asta mai bine ca oricine Slavă Domnului! Preţ de o clipă dezgustătoare se gândi că poate Henri dar nu Fuseseră arestaţi prea repede pentru ca Henri să fie sursa de informaţii a Gestapoului — Cine i-a trădat? Ştii ce s-a întâmplat? — Eram acolo, madame Fata observă cum Nancy se încruntă — La masa de lângă Aveam detalii despre o evadare pe care trebuia să i le transmit lui Philippe, părea însă că văzuse ceva Nu mi-a dat semnalul să mă apropii După care, un om s-a aşezat lângă el Un francez, îi spunea Michael Au vorbit un minut sau două, iar apoi oamenii de la masa din spatele lui Philippe s-au ridicat, au scos armele şi l-au luat — Dar pe Michael nu l-au luat? întrebă rapid Nancy — Nu, căcăciosul ăla a rămas acolo rânjind, să-şi termine vinul, răspunse fata cu repeziciune — O ştiu pe fata de la cafenea, madame E o franţuzoaică de încredere O să-i scuipe în mâncare lui Michael ăsta de fiecare dată când va mai mânca la masa ei Nancy dădu din cap Totuşi, era ceva — Îl cunosc, spuse ea A lucrat pentru soţul meu Mathilde dădu din cap cu amărăciune Marie îşi zdrobi ţigara în scrumieră şi aprinse alta — A mai fost cineva săltat de atunci? întrebă ea — Doar Albert, în aceeaşi zi Nancy îi aruncă o privire lui Marie şi o surprinse pe bătrână dând din cap cu satisfacţie Ştiau ce înseamnă asta Nici Philippe, nici Henri nu se dăduseră încă bătuţi Stomacul lui Nancy se făcu ghem când îi trecu prin minte imaginea mâinilor rupte ale lui Gregory Iisuse! Oare ce-i făceau lui Henri? Îşi întoarse privirea şi bău din cafea Marie îşi drese glasul — Cu planurile de evadare din închisoare ce se mai aude, Mathilde? Fata zâmbi spre ea — Le vor pune în aplicare În seara asta De aceea sunt aici Trebuie să vă aşteptaţi să apară la un moment dat în cursul nopţii Apoi plecaţi împreună în Spania, madame Fiocca — Albert era persoana mea de contact din Perpignan, iar Antoine e mort, răspunse Nancy Cu cine să vorbesc de un ghid? Mathilde se frecă la ochi şi căscă înainte să-i răspundă — O să vă dau eu un loc de întâlnire, ştiu o cafenea de la marginea oraşului — Şi plan de rezervă? Fata dădu din cap — Nu mai avem Mifouf sări cât era de mare în braţele ei şi miorlăi în semn de simpatie Mathilde o mângâie şi pisica începu să toarcă — Am lucrat cu un scoţian pe care-l chema Garrow, spuse Marie A trebuit să fugă luna trecută, dar am fost împreună în Perpignan odată Am o adresă Fără parole, fără nume Doar o adresă Ăsta o să fie planul tău de rezervă, Nancy Mai luă o gură de cafea, după care bătu cu degetele în masă — Acuma că Philippe nu mai e, trebuie să folosim alt falsificator să facă documentele pentru prizonieri Nancy se gândi la toţi oamenii pe care îi ajutase să evadeze mai demult — Hainele lor vor trebui spălate, spuse ea Măcar e ceva de făcut Oamenii, şapte la număr, ajunseră la ora 2 şi jumătate noaptea Nancy nu putu pricepe cum naiba reuşiseră să treacă prin Toulouse în starea în care erau Aveau hainele rupte, feţele trase şi puţeau Pentru prima dată Nancy era recunoscătoare că Marie fuma, dar totuşi, duhoarea aia După ce îi povestiră cum evadaseră – somnifere în vin, un gardian mituit, un camion cu paie şi un drum de cinci kilometri pe jos cu o hartă desenată pe spatele unui pachet de ţigări – Nancy le ordonă să se dezbrace, să-şi trântească hainele în cada lui Marie şi să se spele bine Se întoarseră în bucătărie unul câte unul, rozalii şi bine săpuniţi, înfăşuraţi în cearşafuri şi pături vechi În zori, începură să se audă sirenele Jandarmii, miliţia şi germanii făceau ravagii prin oraş căutând distribuţia piesei Iulius Caesar care stătea laolaltă, în tăcere, în bucătăria lui Marie — Dragă doamnă, îi spuse un aviator englez înalt lui Nancy în timp ce patrulele treceau prin faţa casei Nu pot să dau ochii cu Gestapoul într-un cearşaf Se poate să-mi recuperez pantalonii? — Nu, îmi pare rău, Brutus Nu înainte de a fi spălaţi, răspunse Nancy După aia o să mai treacă cel puţin o zi până se usucă – nu putem să-i atârnăm la geam aşa, pur şi simplu, nu-i aşa? — Brutus? Se uită în jos la el însuşi O, da Corect Apucă mai bine cearşaful şi se duse târşâit înapoi în bucătărie În tren se despărţiră Patru dintre prizonierii evadaţi vorbeau franceză destul de bine, restul nu Nancy îi împărţi în grupuri, le spuse la ce oră să vină la punctul de întâlnire din Perpignan şi îi învăţă o serie de mişcări din cap, ridicat din umeri şi cuvinte ciudate care să-i ajute să treacă de punctele de control obişnuite Documentele n-ar fi făcut faţă la un control mai amănunţit Acum se afla într-un vagon înghesuit de la clasa a doua, cu poşeta în braţe şi se ruga să fie vreme bună în munţi Doi dintre englezi erau cu ea, omul care-şi voia pantalonii înapoi şi un roşcat pe care Nancy nu-l plăcea Strâmbase din nas la mâncarea pe care i-o oferise Marie şi se plânsese că Nancy nu reuşise să-i scoată toate petele de pe cămaşă Aproape că-i trosnise una Luaseră trenul de seară Era adevărat că asta însemna să ajungă la ora la care străzile din Perpignan să fie aproape goale, dar mai aveau câteva ore până se dădea stingerea Dacă norocul ţinea cu ei Dar nu ţinu Capitolul 13 Cu o jumătate de oră înainte să ajungă în Perpignan, când peste văi începuse să se lase întunericul, conductorul îşi băgă capul în compartiment — Mişcaţi-vă, le spuse el, uitându-se drept la Nancy Nemţii opresc trenul Fac percheziţie Nu avu timp să-i mulţumească sau să înţeleagă cum de ştiuse că au nevoie de avertisment Bărbatul plecă imediat după ce termină de vorbit — La naiba, acum ce facem? întrebă roşcatul în engleză Unul dintre pasagerii din compartiment, o franţuzoaică, îşi făcu cruce de parcă îl auzise pe Satana însuşi vorbind Nancy coborî geamul — Documentele voastre sunt false, spuse ea Trebuie să fugim sau o să fiţi înapoi la închisoare înainte de răsărit Asta dacă nu vă împuşcă pur şi simplu Celălalt englez, Brutus, miji şi el ochii pe fereastra de lângă cea a lui Nancy — Cam la doi-trei kilometri, pe deal, e un pâlc de copaci Propun să ne vedem acolo Era clar că răspândea ceva mai multă autoritate, acum că avea pantalonii pe el Nancy se întinse spre mânerul uşii exact când trenul frână şi începu să încetinească Uşa se deschise şi ea se aplecă în faţă Nu se mai auzi nimic în afară de scrâşnitul zguduitor al roţilor Se opri din cădere ca printr-o minune şi se agăţă de cealaltă parte a tocului uşii cu mâna stângă Se trase înapoi gâfâind Un francez mai în vârstă înghesuit într-un colţ al vagonului o prinsese de colţul paltonului şi îi salvase viaţa Reuşi să-i surprindă privirea şi, încercând să-şi controleze respiraţia, dădu din cap în semn de mulţumire Trenul încetini aproape de tot N-avea timp să aştepte să se oprească N-avea timp să se gândească Era o binecuvântare oricum, se gândi, uitându-se în jos la distanţa pe care o aveau de sărit Slavă Domnului că nu era pe tocuri azi — Hai! le strigă celorlalţi şi sări Nancy ateriză în regulă, după care se lăsă să alunece pe pietriş şi căzu în întuneric pe terasamentul abrupt Două figuri apărură în spatele ei, undeva mai departe Se vedeau la lumina ce venea din vagoane Trenul se opri în sfârşit Văzu o altă uşă cum se deschide şi un alt grup de persoane săriră unul câte unul în beznă Urmară apoi ţipete, în timp ce o siluetă apăru în cadrul uşii deschise şi ridică puşca Împuşcătura bubui în liniştea provincială şi un zgomot brusc se auzi deasupra lui Nancy Metalul fierbinte al roţilor scrâşni Soldaţii se dădeau jos din tren acum La dracu’ Era momentul s-o ia la fugă Se împiedică de zidul scund de piatră de la baza terasamentului Dăduse peste o viţă-de-vie Doamne! Ce noroc! Potecuţe pe care să alergi şi frunziş în care să te ascunzi Dacă ar fi fost pe o păşune, soldaţii i-ar fi secerat ca pe nişte spice de grâu Să meargă repede sau încet? Dacă mergea încet printre umbre, s-ar fi putut să n-o observe, dar dacă trimiteau destui oameni, ar fi putut-o prinde în timp ce ea încă se furişa Dacă alerga, erau şanse mai mari s-o vadă Încă mai ezita printre şirurile de viţă-de-vie, când auzi pentru prima dată zornăitul fatal al mitralierei Repede în cazul ăsta Alergă drept şi repede, ţinându-se cât mai în umbră În spatele ei auzi strigăte în germană şi lătratul câinilor Gloanţele loveau ţărâna uscată din spatele ei, aruncând în aer bucăţi de pământ care aterizau printre frunze ca picăturile de ploaie Dinspre răsărit veneau şi mai multe strigăte şi lătraturi agitate Prinseseră pe cineva, se gândi Jigodiile Hai, mai repede, Nancy! Terenul începu să urce La vest se vedeau lanterne, se răsuci şi o luă spre est, croindu-şi drum prin vie Apoi se îndreptă din nou spre nord Îşi dădu seama că sângerează Oare se zgâriase în viţă sau era un glonţ? Mai conta? Trebuia să meargă mai departe Oare aveau de gând să împuşte oamenii pe care îi recapturau? Posibil Pe ea cu siguranţă ar fi împuşcat-o Durerea care o ardea la picior era insuportabilă, dar nu se putea opri să-şi tragă răsuflarea Continuă Urcă dealul Ieşi din vie, se împiedică de un gard de sârmă şi căzu cu faţa în jos într-un petic de iarbă Se întoarse pe spate şi încercă să se ridice în coate, uitându-se în jos pentru prima dată La poale, unde începea via, lanternele se bălăbăneau aproape de terasament, ca licuricii, dar nu păreau să urce dealul încă Deasupra lor, pe şine, trenul încă aştepta Stătu întinsă acolo pe pământul rece o secundă, uitându-se în sus la lună şi gâfâind Apoi se chinui să se ridice în picioare şi o luă pe lângă gard, spre est, către capătul câmpului Sârma o lua spre nord, aşa că se luă după ea Pădurea era pe dreapta Continuă să urce Nu-i plăcuseră niciodată plimbările la ţară Era fată de oraş până-n măduva oaselor şi când prietenii ei îi povesteau, cu un soi de religiozitate, despre bucuriile hoinăritului prin superba zonă rurală a Franţei, ea era sigură că erau nebuni De la ţară veneau mâncarea şi vinul, dar nu erau magazine, cafenele Cât puteai fi de entuziasmat să vezi aceeaşi privelişte ore sau chiar săptămâni în şir? Nu avea de gând să-şi schimbe părerea acum Ajunse în vârful dealului Ăsta părea să fie dealul pe care îl indicase englezul Era linişte totală Se aşeză la marginea păduricii şi se uită în jos Luminile erau încă acolo, săltau prin toată via, dar în timp ce se uita la ele, se retraseră către tren şi se stinseră Într-un final, geamurile luminate ale vagoanelor se puseră din nou în mişcare Nancy scăpă un oftat lung văzând cum trenul dispărea spre Perpignan Îşi dădu atunci seama că-şi pierduse geanta Simţi un fior rece în stomac, care i se ridică în gât şi o sugrumă Actele ei Banii ei Bijuteriile, inelul de logodnă Inelul ei de logodnă, la naiba! Îl purtase pe toată durata ocupaţiei, dar era prea elegant ca să-l poarte prin apartamentul lui Marie, aşa că-l ascunsese în căptuşeala genţii Oh, bileţelul! Avusese atâta grijă, luase atât de puţin cu ea, dar până şi acea fărâmă din scrisul lui Henri dispăruse acum Pentru prima dată de când apăruseră nemţii în Franţa, izbucni în plâns Frigul, epuizarea Inelul Bileţelul Cum putuse să scape geanta fără să-şi dea seama? Fir-ar! Fir-ar! Fir-ar! Un foşnet din desiş o sperie şi se întoarse pe jumătate Îi văzu pe Brutus şi pe roşcovan cum se apropiau cu grijă de ea Roşcovanul rămăsese la o oarecare distanţă, dar Brutus îngenunche lângă ea şi îi oferi batista — V-aţi lovit, madame? Ea scutură din cap — Nu, sunt în regulă Îmi pare rău E o prostie Mi-am pierdut geanta, iar inelul meu de logodnă era în ea Şi toate actele mele — Să mă întorc s-o caut? o întrebă încet — Nu fi imbecil, şopti roşcatul cu obidă Sigur au lăsat nemţii un pluton acolo jos Doar pentru că şi-au oprit lanternele nu înseamnă că au plecat Dacă proasta asta vrea, las-o să se ducă singură după geantă Brutus îl ignoră — Aş face-o cu plăcere Nancy ezită, după care scutură din cap — E prea periculos Trebuie s-o luăm din loc Îşi şterse ochii cu dosul palmei — Sunt mai obosită decât credeam, asta-i tot În noaptea asta nu ne oprim, găsim un loc în care să poposim în timpul zilei şi plecăm spre Perpignan când se lasă întunericul — N-avem mâncare! N-avem apă! protestă roşcatul — Dacă ţi-e dor de raţiile din puşcărie, du-te şi predă-te Gestad:\Electronica\poului, i-o trânti Nancy Brutus o bătu încurcat pe umăr — Normal că nu putem să mergem decât noaptea O să ajungem noi acolo Capitolul 14 Nancy ciocăni iar la uşă — Hai, hai odată Se deschise, doar un pic şi o fâşie subţire de lumină căzu pe strada pavată în piatră — Numele meu este Nancy Fiocca, spuse ea Marie Dissard m-a trimis; a lucrat cu Garrow Eu am lucrat cu Antoine Am doi bărbaţi cu mine şi avem nevoie de ajutor ca să trecem munţii N-avea nimic în afară de speranţă Speranţa că persoana potrivită o să deschidă uşa, speranţa că o să recunoască numele şi că o să-i ajute Le luase două zile să ajungă până aici Nu îndrăzneau să meargă decât noaptea, pe timp de zi stăteau în hambare abandonate sau îngrămădiţi în tufişuri În fiecare zi vedeau patrule trecând pe lângă ei, uneori la câţiva centimetri distanţă, dar nu-i văzuse nimeni Odată dăduseră nas în nas cu un fermier din partea locului, care se ducea la câmp înainte de răsărit, şi nu reuşiseră decât să se holbeze la el pe cărare, prea surprinşi ca să fugă, până când bătrânul îşi dădu raniţa jos de pe umăr şi le dădu prânzul lui, pâine, brânză şi o butelcuţă de vin îndoit cu apă Era prima dată când mâncau de când plecaseră din apartamentul din Toulouse Când ajunseră la marginea Perpignanului, discutară următoarea mişcare Roşcatul, care se dovedi că vorbea fluent franceza, plecă primul, precum corbul de pe arca lui Noe, să vadă ce şanse aveau să întâlnească o faţă cunoscută la punctul de întâlnire original Se întoarse cu buzele strânse şi descurajat Mergea vorba prin cafenea că persoana lor de contact se dăduse la fund Trei oameni dintre cei din tren fuseseră recapturaţi sau omorâţi Persoana lor de contact fugise din oraş şi se îndrepta spre munţi cu ceilalţi doi fugari Băieţii isteţi, reuşiseră cumva să se întoarcă la tren în timpul căutărilor prin vie şi îşi reluaseră locurile de parcă nimic nu se întâmplase Voiseră să aştepte să ajungă şi Nancy şi ceilalţi, raportă roşcatul cu vocea plină de sarcasm, dar persoana de contact se speriase şi insistase să nu stea şi să aştepte Gestapoul Îi obligă să aleagă, iar ei au ales să plece cu el Acum era rândul lui Nancy să încerce să găsească un loc sigur, precum porumbiţa lui Noe, pe baza unei adrese pe jumătate uitate şi cu speranţa că cine se uita la ea înţelegea, cumva, că nu minte Uşa se deschise un pic mai mult Nu-l cunoştea pe cel care o întâmpinase, părea speriat, însă prietenos — Ar fi mai bine să intri Nancy numără din nou Paşii ei de data asta Drumul era abrupt şi ducea spre cel mai înalt vârf pentru că la altitudinea asta, prin aerul rarefiat, câinii pe care îi foloseau germanii mai la vale nu puteau să-i miroasă Cărarea era atât de accidentată că era imposibil să intri într-un ritm, un-doi unu doi Îi era dor de nenorocirea aia de camion cu cărbuni care îi dusese din Perpignan până în zona specială ce se întindea pe o distanţă de douăzeci de kilometri dinspre graniţa cu Spania Ce nostim! Nu-i plăcuse atunci, dar acum, hurducăitul ăla pe drumuri lăturalnice, ba sub un sac de cărbuni, ba trântiţi aiurea unul peste celălalt, părea o binecuvântare Avea nevoie de o vacanţă, se gândi într-o doară în timp ce număra, după care chicoti Vedea totul limpede: Henri aşteptând-o în maşină la următoarea cotitură, gata s-o ia s-o ducă într-o staţiune balneară Îşi imagina cum o să-i cadă în braţe şi o să se plângă de păţaniile pe care le suferise O să-i spună că spălase în cadă hainele prizonierilor, că se trăsese în ea, că murise de foame, că fusese aruncată în spatele unui camion Îşi imagina compasiunea lui, chicotitul lui cald, promisiunile că o să se revanşeze Îşi imagina cum îi povestea, cum exagera făcând totul mai comic şi mai penibil, îmbufnându-se şi înjurând pe tot parcursul poveştii până când el o ruga să se oprească pentru că îl durea burta de râs — Tu de ce dracu’ eşti aşa fericită? întrebă roşcatul Nu îşi bătu capul să-i răspundă Îi era dor de Brutus Plecase din Perpignan cu o zi înaintea lor Hainele lui erau într-o stare mai bună, iar pantofii încă mai puteau fi folosiţi Roşcovanul şi Nancy fuseseră nevoiţi însă să aştepte până când cei care mai rămăseseră în reţeaua Rezistenţei din Perpignan le făceau rost de haine groase Roşcatul presupuse că liniştea ei era o invitaţie să vorbească Nu atât să vorbească, cât să se plângă Mergeau prea repede, nu aleseseră cel mai bun drum, de ce nu reuşise Rezistenţa să-i facă rost de mai multe şosete? Două perechi nu erau de ajuns Nancy îl ignora, nu îl auzea Nu îşi asculta decât propria voce cum număra El nu părea să observe — Acum ne odihnim, le spuse Pilar Pilar şi tatăl ei erau ghizii Nu vorbeau foarte mult şi nici nu prea se odihneau Zece minute la fiecare două ore, nimic mai mult Cărările erau întortocheate şi şerpuiau peste ţarcuri Uneori, în acele zece minute, Nancy se uita în jurul ei şi se minuna Erau prinşi între piscurile înzăpezite ca nişte călători dintr-un basm, ca nişte pelerini care priveau la această ispravă exuberantă a naturii, alinierea nesfârşită de vârfuri de munţi care dispăreau în aerul albăstrui al primăverii Părea că Pilar voia să se asigure că urcă fiecare vârf nenorocit Înaintau pe cărări pe care doar Pilar putea să le vadă Ăsta era alpinism, nu drumeţie Nancy trase aer în piept şi continuă să meargă Roşcatul continua să dea din gură Voia să ştie de ce nu aduseseră mai multă mâncare şi cum vor reuşi să înainteze prin frig dacă zăpada era din ce în ce mai adâncă în jurul lor Vocea lui devenise stridentă — Nu mai pot să merg Nu mai vreau Rămase pironit pe cărare Pilar îşi întrerupse tăcerea şi se întoarse spre Nancy, bolborosind cu voce scăzută — Spune-i să tacă şi să meargă Nu ştie cât de bine se aud sunetele aici sus? — Ce zice? întrebă roşcatul pe un ton plângăreţ Spune-mi Nancy îi spuse Roşcatul nu se mişcă din loc — Nu mai pot merge azi şi nimeni nu poate să mă oblige Asta fu tot Visurile plăcute şi calde cu Henri dispărură Nancy pierdu socoteala paşilor, iar Pilar şi tatăl ei se uitau la ea cu o expresie inconfundabilă care spunea clar „rezolvă chestia asta” Aşa făcu Îl împinse pe roşcovan atât de tare că acesta căzu pe spate drept într-un pârâu repede, cu o apă rece ca gheaţa care-i ajungea până la genunchi — Ce mama naibii? urlă el la ea, agitându-se să iasă din nou în zăpadă Nebuno! Dar nu făcu nici o mişcare să o lovească Probabil ştia că bătrânul ar fi dat cu el de pământ dacă făcea asta Pilar rânji — E alegerea ta acum, spuse Nancy foarte calm Dacă stai pe loc, o să îngheţi în jumătate de oră Aşa că mergi Şi taci din gură! — Vaco, mormăi el din nou, dar continuă să meargă Nancy începu să numere din nou A doua zi dimineaţă ajunseră la graniţă Pilar le arătă o cărare clară care cobora abrupt spre Figueras, dădu mâna cu Nancy, după care, împreună cu tatăl ei, făcură pur şi simplu stânga-mprejur şi se întoarseră în munţi O oră mai târziu, fură ridicaţi de patrula spaniolă Nancy îi consideră cele mai drăguţe fiinţe pe care le întâlnise vreodată Scăpase Capitolul 15 Sosirea la Londra o descurajă pe Nancy Oraşul, brăzdat de rănile bombardamentelor pe care le suferise, era atât de diferit de cel pe care îl cunoscuse înainte de război La fiecare colţ dădeai brusc peste un loc gol în care ştiai că fusese o casă sau un bloc de apartamente Era un oraş al absenţelor Şi oamenii! Majoritatea bărbaţilor erau în uniforme, iar femeile se mişcau mult mai repede ca înainte, dacă nu cumva stăteau la coadă, pline de speranţă, cu coşurile pe braţ şi cartele de raţie ţinute strâns în mână Erau femei care conduceau tramvaie şi compostau bilete; afişe care încurajau oamenii să economisească mâncarea şi să-şi păstreze calmul erau lipite peste reclamele vechi Aproape toată lumea dădea impresia că se grăbea undeva şi că ar fi trebuit să ajungă cu cinci minute în urmă Toată lumea, în afară de Nancy E drept că durase foarte mult până să rezolve cu actele şi că, înainte de toate, avea nevoie de ele Când poliţia spaniolă îi găsise rătăcind prin munţi, le spusese că era americancă Din cauza asta o separaseră de roşcat, ceea ce fusese o binecuvântare Apoi le spusese americanilor că era englezoaică, după care îi spusese unui englez exasperat şi sceptic că, tehnic vorbind, ea era australiancă, dar că avea bani la Londra şi că voia să meargă să-i cheltuiască În plus, era Nancy Wake, cunoscută şi ca Şoarecele Alb, iar cei de la Gestapo erau foarte dornici să stea de vorbă cu ea Englezul îl sună pe avocatul lui Henri din Londra, care confirmă, după un lung şir de telegrame costisitoare, că putea fi vorba într-adevăr de madame Fiocca şi că avea suficiente fonduri în Regatul Unit ca să se întreţină şi să-i dea Guvernului Majestăţii Sale banii înapoi pe un bilet şi un avans ca să poată să-şi cumpere ceva decent de purtat în drum spre casă şi mâncare ca să nu moară de foame înainte să ajungă acolo Avocatul lui Henri, domnul Campbell, o întâmpină în port şi o ajută să treacă de vamă Nancy se mai întâlnise o dată cu el, când ea şi Henri vizitaseră Londra Serviseră ceaiul în biroul lui în timp ce ei discutau afaceri Se cam plictisise atunci, era nerăbdătoare să ajungă la teatru, la cafenelele şi cluburile de noapte din West End Acum se dovedea că acea conversaţie era salvarea ei Henri deschisese un cont într-o bancă londoneză şi depusese o sumă mare de bani — A reuşit să-mi transmită asta chiar înainte de nunta dumneavoastră, îi spuse Campbell, în timp ce o conducea afară din clădirea vămii, spre un vagon de clasa întâi al trenului către Londra — Cum? întrebă Nancy Era atât de confuză după călătorie, că-i era greu să se bucure de scaunele confortabile sau de chelnerul atent Campbell îi comandă un scotch — Un contrabandist spaniol, pe care îl ştia în oraş şi care era în drum spre Brazilia la momentul respectiv În orice caz, mesajul a venit de acolo A trebuit să plătim mult pentru timbre – se pare că omul nu folosise nici pe de parte suficiente Îşi mută privirea de la ea Cu părere de rău, de atunci nu am mai primit veşti de la domnul Fiocca Chelnerul le aduse băuturile şi Nancy dădu pe gât tot paharul Campbell clipi, apoi înlocui paharul lui neatins cu paharul ei gol şi îi făcut semn chelnerului să mai aducă un rând — În orice caz, doamnă Fiocca, scrisoarea era clară Henri este foarte meticulos când vine vorba de afacerile lui Ni s-au dat instrucţiuni că dacă vreodată veţi avea nevoie, să vă punem la dispoziţie toate fondurile din cont şi să vă oferim asistenţă Ea ridică paharul de whisky, ignorând cu nonşalanţă privirea uşor suspicioasă a ospătarului — Ceea ce, desigur, vom face cu plăcere Simpatic bătrânelul Nancy se lăsă pe spate şi oftă Nu-i mai sufla în ceafă Gestapoul, nici gloanţele nu mai zburau pe lângă ea Mai avea nevoie doar să ştie că Henri ajunsese în Spania şi ar fi fost în Paradis Era tipic pentru Henri să fie prevăzător Pusese bani deoparte în Anglia chiar înainte să înceapă războiul Ea nu se gândise niciodată mai departe de ziua următoare, aruncându-se pur şi simplu în activitatea Rezistenţei, iar dacă rămânea în viaţă a doua zi sau peste o săptămână, cu atât mai bine Henri, însă, făcuse planuri, inclusiv planuri despre cum să scape ea singură dacă era nevoie Din al doilea pahar încercă să bea puţin câte puţin Campbell continua să vorbească Arăta ca o caricatură de avocat edwardian: guler înalt, păr alb, vesta crem cu lanţul de la ceasul de aur trecut pe deasupra Nancy îl privi din nou Hainele lui erau un pic prea mari pentru el şi i se păru că vede la cusătura vestei semne că mai fusese micşorată deja cel puţin o dată Deci până şi bogaţii începeau să slăbească în Anglia Asta nu spuseseră la radio Încercă să fie atentă — suficient încât să trăiţi confortabil vreo trei ani Desigur, suntem cu toţii convinşi că războiul nu va dura mai mult de atât De când am fost anunţaţi de sosirea dumneavoastră în Gibraltar, ne-am interesat şi am găsit câteva căsuţe adorabile în câteva orăşele de provincie, unde veţi fi ferită de bombardamente şi veţi putea aştepta sfârşitul războiului în linişte „Ce? Nu Să aştept sfârşitul războiului în linişte? La naiba!” — Domnule Campbell, n-am de gând să stau să beau ceai cu doamnele din provincie până când vine Henri Campbell se încruntă — E vorba de siguranţa dumneavoastră, doamnă Fiocca Deja aţi făcut atât de multe Cu siguranţă sunteţi cu nervii la pământ Odihniţi-vă câteva luni! O, la naiba cu sorbitul! Dădu pe gât ce mai era în paharul — Nu cred că mai am nervi, domnule Campbell Şi credeţi-mă Trei săptămâni în provincie cu nimic altceva de făcut în afară de servitul ceaiului o să mă facă să-mi zbor creierii de faţă cu vicarul şi o să-i distrug milieurile El se uită fix la ea, după care colţul gurii îi zvâcni — Mda Asta ar fi destul de neplăcut În cazul ăsta, doamnă Fiocca, am un prieten care caută chiriaş pentru apartamentul său din Picadilly Sună mai bine? — Pot să-l închiriez azi? Capitolul 16 Nancy se uită la ceas O făcuseră să aştepte Le luase douăzeci şi patru de zile să-i rezolve actele, cu douăzeci şi trei de zile mai mult decât avea nevoie pentru a începe să se plictisească de noua ei libertate şi a începe să plănuiască întoarcerea în Franţa Henri nu ajunsese la Londra încă Nancy se asigură că apartamentul era pregătit pentru când ajungea el Avea coniacul lui preferat şi o sticlă de şampanie în bar, o pereche de papuci şi o cămaşă bună Totul era de pe piaţa neagră, normal, şi îngrozitor de scump, dar voia să se simtă confortabil imediat ce ar fi ajuns Nu putea însă să-l aştepte Nu putea sta degeaba cu ochii pe pereţi La nouă dimineaţa fix era la sediul Forţelor Franceze Libere în Carlton Gardens Alergase tot drumul de la apartamentul ei din Picadilly până aici, încălţată cu cea mai bună pereche de pantofi cu toc şi îmbrăcată într-un costum bine croit, care îi punea în valoare formele fără a părea că fusese gândit pentru a-i pune în valoare formele Fluturatul genelor o ajută să treacă de paznici şi să ajungă până în camera de aşteptare sau mai degrabă până la scaunul din holul de marmură, sub privirea unei franţuzoaice care purta ochelari de citit Băbătia cu mutră de păstrăv se încruntă la Nancy, dar era pregătită să zâmbească servil fiecărui bărbat în uniformă care trecea prin hol cu mâna plină de hârtii şi o expresie care spunea „sunt aici pentru a salva Franţa” Nancy se uită la ceas, apoi la femeie şi din nou la ceas — Madame , spuse Femeia era prea zbârcită şi înceată ca să fie păstrăv Ridică mâna şi Nancy se gândi că arăta mai mult ca o ţestoasă care dirija traficul — Ei ştiu că aşteptaţi, madame – îşi aranjă ochelarii de citit şi se uită în carneţel – Fiocca — Dar — Mai aveţi şi alte întâlniri urgente? spuse ţestoasa, făcând ochii mari Nancy îşi încrucişă braţele şi se trânti în scaun Nu, nu avea Fix asta era nenorocita de problemă După luni în care fiecare clipă fusese plină de treburi şi pericole, chiar nu avea nici un loc în care trebuia să fie — Madame Fiocca? Nancy se uită în sus Un bărbat slăbuţ, cu ten măsliniu, îmbrăcat în uniformă de locotenent o privea şovăitor Pantofii lui erau la fel de lustruiţi ca podeaua de marmură Ea dădu din cap — Vă rog să mă urmaţi Biroul în care o conduse fusese probabil cămara în care-şi ţinuse menajera măturile pe vremuri de pace Cu toate astea, ofiţerul reuşise să înghesuie un birou vechi supradimensionat şi un scaun potrivit pentru el Nancy primi un scaun pliant de metal care scârţâi când ea se aşeză Rafturile pe care menajera le folosise pentru făraşe şi cârpe de praf erau acum pline cu teancuri de dosare Se uită atent în jur — Am crezut că e criză de hârtie, spuse ea El ignoră remarca şi continuă să citească dosarul deschis pe masă Dosarul ei — Sunt chiar aici, să ştiţi, spuse ea după vreo cinci minute Dacă vreţi să ştiţi ce am făcut în Franţa, puteţi să mă întrebaţi El îi aruncă o privire — Da, am primit rapoarte cum că aţi fost de ajutor Gestapoul v-a dat şi o poreclă Ce drăguţ! — Drăguţ? Vi se pare drăguţ? El zâmbi Mare greşeală Frustrarea care se acumulase în tot timpul cât aşteptase izbucni — Vi se pare drăguţ şi faptul că Gestapoul îl ţine captiv pe soţul meu? Vi se pare drăguţ că şi eu, şi el ne-am riscat viaţa de mii de ori în Marsilia, că am trei ani de experienţă în a scăpa din mâinile naziştilor, în timp ce dumneavoastră aţi aranjat hârţogăria? Când aţi fost ultima dată la luptă? Eu am fugit de gloanţe luna trecută şi trebuie să mă întorc acolo Acum Înscrieţi-mă şi vă las să completaţi hârtii Zâmbetul lui îngheţă — Madame, Forţele Franceze Libere nu acceptă femei Prin natură, nu sunteţi făcute pentru război, e un fapt ştiinţific — Sunteţi şi om de ştiinţă? Incredibil Tocmai v-am spus că am fost implicată în război de când s-au instalat naziştii în Franţa, deci cred că ştiinţa a greşit — Dar natura dumneavoastră feminină — La ce anume vă referiţi? La vaginul meu? Dacă am vagin înseamnă că nu pot să ţin o armă în mână? Să fac rost de o ascunzătoare? Să aduc bani, oameni şi muniţie în secret? Să traversez un lanţ muntos? Vaginul meu nu înseamnă decât că am învăţat să fac toate astea şi chiar mai multe Şi încă pe tocuri Locotenentul se lăsă pe spate în scaun, îşi uni vârfurile degetelor şi se uită de sus la ea — Îmi pare rău, madame Operaţiunile Forţelor Franceze Libere nu pot fi compromise de o persoană atât de clar dezechilibrată emoţional, având în vedere felul în care vorbiţi de Se înroşi până-n vârful urechilor — Vagin, vagin, vagin – un termen ştiinţific, dracu’ să-l ia! ţipă Nancy El se uită speriat în jur, de parcă se aştepta ca pereţii să se prăbuşească de uimire, şi încercă să se adune — Având în vedere cunoştinţele dumneavoastră de anatomie, poate ar trebui să fiţi asistentă, să-i alinaţi pe bravii noştri luptători — Aş face-o dacă aş găsi vreun luptător curajos! Sări în picioare, răsturnând scaunul de metal şi deschizând uşa care ducea spre holul de marmură Ofiţerul tresări — Şi mi-ar plăcea să vă iau biluţele cu bisturiul, dar bănuiesc că v-au fost extirpate deja! Vocea ei răsună foarte satisfăcută pe holul înalt Trânti uşa în urma sa Ţestoasa se holbă la ea cu gura căscată — Îi ţii coaiele în sertar, lângă ascuţitoare, aşa-i? spuse Nancy şi ieşi valvârtej în Carlton Gardens, dădu colţul spre parcul St James şi nu se mai uită înapoi După ce timp de o oră dădu ocolul parcului de nenumărate ori pe lângă grădinile de zarzavat improvizate şi tunurile antiaeriene, începu să vadă partea comică a lucrurilor Se duse cu paşi întinşi spre Red Lion, pe Duke Street La jumătatea drumului până la apartament, luă de băut pentru toţi bărbaţii în uniformă şi le spuse povestea Pentru fiecare persoană nou-venită trebuia să asculte, povestea din nou, iar barmaniţa chicotea la fiecare detaliu pe care îl adăuga pe măsură ce înflorea povestea Când valul de clienţi veniţi pentru prânz atinse apogeul, femeia ţestoasă devenise un monstru înfiorător, iar ofiţerul era o epavă de om înspăimântat, cu palme transpirate şi un tic nervos la ochi — După care i-a zis natura mea feminină! spuse Nancy, ridicând paharul — Încep să cred că acolo îţi ţii toată băutura, mormăi un sergent, încercând să-şi aprindă o ţigară cu bricheta care se bălăngănea în mâna unuia dintre prietenii săi — Eu mă ofer voluntar să sondez terenul, spuse un american tânăr, încercând curajos să facă cu ochiul — Câţi ani ai, nouăsprezece? întrebă Nancy, suflând în flacăra timidă şi oferindu-i sergentului foc de la propria ei bricheta, cu o mână sigură Nici n-ai şti unde să-ţi plantezi steagul! Oamenii râseră şi îl bătură pe american pe spate până ce acesta se înecă cu bere Nancy se uită la bricheta din mâna ei Nu fumase niciodată – pe vremea când trăia la Paris dintr-un salariu de jurnalist îi fusese foarte frică să nu-şi ardă găuri în rochia bună – dar mereu avea o brichetă la ea Îi dădea posibilitatea să intre în vorbă cu oamenii Era ceva care-i făcea pe oameni mai dispuşi să vorbească cu tine, când acceptau focul pe care îl ofereai, aplecaţi peste mâna ta Le câştigai încrederea Henri râsese cu poftă când îi spusese asta, numind-o vrăjitoare Săptămâna următoare îi dădu o brichetă Cartier de aur, gravată cu prenumele ei O pierduse, împreună cu celelalte bijuterii şi acte, când fugise din tren Parcă-l auzea cum râdea, printre toate strigătele acelor necunoscuţi şi se întrebă oare ce ar fi gândit el despre interviul din Carlton Gardens O, cu siguranţă ar fi râs şi el până i s-ar fi făcut rău, după care, fără îndoială că s-ar fi lăudat la prieteni cu nevasta lui imposibilă Dar i-ar fi înţeles şi frustrarea şi furia pe care le simţise când se confruntase cu prostia obtuză a oamenilor ălora Cât de inutilă şi furioasă se simţea! — Şi apoi ce s-a întâmplat, Nancy? Trebuie să auzi asta, George, spuse sergentul I-a spus că ar trebui să fie asistentă, îţi vine să crezi? Nu aşa a zis, Nancy? Nancy se uită la feţele lor, îl văzu pe Henri, îi văzu pe Antoine şi pe Philippe Bărbaţii din bar aşteptau, un pic nesiguri de ce va urma Continuă către ei — Da, exact aşa a zis Mildred? Barmaniţa lăsă din mână paharul pe care-l ştergea — Ce să fie, Nancy? — Şampanie la toată lumea! Bem pentru cariera mea în medicină! Mulţimea aclamă iar Cârciuma trebuia să închidă între două şi şase, dar nimeni nu voia să plece acasă şi, după ce îl aduseră înăuntru unul dintre sticleţii din partea locului ca să se încălzească şi să bea un brandy, nimeni nu-i mai obligă să plece Când ieşi clătinându-se în întunericul care începuse să se lase, Nancy îşi mai făcuse câţiva prieteni pe viaţă, dar se simţea incredibil de singură Nu acceptase însă nici o ofertă, galantă sau plină de speranţe, de a fi condusă acasă Simţi aerul rece şi umed al nopţii londoneze Nu era ca răcoarea sărată a Marsiliei, ci era o umezeală mlăştinoasă, îmbibată de cărbune, care îţi intra în oase dacă o lăsai O siluetă se mişcă în spatele ei, nescăpând-o din ochi Nancy îşi pierdu echilibrul, dar se îndreptă de spate şi traversă piaţa, uitându-se la pavajul din faţa ei şi legănându-şi geanta O luă apoi la pas vioi pe o scurtătură lăturalnică, cântând un cântec pe care îl învăţase de la sergentul scoţian Bărbatul care o urmărea grăbi pasul, nedorind s-o piardă în întunericul care tot creştea Intră pe alee şi se opri Ţinta lui dispăruse Imediat apoi îngheţă simţind înţepătura rece a unei lame chiar sub mărul lui Adam — Mă urmăreşti de la Carlton Gardens, îi şopti Nancy la ureche Cine naiba eşti? — Chiar ţii la băutură, nu glumă, spuse bărbatul Avea un accent scoţian Când te-ai împiedicat, te prefăceai de fapt, nu? Nancy îi apăsă lama pe gât, nu chiar atât de tare încât să-i taie pielea, dar aproape — Te-am întrebat ceva, spuse ea De ce m-ai urmărit toată ziua? — Madame Fiocca, v-am urmărit toată săptămâna, spuse calm bărbatul, după care o călcă cu putere pe vârful piciorului Durerea i se ridică pe gambă În acelaşi moment el îi apucă antebraţul, i-l răsuci şi o aruncă pe Nancy peste umăr Ea căzu pe un şold, iar cuţitul îi zbură din mână de cealaltă parte a aleii — Vită ce eşti, mi-ai rupt ciorapii! icni Nancy imediat ce îşi recăpătă răsuflarea şi putu vorbi Se ridică în coate Omul râse şi îi întinse o mână — Mii de scuze Numele meu este Ian Garrow Ea se holbă la umbra lui o clipă, apoi îl luă de mână şi el o ridică în picioare — Te cunosc, spuse ea, frecându-şi şoldul Ai lucrat cu Marie Ai scăpat, deci? — Am scăpat, răspunse el Chiar la timp Din ce am auzit, Marie e încă în siguranţă, dar o mare parte din reţea a fost deconspirată Foarte puţini mai operează acum Făcu o pauză Pilar mi-a povestit de isprava ta, cum l-ai împins pe băiatul ăla în râu Aparent, a povestit mai multor oameni Lucru remarcabil, având în vedere că ea nu prea zice nimic niciodată — Se smiorcăia Garrow scoase o ţigară şi aşteptă o clipă Nancy nu-i oferi bricheta, aşa că aprinse un chibrit şi, în secunda cât stătu aprinsă flacăra, Nancy îi văzu obrajii scofâlciţi şi nasul lung Simţi un val de speranţă în coşul pieptului — Mai ai şi alte veşti din Marsilia? — Da, dar nimic despre soţul tău, din păcate Dintr-odată, Nancy simţi cum o dor toate oasele Era obosită şi nefericită din nou Poate era de la ginul ăla de contrabandă pe care îl băuse la New York când plecase prima dată din Australia Dintr-un motiv sau altul, Nancy nu rămânea beată prea mult timp Ameţeala de la şampania de la bar, bucuria râsului şi a conversaţiei, chiar şi entuziasmul confruntării scurte şi umilitoare cu Garrow o părăsiră — Doamnă Fiocca, spuse Garrow încet, chiar vreţi să luptaţi? — Doamne Dumnezeule, cred că aş înnebuni dacă n-aş lupta, Garrow! răspunse ea El băgă mâna în buzunar, scoase un bileţel şi i-l întinse Părea a fi o carte de vizită, dar nu putu citi nimic în întuneric — Vino la adresa asta mâine, pe la trei, să zicem Apoi îşi duse mâna la pălărie şi se îndepărtă Capitolul 17 Cartea de vizită o duse pe Nancy la o clădire de birouri urâtă, deasupra unei reprezentanţe auto cu obloanele trase Erau mai multe sonerii, ca într-un bloc de apartamente Doar soneria cea mai de jos avea etichetă Era ca o mică rugăminte metafizică „Vă rugăm, sunaţi ” Sună şi aşteptă Doamne, o să fie asemenea Forţelor Franceze Libere Brusc se auzi un bâzâit şi Nancy deschise uşa Un rând de trepte joase ducea către un hol larg Poate că, cu douăzeci de ani în urmă, fusese un bloc Art Deco destul de şic, dar atunci totul arăta cam ponosit Era linişte Nu văzu decât pereţi cu lambriuri de stejar deschis la culoare şi o uşă de lift pe care scria „Defect” Nu erau ofiţeri care să-şi dea importanţă Nancy nu reuşea să-şi dea seama dacă asta era de bine sau de rău Femeia din spatele biroului era mai tânără de data asta şi îi rânji lui Nancy într-un exces de fericire Era dată cu un ruj de un roşu foarte aprins — Cumpăraţi obligaţiuni de război? Nancy îi strecură cartea de vizită pe care o primise şi fata apăsă imediat şi discret un buton de sub birou — Îmi place foarte mult rujul dumneavoastră, spuse Nancy În ceea ce priveşte motivul pentru care sunt aici, n-am nici cea mai vagă idee — Aceasta este condiţia umană, se auzi o voce de bărbat în spatele ei Nancy se întoarse şi îl văzu pe Garrow cum deschide o uşă ascunsă în spatele unui lambriu Îi întinse mâna Ea ridică bărbia — Îmi cer scuze că nu dau mâna, Garrow Un bărbat dubios m-a agresat aseară şi sunt un pic timidă — E bine şi aşa, răspunse Garrow, invitând-o, cu o plecăciune respectuoasă, să intre în birou Înseamnă că nu o să auzim despre vaginul dumneavoastră astăzi Fata de la birou pufni în râs, dar mască asta, nu foarte bine însă, într-un acces de tuse — Mulţumesc, domnişoară Atkins, spuse Garrow şi o grăbi pe Nancy să intre Biroul prin care trecură ducea spre un alt culoar Bărbatul se întoarse spre dreapta şi ajunseră într-un alt culoar, lucru care părea imposibil, având în vedere forma clădirii Apoi mai urcară nişte trepte El bătu la o uşă şi deschise fără să aştepte răspuns, invitând-o înăuntru Camera nu avea ferestre, iar pereţii erau tapetaţi cu hărţi ale Franţei Era totuşi mai mare decât cuşca de iepuri în care fusese intervievată în Carlton Gardens, deşi biroul îndreptat spre uşă era dintr-un placaj grosolan şi toate scaunele erau nenorociri din alea pliante din metal şi pânză Unde dracului dispăruseră toate scaunele ca lumea după ce începuse războiul? Singura persoană din cameră era un bărbat înalt şi îngust în umeri, cu o mustaţă deasă, care stătea în spatele biroului, cu o ceşcuţă în mână În spaţiul dintre el şi perete era un cărucior cu un ceainic, încă o ceşcuţă cu farfuriuţă şi o farfurie cu nişte biscuiţi amărâţi Studia un dosar şi îşi ridică privirea scurt ca să se uite la ea Nu o invită să ia loc Aerul duhnea a tutun stătut — Garrow, ţi-am spus că am nevoie de recruţi, nu de beţivani bătuţi Nancy clipi — Războiul i-a căsăpit pe ăia mai buni, domnule, răspunse Garrow Se duse spre cărucior şi îşi turnă o ceaşcă de ceai Cum pot englezii să bea atâta ceai? — Nici nu e aşa drăguţă ca-n poze, spuse omul din spatele biroului, întorcând încă o foaie — Sunteţi foarte simpatici, băieţi, răspunse Nancy, zâmbind dulce — Poate o valorificăm ca secretară, mai adăugă omul de la birou, oftând Mai ştie cum să stenografieze? Întoarse încă o pagină, iar asta o enervă pe Nancy Dosarul o enervă Scoase bricheta din poşetă şi se duse la birou, se aplecă peste el şi, cu acelaşi zâmbet dulce încremenit pe faţă, dădu foc dosarului Omul care îl ţinea în mână se uită alarmat la el vreo trei secunde bune, astfel încât flăcările îl cuprinseseră bine, apoi îl aruncă pe jos în faţa lui Garrow Acesta îl călcă cu piciorul, apoi luă ceainicul şi îl vărsă peste paginile fumegânde Frunzele de ceai căzură pe podea cu un pleoscăit plăcut Urmă o lungă pauză în care ambii bărbaţi se uitară la rămăşiţele ude şi carbonizate ale dosarului Nancy îşi băgă bricheta la loc şi închise poşeta cu un clic — N-a mai făcut nimeni asta până acum, spuse omul de la birou Se ridică în picioare şi îi întinse mâna Madame Fiocca, bine aţi venit la Departamentul pentru Operaţiuni Speciale Eu sunt colonelul Buckmaster, directorul Secţiunii Franceze — Franţa este pierdută, în cazul ăsta, răspunse Nancy Pe de altă parte, având în vedere că Henri este reţinut de Gestapo momentan, o să folosesc numele de dinainte de căsătorie Wake — Cred că i-am rănit sentimentele, domnule, spuse Garrow Ia un loc, Nancy Nancy simţi o undă de râs în vocea lui Ezită, dar se aşeză, ce altceva putea face — Garrow îmi spune că vreţi să luptaţi, zise Buckmaster, aşezându-se din nou E adevărat? — Da — Bun Scoase o pipă lungă din buzunar şi începu s-o umple Spre deosebire de Forţele Franceze Libere, noi suntem dispuşi să-ţi dăm o şansă Churchill vrea ca DOS să dea foc Europei şi, având în vedere mica dumneavoastră demonstraţie, cred că v-aţi potrivi foarte bine Nancy nu spuse nimic — Deci, aţi locuit în Franţa de când aveaţi douăzeci de ani — Am fost reporter pentru publicaţiile Hearst Buckmaster dădu din mână — Da, proză cam slăbuţă, dar e clar că aţi călătorit mult prin ţară După care v-aţi folosit de averea soţului dumneavoastră, Henri Fiocca, pentru a dezvolta o reţea în Marsilia şi v-aţi spus Şoarecele Alb Faptul că dosarul devenise un gunoi umed pe podea nu părea să-l pună pe Buckmaster în dificultate Nancy avea senzaţia inconfortabilă că memorase tot dosarul înainte să vină ea — Nu-mi spuneam Şoarecele Alb, naziştii îmi spuneau aşa — Aţi omorât vreodată pe cineva, domnişoară Wake? O întrerupse Buckmaster — Nu, dar — Trebuie să învăţaţi cum să faceţi asta, domnişoară Wake Aveţi multe de învăţat Ce credeţi că presupune lupta în Franţa? Să-i muştruluim bine pe nazişti? Oftă cu un zâmbet enervant de trist pe buze Dacă treceţi de antrenament — Şi asta n-o să fie uşor, adăugă Garrow — Corect, nu o să fie Ăştia doi erau un duet în toată regula — Dacă treceţi de antrenament, o să vă trimitem să lucraţi cu una dintre celulele Rezistenţei din Franţa De-a lungul perioadei scurte în care veţi reuşi să supravieţuiţi va trebui să vă murdăriţi de sânge pe mâini şi să vă uitaţi la alţii cum mor în chinuri groaznice fără să puteţi face nimic ca să-i ajutaţi Sunteţi absolut sigură că nu preferaţi să fiţi secretară? Chiar se aşteptau să bată în retragere? Să înceapă să tremure-n pantaloni şi să lase bărbaţii să se lupte? Naziştii îi distruseseră viaţa Era o viaţă pentru care se luptase din greu şi pe care o iubea, la fel cum iubea Franţa şi cum îl iubea pe Henri, trup şi suflet Ce era să facă, să stea acolo să aştepte până când cineva îi aducea totul înapoi, în timp ce ea era ocupată cu dactilografiatul? Se gândi la băiatul din Cartierul Vechi, la Antoine cu pistolul în gură — Aş fi mai de folos în Franţa — Cui, Nancy? Buckmaster renunţă la tonul prietenos şi se transformă într-o fiară furioasă Dădu atât de tare cu pumnul în masă, încât d:\Electronica\ceşcuţa zornăi Nancy nici nu tresări Mie? Angliei? Soţului tău? Nu e o misiune de salvare dintr-un basm E o luptă brutală pe viaţă şi pe moarte Iisuse Hristoase! Cu unii oameni pur şi simplu nu te poţi înţelege! — Nu trebuie să-mi spui mie asta, dobitoc condescendent ce eşti, spuse Nancy calmă, dar sigură pe ea Am fost acolo Cunosc Franţa, îi cunosc pe francezi şi îi cunosc pe nemţi Ştiu cum e să te uiţi la un om cum moare, să-ţi ştergi mâinile de sângele lui şi apoi să continui misiunea Mai ştiu şi că aveţi mai mare nevoie de agenţi pe teren decât de o secretară nouă, aşa că nu mă mai duceţi cu zăhărelul şi lăsaţi-mă să-mi văd de treabă Bărbatul o studie o clipă şi pentru prima oară Nancy se gândi la bărbaţii şi femeile care stătuseră pe scaunul ăla înaintea ei şi care spuseseră acelaşi lucru Oare era pe undeva vreo socoteală cu câţi dintre ei muriseră, câţi rămăseseră în viaţă, câţi dispăruseră pur şi simplu în negura războiului? Apoi colţul gurii lui Buckmaster tresări Deveni unchiul Bucky din nou — Bine, Nancy Te luăm Ridică un alt dosar din teancul de lângă el şi începu să-l citească Garrow se ridică — Hai, Nancy, să ne apucăm de acte Şi cu asta, basta! Nancy îl urmă pe Garrow afară din cameră spre biroul lui de lângă uşa de la intrare Luă încă un nenorocit de dosar de pe birou şi scoase vreo zece foi dactilografiate Ea luă un stilou şi semnă unde i se arătă, fără să citească, în timp ce el vorbea — Oficial, vei fi angajată ca asistentă medicală Vei primi documentele la adresa din Picadilly şi e foarte probabil că o să pleci din Londra într-o săptămână, aşa că să nu-ţi faci planuri Puse apoi foile împreună şi aproape că o împinse în holul mic şi mohorât În timp ce închidea uşa, Nancy observă că dăduse scurt din cap către domnişoara Atkins de la recepţie Indiferent ce mai dorise să adauge, care dintre miile de întrebări sau replici isteţe care îi zornăiau prin cap, nu află niciodată Uşa se închise, iar Nancy, uşor confuză şi fără nici cea mai vagă idee despre ce altceva să facă, se îndreptă spre scări — Hei, Nancy! Se întoarse Domnişoara Atkins îi aruncă ceva, iar Nancy îl prinse Era un ruj — Se cheamă V de la Victorie, Elizabeth Arden Bine ai venit la noi! PARTEA A II-A ARISAIG, INVERNESS-SHIERE, SCOŢIA, SEPTEMBRIE 1943 Capitolul 18 Prima zi de antrenamente fu cea mai grea pentru că se bucurase teribil de tare să fie acolo Săptămânile care trecuseră de la interviul cu Buckmaster fuseseră ca o tortură – aşteptase, tot asaltându-l pe poştaş, şi îi fusese frică să iasă din casă ca nu cumva să sune telefonul Într-un final, hârtiile – mai multe hârtii – sosiseră Îşi făcuse bagajul conform instrucţiunilor, completase cuponul de călătorie şi, după ce îi trimisese lui Campbell o înştiinţare cu noua ei adresă de contact, aşa cum i se indicase, spunându-i să-i păstreze apartamentul, plecase în Scoţia Sosirea fusese în regulă Instructorul cu care se întâlnise în gară o dusese cu maşina la ora asfinţitului de sfârşit de vară scoţiană Părea de treabă Tabăra era cabana de vânătoare a unui aristocrat, la marginea unui lac, înconjurat de piscuri grandioase, albastre în ceaţă, iar apusul – cu cerul pătat de nuanţe de roz şi mov – era spectaculos Era singura femeie din grup, îi spusese instructorul, uitându-se la ea pieziş, iar ea ridicase din umeri Se obişnuise să fie singura femeie într-un grup de bărbaţi după ce fusese corespondent la Paris Înţelegea bărbaţii Încercase să protesteze când o conduseseră la o cameră de cazarmă goală, dar ei nu se sinchisiseră Era exclus s-o lase să se tragă de şireturi cu băieţii Totuşi, a doua zi dimineaţa la ora şase, când se prezentă la primul antrenament, în echipament sportiv, o făcuse cu bucurie Apoi îl văzu pe roşcat şi el pe ea Vreo doi bărbaţi dădură mâna cu ea sau o salutară destul de prietenos Însă înainte ca sergentul care dirija antrenamentul să sosească, roşcatul adunase deja o bisericuţă în jurul lui, care se uitau la ea şi râdeau Roşcovanul se freca la ochi de parcă plângea — Of, vai, mi-am pierdut poşeta, îl auzi zicând într-o miorlăială piţigăiată Vă rog, nu mergeţi voi să mi-o aduceţi? După care mai scoase câteva sunete plângăcioase, la care râseră cu toţii Ar fi trebuit să se ducă şi să-i mute rânjetul ăla la spate fix în secunda aia şi să le spună ce căcăcios plângăreţ fusese când traversaseră munţii, dar exact când începu să-şi încleşteze pumnii, apăru sergentul S-o facă oricum? Nu, ar da-o afară înainte să înceapă Apoi ar fi trebuit să meargă la Buckmaster şi să se roage de el să-i dea de lucru ca secretară, iar asta ar fi distrus-o Răbdare, Nancy — Domnule Marshall, sunteţi gata? întrebă sergentul, iar roşcatul rânji şi se linişti Deci aşa îl chema Nancy ştiuse că o să doară la alergat, dar nu îşi putuse imagina că atât de rău Crezuse că toată hoinăreala şi tot mersul pe bicicletă cu componente de radio şi mesaje o antrenaseră, dar jumătate din cei de acolo erau în armată deja şi făceau antrenamente de ani buni Ea de-abia reuşi să ţină pasul, ieşi a treia din coadă – niciodată ultima, dar suficient de în urmă încât să-l audă pe sergent ţipând la codaşii din spatele ei Sergentul era un omuleţ ciudăţel, pătrăţos, cu vreo cinci centimetri mai scund ca Nancy, dar aparent fusese făcut de Dumnezeu ca să alerge pe dealuri de parcă se plimba liniştit pe stradă Cum putea omul ăla să aibă atâta aer în plămâni? După vreo douăzeci de minute, sau poate trei, sau poate o oră şi jumătate – Nancy pierdea foarte repede socoteala minutelor când nu putea respira – observă că Marshall, care începuse în capul coloanei, se prelinge spre coadă, lăsându-i pe alţii să i-o ia înainte Curând, ajunse să alerge lângă ea Îi aruncă un rânjet scurt şi preţ de o clipă imbecilă Nancy crezu că o să-i ceară scuze — Deci, numele tău e Nancy? spuse el Eşti bine? — Bine Era un chin să vorbească, dar măcar atât reuşise să zică — Probabil ţi-e foarte greu Dobitocul nici măcar nu gâfâia Mai trebuie să cari şi ţâţele alea imense cu tine Spusese asta destul de tare încât să atragă privirile şi rânjetele celorlalţi bărbaţi din jur Apoi îşi duse mâinile în faţă, îmbrăţişând o pereche de sâni imaginari cu o expresie de durere şi chin, cu limba scoasă şi făcându-şi sânii imaginari să sară — Du-te dracu’, îi spuse Nancy Nu era o replică foarte originală, dar măcar era scurtă Îi puse piedică, prinzând-o în aer şi aruncând-o în nămol Nancy căzu rău, cu faţa la pământ I se tăie răsuflarea Îşi săltă capul şi îl văzu alergând cu uşurinţă înapoi în fruntea grupului Ceilalţi alergători trecură pe lângă ea — Hai, sus, Wake! Sergentul veni deasupra ei Fugea pe loc — Eu — Ridică-te odată! Ea se ridică în genunchi, iar apoi în picioare Avea tricoul negru de noroi şi îi stătea lipit de ea Părul i se lipise de faţă şi simţea sânge pe obraz Sergentul o privi cu un ochi critic — Hai, că nu mori Acum, aleargă Aşa făcu Termină ultima, desigur Nu putuse să recupereze timpul pe care îl pierduse, iar apoi, pentru că trebuise să facă duş, întârzie la primul curs Îşi ceru scuze şi se duse să caute un loc liber Marshall şi noua lui clică de linguşitori zâmbăreţi strânşi în jurul lui îşi ştergeau lacrimile imaginare de la ochi Ăsta fu doar începutul La cursele cu obstacole care urmară se găsea mereu cineva care să o dea jos de pe bârnă din greşeală sau care să o calce pe mână când se înghesuiau să urce plasa de sfoară Chicotitul deveni un bâzâit constant în urechile ei, o urmărea din sala de mese până la terenul de antrenament şi la sala de cursuri Strângea din dinţi şi îndura După a treia alergare, pe care reuşi s-o termine fără să fie acoperită de noroi, sergentul o chemă deoparte şi îi întinse o rolă de bandaje şi nişte ace de siguranţă — Anul trecut am mai avut o fetişcană aici care fusese binecuvântată cu sâni mari, Wake, îi spuse el Se bandaja înainte să iasă la alergat Zicea că asta îi dădea mai multă susţinere decât un sutien Se înroşise până în vârful urechilor când spusese sutien, dar avea dreptate Ajuta Camera fusese golită de toată mobila antebelică Zonele decolorate de pe perete indicau locurile în care fuseseră tablouri în acele zile inimaginabile Lui Henri locul i-ar fi plăcut Probabil fusese cândva plin de fotolii de piele şi cărţi vechi Acum, singurele piese de mobilier erau o masă de metal, scaunele pliante de metal şi două dulapuri de acte gri metalizat, ca de obicei Şi individul ăsta Ţinea o foaie mâzgălită cu cerneală şi se uita la ea pe deasupra — Ce vedeţi? — O pată de cerneală şi pe dumneavoastră cum vă holbaţi la mine, răspunse ea, băgându-şi mâinile în buzunare şi întinzându-şi picioarele în faţă Nu era foarte confortabil, dar nu voia să stea ca o şcolăriţă cuminte în faţa omului ăstuia Un psihiatru „Aburistologi” li se spunea aici Până şi instructorii le spuneau aşa Dădu drumul unui colţ al foii, ca să-şi noteze ceva — Acum chiar că irosiţi cerneala Se întoarse să se uite pe geam Un grup de bărbaţi erau conduşi spre parcare, îmbrăcaţi în echipament de sport Doamne, ar fi preferat să meargă cu ei în sus pe munte prin pişatul ăla de ploaie decât să fie aici — Acesta este un test, Nancy, spuse psihiatrul Sănătatea mintală e la fel de importantă ca şi cea fizică Poate chiar mai importantă când eşti pe teren Ce vezi? — Un dragon El zâmbi fără căldură şi lăsă jos foaia Eşti al treilea recrut din secţiunea ta care spune asta N-ai destulă imaginaţie încât să inventezi altceva? Ea dădu din umeri şi îşi încrucişă gleznele — Bine atunci Hai să-ncercăm metoda tradiţională Povesteşte-mi despre Australia Despre copilăria ta Nancy clipi De câte ori nu-i spusese instructorul să aibă o poveste de acoperire, iar ea uitase complet să se pregătească pentru tipul ăsta La naiba! Era acolo, din nou, în casa mamei ei Fraţii ei mai mari plecaseră, aşa că rămăseseră doar ele două Nu-şi vorbeau Nu putea să-şi amintească nici măcar o conversaţie cu mama ei Doar predici Cum că Nancy era urâtă, proastă, păcatul cu faţă de om — Eram foarte fericită — Aveai prieteni mulţi? o întrebă Timmons, luând notiţe în continuare — O mulţime, răspunse Nancy Simţea arşiţa soarelui pe drumul spre casă şi cum mergea din ce în ce mai încet pe măsură ce se apropia de casa ponosită cu şindrile Maică-sa o aştepta Nu cu dragoste sau căldură, ci cu încă un monolog de plângeri şi acuzaţii, piperat cu citate din Biblie Totul era vina lui Nancy, iar Nancy era o pedeapsă de la Dumnezeu, deşi doamna Wake nu putea să înţeleagă ce făcuse ca să merite un copil atât de urât, de nenatural şi de obraznic — Şi ce poţi să-mi spui despre părinţii tăi? Timmons îşi ţinea capul într-o parte ca papagalul macaw din magazinul de animale din drum spre şcoală Lui Nancy mereu i se păruse că şi papagalul o judeca — Foarte, foarte fericiţi, spuse Nancy cu cel mai bun accent englezesc al celor din clasa de sus Timmons oftă — Şi-atunci de ce tatăl tău şi-a abandonat soţia şi cei şase copii? Tu câţi ani aveai? Cinci? L-ai mai văzut de atunci? — Ea l-a alungat, spuse Nancy înţepat Ceilalţi plecaseră deja de-acasă şi ea era rea şi bigotă şi el n-a mai suportat — Deci, a fost vina ei? Ce treabă aveau toate astea? Toate antrenamentele alea de tragere instinctivă şi de la şold mergeau bine Ar fi vrut rău de tot să-l împuşte pe dobitocul ăsta; simţea o mâncărime în vârful degetelor — Normal că a fost vina ei Tati era un prinţ Era haios şi blând şi mă adora Asta era adevărat Simţise iubirea lui şi doar cu ajutorul acelei amintiri rămăsese întreagă la cap până îl cunoscuse pe Henri Timmons scria din nou — Dar nu suficient încât să te ia cu el Asta o lovi ca un pumn în stomac — A rămas până când toţi ceilalţi copii au plecat de acasă, dar n-a putut să facă la fel şi pentru tine, aşa-i? Unu Doi Două pocnituri Dobitoc blondin, mic şi chelios Nu spuse nimic — Ţi-ai luat proverbialul zbor la şaisprezece ani, ţi-ai convins doctorul de familie că ai optsprezece ani ca să-ţi poţi lua paşaport şi ai fugit Deci, erai o fetiţă foarte întreprinzătoare, te pricepeai să învârţi bărbaţii pe degete Cum dracului descoperiseră lucrurile astea? Şi ce dacă făcuse asta? Chiar făcuse un succes din asta Îşi făcuse prieteni, învăţase o meserie, se distrase pe cinste şi după aia se îndrăgostise de Henri, cireaşa de pe tortul vieţii ei — Numai un fraier ar fi stat în casa aia să fie chinuit Medicul îşi puse mâinile la ceafă şi îşi trase coatele înapoi ca să-şi întindă spatele Avea gâtul complet expus, la fel şi părţile din lateral Cu ce învăţase Nancy în ultimele săptămâni, putea să-l omoare într-o clipă, iar acel oftat trist şi obosit să fie ultima lui gură de aer — Şi totuşi, iată-te aici, Nancy — Ce? — Jumătate din oameni te urăsc şi te chinuie în continuu Şi totuşi, rabzi Ea îşi trase picioarele sub ea din nou şi se aplecă peste birou spre el — Pentru că vreau să-i văd pe naziştii ăia de rahat pedepsiţi E simplu I-am observat În Austria, în Franţa Sunt nişte jeguri Trebuie stârpiţi, eu trebuie să-i stârpesc Îi puse un deget pe carneţel Acum ştergeţi „rahat”, mai băgaţi nişte pompă şi patriotism, notaţi şi haideţi să-ncheiem Sunteţi mulţumit? O privi fix în ochi şi Nancy dădu înapoi — Tu trebuie să stârpeşti naziştii, nu-i aşa, Nancy? Bănuiesc că toţi o să-ţi fim foarte recunoscători Dar tu faci parte dintr-o echipă, dintr-o armată, dintr-o ţară Oftă iar La dracu’, era enervant rău — Poate eşti un agent bun, Nancy Secţiunea D are nevoie de oameni care să gândească independent, dar trebuie să înţelegi că faci parte din ceva mai mare decât tine S-ar putea să te şocheze, dar războiul nu e despre tine Of, hai, gata odată! — Crezi că fac asta pentru că sunt nervoasă că tati m-a părăsit şi mami credea că sunt un broscoi întunecat care stă tot timpul cu fundul pe viaţa ei? El se uită pieziş la pata de cerneală Chiar arăta un pic ca un broscoi, nu-i aşa? Ce chestie! Iar îşi notă ceva — Nancy, ascultă-mă Cred că tu simţi că ai nevoie de suferinţa de aici, de suferinţa care, cel mai probabil, te aşteaptă în Franţa, poate nu o faci conştient, dar o faci Că o meriţi Că eşti un monstru aşa cum îţi spunea mama ta Nancy îşi încleştă pumnii în buzunare Simţea cum i se strâng muşchii în maxilar — Chiar vă plătesc pentru asta? Când era mică şi lucrurile se înrăutăţeau, se ascundea în spaţiul îngust de sub casă şi citea Anne de la Green Gables, în lumina aprigă a soarelui, filtrată printre scândurile verandei, până când se scurgea toată durerea şi furia din ea În continuare era romanul ei preferat Singurul roman care îi plăcuse vreodată, de fapt Lăsa jos cartea şi le lăsa acolo pe toate, toată furia, şi frica, şi ura de sine, sub casă Era sigură că într-o zi o să arunce casa în aer; toate acele sentimente putrede pe care le lăsase să se împută sub verandă o să se aprindă şi BUUUM! Dispărea tot Apoi împlinise şaisprezece ani şi o mătuşă îi trimisese din senin un cec, iar ea decisese că nu mai poate aştepta explozia, aşa că lăsase toate rahaturile alea în urmă Acum, luase tot ce-i spusese Timmons, le pusese pe toate într-o pungă de hârtie şi le îndesase acolo Îşi umezi buzele, după care vorbi încet, rezonabil, de parcă ea şi doctorul Timmons aveau o conversaţie despre autobuzele din Londra la un cocktail — V-aţi gândit vreodată să vă ridicaţi de la birou şi să luptaţi, doctore Timmons? El ridică o sprânceană — Deci, aşa, Nancy? Bine, bine Îşi notă iar ceva şi mai oftă o dată Fă-mi măcar un favor, Nancy Încearcă, te rog, să nu omori pe nimeni cu rahaturile tale egocentriste Poţi pleca Capitolul 19 Ieşi de acolo cu capul sus, normal, dar se simţi cumva goală pe dinăuntru tot restul dimineţii Unul dintre instructori, despre care credea că o place, o făcu cu ou şi cu oţet după ce identificase greşit însemnele unui ofiţer de tanc german Mai rău, instructorul profită de greşeala ei ca să le explice tuturor cum genul ăsta de greşeli îi poate costa viaţa De-abia reuşi să-şi păstreze calmul în timp ce el tot turuia despre cum se aştepta la mai mult din partea ei, cum toţi se aşteptau la mai mult şi despre morţile macabre şi chinuitoare care îi aşteptau pe ea şi pe toţi cei care vor lucra cu ea dacă mai face greşeli din astea La cină, stătu singură Marshall îi lăsă o foaie de hârtie alături, cu un desen primitiv şi infantil, înfăţişând un bărbat ce purta o şapcă de ofiţer de Gestapo şi către care era îndreptată o săgeată pe care scria cu litere mari „NAZIST RĂU” Jigodie ridicolă! Mototoli hârtia şi o aruncă în el, iar el şi bisericuţa lui începură să chicotească Urmară şoapte, râsete, priviri fixe Îşi dorea cu ardoare să-i scoată ochii ăia de şarpe Se întoarse la mâncarea ei Un cotor de măr trecu pe lângă capul ei şi ateriză în sosul rece al chestiei pe care o mânca, ce o fi fost Ce lături erau în locul ăsta! Se întoarse roată, dar Marshall şi haiducii lui plecaseră deja În schimb, un bărbat ceva mai în vârstă, înalt şi slăbuţ, care stătea pe banca din spatele ei, ridică din umeri către ea — Cred că aruncă cu mere pentru că sunt încă supăraţi pe Eva Îi întinse mâna şi făcură cunoştinţă Eu sunt Denis Rake, dar prietenii îmi spun Denden Nici o remarcă deşteaptă, nici un râs înăbuşit, nici o privire vicleană care s-o măsoare din cap până-n picioare Era bine — Bei ceva, Denden? Nancy fu surprinsă cât de uşor era să aduci alcool aici şi cât de uşor era să faci rost de şi mai mult De-abia în a treia săptămână în nord îşi dădu seama că instructorii încercau să-i îmbete pe toţi ca să vadă cine începe să vorbească primul Ei îi convenea Îl duse pe Denden în cazarma ei şi scoase sticla de brandy franţuzesc bun, cea pe care i-o vânduse barmanul de la Café Royale înainte să vină aici, în nord Denden studie cazarma goală — Măcar ai parte de nişte intimitate în izolarea asta, dragă Presupun că s-au gândit că băieţii n-o să se poată controla dacă stai cu ei în cameră — Cam aşa ceva, spuse şi aduse două pahare din baie Ofiţerului care se ocupa de cazarmă i s-au înroşit urechile când i-am spus că vreau să rămân cu băieţii A mormăit ceva despre duşuri — Dar se aşteaptă ca eu să mă controlez! spuse Denden, dând ochii peste cap Nancy se încruntă puţin Era un bărbat arătos, subţirel şi musculos, dar pe de altă parte toţi erau aşa după şase săptămâni de marşuri forţate şi alergat prin munţii Scoţiei, plus nenorocirile alea de curse cu obstacole El se uită la ea o clipă, în linişte, cu curiozitate — Da, sunt spectaculos de gay De-aia nu ne plac unii dintre băieţi, că amândurora ne place cocoşelul Asta dacă nu cumva eşti o iubitoare a farmecelor femeieşti? Nancy cunoscuse destul de mulţi bărbaţi gay în Paris şi i se păreau în mare parte o companie plăcută În plus, mama ei îi ura mai mult decât pe Nancy însăşi — Doar a farmecelor mele proprii Hai să mergem să găsim un loc mai bun de băut La uşă se opri şi se întoarse iar — Denden, cum poţi să fii atât de ? Ce vreau să zic e că eu nu pot să ascund faptul că sunt femeie, dar tu ai putea să te ascunzi — Da, aş putea, dar dacă nu pot să fiu cine sunt Oricum fanfaronii ăia deja mi-au pus bocancul pe gât În plus, toate prostiile cu venerarea masculinităţii, jumătate din nemţălăii ăia îmbrăcaţi în piele sunt la fel de fătălăi ca mine Nancy râse şi îşi dădu seama că era prima dată când făcea asta de săptămâni întregi Un râs adevărat, nu unul de complezenţă, nu un râs fals de „fă-te frate cu dracul” Era plăcut Ieşiră în curte şi după ce vorbiră o vreme şi se rătăciră de câteva ori, se suiră pe bara înaltă a cursei cu obstacole, îşi înfăşurară picioarele în jurul plasei de funie ca să fie în siguranţă şi se puseră serios pe băut Denden se pricepea al dracului de bine la imitat, vocea lui creştea dramatic cu agresivitate când repeta mantrele luptei fără arme, dădea pe dinafară de dispreţ extenuat în accentul cockney al instructorului de sabotaj şi tresărea nervos la vocalele lungi din Norfolk ale paznicului parcului regal de vânătoare de la Sandringham, care îi învăţase cum să prindă iepuri şi păsări ilegal — Nu ştiu ce părere ar avea regele George de toate lucrurile astea, spuse el, imitând atât de bine vocea şi felul în care acesta dădea din cap încât Nancy aproape căzu de pe bară — Ar trebui să faci teatru, Denden! — O, am jucat, răspunse el, luând o gură din sticlă – nu mai apucaseră să folosească paharele Mă rog, la circ de fapt Acrobat, clovn — Mă iei peste picior El îşi descrucişă picioarele de pe plasă şi dintr-o singură mişcare se ridică până ajunse să stea pe bârna de lemn, ţinând în continuare sticla de brandy pe jumătate goală în mâna stângă Apoi îşi ridică braţele deasupra capului şi făcu o piruetă în loc, după care se aplecă în faţă, cu un picior ridicat drept în spate, braţele întinse în faţă, rămânând aşa o secundă, două, trei Nancy de-abia mai respira Denden aruncă sticla în aer, făcând-o să se învârtă Nancy ţipă, dar până să se prindă ce se întâmplă, el se aşezase din nou lângă ea exact ca la început şi prinse în aer sticla care se învârtea, fără să verse o picătură măcar Nancy chiui şi aplaudă Apoi, cât el făcu o reverenţă, ea îi şuti sticla din mână — Cum ai ajuns la circ? îl întrebă, bând cu sete din sticlă — Mama nu mă voia pe lângă ea, spuse el, uitându-se în întunericul argintiu A ştiut că sunt diferit de când aveam patru ani, aşa că atunci când a trecut circul prin oraş, m-a dus la maestrul de manej şi i-a spus „E un ciudat, e al tău” Nancy mai luă o gură din sticlă — Mulţumesc lui Dumnezeu că a făcut asta, continuă el S-au purtat foarte frumos cu mine la circ M-au învăţat să fac trucuri, dar s-au asigurat că ştiu şi să scriu şi să citesc Ghicitoarea m-a învăţat istorie, iar artistul de la trapez m-a învăţat franceză şi spaniolă Mergeam des în turnee prin Franţa Mi-am petrecut jumătate din ierni acolo, de când aveam opt ani Nancy simţi un val de gelozie cum îi urcă prin vene Denden îi smulse din nou sticla din mână — Îmi va face bine Nu prea sunt sigur că o să mă lase ăştia să mă întorc în Franţa — De ce nu? Nancy se întoarse spre el — Urăsc armele Nu vreau să folosesc nenorocirile alea Dar asta n-ar fi aşa rău Mă descurc excelent la radio, dacă pot spune asta despre mine, însă Timmons e problema Zice că nu sunt apt pentru că refuz să-mi ascund „boala homosexualităţii” Mai mult ca sigur c-o să mă pice Mersi, aberantule, dar nu, mersi, mai bine cară-te înapoi la fătălăii tăi Durerea pe care o simţise Nancy la propriul interviu i se urcă în gât Dobitocul ăla de „aburistolog” — Denden, vrei să faci o prostie? Dacă chiar ar fi vrut să ţină dosarele în siguranţă, nu le-ar fi lăsat în spatele a două lacăte destul de simple, într-o casă plină de studenţi pe care îi antrenau să se strecoare printre măsuri de securitate mult mai complexe decât astea Cel puţin aşa gândea Nancy Odată ajunşi în biroul lui Timmons, traseră draperiile negre, aprinseră lampa de birou şi se făcură confortabili Dulapul cu dosare era încuiat, iar Timmons chiar avusese bunul-simţ să pună hârtiuţe în sertare, hârtiuţe care ar fi căzut dacă le deschidea cineva Denden le strânse pe toate să le pună la loc mai târziu, după care îşi scoaseră dosarele — Eu am note excelente la lupte, tactici, explozibil, intrare prin efracţie Nancy îşi citea notele cu oarecare mândrie, aşezată în scaunul lui Timmons Denden se sprijinea de un dulap — „Rake e unul dintre cei mai buni operatori radio pe care i-am întâlnit vreodată, dar ” Iisuse Hristoase! Nota unu la tras cu arma — Ei, eu am luat doi la antrenamentul de sărit, spuse Nancy, în timp ce mândria i se scurgea din voce — Dă-le dracu’, spuse Denden şi îşi lăsă dosarul pe birou lângă al ei Examină stilourile, aşezate într-un şir îngrijit în partea dreaptă a biroului — Da, ai să faci asta, spuse el, luând unul dintre stilouri — Denden? — Ce? întrebă el M-au trimis şi la un curs de falsificare Doar mă antrenez puţin Cu o mişcare rapidă, nota de unu la tir deveni un şapte, iar doiul lui Nancy de la sărituri fu mărit ca prin minune într-un opt Nancy îl aplaudă fără zgomot pe Denden care rânji timid, iar apoi dădu pagina — Minunat Raportul marelui doctor Timmons însuşi „Perver-siunea neruşinată a lui Rake pune în pericol coeziunea trupelor ” Ba, dimpotrivă, eu aduc bărbaţii mai aproape Nancy chicoti şi, fluturând din gene, citi din raportul ei, cu o intensitate care te lăsa fără respiraţie — „Wake este extrem de motivată să se întoarcă în Franţa ” — Dragul de el, cred că aşa încearcă să fie drăguţ, spuse Denden Mai avem brandy? — Taci, Denden, n-am terminat „ dar această bravadă maschează o profundă lipsă de încredere în sine Vinovăţia pe care o resimte pentru pentru capturarea soţului ei ” Brusc nu mai era nostim Deloc chiar Unde era Henri? Oare ce simţea acum? — „ cuplată cu traumele din copilărie rezultă într-un mare pericol de instabilitate gravă ” Denden îi puse mâna pe umăr — Gata, dragă, e de ajuns Era, dar nu se putu abţine Îi scutură mâna de pe umăr — „Concluzia mea este că ea nu este pregătită pentru un rol de comandă şi, în ciuda angajamentelor ei, s-ar putea pune atât pe sine, cât şi pe ceilalţi în pericol ” Se făcuse foarte linişte în cameră, iar afară, în curte, o bufniţă cânta în lumina lunii — Psiho-blabla de căcat, spuse Denden ferm Cum rămâne cu „Tot ce nu te omoară te face mai puternic”? Şi, Doamne! chiar trebuie să pui oamenii în pericol pe teren! Trebuie să poţi să trimiţi oameni să saboteze fabrici naziste, să prindă convoaie! Ei au impresia că nu e nici un risc când arunci în aer trenurile inamicului? Era un discurs bun şi foarte frumos din partea lui, dar nu ajuta Aveau de gând s-o lase de căruţă şi urma să rămână blocată într-un birou de dactilografiere, o să moară pe dinăuntru în fiecare zi şi o să bea până nu mai ştie de ea în fiecare noapte, în timp ce naziştii făceau ce-i tăia capul cu Franţa, cu prietenii ei, cu Henri Dar ce era mai rău era că ar fi putut avea dreptate să o dea la o parte Aşa nu ar fi putut să facă atâtea pagube Clipi — Denden, ce faci? Denden dăduse jos maşina de dactilografiat portabilă a lui Timmons de pe raftul de sus al dulapului şi o aşezase pe masă, după care găsi formulare de raport goale în sertarul de sus — Dă-te mai aşa, drăguţă, şi aruncă o privire pe hol, te rog, în caz că vine cineva Cred că a sosit momentul să ne scriem singuri poveştile Douăzeci de minute mai târziu, Nancy se simţea mult mai bine Îi trecu o idee prin cap — Denden, spuse, în timp ce băga la loc hârtiuţele lui Timmons, ca să nu se prindă că-i scormonise cineva prin lucruri, ai ceva planuri mâine-seară? Capitolul 20 Încuietoarea se deschise c-un zornăit, iar Henri se uită încet în jur Durerea nu mai înceta acum Era biciuit şi bătut din oră-n oră, zi de zi, rănile nu-i erau lăsate să se vindece, singurul lui sentiment era de epuizare şi o dorinţa aprigă să se termine totul Speranţa se dusese şi, în lumina albă a durerii, uneori chiar şi dragostea, credinţa şi chiar el însuşi dispăreau Adesea, Böhm spunea ceva care îi amintea că la un moment dat fusese Henri Fiocca, un bărbat bogat şi fericit, cu o nevastă frumoasă, care trăia zi de zi în lux şi lumină Era doar un vis Uşa se dădu de perete Henri se aştepta să-l vadă pe torţionarul cu mutră de şobolan şi ochelari – era uimitor cum reuşea omul ăsta să scoată noi valuri de durere din el, din cârpa de om care ajunsese – dar era Böhm — Monsieur Fiocca, aveţi un musafir, spuse Böhm în franceza lui ezitantă, cu accent englezesc Böhm studiase psihologie la Cambridge înainte de război, îşi aminti Henri şi, ocazional, când mai stăteau de vorbă, îi povestea cu lux de amănunte despre clădirile remarcabile şi oamenii extraordinari cu care se întâlnise acolo Böhm nu era niciodată în cameră când Henri era biciuit până îi cădea pielea de pe spate Venea doar după „Un musafir?” Asta însemna că lumea de dincolo de ziduri încă mai exista Ce ciudat! Se gândi la Nancy Dacă o prindeau, oare erau suficient de sadici încât să-i pună împreună? Da Ar fi torturat-o în faţa lui Fără îndoială că studiile lui Böhm îl învăţaseră că o astfel de întâlnire l-ar fi făcut să cedeze în sfârşit Dacă Böhm o capturase pe Nancy, dacă îi aducea dovezi că o capturase, Henri i-ar fi zis numele tuturor membrilor Rezistenţei, numele fiecărui evadat cu care împărţise o pâine, fiecare ascunzătoare pe care o cumpărase cu banii jos la începutul războiului, ca să o scutească de măcar un pic de durere Nu ar fi eliberat-o, cu siguranţă Böhm îi dăduse de înţeles în discuţiile lor că se prinseseră ca ea e Şoarecele Alb Dar dacă Böhm ar fi adus-o pe Nancy şi ar fi zis: „Spune-ne tot ce ştii şi pur şi simplu o împuşcăm, fără tortură, fără viol”, Henri ar fi acceptat Böhm aduse două scaune pliante de metal din hol şi le aşeză lângă patul lui Henri — Îmi cer scuze, monsieur Fiocca, ar fi trebuit să spun doi musafiri Se uită peste umăr — Monsieur, madame Timid, târşâindu-şi picioarele, tatăl şi sora lui Henri intrară în cameră Gabrielle icni scurt şi îşi duse batista la gură şi la nas, apoi înaintă încet spre el cu mâna întinsă Tatăl lui rămase în spate, lângă uşă, cu gura întredeschisă, tremurând din umeri — Vă las să staţi de vorbă, spuse Böhm cu un zâmbet cald şi închise uşa în urma lui Henri nu putea să se mişte, nu avea chef să vorbească Sora lui veni spre marginea patului clătinându-se şi se prăbuşi în genunchi, urlând — Ce ţi-a făcut femeia aia? O, Doamne, ai milă! Tatăl lui se trânti greoi pe unul dintre scaune Henri o studie pe Gabrielle cu singurul ochi cu care mai vedea Ea îşi ridică fruntea din nou şi reuşi o clipă să-i pună mâna pe umăr Henri nu era sigur dacă e îmbrăcat sau nu Mereu îl dezbrăcau înainte să-l biciuiască, uneori îl îmbrăcau la loc, alteori nu Încetase de mult să-i mai pese — Spune-le ce ştii, Henri Asta era vocea tatălui său sau, în orice caz, o variantă spartă a vocii lui Böhm zice că deja a capturat mare parte din reţeaua Rezistenţei din Marsilia Vrea doar să-i zici despre Nancy, unde ar putea fi, ce ştii de planurile ei — După aia o să-ţi dea drumul, chiţăi Gabrielle O să ne lase să te ducem acasă şi să te îngrijim Doamne, Henri, nu ai suferit destul pentru ea? Henri îşi linse buzele, înţelegând în final despre ce era vorba Ei dădeau vina pe Nancy Credeau că e vina ei că era închis aici, semiconştient, sfâşiat de bici, cu degetele rupte, cu unghiile smulse, cu faţa de nerecunoscut Ei credeau că e vina ei Cum putea să se tragă din asemenea oameni? Gestapoul îi făcuse asta Dorinţa de putere a unui grup de fanatici smintiţi care reuşiseră cumva să-şi otrăvească propriul popor şi îşi răspândiseră otrava şi în afară Naziştii care se foloseau de frică şi de linguşeli pentru a ţine glorioasa Franţă, iubita lui Franţă, sub bocanc Nu avea puterea să le explice toate astea O să lase treaba asta în seama altor bărbaţi şi a altor femei sau poate în seama lui Dumnezeu — Lăsaţi-mă-n pace Gabrielle se întoarse spre tatăl lor Părea dusă — Papa! Fă-l să-nţeleagă! Ce mai contează acuma, că oricum târfa a fugit? — Henri, trebuie să te gândeşti la familia ta, spuse tatăl Deci ea scăpase Henri nu fusese sigur când Böhm îi spusese că le-a scăpat printre degete Se gândise că poate era vreo şmecherie de-a lui ca să-l facă să vorbească, să-i spună secretele lui Nancy Şi slavă Domnului, voia să vorbească despre ea! Dar Gabrielle nu ar fi putut să-l păcălească aşa, nu era o actriţă bună, Nancy chiar scăpase Durerea era încă acolo, dar Henri mai simţea ceva Linişte, poate Da, asta era Nu fusese cine ştie ce credincios, iar Nancy nu putea să suporte nimic legat de Dumnezeu, dar Henri simţea ceva dincolo de durere acum, un loc răcoros şi liniştit, care avea să-l primească la momentul potrivit Şi poate că nu mai era mult — Nu eşti demnă să atingi poalele fustei soţiei mele, îi spuse el Spera că asta spusese – îi era din ce în ce mai greu să formeze cuvinte inteligibile Lăsaţi-mă, amândoi, lăsaţi-mă-n pace Gabrielle începu să plângă, tatăl lui se înfurie şi se rugă de el, dar asta nu însemna nimic pentru Henri Îi observa de la o mare înălţime, cuvintele lor sunau înfundat şi erau lipsite de sens Închise ochii şi, când îi deschise din nou, plecaseră Böhm stătea pe unul dintre scaunele pliante, uitându-se fix la el — Ce dezamăgire! începu el Stătea aplecat în faţă, cu coatele pe genunchi Familia ta, adică Speram că o să reuşească să te înduplece, măcar un pic Le-am spus să-ţi povestească despre patul moale care te aşteaptă acasă, despre cum Nancy şi-ar dori să vorbeşti cu mine, că n-ar mai fi contat oricum, doar a scăpat Pleoapele lui Henri tresăriră, însetate după orice strop de informaţie Böhm îşi încreţi nasul — Da, a ajuns în Londra Am auzit că a fost recrutată de nişte sabotori şi criminali amatori Oficial, este membră a unităţii auxiliare de infirmiere, dar pare exact genul de femeie pe care armata britanică o trimite aici ca să le facă treaba în locul lor Terorişti nenorociţi! Se lăsă pe spate în scaun şi îşi încrucişă picioarele — Zâmbiţi, monsieur Fiocca? Mi-e greu să-mi dau seama Nu aş fi atât de încântat în locul dumneavoastră Ştiţi ce le facem spioanelor când le prindem Se roagă de noi să le împuşcăm la final Am văzut-o cu ochii mei de multe ori Se uita ţintă la peretele gol de deasupra patului lui Henri în timp ce vorbea — Rezistă cel mult câteva săptămâni în spatele liniilor inamice şi reuşesc, în cel mai bun caz, să ne încurce un pic, după care le prindem şi le strângem cu uşa până-şi vomită toate secretele Asta se va întâmpla şi cu Nancy a dumneavoastră Ultimele cuvinte ieşiră prea înfocat, prea pline de venin Preţ de o clipă, masca se crăpă şi cu o curiozitate distantă, Henri văzu omul din spatele ei Böhm o ura pe Nancy, o ura pentru ce făcuse, pentru cine era, ce reprezenta O femeia care făcea ce voia şi ce credea ea că e bine Nancy Böhm se aplecă în faţă stârnit, înfometat şi foarte curios — Ce ai spus, Henri? — Am spus, Henri articula fiecare cuvânt cu mare grijă, că va trebui s-o prindeţi mai întâi Böhm se ridică atât de repede în picioare că dărâmă scaunul de metal care se prăbuşi în spatele lui Asta i se păru foarte amuzant lui Henri Merse cu paşi repezi spre uşă şi strigă în hol — Heller! Monsieur Fiocca e pregătit! Şi asta i se păru atât de amuzant lui Henri, încât râse printre dinţii săi sparţi când plecă Böhm Doi dintre oamenii lui Heller îl ridicară din pat şi îl târâră pe hol către beci Probabil că unii dintre ceilalţi prizonieri îl auziră, pentru că în urma lui o voce slabă şi dogită începu să cânte Marseilleza, apoi încă una şi încă una Heller se înroşi la faţă — Gura! Gura toată lumea! Vocile continuară, aspre şi urâte ca vocile beţivilor când se închid cârciumile şi la fel de greu de oprit, iar Henri râse din nou Încă le mai auzea când îl trântiră pe jos în camera galbenă Stătea întins pe gresia scăldată-n sânge, râzând în continuare şi ascultând vocile îngerilor lui ponosiţi Capitolul 21 Nancy se întorsese pe Baker Street Doamne, oare trecuseră doar şase luni de când se împunsese cu Buckmaster în camera asta goală? De data asta nu fu invitată să ia loc Denden, în uniformă, stătea în repaus cu mâinile la spate Nancy era îmbrăcată în uniforma FANY, cu mâinile pe lângă ea şi cu privirea îndreptată înainte — Wake e foarte apreciată de colegii ei Un lider înnăscut Buckmaster citea din dosarul nou-nouţ de pe masa pliantă din faţa lui „Sincer acuma, se gândea Nancy, ar fi putut să-i aducă omului un birou ca lumea ” — Asta scrie în dosarul ei, spuse Buckmaster, uitându-se spre Garrow, care stătea în locul în care stătea de obicei, sprijinit de perete Ce e ciudat e că noi îl plătim pe Timmons să semnaleze probleme, nu laude Pe de altă parte, s-a petrecut şi incidentul ăla nefericit în Scoţia înainte ca Wake şi Rake – Doamne, parcă sunteţi un duet de vodevil – să plece să-şi termine antrenamentul în Beaulieu — Da, răspunse Garrow cu un oftat, un recrut promiţător pe nume Marshall a fost găsit, când s-a dat deşteptarea, dezbrăcat şi legat de stâlpul din faţa clădirii principale de birouri L-a dat un pic peste cap experienţa — Numele ăstora doi apărea în raport, nu-i aşa? întrebă Buckmaster politicos Garrow ridică din sprâncene — Aşa este, nişte acuzaţii destul de nebuneşti, din câte îmi aduc aminte, ceva legat de o tentativă de seducţie şi o lovitură cu o bâtă în cap — Bietul om Nancy reuşi să nu zâmbească Imaginea lui Marshall legat de stâlp era ca o făclie vie şi sclipitoare în memoria ei Şi nici nu fu lovit aşa tare – era atât de beat, că ar fi căzut numai dacă îl atingeai Şi fusese o noapte destul de caldă Garrow îşi aprinse o ţigară — Poate am fost traşi pe sfoară Dădu drumul fumului în timp ce se uita la Buckmaster cum se ridică şi ocoleşte marginea biroului — Ia, gândeşte-te, Garrow Dacă un spion german ar reuşi să se infiltreze în DOS, el, sau ea, ne-ar ataca cei mai bun oameni, ca să nu mai zic că ar accesa pe ascuns documentele noastre La naiba! Îi prinsese Modificarea datelor din dosar păruse o idee bună doar după o sticlă de brandy Ce dracu’ făcea acum? Buckmaster îşi scoase pistolul Doar nu avea de gând să — O să vă rog frumos o singură dată să-mi ziceţi: a cui a fost ideea? Buckmaster era atât de aproape de Denden, că respiraţia lui îl făcu să clipească — Tu ai fost, Rake? O clipă îndelungată ambii bărbaţi stătură complet nemişcaţi, apoi Buckmaster ridică pistolul la tâmpla lui Denden, rupându-i pielea de la colţul ochiului la pomete Denden se clătină într-o parte şi căzu în vine, apoi se ridică din nou — Răspunde! Au trimis nemţii un spion fătălău printre noi? Denden nici măcar nu-l privi, doar îşi duse mâinile la spate din nou şi continuă să se uite la perete Nancy înghiţi în sec Era oare un test? Cu toţii fuseseră târâţi din pat la Beaulieu din când în când şi puşi să răspundă la întrebări legate de povestea de acoperire când încă erau chiauni de somn Chiar şi atunci când îşi recunoşteau instructorii, confuzia din acele clipe era destul de mare încât să-i panicheze pe unii Dar niciodată nu fuseseră violenţi – duri, poate, dar nu aşa Oare chiar credea că sunt spioni? Buckmaster se mută în spatele ei şi i se făcu pielea de găină Se aşeză exact în faţa ei şi îi lipi ţeava pistolului de frunte — Sau poate că au trimis o femeie? Înnebunise De ce nu intervenea Garrow? Era o nebunie — Cine a fost? Cine? Îl privi cum armează pistolul şi începe să apese încet pe trăgaci ULTIMA ŞANSĂ! CINE? Nancy se uită fix la el Clic Şi nu venise sfârşitul lumii Erau în continuare în cameră Pistolul nu fusese încărcat Buckmaster dădu din cap şi îşi puse arma la loc în toc — Foarte bine, spuse el senin, în timp ce se întorcea la locul lui Staţi jos, amândoi „Fir-ar al dracului!” Nancy nu era sigură dacă se aşezase sau se prăbuşise în scaun Garrow se îndreptă spre Denden şi îi dădu o batistă Nancy nu putu să-şi dea seama, dar i se păru că Denden nu-şi ştergea doar sângele de pe faţă, dar avea grijă să distrugă complet şi batista în timpul ăsta — La bărbaţi tăcerea funcţionează Gestapoul o să presupună că un agent străin bărbat are multe informaţii strategice, deci te vor ţine în viaţă suficient de mult încât să încerci să scapi Dar, domnişoară Wake, naziştii nu gândesc prea departe, aşa cum o facem noi când vine vorba despre utilitatea şi capacităţile femeilor Nici francezii nu o fac, dacă mă gândesc bine O să te omoare sau o să te trimită direct în lagăr O femeie trebuie să se facă plăcută Joacă-ţi rolul, milogeşte-te, plângi, culcă-te cu ei dacă e nevoie Lasă mândria deoparte pentru că gloanţele lor sunt reale şi nu am nevoie de tine moartă Nancy aprobă din cap pentru că el se aştepta ca ea să aprobe din cap Nu era sub demnitatea ei să flirteze ca să treacă de punctele de control şi să dea din gene către bărbaţi care ar fi omorât-o bucuroşi, dar erau nişte limite, pentru Dumnezeu, iar să o facă pe prinţesa senzuală era dincolo de limita aia Limita ei — Aveţi deci o misiune pentru noi, domnule? spuse Denden întinzându-i batista înapoi lui Garrow, care se uită la ea uşor alarmat — Da Şi pentru că se pare că în timpul antrenamentului v-aţi decis să formaţi o echipă, vă voi trimite împreună Amândoi aveţi gradul de căpitan, dar ca om de comunicaţii, Rake o să-ţi raporteze ţie, Nancy Garrow, harta, te rog Garrow întinse pe masă o hartă Era genul de hartă care apărea în ghidurile turistice pentru şoferi înainte de război, dar harta asta avea X-uri împrăştiate peste tot, urmate de un cod numeric scurt — Fiecare X reprezintă o operaţiune DOS activă, spuse Buckmaster, cu o undă de mândrie în voce Contrabandă în Paris şi sabotarea submarinelor nemţeşti în Cannes Aveţi şi o echipă care a aruncat în aer o fabrică de muniţie în Toulouse săptămâna trecută — Unde mergem, domnule? întrebă Nancy — Aţi fost repartizaţi în Auvergne, spuse Buckmaster în timp ce-i studia faţa şi a părut mulţumit de ce văzu Nu foarte departe de Vichy, plin ochi de nemţi Vremea e aspră, plouă tot timpul, terenul e imposibil, numai bun pentru Rezistenţa care operează acolo: Maquis, şi-au luat numele ăsta după vegetaţia din zonă, pentru că sunt greu de omorât sau de controlat Prima voastră misiune este să preluaţi controlul celui mai mare grup de Maquis din zonă Sunt conduşi de maiorul Gaspard — Un mitocan umflat şi cu un singur ochi — Şi care urăşte DOS, continuă Buckmaster fără întrerupere Îi e teamă că după ce scăpăm de nemţi avem de gând să păstrăm Franţa pentru noi Nici prin gând nu-i trece să lucreze cu voi, dar nici nu prea are resurse, asta e momeala voastră — Şi dacă nu muşcă? întrebă ea — Îl faceţi să muşte Faceţi pe dracu-n patru să-l convingeţi E foarte dezorganizat în privinţa tacticilor E curajos, dar o să-şi risipească oamenii şi banii noştri fără o mână fermă care să-l ghideze Asta veţi fi voi Auvergne este o regiune crucială pentru mişcarea resurselor în Franţa Trebuie să facem în aşa fel încât să fie imposibil pentru germani să-şi mişte trupele şi maşinile cu repeziciune prin zonă — Sabotăm căile de transport? întrebă Denden, entuziasmat din nou ca un pechinez — Exact, răspunse Buckmaster Cheia succesului pentru această invazie este să-i împiedicăm pe nazişti să aprovizioneze oamenii de pe noul front Lucrăm din greu să vedem cum să facem ca ei să nu-şi dea seama din ce direcţie venim, dar odată ce debarcăm, vor face tot posibilul să contraatace Asta înseamnă că trebuie să-i încetinim peste tot, iar Auvergne este esenţial Dărâmaţi podurile de tren, blocaţi căile de comunicaţie, faceţi să le fie frică de propria umbră Entuziasmul îi dădu fiori lui Nancy Va fi acolo În sfârşit — Când plecăm? întrebă — Într-o săptămână, spuse Buckmaster Până atunci, o să staţi într-o ascunzătoare în Londra, pentru a studia harta zonei şi planul ţintelor importante până le visaţi Nu veţi ajunge acolo pe apă, Wake De ce crezi că ne-am bătut capul să vă antrenăm să săriţi din avion? Rake, tu o să zbori la marginea comunei Montluçon într-un Lysander E un operator epuizat acolo, pe care trebuie să-l înlocuim O să le foloseşti staţia radio Nancy, tu o să te paraşutezi mai aproape de grupul lui Gaspard Unul dintre oamenii noştri din zonă, Southgate, o să fie în comitetul de primire şi o să te ducă la Gaspard Vrăjeşte-l până ajunge Denden acolo cu radioul Se uită la Nancy din nou E vreo problemă, căpitane Wake? Nancy înghiţi în sec — Nu, domnule Doar că nu prea mi-a plăcut să sar nici din avioane care erau perfect în regulă Buckmaster făcu ochii mari şi clipi — Chiar aşa? Dar ai avut calificative atât de bune la sărit Capitolul 22 Ultimul rând de băutură la Astor fusese o greşeală Sau poate chiar cel de dinainte Poate greşiseră când trecuseră la whisky Liberatorul se zgâlţâi când se desfăcu în aer, iar presiunea clătină avionul dintr-o parte în alta Oare ce se întâmpla dacă vomitai într-o mască de oxigen la patru mii de metri de pământ? Nimic bun Nancy înghiţi în sec şi mormăi Măcar nimeni nu o putea auzi în mijlocul zgomotului infernal al avionului şi al aerului care explodase Sendvişul cu şuncă tocată şi cafeaua de dinainte de decolare fuseseră o greşeală Simţea cum i se zvârcolesc în stomac De ce naiba puseseră şuncă în sendviş şi de ce erau britanicii atât de mândri că puteau să mănânce aşa ceva? Se agăţă de barele fuzelajului în timp ce avionul ţopăia Da, era clar din cauza sendvişurilor Urechile-i ţiuiau şi pieptul i se încordă Motoarele şuierară după care vuiră şi dintr-odată avionul urcă din nou Nancy alunecă în faţă şi se chinui să-şi proptească picioarele în cadrul metalic Avionul se întoarse abrupt spre dreapta şi se auzi încă un zguduit asurzitor de parcă Dumnezeu însuşi dădu cu pumnul în avion Nu era momentul Nu înainte să ajungă în Franţa Te rog Se lovi cu şoldul de metal şi i se tăie respiraţia de durere Apoi avionul se îndreptă şi zgomotul motorului scăzu în intensitate Exploziile se îndepărtară Nancy respiră adânc şi rar şi încetul cu încetul dădu drumul fuzelajului Începuse să o doară mâna Arăta ciudat fără verighetă Insistaseră să şi-o dea jos înainte să sară şi era pentru prima dată când făcuse asta de când i-o pusese Henri pe deget Pielea palidă arăta ca o cicatrice Dispecerul veni la ea să vadă dacă e în regulă şi bătu cu degetul pe ceas să-i arate că se aflau la jumătate de oră de zona în care trebuia să aterizeze Nancy verifică corzile paraşutei şi bandajele din jurul gleznelor Simţi cu degetele suprafaţa netedă de metal a oglinjoarei compacte pe care i-o dăduse Buckmaster O ţinea în buzunarul paltonului din păr de cămilă „Un mic cadou de la revedere, draga mea ” Se surprinse gândindu-se cu drag la un om care cu doar o săptămână înainte o ameninţase cu pistolul, iar asta o făcu să scuture din cap În acelaşi timp avionul începu să coboare Simţi cum îi vine înapoi gustul de şuncă şi înghiţi din nou în sec Dacă ar fi fost vreodată un moment în care să-şi dorească să sară dintr-un avion, ăsta era Îi spuse dispecerului să-i dea un brânci, iar el o luă în serios Cu un minut în urmă se aflase în burta avionului care se scutura, uitându-se prin trapă la focurile de semnalizare care licăreau şi la luminile discrete ale lanternelor, iar acum cădea prin aerul rece Paraşuta se deschise brusc şi simţi cum hamul o smuceşte puternic de umeri, de mijloc şi peste coapse Un moment de relaxare şi apoi calm Peisajul luminat de lună se întindea sub ea, suişurile şi coborâşurile munţilor, siluetele lor abrupte pe cer, liniştea întregii privelişti, focurile şi, Doamne! toţi copacii Pământul se apropia al naibii de rapid Trase de o coardă, încercând să aterizeze în câmp deschis Aproape că reuşise când o pală de vânt o împinse spre sud şi din nou peste copaci Nu mai avea timp Îşi trase genunchii la piept şi îşi ascunse bărbia când simţi cum crengile o agaţă din întuneric Gravitaţia avu grijă să-i arate clar cine e şeful la final Nu mai avea ce să facă Crengile fragile ale copacilor o agăţară şi o împunseră până când paraşuta se încurcă şi harnaşamentul o smuci din nou şi se opri de tot Nancy deschise ochii pe rând şi îşi dădu seama că atârna în aer ca un peşte în undiţa unui pescar norocos Simţea mirosul de fum al focurilor de semnalizare, dar chiar dacă se răsucea în corzi, nu putea să vadă altceva decât încrengătura sufocantă şi întunecată — O paraşută, acolo! strigă o voce în franceză — Merdee, sâsâi ea Ciudat cât de repede se comută mintea ei la franceză imediat ce trăsese o gură din aerul casei ei adoptive O lumină se apropie de pe cărare Prieten sau duşman? Băgă mâna în buzunarul paltonului şi strânse degetele în jurul revolverului ei Webley Dacă era o patrulă germană, era moartă, dar măcar să ia şi pe unul dintre dobitocii ăia cu ea Totuşi, vocea părea destul de relaxată Poate că o patrulă germană care dă peste un loc de aterizare ar fi fost mai puţin relaxată În plus, cine venea pe cărare părea că înaintează destul de lent Lanterna se opri sub copacul ei şi auzi un râs înfundat Un râs francez — Copacii din Franţa fac fructe foarte frumoase în primăvara asta, spuse vocea Foarte nostim — Aoleu, termină cu franţuzismele astea şi dă-mă jos, spuse Nancy, dând drumul la pistol Lumina lanternei coborî de pe picioarele ei spre sol Mai puţin de trei metri Nancy oftă şi activă mecanismul de eliberare, reuşind să aterizeze în aşa fel încât să nu-şi rupă gleznele sau să se rostogolească în boschete Bărbatul cu lanterna îşi duse puţin lumina la faţă şi Nancy văzu un tânăr arătos în stilul clasic franţuzesc, cu nasul lung şi pomeţi înalţi Întinse mâna şi o ajută să se ridice — Numele meu este Tardivat — Nancy Wake Tardivat avea mâna rece şi fermă — Southgate e pe-aici? Mi s-a spus că o să vină să mă ia — O clipă Imediat ce Nancy se puse pe picioare, Tardivat îi dădu lanterna şi se urcă în copac Se mişca uşor, căţărându-se din creangă în creangă, până ajunse la corzile paraşutei — Îndreaptă lanterna încoace, spuse şi începu să adune materialul în braţe, cu grijă cât să nu îl rupă sau să lase resturi de coardă în crengi Asta ar fi putut să-i dea de gol Noaptea părea foarte calmă, iar Nancy simţi miros de pământ în aerul rarefiat şi tare şi de verdeaţă proaspătă de primăvară care apărea de sub frunzele putrede, rămase din anul ce trecuse — Southgate a fost luat pe sus de Gestapo acum o săptămână, spuse Tardivat — Trădat? — A avut ghinion, continuă el A fost prins cu acte false După ce stingem focurile, te duc la Gaspard, el este şeful Maquis aici — Am auzit de el Bărbatul strânse paraşuta sub un braţ, după care sări uşor din copac, de-abia atingând solul cu degetele — Ce ţi-au spus despre el? Nancy îi examină faţa în marginea luminii de la lanternă Poate că nu ar trebui să-i zică exact ce îi spusese Buckmaster — E un luptător bun, dar arogant Tardivat dădu încet din cap — E adevărat Ţi-au spus că urăşte englezii? — Păi, eu sunt australiancă Bărbatul pufni — Nu cred că o să facă diferenţa, madame Îşi deschise rucsacul şi începu să îndese paraşuta în el Nancy făcu un pas spre el — Hei, trebuie să îngropăm aia! Şi sunt căpitan, apropo Tardivat continuă: — Îmi cer scuze dacă sunt tot „franţuzisme”, dar eu am fost croitor înainte de război, căpitane Nu îngrop o mătase ca asta O să fac ceva frumos pentru soţia mea, ca să-mi aduc aminte de zilele de dinainte să apară nemţii şi să ia ce e mai bun şi mai frumos pentru ei Fir-ar să fie! De-abia aterizase în Franţa de cinci minute şi deja avea probleme Li se repetase în fiecare zi în timpul antrenamentelor – îngroapă paraşuta, îngroapă paraşuta Pe de altă parte însă, dacă Southgate se afla într-o celulă a Gestapoului, iar Gaspard chiar era atât de mitocan pe cât spunea Buckmaster că e, Nancy avea nevoie de cât mai mulţi prieteni — Bine, atunci Cum ajungem la Gaspard? — Va trebui să mergem pe jos Drumul are vreo opt kilometri şi e greu Nancy oftă şi îşi dădu jos bandajele de pe glezne Sub ele purta ciorapi de mătase şi pantofi cu toc înalt Tardivat începu să râdă — Dumnezeule, ai sărit în Franţa cu ăia în picioare? Nancy pescui o pereche de pantofi sport din rucsac şi şterse cu grijă noroiul de pe pielea lucioasă a pantofilor ei buni înainte să-i bage în bagaj — Şi sub pălăria asta stupidă de tablă, părul meu e foarte frumos aranjat Putem să mergem acum? Merseră prin întuneric Tardivat stinsese lanterna imediat ce se asiguraseră că nu rămăseseră semne în locul în care aterizase Nancy Nancy începuse să se obişnuiască cu faptul că scăpase din avionul ăla nenorocit, iar apoi simţise emoţia faptului că avea pământ francez sub picioare Desigur nu pentru că poteca asta abruptă prin pădure s-ar fi comparat cu Parisul sau Marsilia, dar tot se simţea ca acasă Prin mintea ei trecu rapid imaginea lui Henri întorcându-se de la fereastra dormitorului, îmbrăcat în sacoul lui alb Imaginea fu atât de puternică, încât i se păru că era o fantomă — Care e treaba pe aici? Vorbea în şoaptă Era prea întuneric ca să vadă, dar simţi tremurul din vocea lui Tardivat — Oamenii au început să prindă curaj Noi, francezii, am ştiut mereu ce se întâmplă cu armatele care încearcă să invadeze Rusia Încep şi germanii să înveţe lecţia asta într-un final Acela fusese momentul, gândi Nancy Îşi aduse aminte cum o strânsese Henri de mână entuziasmat în timp ce asculta ştirile, aplecată asupra radioului Până şi copiii din Franţa ştiau ce păţise Napoleon când încercase să cucerească Moscova, dar se pare că nimeni nu-i spusese asta lui Hitler Ziua în care îşi lansase atacul surpriză asupra Uniunii Sovietice, în vara lui 1941, fusese prima zi în care Franţa îndrăznise să spere Fusese şi ziua în care toţi comuniştii francezi putuseră să pună mâna pe arme şi să lupte Apoi Führerul pierduse o armată la Stalingrad — Am câştigat mulţi oameni anul ăsta, spuse Tardivat Bărbaţii tineri care refuză să muncească în Germania vin la noi A fost bine, dar am avut şi multe probleme din cauza asta — Ce fel de probleme? — Suntem mulţi La început, erau destule hambare şi ferme abandonate pentru toţi Acum e mai greu să găseşti un loc şi să te mişti să nu te prindă poliţia — Şi mai ce? — Ne luptăm, dar ne luptăm şi între noi Tardivat oftă Sunt sate şi familii aici care au conflicte încă de la Revoluţie Unii se folosesc de Gestapo ca să-şi atace duşmanii, alţii de Maquis Nu toate conflictele care se doresc rezolvate sunt cu invadatorii Minunat Politică Nu tocmai punctul forte al lui Nancy — Şi Gaspard nu se bagă? — Îşi lasă oamenii să prade fermele duşmanilor Tardivat se opri în întuneric, apoi continuă de parcă era ghidat de o mână invizibilă Cărarea deveni mai abruptă şi mai îngustă — Asta n-o să se-ntâmple cât sunt eu aici, spuse Nancy ferm Poate că toate antrenamentele alea fizice nenorocite fuseseră o idee bună Suna mai bine când spuneai lucruri de genul ăsta fără să gâfâi Ajunseră la lizieră pe când prima geană a zorilor lumina în umbre gri şi argintii, pe măsură ce noaptea se retrăgea — O să plătim tot ce luăm, spuse Nancy Asta va fi o operaţiune militară Asta înseamnă reguli Noi nu suntem nemţi Noi suntem ăia buni şi o să ne purtăm ca atare Tardivat oftă — Cum zici tu, căpitane Nancy îşi întoarse privirea spre el Putea să păstreze paraşuta, dar să dea dracu’ dacă îi permitea să vorbească pe tonul ăla cu ea Inspiră adânc, gata să-i explice asta în propoziţii scurte şi acide Văzu cum bărbatul se uită brusc în sus urmărind o mişcare venită peste umărul ei Prea târziu Începu să se întoarcă, apoi ceva o lovi în cap şi totul se întunecă Capitolul 23 Nu murise Asta fu prima descoperire Morţii nu simţeau durere, iar Nancy era în agonie Deschise ochii Vedea o luminiţă şi simţea miros de paie şi pleavă Cineva îi pusese un sac de nutreţ peste cap Încercă să se mişte Nu reuşi Stătea în capul oaselor pe un soi de scaun, cu mâinile legate la spate Durerea urlătoare din muşchii braţelor o trezise Avea şi gleznele legate şi îi luaseră încălţămintea Sub ciorapii de mătase simţea pământul tare Săltă capul şi respiră încet, cu grijă Aerul era răcoros Vântul adia prin copaci Era deci încă în munţi, încă la ţară, iar acela era un hambar, acaretul vreunei ferme, nu sediul Gestapo din Montluçon De afară se auzeau voci, iar apoi ecourile lor pe măsură ce intrau Voci de bărbaţi, desigur, mai mulţi de unul, deşi doar unul vorbea – restul râdeau şi aprobau — Se pare că micuţa noastră musafiră s-a trezit Bărbatul vorbea în franceză, cu voce joasă şi răguşită Începe spectacolul, Nancy Cineva îi smulse sacul de pe cap şi se trezi uitându-se la un bărbat bărbierit şi cu faţa rotundă Avea un ochi acoperit — Ce curviştină frumuşică au trimis! Mult mai arătoasă decât boul ăla pe care îl bat acum în celulă Oare ştie ceva de Henri? Nu, concentrează-te, Nancy, vorbeşte despre Southgate — Sperau că ţâţele o să-ţi salveze capul, nu-i aşa? Ai venit să ne faci pe noi, francezii, să ne târâm ca să facem pe plac Angliei, proasto? Ea îl privi din cap până în picioare Unii dintre cei din spatele lui păreau că se simt inconfortabil — Aşa e, Gaspard, răspunse Nancy păstrându-şi calmul Mi-au spus chiar să mi-o trag cu tine dacă ajută la ceva Dar ştii, acum nu reuşesc să mă hotărăsc între tine sau pastila cu cianură Câţiva bărbaţi rânjiră Indiferent la ce se aşteptaseră de la o femeie trimisă de englezi, cu siguranţă nu se aşteptau să iasă asemenea cuvinte din guriţa ei drăgălaşă şi într-o franceză colocvială fluentă Gaspard – da, cu siguranţă ăsta era Gaspard – Nancy tresări Era momentul să profite de avantaj — Dar pot să-ţi ofer ajutor din Londra Ajutor real Arme, bani Orice ţi-ar trebui ca să-ţi câştigi ţara înapoi — Aiurea! Ne vreţi ţara Vreţi să jucăm după cum ne cântaţi voi — Poţi să ai încredere în mine — Să bat palma cu dracul Sunteţi mai răi ca nemţii, târfă mincinoasă! Se aplecă peste ea şi îi simţi izul de transpiraţie, mirosul acru de haine nespălate Nancy vorbi cu o undă de batjocură — Doamne! Ăla e cuvântul tău preferat, nu-i aşa? Îţi dă fiori? N-ai mai văzut o femeie de mult? Bărbaţii din spatele lui continuau să rânjească — Dacă poţi să-ţi scoţi capul dintre picioarele mele şi să asculţi, îţi spun că am venit aici ca aliat Arme Bani Ajutoare pentru familii şi informaţii de la Londra Cât despre restul, îl ai în faţă pe Şoarecele Alb din Marsilia şi un patriot francez la fel de înfocat ca oricare dintre voi , dobitocilor Tipii din spatele lui erau gata să aplaude, simţea asta Ştia cum să dirijeze un public Le urmări reacţiile cu coada ochiului şi îşi simţi buza cum tresare Mare greşeală În secunda în care îşi luă ochii de la el, Gaspard dădu un şut scaunului de sub ea, iar ea căzu direct pe un umăr Rămase fără aer în plămâni, iar durerea îi cuprinse toată partea pe care căzuse — Curvă mincinoasă! Ştiu despre Şoarecele Alb din Marsilia Din cauza ei au murit oameni, în timp ce ea sărea într-un picior şi cheltuia banii pe care îi avea de la soţul bogat şi bătrân Nimeni din Auvergne n-o să plătească să-ţi faci tu coafura şi s-o faci pe soldatul Încercă să respire — Soţul meu este un erou, căcat cu ochi ce eşti N-avu destul aer în piept să zică asta mai tare Gaspard se uită la ceva ce ţinea în mână Se lăsă pe vine lângă ea şi i-o arătă Verigheta ei — Şi-atunci de ce era asta în rucsac şi nu pe degetul tău? — Dă-o-napoi! Acum suna ca un copil tachinat în curtea şcolii Am dat-o jos ca să nu-mi rup degetul când am sărit din rahatul ăla de avion, mitocanule Dădu tare cu piciorul, dar el fu pe fază şi se trase într-o parte, lovind în acelaşi timp un scaun răsturnat Nancy era pe spate, cu mâinile încă legate la spate Îşi trase picioarele la piept, pregătită să se ridice în genunchi, dar el se puse cu toată greutatea peste şoldurile ei Clipi Simţi ceva cald pe faţă Sânge De la lovitura pe care o primise în cap mai devreme Îi curgea în ochi, orbind-o şi înţepând-o Gaspard se aplecă spre ea, ţinând verigheta între arătător şi degetul mare — Ce ne împiedică să te omorâm chiar acum? Putem să luăm teancul ăla frumuşel de franci pe care îl ai ascuns în căptuşeala de la geantă, să te îngropăm sub podea şi să zicem că nu ai mai ajuns niciodată Se pare că ai adus o căciulă de bani cu tine Poate chiar trimitem inelul ăsta în Marsilia Dacă bietul tău soţior supravieţuieşte, poate îşi găseşte una şi mai drăguţă căreia să i-l dea Se aşeză mai bine, iar Nancy simţi cum coapsele lui îi presau şoldurile Trase aer în piept şi vorbit suficient de tare încât s-o audă şi oamenii lui — Ar fi ultimii bani pe care îi mai primeşti din Londra dacă faci asta Ei ştiu că am aterizat în siguranţă, le-am făcut semn că am ajuns la locul de întâlnire Dacă vrei arme, dacă vrei mai mulţi bani decât mărunţişul pe care îl am eu în geantă, va trebui să ai de-a face cu mine Nu vrei mai bine să te duci dracu’ şi să mă laşi să-mi fac treaba? Dacă oamenii tăi nu vor mitraliere, bocanci de armată şi mai multe ţigări decât pot să fumeze, bănuiesc că sunt alţii care vor El se uită în sus către cineva pe care ea nu putea să-l vadă — E adevărat? A făcut semn avionului? La naiba! Tardivat era în cameră Ştia foarte bine că nu trimisese nici un semnal El fusese cu ea din prima clipă în care aterizase în mizeria aia de copac — Făcea semne când m-am întâlnit cu ea Vocea lui Tardivat se auzi neutră şi plictisită — Scroafa, spuse Gaspard Îl văzu cum îşi pregăteşte pumnul Nu se putea apăra Încă o explozie de durere şi apoi linişte Tardivat era acolo când se trezi Erau în continuare în hambar, dar se înnoptase Văzu cufere vechi şi mobilă stricată de-a lungul pereţilor Deci ăsta era cimitirul tuturor lucrurilor stricate şi inutile Cineva, probabil Tardivat, îi dezlegase încheieturile şi gleznele şi pusese o pătură peste ea Când o văzu că deschide ochii, Tardivat îi întinse bidonul cu apă şi ea bău cu poftă Îi mulţumi şi i-l dădu înapoi El îl luă înapoi dând din cap şi băgă mâna în buzunarul de sus de unde scoase verigheta ei Nancy întinse mâna, iar el îi dădu drumul în palmă Se luptase cu un locotenent fără barbă şi cu o secretară cu faţă de topor ca să poată s-o ia cu ea Slavă Domnului că Henri nu luase ceva gravat sau prea bătător la ochi Inelul ei de logodnă înţesat cu smaralde îl pierduse când fugise din tren Dar inelul ăsta simplu, de aur, îl ţinuse pe deget Îşi aminti de atingerea degetelor lui lungi şi reci când i-l trecuse peste încheietura inelarului, în primăria din Marsilia, şi amuzamentul afectuos din privirea lui Şi-l puse din nou pe deget Poate că nu ar fi trebuit să se căsătorească La început locuiseră împreună, iar ea era madame Fiocca pentru servitoare şi cunoscuţi Spuseseră că vor aştepta până se termină războiul, după care deveniseră nerăbdători, stabiliseră o dată şi făcuseră pregătirile pentru petrecere De ce? Ascultau ştirile de la BBC despre ferocitatea luptelor din Rusia, iar ea aproape că o păţise ducând nişte documente în Toulouse Nu avuseseră curaj să aştepte — Pot să te duc la o fermă unde să-ţi ofere un pat pentru la noapte, spuse Tardivat Ştiu şi un operator în Clermont-Ferrand Ar putea transmite un mesaj către Londra, să te scoată de aici Ea dădu din cap — Nu mă duc nicăieri, Tardi — O să te omoare în alt fel, căpitane Wake O să inventeze altă poveste – da, a ajuns aici, dar a fost omorâtă de o patrulă sau ceva de genul ăsta — Spune-mi Nancy Unde e rucsacul meu? El dădu din cap spre rucsac Nancy se ridică în picioare şi se duse să-l ia Fusese întors cu fundul în sus şi rearanjat în grabă Poşeta ei era încă acolo, la fel şi banii Ciudat Bănui atunci că Gaspard avea mai întâi să-şi pună planul în aplicare înainte să încerce ceva Scoase totul şi apoi le reîmpachetă cu grijă: două cămăşi de noapte brodate, o pernă de satin roşie, după care schimburile obişnuite de lenjerie, o ţinută simplă de nevastă din Auvergne cu venituri modeste, pantofii ei cu toc dacă trebuia să ia trenul sau să se ducă într-un oraş, peria de păr şi cosmetice Începu să se aranjeze Îndepărtă sângele cu un pic de apă din bidonul lui Tardivat şi batista ei Tăietura de pe frunte era lungă, dar nu foarte adâncă, şi era chiar sub linia părului Nu avea nevoie de cusături Se dădu cu rujul V de la Victorie cu ajutorul oglinjoarei de la Buckmaster când observă că Tardivat lucra la paraşuta de mătase — Faci ceva pentru soţia ta? El dădu din cap — Te simţi vinovat că ai lăsat-o singură cât lupţi? El nu ridică privirea dintre cusături — Ăsta e al doilea război mondial în douăzeci de ani Toţi suntem vinovaţi Ea îşi ridică bărbia şi îşi dezveli dinţii ca să vadă dacă sunt pătaţi de ruj În regulă — Cum crezi că o să încerce să mă omoare? — Ştiu că eşti antrenată Probabil se vor da drept prieteni şi te vor omorî când dormi Vocea lui era foarte nonşalantă — Mai sunt şi alte grupuri de Maquis în zonă? Vreun alt lider cu care pot să vorbesc? — Un bărbat pe nume Fournier, pe platoul de lângă Chaudes-Aigues Pe partea cealaltă a văii Nu prea se înţelege cu Gaspard Dar el are doar treizeci de oameni şi trăiesc ca sălbaticii Nancy îşi întinse umerii Încă o mai dureau braţele şi simţea cum îi apar vânătăi pe o parte Creierul îi era bolnav şi pierdut Să-i ia dracu’ — Mă duci la el? — Acum? întrebă el şi începu să-şi strângă trusa de croitorie — Într-un minut Vreau să cinez cu gazdele mele mai întâi În jur de o sută de Maquis stăteau adunaţi în jurul unui foc, aplecaţi asupra unor gamele cu un soi de tocană împuţită servită dintr-un ceaun improvizat Gaspard stătea în lumina focului, cocoţat pe o ladă, în timp ce oamenii lui se aşezaseră în jur ca nişte discipoli O văzu pe Nancy imediat şi încet-încet toţi ochii se întoarseră spre ea Un om se ridică de la picioarele lui Gaspard şi luă o farfurie cu tocană de la bucătar, după care i-o aduse ei Era un bărbat arătos, de vreo 25 de ani, cu nişte ochi căprui imenşi şi o constituţie atletică Îi oferi farfuria cu o mică înfloritură, făcând o plecăciune adâncă — Madame, iertaţi-ne neobrăzarea Suntem de atâta timp în sălbăticie că am uitat cum să ne purtăm cu o doamnă Nancy îl văzu pe Gaspard cum se uită şi rânjeşte Tânărul arătos continuă: — Lăturile astea nu sunt demne de buzele dumneavoastră, iar limbajul companiei nu este adecvat urechilor dumneavoastră Nancy încă nu luase farfuria, dar zâmbi Un zâmbet V de la Victorie de Elizabeth Arden, cald şi recunoscător, uitându-se uşor în sus pe sub gene — Mulţumesc ? — Franc, madame — Franc! Ce frumos din partea ta! zise ea şi îi atinse braţul — Am reuşit să găsesc o sticlă de vin cât de cât decent, poate o să facă mâncarea mai uşor de înghiţit Permiteţi-mi să vă servesc în intimitatea cortului meu — Ce galant! murmură Nancy şi continuă ridicându-şi puţin vocea Noul plan fiind să mă ameţeşti un pic până aţipesc şi după aia să mă strângi de gât şi să-mi furi banii? Franc clipi — Madame, eu — Pe urmă să transmiţi către Londra dacă vin să pună întrebări că m-am rătăcit prin pădure şi m-au mâncat lupii ca pe Scufiţa Roşie? Sunteţi proşti rău Luă castronul din mâinile lui şi i-l turnă în cap, după care îi aruncă gamela de tablă la picioare Tânărul rămase înmărmurit şi încercă să-şi şteargă tocana din ochi — Târfo! — Ba bine că nu, dar cât sunt aici o să mi te adresezi cu căpitane Wake, pentru că ăsta e gradul pe care l-am câştigat cât vă jucaţi voi prin pădure Se întoarse spre Gaspard — Pe unde sunt rutele voastre de evadare? Unde sunt punctele de observare? Am văzut fete ghizi care conduceau mai bine tabăra Ai prea mulţi oameni aici în câmp deschis şi nici cea mai vagă idee ce să faci cu ei în afară de furat oi Pentru ce eşti aici, nu ca să te lupţi cu nemţii? Toţi se uitară ţintă la ea în linişte, reticenţi Se duse la Gaspard, care era cocoţat pe lada lui El se holbă la ea, mestecând cu falca lui masivă în continuare la zeamă — Mă urc pe platou Oamenii lui Fournier o să fie cei mai bine înarmaţi, cei mai bine pregătiţi luptători pe o rază de optzeci de kilometri într-o lună Voi sunteţi o gaşcă de amatori şi asta o să rămâneţi Vorbi mai tare din nou Când vă săturaţi să faceţi foamea şi să frecaţi menta pe-aici, veniţi să vă alăturaţi Până atunci, să vă ia naiba! Scuipă o flegmă solidă, destul de mare, cu un pic de sânge în ea, în tocana lui Gaspard, după care se întoarse la uşa hambarului, îşi luă rucsacul şi porni prin întuneric fără să se uite în urmă, începând să urce panta Se opri la lizieră şi se odihni cu capul sprijinit de trunchiul tânăr al unui mesteacăn Trunchiul tremură în spatele ei Paşi Un om Un chibrit scăpără şi îl văzu pe Tardivat cum îşi aprinde o ţigară — Asta nu e cărarea bună ca să ajungi pe platou, căpitane, spuse el cu blândeţe — M-am gândit că o să-mi afecteze ieşirea dramatică dacă cer indicaţii, răspunse ea, încercând să nu se dea de gol că se simţea uşurată — Poate că ai dreptate Îl simţea cum zâmbeşte Tant pis, se mai adaugă doar doi-trei kilometri de mers Eşti gata? — Sunt gata Capitolul 24 Eva Böhm era convinsă că a fost trasă pe sfoară Femeia care îi vânduse cuferele pe care le împacheta acum ca să se întoarcă la Berlin cu Sonia avusese privirea aia franţuzească, morocănoasă şi superioară în acelaşi timp, privirea pe care Eva o întâlnise de multe ori când locuitorii Marsiliei îi auzeau accentul german şi franceza de şcolăriţă Plătise prea mult Fără îndoială O să fie o uşurare să ajungă acasă Simţi o zvâcnire de vinovăţie Nu era corect să se simtă uşurată când soţul ei rămânea în Franţa printre ţăranii şi escrocii ăştia Cu o săptămână în urmă, fusese informat că o să fie transferat în Auvergne, unde mii de francezi fuseseră lăsaţi de autorităţile corupte s-o ia la sănătoasa în loc să-şi facă datoria şi să meargă să muncească în Germania Acum, cufărul nu voia să se închidă ca lumea Se chinuia cu încuietoarea, îşi agăţă o unghie în ea şi brusc o copleşi dorinţa să plângă Era atât de nedrept — Mami? Se întoarse şi o văzu pe Sonia stând sfios în cadrul uşii, strângând în braţe iepuraşul ei de jucărie — Ce e, draga mea? — Nu-l lăsăm pe Dovlecel, nu-i aşa? Markus îi dăduse iepuraşului numele de Dovlecel şi de fiecare dată când fiica ei îl rostea, Eva simţea cum îi creşte dragostea în piept pentru amândoi Îşi deschise braţele şi Sonia veni şovăitor spre ea şi îşi îngropă capul în gâtul ei Mirosea a săpun de lămâie şi pin — Evident că nu, draga mea O să avem grijă de el Dormi cu el în seara asta şi când vine maşina mâine-dimineaţă, o să stea lângă tine pe banchetă până ajungem acasă Fiica ei murmură ceva Nu te-am auzit, ce-ai zis, iubire? — Nu vreau să-l las pe tati singur Te rog, putem să mergem cu el? Îşi dorea să fi putut, dar erau mai în siguranţă în Berlin Sau cel puţin aşa spera Scrisorile pe care le primise de la rude şi prieteni erau din ce în ce mai sumbre Raidurile aeriene din Berlin, doar veşti proaste din Rusia, eşecul lamentabil al aliaţilor Führerului Încrederea ei în Hitler rămăsese aceeaşi, dar până şi ea îşi făcea griji că o asemenea povară era prea mare pentru un singur om, chiar şi pentru el Eva o strânse din nou în braţe Markus se răstise la ea zilele trecute pentru că îl întrerupsese când citea rapoartele şi ea ţinuse minte Evident că ţinuse minte Markus o adora, iar Eva nu putea să-şi amintească dacă mai ridicase vreodată tonul la ele — Draga mea, te asigur că tati ar vrea să ne aibă pe amândouă lângă el mereu Trebuie să crezi asta I-a părut foarte rău că s-a supărat Doar a mărturisit, nu-i aşa? Simţi cum Sonia aprobă Fiica ei se ţinea strâns de ea, iar Eva îşi schimbă poziţia ca să se poată sprijini de cufăr şi să-şi întindă puţin picioarele pe covorul gros şi deschis la culoare Era o chestie atât de franţuzească să ai covoarele astea deschise la culoare, atât de nepractice — Aşa e! Dar tatăl tău este o persoană foarte importantă, iar Führerul l-a rugat să facă o treabă foarte importantă pentru el, aşa că trebuie să fim curajoase şi să mergem acasă şi să-l aşteptăm până termină treaba — Într-adevăr Eva se uită în sus Markus se sprijinea de tocul uşii, uitându-se la ele Sonia se desprinse de Eva şi fugi spre el, lăsându-l pe iepuraşul Dovlecel şi aruncându-şi braţele în jurul picioarelor lui El o luă în braţe şi apoi îi întinse Evei mâna ca s-o ajute să se ridice O să-i fie tare dor de el — Poţi să iei cina cu noi, tati? întrebă Eva El o sărută, apoi o sărută şi pe fiica lui — De-asta sunt aici! N-aş fi putut să ratez ocazia să cinez cu soţia şi fetiţa mea înainte să plec să fac treaba aceea importantă! Sonia chicoti — Şi vreau să vă fac cunoştinţă cu un nou prieten O să vină cu voi la Berlin să vă ţină companie cât sunt plecat Ieşi înapoi în hol, iar Eva îl urmă Acolo era o cuşcă cu un puiuţ de ciobănesc german, care dădea din coadă şi lătra Sonia se zbătu din braţele tatălui ei şi alergă înainte să deschidă cuşca şi să fie primită ca un eliberator de căţei, cu onoruri sub formă de lătrături, lins pe faţă şi mult dat din coadă Böhm o cuprinse pe Eva pe după mijloc în timp ce priveau — Markus, chiar aşa? Un căţel? Acum? — E învăţat să nu facă în casă, garantez! Faţa lui deveni serioasă E puiul unui câine de pază Ai grijă de el Învaţă-l să nu aibă încredere în străini Ea îşi culcă obrazul pe tunica lui şi trase adânc şi încet aer în piept — Aşa o să fac, dragul meu Capitolul 25 Tardivat nu scoase nici un cuvânt în timp ce mergeau, iar Nancy era foarte recunoscătoare Urcuşul era abrupt şi adrenalina care o alimentase în ultimele ore începuse să se ducă Durerea de cap îi făcea greaţă, iar vânătăile de pe umeri şi coaste păreau din ce în ce mai dureroase cu fiecare pas Deja dăduse greş Buckmaster îi spusese să facă din trupele lui Gaspard nişte luptători decenţi, iar ea îi abandonase la mai puţin de 24 de ore de când aterizase în Franţa Avea un singur aliat, pe care îl câştigase cu preţul unei paraşute şi Dumnezeu ştia cât avea să stea cu ea Şi oricum, ce putea să-i ofere lui Fournier ăsta? Nişte bani, asta era adevărat, dar şi ăsta ar fi putut la fel de bine s-o omoare Unde dracului era Denden? Probabil merseseră câteva ore bune când Tardivat se opri şi se aplecă peste un zid jos de piatră, acoperit de licheni — Ne odihnim Era parcă şi mai rău când se oprea, fiecare muşchi din corp dârdâia — Am nevoie de operatorul meu, spuse ea într-un final A fost lăsat lângă Montluçon şi trebuia să ne întâlnim în tabăra lui Gaspard Tardivat nu spuse nimic o clipă, apoi îşi trase nasul — Pot să trimit un mesaj în direcţia aia Să-i spunem încotro mergem Ea se uită la el pieziş Putea să-i distingă vag silueta în întuneric, dar nu putea să-i citească expresia — Cum adică să trimiţi un mesaj? — Nemţii nu prea au prieteni prin dealurile astea şi, deşi oamenii lui Gaspard sunt împiedicaţi şi indolenţi, din cauza lor, totuşi, germanii tind să meargă pe drumurile principale Mesajele se transmit aici la fel ca întotdeauna, de la un ajutor de fermier la altul, între femei Deja ştiu că eşti aici şi de ce eşti aici O să le rugăm să se uite după un străin şi să-i spună pe unde să se ducă Rânji Majoritatea jandarmilor din regiune o să-i dea indicaţii — Bine Nancy se ridică şi corpul i se balansă Doar braţul lui Tardivat sub cotul ei o ţinu să nu se prăbuşească de tot — Gata cu mersul în seara asta, spuse el ferm E un staul de vaci peste culmea următoare O să campăm acolo la noapte şi eu o să trimit mesajul — Vreau să ajung la Fournier — Căpitane, ar fi mai bine, cred, să te întâlneşti cu el când nu stai să te prăbuşeşti Prima impresie, nu? Îşi întinse mâna în faţa ei Chiar şi în lumina palidă a lunii o vedea cum tremură Avea dreptate — Bine atunci Când se trezi în zori, frigul se înăsprise Îşi trase pătura peste umeri pentru încă o clipă de căldură Puţea a fum şi a animale Deschise ochii Clădirea pe care o nominalizase Tardivat pentru tabăra lor era un hambar scund din piatră Îşi frecă palmele pe sub pătură şi simţi cum îi ţâşnesc înţepături ca de ace prin tot braţul Se gândi la patul ei din Marsilia, cearşafurile de in scrobite şi pernele de mătase, cafeaua şi croasantul care o aşteptau, Claudette care trăgea draperia şi jaluzelele, ca lumina şi căldura Mediteranei să inunde camera În timp ce Nancy îşi bea cafeaua în pat, Claudette îi pregătea baia, o întreba ce planuri are în ziua aceea şi ce instrucţiuni avea Henri pleca la birou în fiecare dimineaţă înainte să se trezească ea, dar mereu îşi punea mâna în golul pe care îl lăsase trupul lui în saltea şi îi ura bună dimineaţa Acum era împuţită, în chinuri, într-un staul de vite şi îi era atât de al dracului de frig că s-ar fi bucurat să se întoarcă vacile să mai încălzească puţin locul Tardivat apăru în cadrul uşii, cu un snop de vreascuri sub braţ Hotărî că era cât se poate de rezonabil să se prefacă în continuare că doarme cât făcea el focul, iar apoi, când părea înteţit ca lumea, „să se trezească” cu un căscat teatral, să îşi tragă pernuţa roşie de satin de sub cap şi să o scuture de praf Tardivat rânji — Bună dimineaţa, căpitane — Bună dimineaţa Avem ceva de mâncare? Aş putea să halesc şi porcăria aia din carne de oaie pe care o mânca Gaspard aseară Sunt lihnită El stătea turceşte în faţa flăcărilor Îşi deschise rucsacul în care avea jumătate de baghetă, o bucată de brânză Cantal de culoare auriu-închis, care mirosea a pajişti de vară, şi, Dumnezeu să-i dea sănătate, două sticle de bere — Îmi datorezi patruzeci de franci, spuse el în timp ce ea se târşâia spre el, cu fundul spre foc — Glumeşti! El ridică din umeri, rupse o bucată de pâine şi tăie brânza cu cuţitul — Trebuie să afle oamenii potriviţi că un agent britanic cu bani e în zonă şi e dispus să plătească pentru lucrurile de care are nevoie Să dai mai mult decât face pe un mic dejun e un mod bun de a da sfară-n ţară Nu zicea rău Nancy nu răspunse până nu avu porţia ei de pâine şi brânză în mână şi o sticlă de bere sprijinită pe coapsă — Voi, Maquis, n-aveţi deloc simţul siguranţei, nu-i aşa? Ridică iar din umeri — Oamenii de aici nu vor să le spună nimic nemţilor Dacă ar face asta, toate animalele lor s-ar îmbolnăvi brusc şi ar muri peste noapte Nancy încercă să mestece mai încet Mâncarea era bună şi mai mult decât bine-venită după cât de oribilă fusese ziua precedentă şi frigul de peste noapte Simţea cum vechea ei persoană începe să se destindă şi să se trezească în coaja ei amărâtă — Nu ştii cum sunt, spuse ea într-un final V-au lăsat în pace până acum, dar cred că asta se va schimba Când pun mâna pe un loc, nemţii turbează Fermierii o să-şi ţină gura dacă le e frică să-şi piardă vitele, dar o să înceapă să vorbească dacă cineva pune un pistol la tâmpla copiilor lor Tardivat luă o pauză din mestecat şi se holbă la ea Părea că-i cântăreşte cuvintele — Ce vreau eu să spun, Tardi, e că trebuie să ai mare, mare grijă ce le spui oamenilor de acum Dacă nu ştiu unde sunteţi, sau ce faceţi, nu vor trebui să mintă când se va întâmpla asta El dădu din umeri, dar Nancy presupuse că a băgat la cap — Ai trăit aici toată viaţa ta? îl întrebă ea după ce îi mai trecuse foamea şi îşi potolise setea — Mare parte, spuse el În afară de timpul cât am fost în armată Tata era croitor în Aurillac De la el am învăţat meserie Soţia mea e dintr-o familie de fermieri, aşa că la început, după ce ne-am căsătorit, stăteam câteva săptămâni pe an pe pământul lor E un pământ bun Merită să te lupţi pentru el Se uită la el cum mânca şi îşi dădu seama, după cum savura pâinea asta cu brânză, că nu se bucurase niciodată de un homar şi de un pahar de şampanie Pe de altă parte, trecuse foarte mult timp de când îi mai fusese cu adevărat foame Poate că ar fi putut să se lupte şi pentru Franţa asta, Franţa lui Tardivat şi a familiei lui, fermierii şi sătenii, la fel cum se lupta şi pentru Franţa rafinamentului şi a oraşului luminilor Poate Zgomotul unei motociclete Nancy arătă spre boschete şi Tardivat dădu din cap; săriră peste zidul de la marginea drumului şi ţinură capetele jos Nancy îşi schimbă poziţia pentru a putea să vadă prin gaura unde se fărâmiţase puţin zidul Zgomotul motorului devenise un huruit De-abia după ce trecuse motocicleta, se ridică să fluiere Motocicleta se opri şi bărbatul care stătea în spate se întoarse Apoi făcu cu mâna şi se dădu jos — Denden! Doamne Dumnezeule, ce mă bucur să te văd! Alergă pe drum până la el — Nancy! Arăţi absolut îngrozitor! O cuprinse în braţe, iar Nancy închise ochii şi îl îmbrăţişă, sorbindu-i prezenţa El chicoti, după care o dădu la o parte, ţinând-o pe după umeri la un braţ distanţă — Ia zi, cine e domnul acela arătos care se ascunde în boschete? — Numele lui este Tardivat M-a găsit într-un copac — Un tip foarte norocos, e clar, dar spune-mi detalii Tot ce ştiu e că securitatea aici e o glumă O ţărăncuţă cu o faţă ca un fund de oaie ne-a făcut semn pe drum şi ne-a spus, cât se poate de calm, că celălalt agent britanic se duce în sus spre platou să se alăture lui Fournier Şi eu stăteam acolo cu toate parolele şi poveştile mele de acoperire cu gura căscată ca un păstrăv proaspăt scos din apă Ea râse — Ştiu ce zici, Buckmaster i-ar împuşca pe toţi Îţi povestesc tot Cum ai făcut să te ia cineva cu motocicleta? Şoferul întorsese motocicleta Trecu pe lângă ei, salutând din cap scurt, la care Denden îi făcu cu mâna şi-i suflă un pupic Şoferul se încruntă şi acceleră — Of, mânca-i-aş şoseţelele lui de bumbac, s-a ruşinat, spuse Denden Evident că mi-am făcut prieteni şi se vede treaba că m-am descurcat mai bine ca tine Tardivat se uită cum motocicleta se întoarce în vale, apoi veni lângă ei Nancy le făcu cunoştinţă — Încântat Cară şi tu astea Denden îi împinse lui Tardivat în piept un sac de pânză cu muchii ascuţite, pe care Tardivat îl privi cu scepticism şi uimire Este atotputernicul radio, domnule Tardivat, vieţile noastre depind de el, aşa că, fii drăguţ şi nu-l scăpa Acum ia-o-nainte, iar eu şi Nancy o să mergem liniştiţi în spatele tău şi o să ne punem la curent cu ce s-a mai întâmplat Capitolul 26 Tabăra amărâtă de la marginea platoului făcea câmpul acoperit de balegă al lui Gaspard să pară un paradis, dar Nancy ajunsese de zece minute şi nimeni nu încercase încă s-o pocnească în cap, deci, una peste alta, situaţia se îmbunătăţise Tardivat le făcu semn să se apropie de un bărbat deşirat de vreo patruzeci de ani, cu o frunte pronunţată şi o puşcă pe umăr Fournier Nancy numără treizeci de oameni cu tot cu ei şi observă două corpuri de cazarmă ascunse sub copaci şi acoperite bine de frunziş Un avion inamic ar fi putut să survoleze la o sută treizeci de metri înălţime şi nu le-ar fi observat Şi asta era mai bine — Când o să fie următoarea transmisie spre Londra? şopti ea din colţul gurii — În zece minute, dragilor, dar n-o să fie nimic pentru noi! Va trebui mai întâi să le spunem că nu ne-au mâncat lupii ca să ne trimită ceva Să nu mai zic că vor avea nevoie de coordonate să ne livreze provizii Până mâine la trei n-o să asculte semnalul meu — Poţi să asamblezi radioul în zece minute? Am ceva de zis Se uită la ea şi oftă — O să fie gata şi o să arate ca nou Nancy înaintă şi, zâmbind, îi întinse mâna lui Fournier El dădu mâna cu ea, dar nu-i întoarse zâmbetul — Eu sunt căpitanul Nancy Wake, spuse ea Cei din Londra vor să-i dau lui Gaspard şi oamenilor săi toate armele Dar eu şi Gaspard nu prea ne-am înţeles Le-aţi vrea voi? El o analiză din cap până-n picioare, cu o privire rece şi calculată — Poate Ce poţi să ne oferi, căpitane Wake? Puse accent pe gradul ei cât să sune ca o insultă plină de dispreţ Mai ceva ca tot ceea ce auzise în tabăra lui Gaspard Dintr-odată, avu o viziune cu ea plimbându-se prin Auvergne până la paştele cailor, căutând un grup de luptători care să reuşească să nu-şi mai dea aere şi să primească ce le oferea cu un politicos „mulţumesc” Nu era timp de asta — Mi-ar face plăcere să vă explic, spuse ea Maquisarzii se uitară cum Denden asambla radioul, iar Nancy stătea pe iarbă lângă aparat, privindu-i Erau malnutriţi cu toţii şi nu păreau să aibă foarte mare grijă de armele lor – nu că ar fi avut multe Izbitor era faptul că erau foarte, foarte tineri Douăzeci de ani Ar fi trebuit să alerge după fete prin sat şi să enerveze moşnegi, sau să se pregătească să se sacrifice ca să-i scoată pe germani din Franţa, nu să putrezească aici în pădure, încercând să fenteze germanii care voiau să-i ia cu de-a sila să lucreze în fabricile din Reich Nancy simţi din nou cum valul de furie pe care o cuprinsese în Viena şi în Berlin i se ridică în gât Lumea era deja distrusă şi violentă; de ce trebuiau naziştii s-o facă şi mai rea cu otrava lor? Adunarea la care participase în Berlin – abandonul sălbatic de pe chipurile oamenilor din mulţime în timp ce îşi manifestau cu entuziasm ura iraţională care curgea şuvoaie de pe scenă — Acum, Nancy, spuse Denden Ea se smulse din rumoarea manifestanţilor transpiraţi şi reveni la pacea adâncă a pădurii din Auvergne — Porneşte-l, te rog, spuse ea Un sâsâit şi apoi se auzi o voce Aici Londra, spuse vocea în franceză şi oamenii îşi ridicară capetele Fournier se întoarse spre ei — Francezii vorbesc cu francezii Dar mai întâi, câteva mesaje personale Jean are mustaţa lungă E un incendiu la biroul de asigurări Maquisarzii făcură schimb de priviri, amuzaţi Broscoiul orăcăie de trei ori Câţiva dintre ei pufniră în râs Nancy zâmbi larg — Nu vorbesc în dodii E codat Aşa confirmă Londra cu agenţii ca mine aflaţi peste tot prin Franţa Vor paraşuta provizii în seara asta Aţi putea primi conserve de carne şi suc Ciocolată şi ţigări — Ţigări franţuzeşti? întrebă un maquisard — Băiete, tu pari prea mic ca să fumezi, dar da, ţigări franţuzeşti Băiatul roşi — Şi corturi franţuzeşti să vă protejeze de ploaia franţuzească şi bocanci să călcaţi prin noroiul franţuzesc Toţi zâmbeau acum Toţi în afară de Fournier — Dar ce e mai important e că putem să vă dăm arme, planuri şi informaţii Mitraliere Sten, explozibil, detonatoare, grenade, revolvere, o listă cu ţinte ca să ştim exact unde să lovim ca să-i doară cel mai tare pe nemţi şi planuri pentru cum să-i scoatem de aici Fournier îşi aprinse o ţigară şi suflă un fir subţire de fum prin colţul gurii — Pur şi simplu ne daţi lucrurile astea? Din bunătatea inimilor voastre englezeşti? Dacă mai rânjea mult îi rupea ceva Francezi de rahat, îşi spuse Nancy în gând Da, se căsătorise cu unul dintre ei, dar per total erau cei mai încăpăţânaţi şi mai iritabili bărbaţi — Nu e nici o taxă, Fournier, continuă ea, întâlnindu-i privirea, dacă asta vrei să spui Nu trebuie să-ţi vinzi cel mai bun porc pentru o ladă de mitraliere — Nu asta am vrut să spun Ştii asta Ea dădu din cap — Toate cererile către Londra trec pe la mine Am văzut cum englezii se agită până la faliment ca să vă facă rost de chestiile astea, aşa că nu vreau nici în ruptul capului să le văd irosite Am să vă învăţ cum să folosiţi armele, am să insist să implementaţi măsuri de securitate ca lumea şi am să-i fac viaţa un iad oricui nu ţine pasul N-o să lansaţi nici un atac fără aprobarea mea şi ţine minte că noi ne pregătim pentru când Aliaţii invadează şi eliberează Franţa, fără răzbunări, fără vendete Ne coordonăm — Nu suntem slugile voastre, mârâi Fournier — Şi nici eu a voastră Lucrăm împreună Asta e înţelegerea Acum, spune-ne ce vă trebuie şi lasă-ne să-ţi oferim salvarea Toţi oamenii se uitau la Fournier El nu zâmbi, dar dădu din cap Oamenii se relaxară Fournier scoase un carneţel negru din buzunarul de sus — Am o listă de lucruri care ne trebuie, căpitane Încă îi spunea gradul de parcă îl durea să producă sunetele, dar era un început, şi-n plus, încă nu o bătuseră şi nici nu o legaseră de un scaun — Hai să ne uităm pe ea atunci, spuse Nancy, după care se întoarse la Denden Cred că poţi să-ţi pui cutiuţa magică deoparte acum Du-te şi fă-ţi prieteni — O, tu o să fii mămica strictă şi eu tăticul care-şi răsfaţă copilaşii francezi drăgălaşi! Ea tresări — Da’ ce-am spus? — Nimic Dă-i bătaie Capitolul 27 Buckmaster ridică din sprâncene când văzu mesajul de la Nancy Garrow recunoscu gestul ca fiind echivalent cu semnele unui stop cardiac — Măcar e vie, domnule — Da, e şi asta ceva Deşi eu o trimisesem să stabilească o relaţie cu Gaspard, iar acum s-a aliat cu nişte scursuri de pe platou Şi Southgate capturat Asta e o lovitură Continuă să se holbeze la foaie — Sunt convins, domnule, că ţinteşte sus cu lista Nu cred că se aşteaptă să-i trimitem toate astea pentru un grup dezlânat cum e cel al lui Fournier Daţi-mi voie s-o revizuiesc, să fie mai rezonabilă Garrow întinse mâna să ia mesajul decodat înapoi, dar Buckmaster scutură uşor din cap — Nu ne îndoim de bărbaţii şi de femeile de pe teren, Garrow Doar dacă avem un motiv bun Poate căpitanul Wake exagerează, dar e la fel de posibil că intenţionează să le ofere un spectacol noilor ei prieteni, şi poate şi lui Gaspard Cu siguranţă ştie să facă impresie — Lui Gaspard, domnule? Buckmaster lăsă jos foaia şi începu să-şi umple cu grijă pipa — Ai citit rapoartele pe care a apucat Southgate să le trimită înainte să fie capturat Toţi ştiu care dintre rivalii lor s-a căcat înainte să se trântească uşa closetului Dacă le trimitem aceste ajutoare Se întrerupse un pic din umplut pipa ca să-i îndrepte muştiucul spre hârtia pe care o avea în faţă Gaspard şi gaşca lui o să ştie despre mărinimia noastră înainte de răsărit Dă-i tot Şi pune şi pachetul ei Garrow luă mesajul de pe masă şi dădu din cap După care îşi drese glasul — Da, Garrow? — Să-i reamintesc de factorul timp, domnule? Buckmaster ţinea un chibrit lângă pipă şi trase pufăituri mici şi scurte până când tutunul începuse să ardă aşa cum îşi dorea — Da Spune-i să-i pună la punct repede Cu orice chip Are şase săptămâni la dispoziţie să facă din oamenii ăia luptători de folos Garrow plecă din birou în pas dansant sau ceva de genul ăsta Pentru prima dată de când scăpase din Franţa simţea un val de entuziasm Invazia Franţei se apropia Curând Şase săptămâni nu era un număr pe care-l inventase Buckmaster Aruncă o privire pe geam Sub el, strada Baker se trezea la viaţă Se uită la sacii de nisip şi la banda de pe geamuri şi se gândea cum o să arate strada asta când o să se termine războiul – luminile vor fi aprinse, bărbaţii îmbrăcaţi în costum în loc de uniforme, femei ca Nancy revenind la cumpărăturile pentru petreceri în loc să stea la cozi pentru lucruri de bază, iar Hitler şi toată ura şi toate nenorocirile pe care le sădea vor fi doar o amintire Îşi dorea din nou să fie acolo, însă, deşi franceza lui era bună, tot o vorbea cu accent scoţian Petrecuse câteva luni în sud coordonând rute de evadare, după ce zăcuse un an întreg într-un lagăr de prizonieri de război Fusese un accident şi scăpase doar din cauza neglijenţei repetate a câtorva oficiali şi noroc chior Când nemţii ajunseseră în sud, oficialii prietenoşi începuseră să dispară, şi norocul la fel Totuşi, faptul că ştia ţara şi limba era un lucru util în secţiunea „D” şi înţelegea cu ce se confruntau Nancy şi agenţii ca ea Curând, foarte curând, toate planurile pe care le făcuseră toţi oamenii pe care îi aduseseră în spatele liniilor inamice aveau să fie puse în mişcare — Suntem la linia de start, îşi spuse zâmbind crispat Acum, ce naiba să pun în pachetul lui Nancy? — Vorbiţi singur, căpitane? întrebă Vera Atkins în timp ce urca scările, cu poşeta pe braţ E primul semn de nebunie, să ştiţi — Aş fi zis că primul semn e să lucrezi aici, domnişoară Atkins Acum am nevoie de nişte sfaturi de la dumneavoastră Capitolul 28 Nancy avea o noapte oribilă Minunată, victorioasă, glorioasă, dar tot spectaculos de oribilă Zona de aterizare de pe marginea platoului era perfectă pentru livrare şi reuşise să urle şi să-i piseze pe Fournier şi pe oamenii lui până construiseră şi aprinseseră focurile de semnal Schimbul de coduri cu avionul mersese bine, iar cerul luminat de lună se umpluse de un număr mulţumitor de paraşute Tardivat o să poată să-i coasă nevestei o rochie de bal, sau chiar şapte Fournier era impresionat Surprins, impresionat, dacă nu chiar un pic dat peste cap de succes, exact cum îşi dorise Nancy Evident însă că trebuia totuşi să demonstreze că el e şefu’, chiar dacă oamenii lui se uitau încă la cer asemenea păstorilor la îngerii care vesteau naşterea lui Iisus Nancy coordona oamenii, scotea paraşutele şi căra containerele grele spre două căruţe care aşteptau Fournier veni în pas de plimbare în mijlocul zonei de aterizare pe când ultima paraşută se dezumfla şi deschise una dintre lăzi în câmp deschis Pescui un cartuş de ţigări, fluturându-l deasupra capului pentru a-l arăta celorlalţi, scoase un pachet, extrase o ţigară şi o aprinse, în timpul în care Nancy traversase păşunea din spatele lui Îi văzu pe ceilalţi cu coada ochiului – nu mai aveai cum să-i ţii în frâu acum, spărgeau lăzile şi împărţeau conţinutul în stânga şi-n dreapta La dracu’! Unii dintre ei găsiseră sticle de brandy şi se chinuiau să scoată dopurile — Eşti mort, Fournier, spuse Nancy El se întoarse şi se trezi uitându-se în ţeava revolverului ei Un alt maquisard, unul dintre foştii membri ai Brigăzilor Internaţionale care acum lupta de partea lui Fournier, veni să caşte gura şi îi întinse acestuia sticla de brandy El o luă, bău o gură sănătoasă, după care mai trase un fum din ţigară Inhală lung şi expiră — Atunci măcar mor fericit Degetul lui Nancy fremăta pe trăgaci — Tu crezi că nemţii nu observă avioanele? Nu-s aşa de bătuţi în cap ca voi Avem la dispoziţie o oră, poate două să ducem toate chestiile de aici şi să acoperim focurile să nu ne dăm de gol Şi tu stai la ţigară în mijlocul unui câmp El mai trase o dată din ţigară şi îi suflă fumul drept în faţă, după care căscă — Mă bucuram şi eu de prietenia noastră, căpitane Apoi se întoarse din nou Bun, băieţi Hai să ducem rahaturile astea acasă Şi cu asta, basta – iar primeau ordine de la el Nancy îşi aduse aminte ce îi spusese unul dintre instructorii de la Beaulieu Nu scoate niciodată arma dacă nu ai de gând s-o foloseşti Căcat! Îşi puse la loc pistolul şi îşi băgă mâinile sub un container, un tub mare de metal, lung de doi metri şi greu ca dracu’ Spaniolul părea confuz – un băiat bine-crescut nu ar fi lăsat o femeie să se chinuie cu ceva atât de greu, dar nu-şi putea da seama cum era cu jocul de putere Fournier îi făcu un semn din cap, iar el apucă tubul de celălalt capăt Nancy spumega de furie pe interior Bărbaţii ăştia! Măcar arăta mai bine cărând echipamentul decât stând să se uite în timp ce Fournier făcea pe şeful Dar el câştigase tura asta Şi atât de uşor, în timp ce ea trebuia să fie perfectă în fiecare moment ca să nu alunece iar în dizgraţie Denden îi aduse pachetul personal în timp ce stătea posomorâtă lângă un foc de la marginea taberei, chiar înainte de răsărit Se apropie cu o grijă exagerată care în mod normal ar fi făcut-o să râdă, dar nu azi Oamenii lui Fournier se strânseseră la marginea lizierei şi dădeau iama în brandy şi în ţigări Măcar armele, explozibilul şi muniţia erau ascunse în siguranţă, iar Tardivat rechiziţionase o paraşută de mătase În timp ce oamenii beau, câţiva dintre ei îi aruncau priviri Îşi dădea seama după râsetele înecate de băieţei că vorbeau despre ea Denden îi surprinse privirea când se uită în sus spre el cu faţa încălzită de căldura focului şi renunţă la mersul furişat — Un cadou de la Baker Street pentru tine, îi spuse el Nancy luă pachetul pătrat înfăşurat în pânză de sac, legat cu sfoară, cu numele ei de cod, Hélène, scris pe o carte poştală pătrată El se aşeză pe jos lângă ea şi scoase o sticlă de brandy din haină, luă o gură, iar apoi îi oferi şi ei Era un brandy bun, dar o ardea pe gât şi părea că mai degrabă o răcoreşte decât s-o încălzească — Deschide-ţi cadoul şi apoi hai să ne facem pulbere, spuse el Ea nu se sinchisi să zâmbească, tăie sfoara şi începu să despacheteze Cartea poştală o băgă în buzunar Era prea întuneric ca să citească oricum, dar cadoul o făcu să zâmbească Era o cremă de piele pariziană, foarte scumpă, exact ce folosea ea ca să se demachieze după ce ieşea noaptea cu Henri prin cluburile din Marsilia Desfăcu capacul şi o duse la nas Un miros subtil de trandafir şi lavandă Era din nou acolo pentru o clipă, în dormitorul lor, cu rochia de mătase care foşnea pe lângă ea în timp ce se ridica de la măsuţa de toaletă şi mergea spre Henri în pat, în patul lor moale şi cald, iar el se uita iubitor la ea, dorind-o O clipă i se puse un nod în gât şi îi era teamă că o să înceapă să plângă — Încep să cred, spuse Denden, împotmolindu-se un pic în cuvinte, că Buckmaster a fost puţin dus că a trimis o femeie şi un gay să-i pună la punct pe băieţii ăştia oribili Sughiţă Nu că aş avea ceva împotrivă să încerc — Ei cum de pot să râdă împreună, să se îmbete şi să se bată, chiar să plângă împreună, întrebă ea, iar eu nu Dacă mă abat chiar şi cu un pas Luă sticla din nou şi înecă valul de autocompătimire — Dă-o-napoi, vrăjitoareo! spuse Denden şi îi smulse sticla din mână — Nu se pot hotărî dacă să mă omoare, să se culce cu mine, să mă protejeze sau să mă venereze, Denden — Nu e aşa mereu între băieţi şi fete? Vor corpul tău, dar le e şi frică de el Îi dădu sticla înapoi Trebuie să fii sora lor cumva Nici un alt rol n-o să funcţioneze pentru tine — Rol? — Draga mea, am lucrat în teatru toată viaţa Totul e un rol, o mască Gândeşte-te că suntem atât de preocupaţi să ne ascundem în spatele propriilor măşti încât nu suntem în stare să observăm că toţi ceilalţi sunt doar nişte actori proşti care-şi joacă propriile poveşti Nancy se ridică în picioare, ura pe toată lumea — Mă duc să înot — Aşa mai vii de-acasă, spuse Denden, cu o voce din ce în ce mai somnoroasă Eu cred că sunt suficient de beat încât să pic lat Îşi strânse haina în jurul lui şi se cuibări pe jos Mulţumesc, Buckmaster, pentru o noapte de odihnă măcar Tabăra lui Fournier era rece, umedă şi, cel puţin până în seara aceea, foarte prost echipată, dar locul ăsta avea un mare avantaj La baza unui povârniş, la vreo zece minute distanţă, se afla un bazin alimentat de unul dintre izvoarele termale care dădea numele regiunii, Chaudes-Aigues De-abia începea să răsară soarele peste vale când Nancy îşi dezbrăcă pantalonii de luptă largi şi îşi descheie cămaşa Apoi dădu jos chiloţii şi îşi desfăcu sutienul Fiecare cusătură era făcută în Franţa şi orice însemn englezesc fusese tăiat de angajaţii din Baker Street Păşi cu grijă în apă Era rece la suprafaţă, dar imediat dedesubt simţi un curent cald Îşi croi drum în jurul muşchilor ei, acei muşchi aţoşi pe care îi dezvoltase în timpul săptămânilor de antrenamente fizice Râse pentru o clipă Când începuse războiul, în septembrie 1939, Nancy era la hotelul Savoy, în Londra, în drum spre o staţiune din Hampshire ca să scape de kilogramele în plus pe care le dobândise mâncând raci în sos de unt şi bând şampanie cu Henri Oare ar mai recunoaşte-o acum? Poate i-ar plăcea noua ei siluetă, se gândi Tot avea ţâţe ca lumea, dar şoldurile erau mai înguste Pernuţa moale de pe abdomen dispăruse Devenise tare şi neted, iar braţele foarte bine definite Îmbrăcată ca o nevastă franţuzoaică, arăta ca o femeie tânără care mâncase numai jumătăţi de raţii patru ani; dezbrăcată, arăta ca o amazoană Se scufundă în apă, se lăsă grea şi simţi cum i se duce tensiunea din oase Se gândi la conversaţia ei cu Denden Oare ce trebuia să fie în ochii oamenilor ăstora ca să poată să-i conducă? O soră pe care ai de gând s-o tachinezi şi s-o protejezi, o iubită pe care s-o aperi sau o zeiţă pe care s-o venerezi? Zeiţă nu funcţiona Era ceva prea distant Avea nevoie de încredere şi de o parte şi de alta O iubită? Dacă mergea cu unul dintre băieţi în pădure? Poate ar fi găsit un potenţial leu printre oamenii lui Fournier pe care să-l seducă şi să devină cavalerul ei Se afundă din nou în apă, testând să vadă cât poate să-şi ţină respiraţia Nu Ar putea câştiga un aliat aşa, dar i-ar pierde pe toţi ceilalţi Şi gândul că oricare alt bărbat în afară de Henri ar putea să pună mâna pe ea Nu Ieşi la suprafaţă şi îşi umplu plămânii cu aerul dimineţii Soarele răsărise acum şi se uită în jur la povârnişurile împădurite ale munţilor din jurul ei, la cerul care se însenina şi la frunzele care tremurau şi se minună Înotase alene spre piatra unde îşi lăsase hainele şi văzu ceva tremurând în lăstăriş, unde nu ajungea nici o adiere de vânt Un animal? Erau mistreţi în pădure, dar nu le văzuse urmele prin apropiere şi nimic altceva nu trăia în pădure care să facă atâta mişcare În afară de oameni Să fi ajuns o patrulă germană atât de departe în pădure Un sătean? Dar nu era nici o fermă sau gospodărie în zonă Încă în apă, îşi luă revolverul de sub prosop şi îl îndreptă spre locul unde văzuse mişcare, ţinându-se de pietrele din jurul apei cu mâna liberă — Ieşiţi de-acolo! Tufişurile rămaseră nemişcate Oare îşi imaginase? Câteva nopţi de nesomn şi începea să aibă vedenii Apoi îşi aminti de râsetele băieţeilor din jurul focului şi îi pică fisa — Acum, căcănarilor, dacă nu vreţi să vă alegeţi cu un glonţ Trase un foc în sus Intră în trunchiul unui stejar tânăr cu un sunet foarte plăcut Din tufişuri ieşiră trei oameni Spaniolii – trei dintre oamenii care chiar aveau experienţă în luptă Avusese o părere mai bună despre ei Ţineau mâinile deasupra capului — Rodrigo, Mateo şi Juan, le spuse, pronunţând fiecare nume foarte clar Dobitocilor! Hai să vedem dacă am înţeles Voi, băieţi, aţi supravieţuit războiului civil din Spania, aţi venit până aici să vă bateţi cu fasciştii, iar eu puteam să vă omor – pentru ce? Ieşi din apă cu arma încă aţintită asupra lor, mişcându-se încet N-avea de gând să alunece Ei se înroşiră şi se holbară cu ochii alunecând pe corpul ei, la muşchii braţelor, la bust, la blăniţa întunecată dintre picioare Ea îi lăsă să se uite, simţind cum o sorb din priviri Apoi, în timp ce stătea aşa, în linişte, cu revolverul aţintit spre ei, îşi dădu seama că începeau să fie din ce în ce mai confuzi Într-un final, privirile li se întoarseră în ochii ei şi ruşinea le aprinse obrajii — Da, am o gaură Aveţi senzaţia că asta mă face slabă de înger? Că sunt o fetiţă care fuge când vede sânge? Juan! Îşi mută ţinta pe cel mai în vârstă dintre bărbaţi Asta crezi, Juan? — Nu, señora Ea ţinu pistolul îndreptat spre el cu o mână calmă ca o stâncă — Mateo, dă-mi prosopul El fugi pe lângă ea şi i-l puse în mâna liberă, încercând din răsputeri să nu se uite la ea deloc, după care se întoarse la locul lui, între cei doi compatrioţi şi îşi ridică mâinile din nou Nancy reuşi să-şi înăbuşe un zâmbet — Nu, señora, spuse ea Aşa e Pentru că sunt o femeie în toată firea, nu-i aşa, Rodrigo? Rodrigo se uita fix la un punct la vreo zece centimetri deasupra capului ei — Da, señora — Şi ştii ce înseamnă asta, Mateo? El scutură din cap — Înseamnă că am sângerat jumătate din viaţa mea, idioţilor Îi studie pe rând Toţi se uitau la stele Coborî piedica pistolului şi îşi lăsă mâna pe lângă corp, după care începu să-şi usuce părul, fără să încerce măcar să se acopere Ei în continuare ţineau mâinile sus — Când vorbiţi cu mine să vă adresaţi cu gradul meu Eu sunt căpitanul Wake, ne-am înţeles? — Da, căpitane, răspunseră ei în cor Ea nici măcar nu se uită la ei — Bine, acum Hai, valea! Bărbaţii o luară la fugă în sus pe deal, spre tabără, iar Nancy se îmbrăcă tremurând de frig Urcă încet panta după ei Majoritatea oamenilor aţipiseră pe unde apucaseră, alţii terminau ce brandy mai rămăsese în timp ce fierbeau apa pentru terciul de ovăz Nancy îi văzu pe cei trei spanioli departe de ceilalţi, plouaţi şi vinovaţi Fournier învârtea ultima gură de brandy, lângă tăciunii focului lui O văzu şi rânji la ea, măsurând-o din cap până-n picioare — Le-ai făcut băieţilor un spectacol ca lumea? o întrebă Nu-şi făcuse vreun plan Nu se gândise Se duse glonţ spre el, alergând toată distanţa dintre ei şi îl pocni peste faţă cu dosul palmei, zburându-i ţigara dintre buze şi făcându-l să scape sticla din mână El se împletici să se ridice Era cu vreo 15 centimetri mai înalt ca ea Ridică pumnul Apoi ezită Ea îl scuipă în faţă El o lovi O trânti la pământ pe o parte şi vru să se întoarcă Ea lovi cu bocancul şi-l nimeri chiar în fluierul piciorului Asta îl făcu să ţipe Căzu peste ea, lovind-o în părţi, în timp ce ea îşi ţinea braţele ridicate să-şi apere capul Nu scoase nici un sunet Cu un urlet de furie, Fournier se ridică în picioare şi se îndepărtă Nancy simţea sângele pe buze, dar încă nu simţea durere Se rostogoli în picioare, luă chiştocul aprins de pe jos şi se lansă din nou spre el, cu toată greutatea, în spatele lui El căzu cu faţa în jos, în ţărână, iar aerul îi ieşi din plămâni cu un grohăit Nancy îi înfipse chiştocul fumegând în obraz, după care îl prinse cu braţul pe după gât Bărbatul se zbătu să-i prindă încheietura, dar nu reuşi s-o apuce, se agită şi încercă s-o arunce din spatele lui Simţi cum începea să obosească — Căpitane spuse uşor unul dintre luptătorii francezi, păstrând distanţa cu grijă, rugător chiar Ea îi dădu drumul şi se ridică, după care porni spre cărarea ce ducea în sus În spatele ei îl auzea pe Fournier cum se îneacă şi o înjură şi murmurul oamenilor care îl ajutau Măcar acum nu se mai hlizeau Capitolul 29 Se uitau la ea Nu se mai hlizeau, dar nici nu era nimic prietenos în privirile pe care i le aruncau În ziua de după ce se bătuse cu Fournier, Nancy îi scoase în şuturi din sacii de dormit de cum ieşise soarele şi le ordonă să se alinieze Alte două grupuri de oameni, care se ascunseseră pe dealuri pe timpul iernii, li se alăturaseră când aflaseră despre provizii Acum erau vreo patruzeci Nu erau destui, nici pe departe, dar era un început Toţi erau de prin partea locului, în afară de spanioli Fournier se afla în primul rând, la dreapta, holbându-se, dar nu zicea nimic şi nici nu le dădea băieţilor vreo indicaţie despre direcţia în care să sară Dedesubtul lor, pâlcuri de copaci şi păşuni curgeau în jos spre vale, într-un milion de tonuri de verde schimbător, un pământ pe care să-l iubeşti, dar care nu mai era al lor Nu atâta timp cât un singur neamţ în uniformă mai era în interiorul graniţelor Franţei Ştiau cu toţii asta Şi familiile lor ştiau Nancy realiză că avea în mână cheia care să le deschidă inimile îndărătnice Îşi alese cu grijă cuvintele, dar nu se complică Gata cu coniacul şi cu ţigările până nu învăţau cum să folosească armele pe care le primiseră, să-şi plănuiască rute de scăpare şi să înceapă un program complet de tir şi antrenamente fizice Şi le mai oferea ceva — Eliberarea Franţei se apropie, le spuse ea tare şi răspicat Trebuie să fim pregătiţi Dacă nu ne vreţi pe noi, armele noastre sau aurul nostru, bine, treaba voastră Puteţi să staţi aici şi să fiţi măcelăriţi de prima trupă de soldaţi SS pe care se hotărăsc ei s-o trimită după voi O să-mi duc comoara în altă parte Dar dacă vă antrenaţi, nu doar voi o să aveţi parte de ajutor din partea britanicilor Sunt printre voi care aveţi familie, neveste, copii, mame, care se chinuie singuri cât sunteţi voi aici sus? Câţiva bărbaţi dădură din cap — O să le dau cincizeci de franci zilnic cât timp vă antrenaţi Prima sesiune de antrenament cu arma e peste o oră Dacă vreţi ca familiile voastre să mănânce, să fiţi prezenţi Cine şi-ar fi lăsat oamenii să moară de foame ca să-şi apere mândria? Nu ei În următoarea săptămână făcură ce li spuse Aproape În timp ce le explica tactici, se uitau prin ea şi căscau În timp ce le arăta cum să asambleze o mitralieră Bren, şuşoteau peste ea Când îi trimitea la alergat, ei se plimbau Duminică după-amiază exersară trasul cu arma şi în timp ce Nancy le demonstra cum să tragă de două ori la rând, un glonţ se înfipse în scoarţă la 15 centimetri deasupra capului ei Ea trase în ţintă şi o lovi înainte să se întoarcă Fournier ţinea arma relaxat în îndoitura braţului Îi zâmbi pentru prima dată de când se luaseră la bătaie Nu era însă un zâmbet prietenos În acea seară adună adrese de la oameni şi le spuse că vor primi doar jumătate din banii promişi O înjurară, dar în barbă — Să-i spun maică-tii că ai zis asta? întrebă ea un maquisard din Chaudes-Aigues El se uită speriat — Nu, căpitane Se scărpină pe după ureche şi rânji Doar dacă nu vreţi să vină aici să mi-i scoată din fund Îi dădu liber să plece, după care se duse la locul ei obişnuit, la marginea copacilor, unde Tardivat lucra la mătase, iar Denden se pregătea să asculte transmisiunea BBC Se trânti pe iarbă lângă el — Ce zici, drăguţo? murmură el Ne băgăm picioarele şi dăm o tură până la Paris, să bem un cocktail şi să vedem un spectacol? Te scot şi la dans Ea se întoarse pe burtă — Aş veni dacă aş şti că nu mă laşi baltă pentru primul francez arătos care ne iese în cale — Adevărul e că-mi plac tare mult francezii, spuse el visător — Cum îi fac pe mitocanii ăştia să fie atenţi la mine, Denden? — Fă-ţi treaba, respectă-te şi nu da doi bani pe ce cred ei Îşi fac rău singuri Nancy simţi cum o cuprinde o furie întunecată — Exact asta e problema, Denden Dacă nu se antrenează, dacă nu ascultă, vor muri Oricum, şansele sunt împotriva noastră Dacă încearcă să lupte cu nemţii aşa cum sunt acum, vor fi măcelăriţi Vor muri fără să-i atingă deloc Îi urăsc pe nemţi, dar ei sunt bine antrenaţi Băieţii ăştia O să măture cu ei pe jos — Mda, asta ar fi păcat, spuse Denden căutând frecvenţa Din difuzor izbucni foarte clar un val de cuvinte în franceză: — Germanii sunt prietenii noştri, adevăraţii inamici ai francezilor sunt trădătorii care subminează eforturile noastre de pace Denden dădu să schimbe frecvenţa, dar Nancy îl opri — Ştim că aceşti vagabonzi şi criminali care vă fură pâinea de la gură şi ne atacă aliaţii la ordinele comuniştilor şi ale englezilor nu sunt francezi adevăraţi Ţineţi minte, un singur cuvânt prietenilor noştri şi îi putem curăţa de pe acest loc superb Soţii şi mame ale Franţei, fiice ale Franţei, aceşti bărbaţi vă lasă să luptaţi singure, în timp ce ei se ascund în umbră Lăsaţi-ne să vă apărăm Lăsaţi-ne să vă protejăm — A dracu’ viperă, spuse Denden, dând volumul mai încet Şi ăştia aproape că sunt tot atât de răi pe cât zice propaganda Tardivat ridică privirea de la lucrul său — Cu respect, aţi adus arme, dar oamenii ăştia vor să lupte Voi vreţi să-i trimiteţi la şcoală — N-o să facă nimic în luptă fără antrenament, se răsti Nancy Şi noi avem nevoie de ei pentru operaţiunile de după invazie Nu putem să riscăm vieţi şi arme doar pentru a ne distra Tardivat tăie o aţă şi dădu din umeri în felul acela franţuzesc care comunică mai mult decât ar fi posibil — Tu ai antrenament Arată-le ce poţi face şi poate atunci o să vrea să înveţe Fournier e un om bun, a fost soldat înainte de război, dar nu a învăţat nimic altceva decât cum să conducă o sută de oameni într-un câmp şi să tragă într-o sută de oameni cu alte uniforme — Să le dau o idee despre cum o să fie când o să înceapă invazia? spuse Nancy Ce preferinţe au? Tardivat zâmbi — Un amuse-bouche, o gustărică piperată de atac — Nu poţi să rişti, Nancy! pufni Denden — Dar dacă aş lua un grup mic Se ridică — Denden, de unde vine transmisiunea asta de rahat? — De aproape, zic eu Chaudes-Aigues, dacă ar fi să ghicesc — Poate dau o tură mâine când mă duc în oraş să împart plăţile şi să aleg locul pentru următorul transport Denden îşi strânse buzele, dar nu se opuse — Tardi, tu nu mi-ai dat adresa Vreau să-i las soţiei tale banii El dădu din cap — Nu e necesar — N-o să fac o gafă şi să-i zic „Salut, sunt agent britanic, dacă vrei să ştii” Pot fi discretă El tot nu se uită la ea — Nu e vorba despre asta, capitain Soţia mea are tot ce-i trebuie — Bine Nancy se întinse din nou pe jos Se obişnuise cu ţărâna Franţei pe post de pat, chiar dacă nu dormise mult de când sărise din avion, dar în timp ce stătea întinsă acolo, gândindu-se la vocea de la radio şi la ce spusese Tardi despre un aperitiv care să stârnească pofta, simţi cum se conturează un plan şi că, poate chiar în seara asta, o să doarmă bine Capitolul 30 Pe la jumătatea excursiei de împărţit banii rudelor bărbaţilor din gaşca lui Fournier, Nancy deja strălucea Pe de-o parte, mersul cu bicicleta pe drumurile forestiere îi dăduse răgaz să se gândească şi pe de altă parte – Dumnezeule, ce binecuvântare era – avusese ocazia să mai petreacă timp cu femei O primiseră ca pe o veche prietenă prin toate satele şi sătucele, până la Chaudes-Aigues şi-napoi Ea le spusese tuturor că fiul sau soţul lor era un om de ispravă, un luptător neînfricat, vital în lupta pentru libertate şi fusese recompensată cu zâmbete şi îmbrăţişări O atingeau pe braţ sau o ţineau de mână în timp ce mergeau spre ieşire Era din cauza războiului – nici o franţuzoaică de la ţară nu ar fi fost atât de afectuoasă cu un străin pe timp de pace – iar Nancy ştia că este un surogat pentru bărbaţii care lipseau, o legătură între ele şi băieţii din pădure Totuşi, le apreciase căldura Învăţase ceva util despre aproape toţi bărbaţii de pe platou Unul respira greu, altul era îndrăgostit de o fată din celălalt oraş, care nu voia să fie nevastă de fermier Altul iubea puicuţele, din soiul cu pene, iar altul era un pescar desăvârşit Lui Jean-Clair îi plăcea să se caţăre şi înainte de război îşi dădea tot salariul de la atelierul auto la care lucra pentru a călători în Alpi Numărase mici teancuri de bancnote în mâinile acestor familii flămânde, se jucase cu copiii şi flirtase cu bărbaţii mai în vârstă şi băieţii tineri care încă mai încercau să lucreze pământul Când ajunse în Chaudes-Aigues, era convinsă că-i avea pe toţi la mână cu ceva Mai avea două familii de vizitat în oraş, iar a doua era mama în vârstă a puştiului care o înjurase cu o zi înainte Doamna se prezentă ca fiind madame Hubert, strângând-o de mână sec şi uşor, apoi o conduse în bucătărie cu paşi şovăitori, dar Nancy observă în timp ce pălăvrăgeau cum femeia părea că întinereşte — Să aveţi grijă în oraş, madame Wake, spuse ea, examinând-o pe Nancy peste marginea ceşcuţei cu un ochi ager Cred că germanii încep să fie atenţi la noi, aici — De ce spuneţi asta? întrebă Nancy cu grijă — Primarul nu-şi mai îngrijeşte paltonul, iar jandarmul local bea prea mult Sunt agitaţi Trec tot mai multe maşini pe benzină prin oraş, cu oameni pe care nu-i ştiu, în uniforme pe care nu le recunosc Oameni agitaţi, benzină şi străini – cred că asta înseamnă Gestapo, nu-i aşa? — Nimeni altcineva nu a mai remarcat, madame, spuse Nancy Madame Hubert dădu din mână — Pff, ele nu stau toată ziua la geam să se uite în piaţă, cu lucrul în poală cum stau eu Corect — Mulţumesc că mi-aţi spus Nancy studie faţa calmă şi ridată a lui madame Hubert — Majoritatea se tem să vorbească despre Gestapo, madame Madame Hubert dădu din umeri — Sunt prea bătrână să-mi mai fie frică Fiul meu e prea tânăr Bărbaţilor de aici din oraş – un pic prea bătrâni ca să lupte, un pic prea bogaţi să piardă totul – le e frică Se enervează pe nemţi în cafeneaua din piaţă, după care dau o fugă până în Montluçon, poate ca să şoptească în urechea unui nazist prietenos, să le facă un serviciu Ca Pierre Frangord Mamei lui, Dumnezeu s-o ierte, i-ar fi fost ruşine cu el Le-a făcut cadou germanilor un teren pe care i l-a lăsat ea, ca să construiască un emiţător radio, să transmită căcaturi în casele noastre Şi era şi un teren bun I-au luat şi sufletul la pachet Nancy remarcase emiţătorul pe drum Îi şi sclipiseră ochii când îl văzuse, de altfel — Madame Hubert, destinul ne-a adus împreună Aş vrea să rezolv cumva cu emiţătorul ăla Cât de bine ştiţi zona? Când madame Hubert se duse să aducă un creion şi o foaie, nu mai era nimic şovăitor în mersul ei Zâmbea în timp ce desena terenul, şinele şi drumurile care porneau din gară şi spre gară — Trec pe lângă el în fiecare zi E chiar la marginea oraşului E mereu păzit de cel puţin şase oameni Sârmă ghimpată, reflectoare din loc în loc Are un semnal puternic; aici e generatorul Nancy studie harta de pe masa lustruită cu grijă — Madame Hubert, sunteţi un dar de la Dumnezeu Femeia păru mulţumită şi îndreptă milieul de pe masă — Aţi vrea să faceţi cunoştinţă cu vărul meu, Georges? El a ajutat la construcţia emiţătorului şi îi urăşte pe germani Puteţi să aveţi încredere în el Dacă Gestapoul dădea târcoale zonei, nu era momentul potrivit să-şi facă prieteni noi, dar lui Nancy îi plăcea de femeia asta, îi plăcea foarte mult — Da, vă rog — Veniţi mâine după-amiază în cazul ăsta, madame Wake O să fie aici E mâhnit că e prea bătrân ca să i se alăture lui Georges al meu pe platou cu dumneavoastră O să se bucure că vă ajută Nancy se uită din nou prin casa modestă şi îngrijită — Sunteţi sigură că nu vă e frică pentru băiatul dumneavoastră? Zâmbetul lui madame Hubert dispăru — Prefer să mă tem pentru el şi să fiu mândră decât să ştiu că e în siguranţă şi să-l dispreţuiesc De-aia mă bucur că prietena mea – bătu harta cu degetul – a murit în ’37, înainte să fie obligată să afle că fiul ei e un laş Nancy iscodi terenul şi Georges se dovedi a fi o comoară În drum spre casă, a doua zi, Nancy îşi pregăti planul Aveau să meargă în acea noapte Când ajunse în tabără, îşi ascunse bicicleta în hambarul părăginit de la marginea câmpului şi apoi se duse să-i găsească pe oamenii lui Fournier — Am nevoie de cinci oameni — Pentru ce? întrebă unul dintre bărbaţi — Nu e un meniu, Jean-Clair Îţi spun eu pentru ce după ce te-ai oferit Liniştea se întinse până când Nancy o simţi plutind în aer — Vin eu Tardivat, să-i dea Dumnezeu sănătate, mic hoţ de paraşute — Şi noi Era unul dintre spanioli, Mateo — Suntem datori El îşi convinse şi fraţii Nancy era surprinsă – se feriseră de ea de când cu faza cu izvorul şi nu merseseră nici în Spania să ducă bani familiilor lor Întinse mâna, iar Mateo făcu la fel; Rodrigo şi Juan, de asemenea Ea ridică sprâncenele — Mai e vreun francez care vrea să se lupte cu nemţii? Asta îi atinse Un fior trecu printre oameni, dar Fournier se mişcă mai repede decât ceilalţi — Vin eu Hai, să vedem de ce eşti în stare, căpitane Nancy îl studie din cap până în picioare — Presupun că ai ratat intenţionat în pădure? — Desigur Îi întinse mâna şi el la fel, dar era de parcă se temea să nu ia ceva contagios de la ea Nancy puse mâna pe umărul lui — Sora ta mai mică mi-a spus ieri că poţi să nimereşti o rândunică în zbor Tu o să fii lunetistul nostru Îi trase deoparte şi le explică planul, apoi le arătă harta lui madame Hubert şi planul vărului Georges — Fiecare dintre voi trebuie să fie în stare să deseneze harta locului din memorie până plecăm Nu reuşiţi, nu vă iau Va trebui să staţi acasă cu ceilalţi copii O oră Aruncă planul în iarbă, la picioarele lor Mateo se aplecă şi-l ridică în timp ce ea se duse să-şi pregătească echipamentul Denden veni relaxat lângă ea — Nu vrei să vin şi eu, Nancy? Ea scutură din cap — Eşti prea valoros — Bine, urăsc toate alergăturile şi împuşcăturile alea, zise el şi se cutremură teatral — Dacă dăm de belea, continuă Nancy, trimite un mesaj la Londra şi întoarce-te la Gaspard S-ar putea să te înţelegi mai bine cu el decât mine — Mi-e greu să cred, dar o să încerc Se ciocni prieteneşte de ea Da’ parcă aş prefera să nu mori — Sunt impresionată Se ridică să-şi verifice ceasul Era timpul să mănânce ceva şi poate să moţăie douăzeci de minute înainte să-i pregătească pe oameni — Nancy, de unde ai ştiut că spaniolii o să se ofere voluntari? întrebă Denden, uitându-se la ea cu capul pe o parte Tardivat era de aşteptat să vină Pare-se că ne-a adoptat, dragul de el Fournier n-ar fi putut rămâne aici Şi-ar fi pierdut credibilitatea Dar spaniolii? Ea ridică din umeri — Îmi sunt datori Dar unde baţi, de fapt, Denden? — Vreau să spun că şi tu eşti un soi de aburistolog Iei cu tine singurii cinci oameni din grupul ăsta care au ceva experienţă militară, dar ai făcut să pară ca o întâmplare Capitolul 31 Ploaie Ploaie Ploaie Uneori, Auvergne semăna mai mult cu Anglia decât cu Franţa, în ceea ce priveşte vremea şi ăsta era doar începutul Pe măsură ce se însera, vedeau cum se formează nori de furtună deasupra vulcanilor stinşi ca amintirea unor nori de cenuşă, cu fulgere licărind peste apus Apa bulbucea pe pământul subţire al pădurii de pin şi se avânta învolburată prin zonele mixte de stejar şi fag Oamenii memoraseră harta şi ştiau planul Nici unul dintre ei nu avea experienţă cu explozibil, în afară de Nancy, care învăţase în Marea Britanie Le împărţi cărămizile de TNT şi creioanele-detonatoare şi le explică noţiunile de bază În seara aceea chiar erau atenţi Până şi Fournier – deşi el era lunetist şi nu se juca cu explozibilul – nu putu să reziste şi se dădu mai aproape să asculte în timp ce ea le explica cum să zdrobească vârful creionului că să-l activeze şi unde să pună încărcătura În secunda în care ieşiră din raza taberei ceva se schimbă Era ceva în aer şi în venele lui Nancy, ceva pe care nu putea să-l numească, nu-l recunoştea Se gândi la ultima ei noapte în Picadilly, când ieşise machiată şi îmbrăcată în cea mai bună rochie a ei, ştiind că o să-şi petreacă următoarele ore cu prietenii ei, o să bea şampanie şi o să facă scandal Asta era – era entuziasmată Şi oamenii de lângă ea erau la fel Lumina se dusese aproape de tot când se abătură de la drumul principal ca s-o ia în linişte prin păduricea deasă Complexul era la marginea oraşului şi exista mereu riscul să se întâlnească în pădure cu cineva pe măsură ce se apropiau, „deşi pe vremea asta majoritatea oamenilor ar rămâne acasă”, se gândi Nancy Ploaia îi făcuse părul fleaşcă, iar ea îi simţea sărutul rece pe gât, dar solul pădurii era neted, nu noroios, iar picuratul constant al stropilor de ploaie pe frunze masca sunetul apropierii lor Totul în jur mirosea proaspăt, plin de vegetaţie în creştere Nancy ridică mâna când luminile complexului apărură printre copaci Trecuse pe lângă el de două ori cu bicicleta de când vorbise cu madame Hubert, de fiecare dată deghizată într-o casnică franţuzoaică obişnuită, cu sacoşa de sfoară peste ghidon, făcând schimb de zâmbete cu paznicii Informatorul ei avea un ochi ager, cu siguranţă Erau şase paznici, aşa cum spusese: doi la poartă, doi patrulând singuri în jurul perimetrului şi doi care stăteau în voie în clădire Turnul în sine, o dantelărie de bare de oţel care ţâşnea spre cer era ancorat în trei locuri cu cabluri din oţel prinse în nişte blocuri de ciment ranforsat Clădirea principală, cu un singur etaj, era împărţită în trei: camera generatorului, camera cu emiţătorul principal, câteva birouri şi un garaj în spate Toţi şase stăteau în ploaie şi se uitau în jos — Sunteţi gata? întrebă Nancy — Da Fiecare dintre ei o spuse fără sarcasm, fără să dea ochii peste cap Ca nişte ogari care trag de lesă Era un plan simplu Fournier se aşeză pe poziţie într-un loc pe care îl găsise Nancy pentru el, la câteva sute de metri mai jos pe drum, şi avea două roluri Să le păzească spatele în timpul atacului şi să încurce orice întăriri care ar fi venit dinspre cazarma din oraş Dacă totul mergea bine, n-avea decât să stea în spate, ud şi inconfortabil, între crengile unui stejar şi să se uite la ei cum fac curat Urmau să se întoarcă în pădure înainte ca germanii să-şi dea seama ce se întâmplă Era o idee bună, dar greu de realizat Instructorii lui Nancy o bătuseră suficient la cap: lucrurile niciodată nu ieşeau atât de bine Mateo, Rodrigo şi Juan trebuiau să scape de paznicii care patrulau perimetrul şi să plaseze încărcăturile pe blocurile de beton care ţineau turnul de emisie Nancy şi Tardivat urmau să scape de gardienii de la porţi în linişte şi apoi să intre în clădire şi să planteze explozibilul ori să spargă geamul camerei generatorului şi al camerei de emisie şi să arunce grenade ca să distrugă echipamentul Ce putea să se întâmple rău? Orice Dar pentru asta – pentru asta se antrenase Asta îşi dorea Se gândi la acel evreu anonim biciuit pe străzile din Viena şi la băiatul cu creierii împrăştiaţi pe caldarâmul din Cartierul Vechi, în Marsilia Asta era pentru ei — Ocupă-ţi poziţia, Fournier, spuse ea El îşi aruncă arma pe umăr şi dispăru în întuneric Trecură cinci minute lungi, apoi auziră fluieratul – semnalul că-şi luase locul Nancy ridică binoclul şi privi la gărzile care patrulau cum treceau de poarta principală Puteai să-ţi dai seama de starea lor după cum mergeau, cu pelerinele de ploaie lipite de umeri, gulere ridicate, capetele jos, uitându-se cu invidie la cei doi colegi protejaţi de ploaia furtunoasă în gheretele aflate de-o parte şi de alta a porţii Mergeau încet, plictisiţi, amărâţi şi asurziţi de ploaie În regulă Ieşiră din lumină, lângă poartă principală — Mateo, du-te! Cei trei spanioli se topiră în întuneric Nancy aşteptă Le spusese cinci minute Cinci minute să scape de ei şi să taie verigile gardului de sârmă Apoi ea şi Tardivat urmau să scape de cei doi gardieni din faţă Inima îi bătu cu putere când lumina unui fulger reflectată de muntele din spatele ei se revărsă asupra complexului Un tunet prelung se auzi cu ecou dintre dealurile din spatele lor — Tardi, e timpul să mergem, spuse Nancy Bărbatul se duse către marginea de nord a complexului, ea spre sud Furtuna îi ajuta Întunericul părea şi mai dens după fiecare fulger În timp ce tunetele duduiau, ea fugea de-a lungul drumului, aplecată în faţă, cu ochii aţintiţi asupra soldaţilor de la poarta principală Un ţipăt, scurt şi brusc, ţâşni de undeva din vest Nici un foc de armă Gardienii de la poartă însă îl auziseră; ridicară armele şi ieşiră din gherete Nancy se afla chiar la limita întunericului acum Putea să vadă faţa celui mai apropiat gardian, putea să vadă cum îi curge apa pe obrajii palizi, în timp ce părul lui blond, o nuanţă mai întunecat acum fiindcă era ud, se iţea de sub caschetă — Ce se întâmplă? strigă el în noapte Îi răspunse doar zgomotul furtunii Se holbă în întuneric clipind, iar Nancy se mişcă pe vine, rapid, ca să ajungă în spatele lui, cu cuţitul în mână În partea de nord a porţii, Tardivat se ivi din întuneric, puse braţul pe după celălalt gardian şi îi tăie gâtul Nancy înaintă rapid, dar ceva instinctiv îl făcu pe gardianul din faţa ei să se întoarcă spre ea Ea ezită, uitându-se fix în ochii lui de un albastru-închis, apoi porni la atac Bărbatul se folosi de patul puştii ca să-i blocheze lovitura de cuţit, rănindu-i încheietura Cu mâna stângă, ea îl lovi tare în maxilar, dar gardianul o prinse strâns în timp ce se ducea spre el şi o trase sub el Stătea cu toată greutatea pe ea, încercând s-o apuce de mâna în care avea cuţitul, forţând lama spre gâtul ei Câştiga teren, simţea cum o apasă lama de gât Încă un fulger şi se uită fix în ochii lui Îşi dădu seama că el era mai înspăimântat decât e ea, văzu pe faţa lui şocul pe care îl simţise când îşi dăduse seama că pusese cuţitul la gâtul unei femei Tunetul venit din nou şi înainte să audă focul armei lui Fournier, simţi cum membrele germanului se înmoaie şi un jet de sânge o lovi din plin în faţă Împinse corpul de pe ea şi se ridică în picioare înainte ca Tardivat să ajungă lângă ea Alergară împreună prin poartă în complex, lăsaţi pe vine, îndreptându-se spre clădirea principală prin iarbă Uşa principală era deschisă Se lipiră de zidul de beton rugos Un ofiţer german se uita clipind în ploaie, cu mâna pe tocul de pistol Fulgerul lovi şi Nancy îl văzu cum se smuceşte în faţă văzând trupurile gardienilor săi Se întoarse în clădire — Suntem atacaţi! Chemaţi întăriri! Mai veni un trăsnet din cuibul lui Fournier, de data asta fără să fie mascat de tunet, iar neamţul căzu pe spate în hol Nancy se îndepărtă de perete, sări peste corpul lui şi intră pe uşă, mergând la stânga spre camera generatorului O hidoşenie O halcă de oţel vopsit verde-închis, înţesat de tuburi groase care arătau ca nişte muşchi şi care mormăia pentru sine într-un ritm greoi şi apăsat Închise uşa în spatele ei şi simţi un fior de plăcere Duhnea a benzină Îi arătaseră exact unde să pună încărcăturile pe monstruozităţile acelea în timpul antrenamentelor Folosi trei dintre pachetele ei de TNT de jumătate de kilogram, îndesate aproape de burta vulnerabilă a maşinăriei, alese un creion-detonator care îi dădea la dispoziţie patru minute să se îndepărteze şi ciupi vârful tubului ca să-l activeze Exact când făcea asta, auzi de afară un zgomot care nu putea fi confundat cu un tunet Duduitul percutant, sunetul betonului aruncat în aer şi izbit de spatele clădirii, un muget metalic adânc care zgudui clădirea în timp ce imensul turn de emisie se mişca De partea cealaltă a uşii auzea cum se urlau ordine în telefoane şi focuri de armă din interiorul clădirii Săltă capul să arunce o privire spre intrare, trase un scaun de la biroul din capătul cel mai îndepărtat şi îl propti sub clanţă, apoi sparse o fereastră Mai avea trei minute Imediat cum sparse geamul, un glonţ şuieră prin deschizătură şi ricoşă în carcasa de metal a generatorului Ea se feri, îşi acoperi capul şi auzi cum glonţul se înfipse în peretele din spatele ei Stinse luminile în cameră şi folosindu-se de mânecile groase de lână ca să-şi protejeze palmele de cioburi, îşi luă inima-n dinţi şi sări pe geam, pe sub şuieratul subţire al altui glonţ O a doua explozie avu loc afară şi din nou mugetul metalic Două din cele trei ancore de beton ale turnului erau praf Fulgeră chiar când se întoarse să vadă turnul cum se apleacă în faţă, ancorat acum într-un singur punct, spre spatele clădirii Era timpul să plece O luă spre sud, spre gaura pe care ar fi trebuit s-o taie Mateo în gard Două minute Fulger Văzu tăietura clară în sârma din faţă şi sprintă spre ea, dar fu prinsă din spate şi trântită la pământ Se zbătu, zvârcolindu-se Un alt gardian, mai în vârstă şi mai solid, un pachet de muşchi, după cum se simţea Duse mâna la cuţit, dar el îi lovi încheietura tare şi repede cât să i-l zboare din mână Un minut La naiba! El se întinse peste ea şi îşi puse mâinile în jurul gâtului ei Se dădu în spate când ea încercă să-l lovească în ochi Presiunea de pe gât crescu În faţa ochilor îi apărură puncte negre Luptă, Nancy Încercă să-l pocnească în stomac, dar haina greoaie îl proteja Cărămida de TNT explodă în camera generatorului cu o forţă care zgudui pământul de sub ei Gardianul lui Nancy slăbi strânsoarea şi forţa exploziei îl făcut să se aplece în faţă Era suficient de aproape De data asta nu ezită Latul palmei ei îl nimeri exact unde trebuia, zdrobindu-i traheea Nici nu avu timp să strige, scoase doar un sunet hârşâit, cu o expresie şocată şi rănită Mai explodă o încărcătură – TNT-ul lui Tardi din camera cu echipamentul de emisie Fumul se scurgea prin ferestrele făcute ţăndări şi flăcările sclipeau prin rămăşiţele acoperişului Un motor hurui în spatele ei şi ea se întoarse şi văzu un autobuz militar vechi cum vine în trombă peste iarbă, drept spre ea Scoase revolverul — Căpitane! Hai! Un accent spaniol Nişte braţe se întinseră spre ea dinspre locul pasagerului În locul şoferului îl zări pe Tardivat Nu fu nevoie să o roage de două ori Îl apucă pe Mateo de încheietură, puse un picior pe roată şi se lăsă trasă înăuntru Încă un duduit asurzitor când ultima încărcătură explodă în spatele lor Nancy alergă prin autobuz până la geamul din spate şi văzu cum, cu un ultim scrâşnet de metal care se sfâşia, turnul de emisie căzu în faţă, sfărâmând ruinele arzând ale clădirii şi prăbuşindu-se de-a lungul drumului din spatele lor Tardi încetini autobuzul până aproape că se opri şi aprinse din nou farurile cât să-l prindă pe Fournier care venea în fugă pe povârniş, cu arma deasupra capului, urlând de fericire Îl urcară şi pe el, Tardivat acceleră şi dispărură în norii de furtună Capitolul 32 Autobuzul cu care fugiseră se strică Pufnea, hârâia, iar în apropierea taberei, la baza urcuşului, se prăbuşi Îl împinseră din drum şi îl camuflară cu verdeaţă, iar restul drumului până la tabără îl făcură pe jos Furtuna trecuse şi ceilalţi oameni îi aşteptau sub adăposturile din prelate ude, ca nişte părinţi îngrijoraţi — Am ajuns acasă, fraierilor! spuse Fournier Cu toţii! Izbucniră urale Bucuria lui scoase toată umezeala şi frica din locul acela Denden îşi aruncă braţele în jurul lui Nancy şi o strânse tare, mai s-o sugrume Îşi strânseră mâinile, îşi dădură palme pe spate, îi loviră tovărăşeşte pe spanioli şi le răvăşiră părul Păreau fericiţi Apoi Fournier scoase o ladă de vin dintr-o rezervă secretă şi, sub prelatele ude leoarcă de la marginea pădurii, le povesti şi repovesti istoria atacului, iar ceilalţi stăteau cu ochii cât cepele de fericire şi ascultau Nancy bea şi se uita la Fournier, la valul lui de bucurie Era un povestitor dat dracului — Am văzut-o prin lunetă, băieţi Da’ erau prea mulţi copaci, prea multă mişcare, n-aveam ce să fac A mimat cum se uita prin întuneric, cum îşi ştergea ploaia de la ochi Am stat acolo şi m-am gândit, căcat, o să moară fix când începeam să cred că-mi place de ea, nemţălăul ăla gras o s-o sugrume Pauză pentru râsete Şi apoi BUM, fix în spatele ei explodează generatorul Neamţul e un pic surprins, şi BUM Loveşte ca o cobră, mă jur Mâna dreaptă la gât şi PAF! Toţi aplaudară A omorât ditai neamţul ăla cu o singură lovitură Am crezut c-o să-i zboare capul şi o să-i ţopăie pe jos poc, poc poc Şi mai multe râsete Fournier întinse braţele, avea sticla într-o mână şi se uită de la dreapta la stânga Toţi se aplecară în faţă, iar el îşi coborî vocea — Eu am crezut că asta a fost nasol Arătă cu degetul spre cicatricea lăsată de arsura de pe obraz, apoi îşi ridică vocea într-un strigăt de comediant — Când colo, asta pentru ea e un soi de pupic! Oamenii râdeau cu sughiţuri acum şi începură să se întoarcă spre Nancy Fournier ridică sticla spre ea — Aşa că, să vă faceţi temele, băieţi! Căpitane Wake! Toţi îşi ridicară cănile şi gamelele, iar Nancy îşi ridică sticla pe jumătate goală în semn de respect — Hei, Denden Crezi că o să prindem Radio Londra mai bine acum? întrebă ea — Păi, ar fi cazul! Porni radioul Se auzea limpede ca cristalul Şi să le dea Dumnezeu sănătate, difuzau noul imn al Maquisului Jumătate din flăcăi săriră în picioare, se luară de braţ şi începură să se învârtă Nancy nu putu să-şi dea seama dacă dansau sau se băteau Probabil nici ei nu ştiau Se mai uită un minut sau două, după care ieşi de sub prelată în liniştea de afară Furtuna lăsase în urmă un aer rece şi proaspăt şi luna atârna deasupra lor, un semicerc în creştere Se uită la mâinile ei — A fost primul om pe care l-ai omorât, nu? Era Tardivat care, ca şi ea, se îndepărtase de mulţime N-avea rost să-l mintă Îi era datoare Până la urmă, el fusese cel care o adusese aici, care-l minţise pe Gaspard să-i salveze pielea, care se oferise voluntar pentru misiuni — Da Ştii, când eram în Marsilia, soţul meu mă ducea la manichiură în fiecare luni Nu ar mai recunoaşte mâinile astea Tardi suflă un norişor de fum în lumina palidă a lunii — Ţi-a fost frică? Avu nevoie să se gândească un pic — Nu Nici măcar când am crezut că o să mor Eram fericită cumva că lupt cu adevărat S-a întâmplat atât de repede şi eram atât de furioasă pe mine Furioasă că am scăpat cuţitul şi că am ezitat cu primul gardian Dar nu speriată Incitată Da, ăsta era cuvântul potrivit Iisuse! — A fost incitant Nu e normal, nu-i aşa, Tardi? Iar dădu din umeri în felul acela tipic — Suntem în război Nimic nu e normal Normalul o să te omoare Normal e ca toţi să colaboreze Normalul nu ajută pe nimeni Dădu impresia că era convins de ceea ce spunea şi inspiră adânc Planul tău a fost bun Să pui încărcăturile pe ancore astfel încât să iasă gardienii din clădire, apoi să detonezi ultima încărcătură ca să cadă turnul peste drum Un plan bun Toţi ar trebui să fim recunoscători că-ţi place munca asta Nancy vru să protesteze Da, planificarea şi execuţia planului au fost minunate, fără îndoială, dar să omori pe cineva voia să-i spună că ei nu îi plăcea deloc să omoare Dar se bucura că supravieţuise şi fusese incitant, dar cine se bucură când omoară? Doar genul acela de oameni pe care ar fi vrut să-i stârpească de pe faţa pământului I se învârtea capul — NanCYYYY! Denden ieşi împleticindu-se în beznă, cu o sticlă în mână, iar Tardivat se făcu nevăzut în pădure înainte ca Nancy să apuce să-i mai spună ceva NanCYYYY! Ea făcu un pas în faţă — Sunt aici, prostule Nu trebuie să anunţi toată armata germană El veni spre ea, împiedicându-se şi chicotind — O victorie absolută, draga mea O cuprinse cu braţul Vrei să facem o prostie? Trebuia să aibă încredere în el, dar pe promontoriul din vestul taberei, cu o funie înfăşurată în jurul braţului, cu celălalt capăt legat de un castan la vreo şase metri de margine, ideea nu părea atât o prostie, cât o nebunie totală — Vrei să ne aplecăm peste marginea prăpastiei? întrebă Nancy Denden trăgea de funia lui — Draga mea, jur pe ce am mai sfânt că şi tu vrei să te apleci peste margine, dar încă nu ştii Mulţumit de nodul lui, el îi luă mâna şi o conduse spre marginea prăpastiei Funia din spatele ei încă părea destul de laxă Chiar şi în întunericul nopţii fără lună el probabil că îi citise expresia — Nancy Wake, am pregătit sforile pentru mii de acrobaţi cât tu dădeai pe gât şampanie ieftină în cârciumi ieftine Ai încredere în mine Mergi până când îţi ajung degetele exact în capăt, apoi lasă-te pe spate cât de mult poţi Este absolut delicios Făcu o demonstraţie, cu tot corpul plutind deasupra întunericului adânc, doar cu mâinile pe funie, cu bocancii sprijiniţi pe marginea prăpastiei De ce nu? Nancy se întoarse, se propti în picioare şi se lăsă pe spate Şi simţi Simţi cum gravitaţia o trage înapoi de cap, cum funia o trage de braţe, întinzându-se şi ţinând-o Chiar era plăcut Mai dădu drumul la încă puţină sfoară, lăsându-se mai mult pe spate şi îşi arcui spatele – apoi râse, un râs furtunos care venea din tălpile picioarelor şi îi scutura tot corpul În spatele lor, hăul trăgea de ei, iar adierea îi dădea părul în faţă, dar hăul putea să se ducă dracului Căpitanul Nancy Wake controla gravitaţia — N-am băut niciodată şampanie ieftină, mitocanule, spuse ea Dar ai avut dreptate, Denden Chiar aveam nevoie de asta Lângă ea, Denden dădu drumul la o mână şi ridică un picior de pe margine Se legăna de pe-o parte pe alta — E cel mai bun truc pe care l-am învăţat la circ De fiecare dată când mi se făcea scârbă de păcătosul de mine, ceea ce se întâmpla de fiecare dată când mi se punea pata pe un alt băiat, adică în fiecare zi, atârnam de trapez Fără plasă Mă făcea să mă simt viu din nou, riscându-mi viaţa — Un fel de „să te ia naiba” la adresa universului, nu-i aşa! spuse Nancy, după care chiui şi îşi auzi propriul ecou cum sare în întunericul de dedesubt Râse — Aşa e! Nu te simţi prost pentru că i-ai distrus pe dobitocii ăia, Nancy Chiar dacă a trebuit s-o faci cu mâinile tale Foloseşte asta! Foloseşte sentimentul că ai trecut de marginea prăpastiei ca să trăieşti Mie-mi place să mi-o trag cu băieţi şi oamenii îmi spun că n-ar trebui Ţie îţi spun că ar trebui să stai acasă şi să laşi bărbaţii să-şi potolească setea de sânge Ei bine, să-i ia dracu’ pe toţi Foloseşte-ţi furia şi nu-i lăsa să te facă să te simţi vinovată pentru asta — Mulţumesc, Denden El înţelegea Înţelegea cum e să fii ea Dădu şi ea drumul la o mână, simţi smucitura şi îşi regăsi echilibrul Simţi un val de plăcere — Ştii că semeni cu dr Timmons când vorbeşti aşa, nu? Urlă — Vrăjitoare monstruoasă! În viaţa mea n-am fost insultat într-un asemenea hal! Râsetele lor răsunară în liniştea abisală Capitolul 33 Putea să jure că de-abia închisese ochii, după ce ajunsese în tabără, clătinându-se epuizată şi triumfătoare, când o trezi Denden — Nancy, avem probleme! Vino! Se zbătu stângace să-şi pună hainele şi bocancii Nu că ar fi fost mahmură – nu, doar nedormită, dom’le, atâta tot ceva în ochii ei făcea ca lumina să pară un pic prea puternică Era linişte în tabără, prea linişte Ce naiba? — Nancy! — Aoleu, vin! Ieşi împiedicată din cort şi îl văzu pe Denden deja departe în pădure, în direcţia izvorului cu apă termală, cum o chema spre el Îşi verifică arma şi porni spre el Poate Fournier prinsese un spion şi voia să-l ajute să-l interogheze Sau poate Denden se gândea că ar fi cazul să încheie interogatoriul Gândurile îi fugeau prin capul ameţit în timp ce urmărea poteca Acum auzea oameni vorbind, dar deşi nu auzea cuvintele, le auzea tonul Relaxaţi, fericiţi chiar Şi-atunci, ce mama mă-sii ? Se întoarse într-un luminiş şi văzu autobuzul pe care îl furaseră cu o seara înainte — L-am lăsat la baza dealului! Cum dracului a ajuns aici? Majoritatea oamenilor lui Fournier erau acolo împreună cu Fournier însuşi, fraţii spanioli şi Tardivat Erau toţi jegoşi ca naiba şi păreau extrem de mulţumiţi — L-am împins în sus pe deal azi-noapte! spuse Jean-Clair entuziasmat Fournier îşi scoase ţigara din gură — Ne-am gândit că poate ţi-ar prinde bine nişte intimitate, căpitane L-am pus la punct pentru tine Era prima dată când îi spunea căpitane fără să facă gradul ei să sune ca o insultă; prima dată când făcuse asta treaz cel puţin — Mulţumesc, spuse ea, sincer O aşteptau să intre Aşa făcu, iar oamenii priveau prin geamuri în timp ce ea le examina munca Câteva rânduri de scaune fuseseră scoase, iar cele care rămăseseră fuseseră rearanjate să formeze un soi de spaţiu de locuit În faţă, lângă cabină, o masă improvizată dintr-un cufăr era înconjurată de scaune aşezate în U, ca o cameră de consiliu Pe o parte a autobuzului mai erau câteva cufere puse unul peste celălalt ca sertare, iar unul dintre tăntălăi chiar culesese flori şi le pusese într-o conservă goală, pe care o aşezase deasupra În spatele autobuzului, încă două rânduri de scaune fuseseră trântite la un loc să formeze un soi de pat O cămaşă de noapte, făcută din fâşii lungi de mătase, era aşezată peste el, lângă vreo două pături împăturite Luă cămaşa de noapte, simţi materialul uşor şi şi-o puse pe braţ înainte să iasă afară Oamenii se uitau entuziasmaţi la ea, ca nişte căţeluşi — Băi, băieţi E superb! Toţi chiuiră şi începură să se bată pe spate din nou — Bine – e timpul pentru micul dejun, declară Denden, frecându-şi palmele Lăsaţi căpitanul să se acomodeze Rânjind şi împingându-se ca nişte copii în drum spre casă de la şcoală, majoritatea oamenilor începură să se scurgă spre luminişul principal — Tardi? spuse Nancy Tardivat se desprinse de coada grupului şi veni spre ea cu ochii plecaţi Ea îi arătă cămaşa de noapte ivorie — Asta e din paraşuta mea, Tardivat, e perfectă Dar e pentru soţia ta El ridică privirea în timp ce ea ţinea cămaşa pe lângă corp şi îi mângâia faldurile fluide Apoi zâmbi ca un meşteşugar mândru că munca îi era apreciată — La fel ca tot ce fac eu, căpitane, dar ea nu mai poate s-o poarte A murit în ’41 S-ar bucura dacă ai lua-o tu, sunt convins Nancy simţi un nod în gât „Mulţumesc”, reuşi să mai spună Lumina care trecea printre coroanele copacilor îi peticea faţa cu umbre şi lumini — Cu plăcere, căpitane Se întoarse şi porni în sus pe deal fără să mai aştepte ca ea să zică ceva, iar Nancy se uită după el cum se duce Erau ai ei acum, Fournier şi oamenii lui O vor urma, o vor asculta şi când va veni invazia o să poată să ofere Londrei un grup de luptători şi sabotori antrenaţi şi disciplinaţi Gustul victoriei ar fi trebuit să fie dulce, dar Nancy simţea şi ceva întunecat Îşi dădu seama că ţinea cămaşa de noapte strâns în mână şi îşi aminti de momentul în care antrenamentul preluase controlul şi îl lovise pe german în gât Închise ochii Destul Fusese necesar Dacă voia să lupte alături de bărbaţii ăştia, trebuia să suporte consecinţele Totuşi, să strige prin Londra despre uciderea naziştilor fusese un lucru uşor Fusese însă mai greu decât crezuse să facă asta cu propriile mâini La naiba! Ceea ce o făcea să-i urască pe nazişti era dispreţul lor pentru viaţa umană, brutalitatea lor, iar acum trebuia şi ea să înveţe să dispreţuiască viaţa lor, să nu-i pese de faptul că gardianul pe care îl omorâse sau cel al cărui sânge îl împrăştiase Fournier c-un glonţ erau poate nişte bărbaţi obişnuiţi, cu mame şi neveste, prinşi în ceva pe care nu-l înţelegeau de fapt Dar care era alternativa? Să le ofere un ceai şi o vorbă bună? Să-i trimită la colţ că fuseseră nişte ucigaşi invadatori obraznici? Nu Trebuia să-şi asume o parte din brutalitate Trebuia să sacrifice Ce? O bucăţică din suflet Bine Accepta târgul Capitolul 34 Maiorul Böhm citea o scrisoare de la soţia lui când Heller bătu la uşă şi intră în noul birou din Montluçon Eva era bine, iar fiica lui şi căţelul se jucau în grădina noii lor case confortabile de la marginea Berlinului Era încântată că plecase din Franţa şi că era din nou printre cunoscuţi şi spusese toate lucrurile care se spun despre cât de mult admira munca lui şi cât de mult îşi dorea să-l primească acasă când se va încheia Simţi invidie Montluçon era o provocare nouă, dar caracterul oamenilor era mai apropiat de cel al slavilor pe care îi văzuse în est decât de cel al teroriştilor aprigi din Marsilia Nu reuşea să înţeleagă dacă oamenii erau atât de proşti pe cât păreau Când erau întrebaţi de grupările din Maquis, nu făceau decât să privească ca nişte bovine Nu, nu auziseră nimic de genul ăsta, domnule Autorităţile clipeau şi promiteau că vor face tot ce le stătea în putere pentru a ajuta, dar toate documentele şi rapoartele pe care le cerea veneau îngrozitor de încet Heller lăsă un cuţit pe masă şi Böhm îl studie — M-am gândit că vreţi să vedeţi asta, domnule A fost scăpat în timpul atacului asupra emiţătorului din Chaudes-Aigues Böhm lăsă scrisoarea din mână — Au fost martori? Heller scutură din cap — Doi supravieţuitori, dar nu au văzut echipa care a executat atacul — Au folosit TNT? — Da, domnule Böhm luă cuţitul şi-i testă greutatea — Heller, acesta este un cuţit Faribain-Sykes E o armă standard pentru agenţii britanici trimişi în Franţa să încurajeze şi să coordoneze golanii de pe dealuri Böhm exersă o mişcare de tăiere şi una de împungere prin aer, după care dădu din cap aprobator Era o armă bine făcută — Heller, cred că e timpul să le arătăm francezilor că răbdarea noastră are o limită Capitolul 35 Erau momente în care Nancy reuşea să uite de război Momentele în care era atât de obosită încât creierul ei se oprea şi ea o lua la vale cu bicicleta ei pe câte o străduţă lăturalnică, hipnotizată de parfumul primăverii târzii şi de lumina care răzbătea printre copaci Doar momente, dar totuşi existau Primeau provizii în fiecare noapte cu lună şi în fiecare zi veneau tot mai mulţi tineri în taberele împrăştiate pe platou, în fermele abandonate şi în peticele de pădure Ea îi pregătea, îi pregătea să-i înveţe şi pe alţii, distribuia provizii şi arme, stabilea rute de evacuare şi locuri de întâlnire în care să se regrupeze, încuviinţa uşor din cap când veneau la ea cu planuri pentru ambuscade de mică anvergură, furturi şi sabotaje minore Nu voia să rişte cu operaţiunile de amploare, dar văzuse avantajul antrenamentelor de pe teren şi se gândea că Londra nu are de ales Trebuia să aibă încredere că n-o s-o dea în bară până în Ziua Z Mai erau şi grijile comunale Împărţirea banilor şi schimbul de informaţii În fiecare zi cineva o întreba când vin Aliaţii şi în fiecare zi trebuia să spună „în curând” şi se ruga la Dumnezeu să fie adevărat, deşi ştia că debarcarea o să fie doar începutul, momentul în care putea să se pună ca lumea pe treabă Până atunci, totul era pregătire Drumul cotea şi Nancy încetini şi reveni la realitate fără tragere de inimă Tardivat îi spusese că păşunile din sudul râului Maleval ar fi fost un loc bun de paraşutat provizii şi voia să le vadă cu ochii ei Îşi ascunse bicicleta în spatele unui tufiş lângă o zonă care părea potrivită şi începu să investigheze terenul Promiţător Da, ăsta era un loc bun Îl măsură cu pasul În jur de şapte sute de metri pătraţi La fix Şi nici un cablu telefonic sau fire nicăieri în zonă Destul de ascuns, dar nu ar fi putut masca focurile de avertizare ale avioanelor Până aici era bine Dar spre vest terenul urca brusc între locul acela şi Chaudes-Aigues Nu era prea abrupt sau prea sus ca să fie o problemă pentru avioane, dar trebuia să urce până în vârful dealului Dacă acolo erau poteci accesibile venind dinspre oraş şi germanii ar fi văzut avioanele, ar fi putut urca şi lansa un atac asupra lui Nancy şi a oamenilor ei în timp ce ei strângeau proviziile Dar dacă pădurea dintre oraş şi povârniş era deasă, ar fi meritat riscul Trebuia doar să pună nişte oameni să se uite după lanterne sau semne de activitate dinspre oraşul de jos O luă în sus pe deal Simţea cum îi picură transpiraţia pe curbura spatelui în timp ce mergea Oare chiar era nevoie să mai caute locaţii în care să ascundă bunătăţile pe care le aveau deja? Unele dintre ascunzătorile lor deveniseră peşterile lui Aladin, pline de arme şi muniţie Trebuia să-i trimită pe spanioli în pădure să mai caute locuri în care să ascundă armele, poate de-a lungul rutelor de evacuare pe care le pregătiseră Sau, şi mai bine, câteva locaţii complet izolate, despre care să ştie puţină lume, încât, dacă nemţii reuşeau să le dea o lovitură serioasă, cei care supravieţuiau puteau găsi arme şi gloanţe Când panta începu să se îndrepte, merse spre sud o mie de paşi, dar nevăzând nici o cale de acces facilă pentru germani, se întoarse, rememoră traseul şi continuă spre nord până ajunse în locul în care panta cobora abrupt şi repede spre oraş Nici de aici nu era vreo rută simplă, ceea ce era perfect Putea să vadă drept în centrul oraşului O iscoadă în locul acesta ar fi putut face semn comitetului de primire din câmp, dacă se încingeau spiritele O mişcare de jos îi atrase atenţia Nu era obişnuitul du-te-vino al orăşenilor Era altceva Ridică binoclul şi îl îndreptă spre un grup de uniforme gri strânse ciorchine la capătul pieţei Aceştia se dădură la o parte şi Nancy văzu un bărbat şi o femeie în haine de civili Strânse binoclul mai tare Femeie se smucea din strânsoarea lor Nancy îi văzu curba amplă a burţii Bărbatul se zbătea tare Nancy nu putu auzi nimic în afară de foşnetul frunzelor din păduricea din jur, dar vedea că bărbatul urlă, încovoiat de spate Înghiţi în sec Îi cunoştea pe amândoi Bărbatul era unul dintre oamenii lui Gaspard Fusese în hambar când îi scoseseră sacul de pe cap Recunoscu şi femeia Când fusese în oraş cu o săptămână în urmă, fata se apropiase de ea Ştia că nu avea dreptul să ceară nimic, pentru că soţul ei nu era unul dintre oamenii lui Fournier, dar poate că madame o ajuta totuşi cu ceva pentru bebeluş Bebeluşul o convinsese Nancy îi dăduse cincizeci de franci şi câteva batoane de ciocolată, ştiind că l-ar fi scos din minţi pe Gaspard dacă afla că le dă de pomană familiilor oamenilor lui Elisabeth, aşa o chema Soţul ei era Luc Soldaţii o ridicară la baza crucii din piaţa şi îi legară mâinile la spate Oameni ai SS-ului Luc era în genunchi acum Se ruga la picioarele unui ofiţer în bocanci lustruiţi, cu şapcă de maior Acesta ridică mâna Unul dintre soldaţi îşi dădu jos arma şi îşi fixă baioneta Nancy simţi în gât un gust amar şi înţepător Spuse cu voce tare — Nu Nu Nu pot să Maiorul întinse mâna şi soldatul îi dădu cuţitul, dar în loc s-o înjunghie direct în burtă pe femeia legată, o tăie cu muchia lamei pe sub curba burţii Nancy scăpă binoclul şi se întoarse într-o parte, vomitându-şi maţele în iarbă Nu mai voia să vadă Se şterse la gură cu dosul palmei Trebuia Cineva trebuia să vadă asta Îşi ridică binoclul din nou Partea din faţă a femeii are complet acoperită de sânge, iar la picioarele ei era o mâzgă movulie Rochia îi fusese trasă de pe umăr şi Nancy îi văzu gâtul alb Era încă vie, balansându-şi capul de pe-o parte pe alta în arcuri ample — Mori odată, şopti Nancy Te rog, iubita mea, mori! Luc era la picioarele maiorului, cu mâinile împreunate, rugându-se Maiorul avea în mână un pistol îndreptat în sus, spre capul lui Elisabeth Spunea ceva Luc îşi lăsă mâinile să cadă pe lângă el Ofiţerul părea că ascultă Mâna maiorului tresări Nancy auzi ecoul împuşcăturii a secundă mai târziu, încet ca o crenguţă ruptă sub talpă Elisabeth căzu în faţă Luc era încă în genunchi, uitându-se la ea Nu reacţiona, nu se mişca deloc în timp ce ofiţerul merse spre el şi îl împuşcă în cap din spate Apoi se întoarse, se uită spre dealuri şi Nancy îi văzu faţa pentru prima dată Maiorul Böhm Se uită fix spre ea, cu acelaşi zâmbet cald, uşor condescendent, pe care îl afişase când o condusese afară din sediul Gestapo din Marsilia în ziua în care îl arestaseră pe Henri Ea coborî binoclul şi începu să meargă în jos pe pantă, spre bicicletă, apoi picioarele i se înmuiară şi se aşeză la baza unui scoruş, respirând des şi rapid Pieptul o ţinea, capul i se învârtea Termină Termină Ia-o mai uşor Nu te mai gândi la asta, nu te mai gândi la ce înseamnă Ce îi spusese Luc lui Böhm? Ce dăduse la schimb ca să n-o mai tortureze pe soţia lui? Ţâşni în picioare Furia, furia oarbă o conduse jos pe deal, peste câmp, la bicicletă Furia o duse peste marginea văii, printre dealuri Furia o duse fiecare kilometru din cei treizeci până la prima santinelă a lui Gaspard care îi blocă drumul spre Mont Mouchet — Madame Wake, ce plăcere, spuse maquisardul — Lasă vrăjeala, căcăciosule, şi du-mă la Gaspard Acum! Dacă ar fi avut timp să se gândească, şi-ar fi dat seama că nu o să meargă bine Gaspard aflase deja că oamenii lui Fournier aveau mitraliere Bren şi TNT şi explozibili din plastic şi că se distrau exersând cu ele de la Clermont-Ferrand până-n Aurillac, iar succesul lor în distrugerea turnului radio l-ar fi dat peste cap şi nici unul dintre lucrurile astea nu l-ar fi făcut mai dispus să asculte Dar nu avea timp să se poarte cu mănuşi Îi spuse ce văzuse — Trebuie să plecaţi de aici, spuse ea în liniştea rău-prevestitoare care se lăsase Gaspard stătea pe o ladă lângă foc Legaseră o prelată peste el ca să nu-i dea de gol fumul când ocazional treceau patrule aeriene, deşi asta, plus punctele de observare din lungul drumului, păreau singurele lor măsuri de securitate Cel puţin şaptezeci dintre oamenii lui se bucurau de soare în spaţiul deschis din jur Alte două sau trei sute se aflau în zonele din apropiere Gaspard se uită la ea de parcă tocmai îi sugerase să dea o fugă până în oraş să stea la un pahar de vorbă cu căpitanul Böhm — Nu Dobitoc încăpăţânat! Respiră adânc Explică-i în termeni pe care până şi el poate să-i înţeleagă — Luc a fost aici, spuse ea El a spus Gestapoului unde sunteţi Ce altceva ar fi vrut să afle? Aveţi la dispoziţie patru, cinci ore cel mult, Gaspard Nancy vorbea clar şi ferm Böhm o să ordone un atac aerian şi o să urmeze şi trupe la sol Sunt pe drum Nu puteţi să aşteptaţi Dacă aţi fi pregătit rutele de evacuare cum trebuie — Am spus NU! Gaspard îşi lovi mâinile grele de genunchi cu o bufnitură puternică Nu i-am dus pe oamenii ăştia în munţi ca să fug de nazişti la fiecare alarmă Şi îl ştiu pe Luc de zece ani Nu ne-ar trăda niciodată Niciodată Suntem în siguranţă azi, la fel cum am fost şi ieri Nancy strânse pumnii — Tu nu ai văzut! Tu nu ai văzut ce i-au făcut! Ar fi spus orice ca s-o scape de o clipă în plus de suferinţă – şi eu la fel I-au tăiat burta Gaspard se ridică Acum erau amândoi în picioare, se uitau unul în ochii celuilalt — În cazul ăsta ar fi minţit! urlă Gaspard Nemţii o să-şi irosească bombele şi oamenii pe vreo ruină la kilometri întregi de aici — Nu ai de unde să ştii asta Böhm a dat pe brazdă zeci de oameni El tăie aerul cu mâna — Minciuni Nu renunţ la locul ăsta, la tabăra asta, doar pentru că tu crezi că Luc ne-a dat de gol locaţia, madame Ea îl apucă de braţ şi încercă să-şi controleze vocea — Ce te-ar costa? Ai putea să-ţi răspândeşti oamenii peste dealuri Plecaţi de aici două, trei zile şi dacă se dovedeşte că Luc a reuşit să le dea o locaţie falsă sau deloc, puteţi să vă întoarceţi El se uită la ea cu dispreţ profund — Nu înţeleg de ce oamenii lui Fournier ascultă de tine, fetiţo Cum aş putea să-mi conduc oamenii dacă le spun să fugă şi să se ascundă de fiecare dată când e vreun zvon că ar putea să vină nemţii? Suntem bărbaţi sau iepuri? Noi suntem aici să luptăm Dorinţa de a-i urla în faţa era aproape copleşitoare — Când o să fie momentul potrivit! Când o să ajungă Aliaţii în Franţa o să avem nevoie de fiecare om ca să-i împingem pe nemţi în spatele liniilor Acum trebuie să ne înarmăm, să ne pregătim, să ne antrenăm şi să supravieţuim până când o să fie nevoie de noi Asta fu o mare greşeală — Eu nu sunt pionul unor britanici imperialişti din Londra! Eu zic cum să ne luptăm pentru ţara mea, nu ei! Oamenii din jurul lui dădură aprobator din cap — N-o să faci tu din mine un soldăţel englez cu o mână de gloanţe şi-o ciocolată Acum du-te dracului la gaşca ta de iepuraşi din dealuri! Se îndepărtă — Luc le-a spus, Gaspard! strigă ea după el Vin! Pentru Dumnezeu, fă ceva! El continua să meargă Capitolul 36 În secunda în care se întoarse în tabără, îi luă pe Fournier, Tardivat, Mateo şi Denden în autobuz şi le spuse toată povestea — Dă-l dracului, spuse Fournier, aprinzându-şi încă o ţigară Dacă nu vrea să asculte, să-l ia nemţii Denden dădu din cap — Dacă era doar Gaspard, şi eu aş fi zis să faci la fel Să-l lăsăm pe maiorul Böhm să-l facă terci la micul dejun Dar el are sute de oameni risipiţi pe dealurile alea Nu putem să-l lăsăm pe Böhm să-i facă pilaf la prânz Fournier îşi trase nasul, după care se aplecă peste harta întinsă între ei — Vrei deci să facem ceva? Ce? Nancy indică drumul spre Mont Mouchet Ce ciudat să te gândeşti că locurile acelea erau doar linii pe o hartă cu câteva săptămâni în urmă Acum vedea fiecare drum, oamenii din fiecare casă, putea să recite numele tuturor ţăranilor prietenoşi, numele fiecărui suspect că ar fi fost colaborator — Nu putem să riscăm să fim şi noi distruşi Germanii o să aibă sprijin aerian, aşa că o să ne ascundem de bombardiere şi Henscheluri, dar de trupele de la sol? Putem să facem ceva în privinţa asta Nu sunt drumuri bune care să ducă spre vârf din est, cred că germanii o să-şi aducă oamenii din Pinols, Clavières şi Paulhac, iar apoi o să încercuiască Mont Mouchet de acolo Acelea sunt trupele pe care le putem încetini Să le dăm oamenilor lui Gaspard o şansă să-i ţină în loc până la căderea nopţii şi apoi să dispară în munţi, în păduri sau spre Auvers înainte să-i prindă nemţii în menghină Fournier trasă cu degetul pe hartă drumul la nord de Mont Mouchet — Drumul ăla îl ştiu bine Câteva capcane, zic eu — Bine, spuse Nancy Mai bine tactici de întârziere în loc de luptă în toată regula – Fournier începea să gândească ca membrul unei trupe de gherilă — Va trebui să iau gazogène-ul ca să ajung la timp, adăugă Fournier Nu aveau decât trei camionete pe cărbuni care hurducăiau, dar avea dreptate Ea ezită şi hotărî — Bine Ia-o Dar ascunde-o bine şi întoarce-te pe jos Drumurile o să fie pline de soldaţi săptămânile următoare Se uită drept în ochii lui până când el dădu din cap, apoi ea se întoarse spre Mateo — Noi mergem pe drumul dinspre Clavières Apoi o să avem nevoie de ghizi în grupuri de câte trei de-a lungul cărărilor spre Le Besset ca să-i scoatem pe oamenii lui Gaspard din luptă Îi privi pe cei din jur Toţi dădură din cap — Răspândiţi vestea printre fermieri Tardivat, tu coordonezi trupele de salvare Poţi să organizezi primirea celor care scapă? Ascunde-te în păduri, adună provizii în fermele de deasupra Chavagnacului Tu te ocupi să organizezi mici ambuscade pe drumurile lăturalnice Profită de ocazie să-i laşi şi pe băieţii noi să guste din acţiune, dar să ai grijă de ei Denden, indiferent ce se întâmplă, nu rata transmisia Transmite Londrei că avem nevoie de provizii medicale şi explozibili plastici Strânse harta Denden dădu pe gât ultima gură de ceai din cană — Minunat Să înceapă Operaţiunea Dobitocul Nerecunoscător * Mateo şi Nancy luară doisprezece oameni, inclusiv pe Juan şi pe Rodrigo, şi coborau la vale spre drumul către Clavières Sperau să găsească ce căutau la vreo cinci kilometri de Mont Mouchet unde păşunea de pe marginea drumului era punctată de copaci maturi Nancy se uita la ceas continuu Era convinsă că Böhm o să comande armatei să atace imediat locaţia lui Gaspard, înainte ca vestea ororilor din piaţă şi implicaţiile ei să apuce să se răspândească Cât dura să pui la punct un atac ca ăsta? Să informezi ofiţerii, să aduni vehiculele şi armamentul? Petrecu jumătate din drum încercând să calculeze şi jumătate jurând că nu o să se mai gândească la asta Ajunseră la drum când soarele era la amiază şi în douăzeci de minute găsiră locul pentru faza iniţială a operaţiunii Când văzu un stejar suficient de înalt încât să blocheze drumul, Nancy îi sărută scoarţa striată, apoi îi spuse lui Mateo să-l doboare cu un cerc de explozibil de plastic Trimise două iscoade spre Clavières să vegheze drumul şi să întoarcă localnicii din drum Iscoadele pe care le alesese erau doi dintre băieţii mai tineri şi în timp ce se îndepărtau Nancy observă că Mateo îi urmăreşte, până dispărură după curba drumului — Îţi faci griji pentru ei, Mateo? întrebă ea, dându-i explozibilul din rucsac şi uitându-se cum face un cerc îngrijit în jurul trunchiului de copac — Nu Doar că eu am douăzeci şi trei de ani şi ei mă fac să mă simt ca un bunic — De ce? El înfipse un creion-detonator în încărcătură şi strânse vârful de cupru — Foc! Fugiră la o distanţă sigură, în şanţul de la marginea drumului, ţinându-şi capetele jos — Pentru că, spuse Mateo, de parcă conversaţia lor nici nu fusese întreruptă, eu am pus mâna pe armă la şaisprezece ani şi lupt încontinuu de atunci — Poate ar fi trebuit să pui mâna pe o fată, spuse ea El mormăi — Poate o să-ţi dea Jean-Clair lecţii Mama lui mi-a spus că a frânt inimi în fiecare sat din Alpi Părea mulţumită de asta Răspunsul lui în spaniolă, obscen probabil, se pierdu în bubuitura exploziei, apoi în crăpatul lemnului şi în furtuna de frunze când copacul uriaş se prăbuşi Impactul făcu ca pământul să se cutremure Nancy ridică capul Perfect Stejarul căzuse perpendicular pe drum Se căţără afară din şanţ, îşi dădu jos rucsacul şi scoase una dintre preţioasele grenade antitanc Câţi oameni o să trimită nemţii? O izbi o imagine, adusă parcă de adierea vântului, cu oamenii lui Gaspard strânşi în jurul vechii ferme, surprinşi de un val de foc de artilerie, fântâni de ţărână, urletul obuzelor, sânge şi confuzie Nancy simţi vântul primăvăratic pe faţă şi îşi aminti de senzaţia aceea, un soi de bulbuceală în sânge, pe care o simţise când atacaseră turnul de emisie Nu era frică, dar o stare de alertă stranie a simţurilor Era ceva periculos de delicios în toată treaba aceea — Jean-Clair! Nu te mai holba la drum şi vino să vezi ce face căpitanul Wake! spuse Mateo aspru Jean-Clair sări şi Nancy aproape scăpă nenorocita de mină — Iscoadele o să fluiere dacă văd ceva, continuă Mateo Tu cască ochii şi învaţă Chiar aşa Nancy voia să găsească punctul ideal sub trunchiul prăbuşit Germanii vor fi nevoiţi să folosească vehicule grele ca să mute monstrul ăla din drum şi când acesta o să înceapă să se mişte, grenada o să explodeze dacă nu o vedeau Se întinse pe burtă şi se târî pe sub crengi Mugurii de primăvară i se prindeau în păr Era o grenadă Hawkins, era imposibil de aruncat departe, dar era o bestie fioroasă, adaptabilă, cu aproape un kilogram de explozibil înăuntru Foloseau un detonator chimic, declanşat de presiune, aşa că, chiar dacă nu erau grenade, erau perfecte ca mine pentru capcane de genul acela O împinse în faţă şi, folosindu-se de coate, se târî printre crengile îmbârligate ale stejarului, de-a lungul cărării cu pietriş, căutând o curbă în trunchi Puţin mai departe Se uită în stânga şi-n dreapta, judecând distanţa de la marginea drumului până deasupra locului în care se afla Găsi un loc acceptabil, ascuns sub trunchiul copacului şi suficient de departe astfel încât explozia să nu se răsfrângă doar asupra trunchiul, iar vehiculul să rămână nevătămat Scoase cuiul de siguranţă, apoi auzi o cracă cum se rupe în timp ce trunchiul se lăsa spre ea Scoase repede Hawkinsul cu vârfurile degetelor, grăbindu-se să-l dea la o parte, în timp ce trunchiul căzu chiar peste locul în care voia ea să pună nenorocita de grenadă Un val de sânge îi făcu mâna să zvâcnească Aşteptă să vadă dacă murise — Toate bune, căpitane? îl auzi pe Mateo întrebând — Brici, răspunse ea printre dinţii încleştaţi Apoi respiră adânc, încet şi repoziţionă cu grijă Hawkinsul Se strecură înapoi pe sub crengi, fiecare nerv era întins la maximum şi se auzea Mateo o ajută să se ridice în picioare, iar ea îşi trecu mâna prin păr să scuture rămurelele Locul părea nefiresc de tăcut sau poate asculta ea prea atent Prinse zgomotul uneia dintre iscoade cum se apropia de ei Băiatul alerga spre blocadă de parcă îl avea pe Hitler însuşi în spate — Copacul e pregătit! strigă Nancy spre el, el alunecă în pietriş când se opri şi ocoli, ţinându-şi ochii aţintiţi spre stejar, de parcă ar fi putut sări să-l atace — Ei bine? spuse Mateo morocănos când băiatul ajunse lângă ei — Doi kilometri distanţă Cred cred că vreo mie de oameni Şi artilerie, cred, spuse gâfâind Mateo îşi aprinse o ţigară — Doar nu veneau la petrecere cu baloane şi confetti, puştiule Nancy îi aruncă o privire — Să ne aşezăm pe poziţii, ce zici? Îl lăsară pe Juan în pădurea de lângă stejarul prăbuşit, după care se îndreptară spre est vreun kilometru şi jumătate şi împărţiră echipa Rodrigo îşi luă trupa spre pantele din nord, în timp ce Mateo şi Nancy montară o capcană cu sârmă împreună cu cei doi băieţi francezi, Jean-Clair şi Jules — Aş fi vrut să avem mai mult timp, murmură Mateo spre Nancy, care scormonea prin rucsac din nou Jean-Clair şi Jules se uitau la ei Ea nu răspunse Mateo luă două grenade de la ea şi o rolă de scotch industrial, după care lipi prima grenadă de trunchiul unui puiet de la marginea drumului la înălţimea şoldurilor Nu mai vorbea Nancy legă sârma de un alt puiet de pe partea cealaltă a drumului, apoi se întoarse la Mateo să vadă cum leagă capătul lui de cuiul de siguranţă al grenadei Îl strânsese foarte îngrijit — Jean-Clair, spuse Nancy, tu şi Jules luaţi cealaltă grenadă şi aranjaţi-o la fel ca pe asta la douăzeci de metri mai în faţă Jean-Clair luă grenada, sârma şi scotchul şi băieţii o porniră pe drum în sus Nancy se uită la ei cum leagă sârma la înălţimea potrivită pentru partea din faţă a unui camion de soldaţi Chiar dacă ştia unde e, Nancy de-abia putea să zărească sârmuliţa gri, subţirică, întinsă peste drumul punctat de umbre Când Jean-Clair şi Jules se întoarseră, Nancy le văzu expresiile mohorâte şi concentrate şi lucirea inconfundabilă a transpiraţiei pe locul unde ţineau între degete mitralierele Bren Vorbi încet — Băieţi, aţi fost antrenaţi pentru asta O să fie bine Aşezaţi-vă pe poziţii Ei dădură din cap, mărul lui Adam li se urca şi cobora în timp ce înghiţeau în sec de frică şi entuziasm, apoi se urcară pe panta lină dinspre sud Antrenaţi pe dracu’! Două sau trei săptămâni într-o clasă de cincizeci cu Nancy care zbiera la ei nu era tocmai Sandhurst — Sper să ai dreptate cu toată chestia asta, căpitane, spuse Mateo în timp ce se căţăra peste zidul scund de piatră care separa drumul de câmp Nu prea aveai unde să te ascunzi pe partea asta a drumului Era doar un şanţ de scurgere între marginea de sus a câmpului şi pădurile de dincolo — De ce? întrebă ea în timp ce se ţinea după el — Pentru că dacă greşeşti în privinţa acestui atac, eu va trebui să dezamorsez prima capcană a lui Jean-Clair O spusese ca pe o glumă, dar ea era prea tensionată ca să poată râde acum — Nu greşesc, răspunse ea, mergând în sus pe pantă, îndepărtându-se de el Apoi se opri, simţi o adiere în aer înainte să audă O explozie se rostogoli spre ei dinspre drum Capitolul 37 Cele două ore pe care le petrecuseră aşteptând ca maşinile să treacă peste stejar fuseseră o tortură fină Nancy voia să se termine, trebuia să se mişte, să lupte, dar fiecare clipă pe care germanii o petreceau căutând capcane era un moment în plus pentru Gaspard să-şi pregătească planul de apărare şi să-şi evacueze oamenii de pe platou Aruncă o privire spre ceas Mai erau patru ore de lumină Dacă reuşeau să-i ţină pe germani să nu năvălească peste Mont Mouchet până la lăsarea întunericului, majoritatea luptătorilor lui Gaspard ar fi putut fugi de pe munte Îşi lăsă capul pe spate, se sprijini de marginea şanţului, îşi numără respiraţiile, apoi sări pe poziţie când auzi zornăitul de mitralieră dinspre vest Câteva minute mai târziu se auzi şi sunetul gutural al mortierei şi pocnetul unei puşti Era a doua parte a planului De-ndată ce drumul era eliberat, Juan primise ordin să tragă în convoi şi apoi să fugă C-un pic de noroc, germanii vor pierde încă o oră ca să-l caute Juan se trânti gâfâind în şanţ lângă ei după vreo douăzeci de minute Mateo îl îmbrăţişă Un oftat scurt şi rapid fu singurul indiciu că-i fusese greu să-l aştepte — Ei bine? întrebă Nancy — Puştiul avea dreptate, răspunse Juan Vreo mie de infanterişti cu sprijin de artilerie Mina ta a zburat şenila tancului pe care l-au trimis să dea la o parte copacul; a trebuit să-l repare înainte să pornească din nou Totul foarte organizat Când păreau că sunt aproape gata, i-am ciocănit şi eu un pic A mimat jetul mitralierei sale Aveau mortiere pe poziţii în două minute Aşa că am tulit-o Suna de parcă îi era ciudă că fusese impresionat de ei — Sunt Waffen-SS N-am mai văzut trupe atât de bune în zona asta Tot ce-i mai bun pentru Gaspard Nancy înjură fluent în barbă Fix de asta aveau nevoie! Trupe de elită din belşug Simţea miros de usturoi sălbatic, de ulei de armă, mireasma minerală de sol, transpiraţie Aveau să ajungă în curând Se întoarse în şanţ şi puse mâna pe braţul lui Jean-Clair — Băiete, treaba noastră nu e să-i oprim pe ăştia, e să-i încetinim Vrem să piardă timp alergând după noi O să facem gălăgie şi după aia o să ne evaporăm Bine? Vorbea destul de încet, încât doar Jean-Clair putea s-o audă — Bine, spuse el Minutele trecură târâş până când Nancy auzi huruitul motoarelor în depărtare şi ridică vocea — Dacă trage cineva înainte să dau eu ordin, o să-l omor eu cu mâna mea S-a-nţeles? — Da, căpitane , murmurară ei Răcnetul gutural al camioanelor diesel era din ce în ce mai clar Nancy se uită printre ierburile înalte care străjuiau şanţul Un tanc uşor în faţă, urmat de două vehicule semişenilate care remorcau mitraliere Howitzer La naiba! Grenadele n-ar fi avut nici o şansă Se uită la vehiculele grele cum treceau zguduind valea pe măsură ce înaintau, apoi văzu marea masă de infanterie care urma, câte patru în rând Pe măsură ce treceau pe sub ea, la mai puţin de 25 de metri, putu să vadă feţele fiecăruia Bărbaţi, nu băieţi Stăpânii Universului, zdraveni şi bine hrăniţi, în rânduri ordonate, marşând sincronizat Mai departe, la vest, de-a lungul drumului, deveniseră ca un şarpe verde care se târa în sus prin vale Valea ei Strânse Brenul, simţi metalul încălzit de soarele de primăvară care îi atingea degetele şi se rugă, nu lui Dumnezeu, ci aceluia care făcuse cele două grenade în Marea Britanie Spera că reuşise să pună un vârf de magie în ele sau că adierea vântului, umezeala din aer, milioanele de mişcări din univers o să facă să se rostogolească sub una dintre semişenile înainte să explodeze Să bubuie motorul, să-i oblige pe germani să abandoneze unul dintre tancurile inutile în loc să-l care în sus pe munte şi să-l îndrepte spre băieţii lui Gaspard Prima grenadă se detonă cu o explozie scurtă, dar puternică, iar valea se înfioră Un stol de păsări se înălţă într-un zbor speriat, chiar în spatele lor A doua explodă jumătate de minut mai târziu cu un zgomot diferit, înfundat, o explozie dublă care zgudui pământul, nu aerul Nancy se lipi de şanţ şi se uită după fum Da! O coloană neagră şi untoasă de ulei de motor de la primul vehicul semişenilat Simţi cum Jean-Clair se mişcă lângă ea — Aşteaptă-ţi rândul, Jean-Clair Când Rodrigo şi detaşamentul lui începură să tragă, un zăngănit de mitraliere şi ecoul lor triplat de pantele înalte de deasupra se revărsară peste germani dinspre pădure, din partea opusă poziţiei lui Nancy Zornăitul mitralierelor uşoare, bufnitul gloanţelor care plesneau pietrişul, amestecat cu ordinele strigate scurt şi urgent în germană, ţipetele oamenilor deja răniţi, apoi bubuitul surd al unuia dintre rezervoarele semişenilatei avariate care sărise în aer şi miasma care se revărsa Oamenii SS reacţionară rapid, ocupând poziţiile de tragere în spatele vehiculelor rămase Degetele lui Nancy se albiseră pe patul Brenului ei în timp ce se uita la patru grupuri a câte trei infanterişti cum montau mortierele pe marginea de nord, unde zidurile joase de piatră de la marginea drumului i-ar fi putut apăra Căută distanţa poziţiei lui Rodrigo Simţi în gât gustul amar al adrenalinei — Căpitane, spuse Jean-Clair cu o voce disperată — Aşteaptă! mârâi ea Mai multe comenzi strigate scurt în germană şi grupuleţe de oameni cu armele la piept începură să urce panta din nord, la vest de locaţia lui Rodrigo, gata să-i flancheze pe el şi grupul lui de sus Era timpul să le pună beţe-n roate — Acum! Mateo şi Juan săriră în picioare şi aruncară grenade din şanţ peste pajişte, direct în drum, printre soldaţii din spatele semişenilatei, în timp ce Nancy, Jean-Clair şi Jules îşi concentrară focul pe echipele care operau mortierele Timpul trecea foarte greu şi mult prea repede Simţea fiecare glonţ din Bren ce străpungea tunica groasă a caporalului care stabiliza mortiera de parcă ar fi fost în corpul ei Unu, doi, trei, de-a lungul spatelui, într-o diagonală începând de la omoplat, coloană, rinichi Îl aruncă în faţă Ţeava mortierei se duse într-o parte, trimiţând încărcătura în deal şi o mare pală de pământ şi piatră fu aruncată în aer Asta îi zdruncină — Hai! Hai! Hai! strigă Nancy urmându-i pe Mateo şi Juan spre vest, de-a lungul şanţului, mergând pe vine în timp ce germanii se chinuiau să-şi dea seama de unde venise noul atac Apucă o altă grenadă de la brâu în timp ce alerga, trase cuiul cu dinţii şi o aruncă pe sub braţ peste câmp Explodă în perete, trimiţând o explozie de fragmente de piatră ce se răspândiră printre soldaţi Oamenii lui Rodrigo nu mai trăgeau, dispăruseră în pădure în secunda în care detaşamentul lui Nancy li se alăturase Jules se întoarse şi trase cu Brenul din nou, după care se împletici înapoi, cu braţul peste ochi în timp ce încărcătura unei mortiere îi explodă la picioare Jean-Clair îl apucă de haină şi îl trase, orbit şi urlând prin şanţul de scurgere Aici era mai la adăpost, mai ferit, dar era şi mâlos ca naiba, iar bocancii lui Nancy rămăseseră înţepeniţi Gloanţele vâjâiau pe lângă capul ei, apoi fură din nou feriţi de o dumbravă tânără care se întindea între ei şi pădure — Repede, spre copaci! strigă ea Jean-Clair încercă să-l ia pe Jules în braţe Mateo îl împinse într-o parte şi îl ridică pe băiatul orbit peste umăr — Căpitane! Spre vest! strigă Mateo în timp ce se întorcea Nancy se întoarse şi văzu un grup de germani căţărându-se peste zidul din partea opusă dumbrăvii, încercând s-o flancheze acum Trase câteva focuri scurte, controlate, în timp ce Juan aruncă ultima grenadă care explodă într-un nor de ţărână şi sânge peste prima echipă — Hai! Îl împinse pe Jean-Clair tare din spate până îl trezi din şoc, apoi acesta şi Juan ţâşniră în sus pe deal, spre lizieră Ea sprintă după ei Pe când se aruncau în adăpostul frunzişului des, Nancy auzi sunetele primelor bombardiere germane tunând undeva deasupra taberei lui Gaspard Capitolul 38 Denden îşi făcuse transmisia şi ajuta cu răniţii când Nancy şi detaşamentul ei ajunseră înapoi în tabără Mateo îl cărase pe Jules, năucit şi sângerând, un kilometru şi jumătate prin pădure, dar reuşise să parcurgă pe picioarele lui restul drumului spre tabără, cu un bandaj rudimentar peste ochi Jean-Clair îl ghidase peste terenul accidentat Nancy trimise restul echipei să mănânce şi să se odihnească, apoi îl conduse pe Jules în cort, o structură făcută din buşteni de pin şi prelată care servea drept spital de campanie Denden era acolo, se pregătea să primească răniţii, iar Nancy îi remarcă expresia şocată şi speriată când îl recunoscu pe Jules, expresie pe care o mască imediat Denden îl conduse pe Jules spre un pat şi Nancy îl urmă — Nici o veste de la Fournier încă, spuse Denden peste umăr, în timp ce Jules se aşeza Nancy dădu din cap Nu avea cum să se întoarcă înainte de căderea nopţii — Dar două dintre patrulele lui Tardivat au reuşit să panicheze un convoi cu grenade şi Brenuri încât să-i imobilizeze o oră în strâmtoarea de lângă Paulhac-en-Margeride — Trupe SS? întrebă Nancy, urmărind cum îi desface bandajele lui Jules Băiatul tresări şi Denden îi puse mâna pe umăr — Nu! Voi aţi dat peste SS? spuse Denden — O mie, Denis! spuse Jules cu o profundă satisfacţie Căpitanul Wake le-a bubuit un tanc! Denden pufni şi examină ochii lui Jules cu blândeţe — Da, cu o pilă de unghii şi o mustrare aspră, sunt convins Acuma, linişte — Am folosit un Hawkins şi un stejar, dacă vrei să ştii, spuse Nancy Ai primit veşti din Mont Mouchet? Denden începu să cureţe pământul şi pietrişul din ochii lui Jules — Puţin Indiferent ce ţi-a spus în faţă, Gaspard sigur a făcut ceva să se pregătească Tot aud cuvinte gen „rezistenţă aprigă” Îi ridică bărbia lui Jules O să fii în regulă, băiete În curând o să-mi poţi vedea iar chipul arătos Umerii lui Jules se relaxară — Nancy, spuse Denden Du-te şi odihneşte-te N-o să mai aflăm nimic până la noapte O să am eu grijă de Jules Era obosită până-n măduva oaselor acum că venise vorba Îi strânse umerii lui Jules — Te-ai descurcat bine, Jules, spuse ea Şi tu, şi Jean-Clair Apoi se duse să caute un colţişor în care să doarmă Era aproape întuneric deja Următoarele 24 de ore fură o ceaţă de rapoarte, ordine, raiduri-fulger ca să încurce trupele germane în timp ce atacurile acestora continuau Fournier o găsi în autobuz pe la două dimineaţa şi îi vorbi timp de patruzeci de minute încontinuu despre succesele lui din nord, după care terminară jumătate de sticlă de brandy făcând planuri pentru a doua zi Germanii se retrăseseră când se lăsase întunericul, dar o porniseră din nou în sus pe versanţii Mont Mouchetului imediat cum se luminase de zi, încetiniţi de capcanele şi rafalele ocazionale de focuri de mitralieră ale oamenilor lui Nancy Când ajunseră în vârf, doar morţii îi mai întâmpinară în ruinele fumegânde ale taberei Când lumina amiezii începu să se domolească, Jean-Clair o găsi pe Nancy şi îi dădu vestea că Gaspard scăpase şi Tardivat îl aducea în tabără Gaspard o rugase, nu ceruse s-o vadă, îi spuse, aşa că ea trimise ordin să fie condus la autobuzul ei şi să fie tratat cu respect Apoi îl făcu să aştepte L-ar fi făcut oricum să aştepte Chiar avea răniţi de văzut şi informatori cu care să vorbească Se asigură că oamenii lui Gaspard o văd cum se mişcă printre ei, iar maquisarzii ei avură grijă ca toţi să ştie că Gaspard fusese avertizat şi că îşi datorau viaţa Operaţiunii Dobitoc Nerecunoscător a lui Nancy şi că brandy-ul pe care îl beau şi mâncarea pe care o mâncau erau un cadou din partea ei Era clar însă că şi oamenii lui Gaspard luptaseră ca nişte lei Nu avea de gând să nege asta, nici lui Gaspard, nici oamenilor lui Aflase că după vizita ei, el pregătise capcane, dublase patrulele şi trimisese iscoade spre oraş ca să fie avertizaţi din timp cât de cât Avioanele le aruncaseră în aer tabăra, cazărmile confortabile şi magaziile, dar oamenii erau deja pe poziţii în pădure Evacuarea lor se desfăşurase încet şi fusese improvizată, dar se retrăseseră organizat şi ajunseseră la ghizi şi în siguranţa taberei lui Fournier Erau răniţi, obosiţi şi terfeliţi, dar scăpaseră teferi Majoritatea Şaptezeci de oameni muriseră şi cincizeci erau prea răniţi ca să mai fie utili în luptele care urmau pentru câteva săptămâni bune Iscoadele îi spuseseră că mai bine de două sute de soldaţi SS fuseseră ucişi şi că toată noaptea şi ziua care urma vor fi ocupaţi să ducă morţii şi răniţii în vale Tardivat o aştepta lângă autobuz şi o urmă înăuntru Gaspard stătea incomod pe perne Tardivat se aşeză lângă el şi se lăsă pe spate, întruchiparea masculinităţii relaxate, cu un zâmbet vag pe buze Nancy nu se aşeză şi nici nu vorbi În schimb, îşi luă peria de păr, îşi puse oglinjoara pe raft şi îşi aranjă părul, apoi scoase rujul din buzunarul uniformei şi se rujă cu atenţie Nu i s-ar fi permis niciodată să intre în Café Paris cu încălţămintea astea, cât despre faţă fără îndoială De-abia când fu gata se aşeză faţă în faţă cu Gaspard — Ştii care e diferenţa reală dintre bărbaţi şi femei, Gaspard? Zâmbi Şi, te rog, nu spune ţâţe — Du-te dracului, mârâi el Tardivat îi dădu o lovitură cu dosul palmei peste cap Gaspard se uită cu ură la el, dar nu lovi înapoi Ăsta fu răspunsul de care avea nevoie Nancy — Vezi? continuă pe acelaşi ton gingaş Bărbaţii îşi rezolvă problemele cu violenţă Germanii au fost violenţi cu tine şi asta te aduce aici Şi tu ai fost violent cu mine, ceea ce-i face pe oamenii mei să vrea să te spânzure de cel mai înalt copac Tardivat încuviinţă pufnind, dar Nancy văzu o licărire de îndoială pe faţa lui Gaspard — Norocul tău e, continuă ea, că eu m-am gândit cum rezolvă femeile problemele Noi o facem cu vorbe – vorbind despre nenorocitele noastre de sentimente Acum, tu simţi frică Furie, desigur Şi mândrie pentru oamenii tăi, foarte corect, dar sub asta, ruşine Amândoi ştim zvârcolirea aia acidă Exact cum te simţi tu acum, aşa m-ai făcut şi tu să mă simt Aş fi putut să stau în tabăra ta, să mă umflu în pene până m-ar fi omorât cineva Aş fi putut să mor de ruşine Dar ăsta ar fi un mod ruşinos de stupid în care să mori, nu crezi? Gaspard îşi linse buzele şi dădu din cap — Bine Pentru că Ziua Z e aproape, am nevoie de fiecare om capabil de luptă de care pot să fac rost Am primit instrucţiuni de la Londra ce să atac şi când Am nevoie de oamenii tăi ca să pun în aplicare operaţiunile Am nevoie de tine Împreună o să-i oprim pe germani să-şi mai mişte trupele şi o să-i ajutăm pe Aliaţii care vor sosi în Franţa să câştige teren şi să înainteze Ăsta e rolul nostru Ăsta e rolul pe care noi – tu şi cu mine – o să-l jucăm în eliberarea Franţei Fără bătălii încrâncenate, fără lupte eroice Sabotaj inteligent, chirurgical Pentru că aici nu e vorba de noi E vorba despre căcatul ăsta de război Gaspard nu spunea nimic Ăsta era un semn bun Mai avea să adauge o concluzie decentă — Tot ce trebuie să faci este să accepţi că de-acum încolo eu îţi sunt ofiţerul superior Dacă tu eşti maior, eu sunt, să zicem colonel? Faci ce ţi se spune şi o să primeşti toate armele şi muniţia de care ai nevoie Suficient explozibil încât să arunci în aer fiecare pod şi capăt de şină pe o rază de treizeci de kilometri şi destui bani încât să mâncaţi ca nişte prinţişori cât timp faceţi ce vi se spune Batem palma? Se uită fix la ea şi Nancy se întrebă ce vedea oare Cu o zi în urmă, când intrase valvârtej în tabără, o văzuse ca-n prima zi când ajunsese în Franţa – o fetiţă, o amatoare englezoaică, care se juca cu ţara lui Acum trebuia să înţeleagă că nu era ce crezuse el Între timp, omorâse un om cu mâinile goale, câştigase încrederea şi loialitatea unui grup de luptători exact ca el şi organizase şi condusese operaţiunea care îi salvase oamenii — Bine, aşa facem Nu se uită în ochii ei şi ei nu-i plăcu asta Nancy se ridică în picioare şi îl apucă de părul de pe ceafă Îl trase tare încât el se uită fix la ea cu singurul ochi bun, citindu-i buzele roşii — Spune, dobitocule Şi spune-o mai bine Nu se mai putea împotrivi — Da, mon colonel Ea îi dădu drumul, îi netezi la loc părul şi îl bătu pe umăr, după care îşi reluă locul pe scaun Se gândi la impresiile pe care le auzise despre felul în care luptase şi îşi impulsionase oamenii Avea nevoie ca el să asculte de ea, dar nu voia să-i spulbere vâna — Cred că am putea sărbători, nu-i aşa? Capitolul 39 Petrecură pentru că scăpaseră de soldaţii SS şi în amintirea fraţilor căzuţi la datorie, dar şi în cinstea uniunii dintre oamenii lui Fournier şi cei ai lui Gaspard Băutura şi mâncarea erau sponsorizate de unchiul Buckmaster şi Banca Angliei Soldaţii SS se întorseseră la cazărmile din Clermont-Ferrand aşa că, acum, grupurile care colindau satele în căutare de alcool, pâine şi brânză – pentru care plăteau mai mult decât valorau – transmiteau localnicilor mesajul că trupelor SS nu le va fi uşor să-i mişte din loc Chiar credeau în ceea ce spuneau, iar sătenii îi primiseră ca pe nişte eroi Se întorseseră coşcoviţi sub greutatea cumpărăturilor făcute din banii primiţi de la Nancy Nancy dormi în autobuz, pe perna ei de satin, câteva ore Apoi, mai pe seară, când ieşi în lumina asfinţitului, auzi râsetele şi hărmălaia din tabăra principală Se pieptănă, se dădu cu ruj şi urcă pe deal Ei o aplaudară Îngerul Australian, Mama Nancy, Vocea Domnului şi colonelul meu, colonelul meu, colonelul meu Urările veneau din toate părţile Bătălia zilei ce trecuse fusese bine înflorită Se trecuse de la vecinătatea înfrângerii la victoria totală De parcă Nancy şi Gaspard colaboraseră tot timpul pentru a-i atrage pe nazişti în capcană Bine Nu era nimic rău în a crede asta şi dacă oamenii lui Gaspard credeau că ea era un tactician de geniu, o vrăjitoare şi o profetesă de-a dreapta lui Gaspard, era bine pentru ea Îşi ocupă locul la marginea şirului de mese, între Denden şi Tardi Gaspard stătea în capătul celălalt După ce primi un pahar cu băutură, Nancy se ridică şi ceru să se facă linişte — Bucuraţi-vă, băieţi, că s-ar putea să fie ultima cină Ei râseră Eu beau acum în cinstea oamenilor care nu au reuşit să scape de pe munte! Fiii Franţei! Ridică paharul, iar ei închinară împreună cu ea, dar ea rămase în picioare şi ei tăcură din nou destul de repede — În curând, vom primi ordinele şi vom începe adevărata luptă pentru a ne recupera pământul Presupun că într-un fel asta ne face o familie — Pentru familie! — Dar ţineţi minte, băieţi, doar pentru că sunt o „vacă de muls” nu înseamnă că sunt mama voastră, aşa că dacă îmi mai zice cineva Mama Nancy, îl împuşc cu mâna mea Pentru victorie! — Victorie! La naiba, băutura era aspră Se auzeau urale pe lângă focuri, apoi începură să cânte, după care iar să închine pahare Focurile păreau să fie foarte bine înteţite Cineva îi puse un castron cu tocană de legume şi carne în faţă şi când gustă, fu uimită să descopere că era chiar bună Tardivat îi remarcă expresia şi râse — Tardi, cine a făcut asta? — Uită-te acolo În penumbra de dincolo de lumina focului văzu nişte siluete care se mişcau pe lângă bucătărie Una era îmbrăcată în albul imaculat al unui bucătar — Avem un bucătar adevărat? — E un văr de-al lui Gaspard S-a oferit să fie „răpit” în seara asta ca să ne gătească ceva bun Nancy dădu din cap şi mai luă o lingură de tocană, savurând-o — Totul se schimbă, Nancy Oamenii sunt cu noi acum, spuse Tardi Ea zâmbi — A ajutat faptul că nu le mai furaţi găinile * Băutul continuă şi, după ce mâncarea se termină, bucătarul se dezrăpi singur, iar ajutoarele lui şi luptătorii se strânseră din nou în jurul focului Nancy se duse în pădure să facă pipi şi când se întoarse, fredonând încet cântecul Partizanilor, se întâmplă ceva nou Oamenii băteau un ritm pe pietre, iar Gaspard stătea în picioare lângă foc, cu cămaşa descheiată până la brâu şi cu un cuţit masiv în mână — De ce nu şi-o trag odată? Nancy se uită în jur să vadă cine vorbise Denden, desigur, uitându-se încruntat la ei din întuneric Când se întoarse din nou spre ei, Gaspard îşi tăia o line pe pieptul dezgolit; începu să sângereze imediat şi urlă Ritmul se intensifica pe măsură ce oamenii, unul câte unul, se apropiau de el, îşi înmuiau degetele în sângele lui şi îşi pictau dungi pe feţe, chiuind în timp ce făceau asta Cei care nu băteau în pietre se ridicaseră în picioare, fiecare urlând propriul lui strigăt de luptă — Asta e pur şi simplu scârbos, adăugă Denden, apoi o văzu pe Nancy ducându-se spre foc Nancy? Ce dracu’? Ea îl ignoră, merse cu paşi întinşi spre Gaspard şi împinse un acolit care aştepta, aruncându-l în iarbă Gaspard rânjea şi Nancy îşi înmuie degetele în sângele proaspăt care şiroia din rana lui Îşi pictă o linie peste faţă şi apoi, faţă-n faţă, ochi în ochi, urlară unul la celălalt Oamenii chiuiră şi strigară în cor, orchestra de pietre crescu tempoul şi volumul Nancy înşfăcă o sticlă din mâna celui mai apropiat bărbat şi dispăru din nou în întuneric, făcând piruete Îl văzu pe Denden cum se uită la ea şi încercă să nu observe expresia de dezgust şi de mirare de pe faţa lui PARTEA A III-A IUNIE 1944 Capitolul 40 Indiferent de ce se întâmplase înainte, totul fusese dat uitării Revenirea lunii pline însemna şi mai multe provizii ca răspuns la mesajele telegrafiate de Denden din locurile înalte de la baza platoului Belşugul Londrei nu avea limite, dar Nancy ştia că trebuia să echilibreze balanţa cererilor cu timpul necesar să strângă toate pachetele cilindrice şi să dispară cu ele în noapte, înainte ca patrulele germane să-i ajungă din urmă Apoi armele trebuiau degresate şi oamenii lui Gaspard trebuiau învăţaţi să le asambleze şi să le cureţe Denden îi ajuta pe oameni să înveţe să folosească explozibilul şi Tardivat testă noile creioane-detonator şi făcu o declaraţie sumbră despre fiabilitatea lor Lista ţintelor care trebuiau atacate în Ziua Z era în mod regulat actualizată de Londra, iar Nancy trimitea mesaje înapoi cu ajutorul degetelor rapide ale lui Denden, prin care sugera schimbări sau ţinte suplimentare Bărbaţii însă nu erau mulţumiţi că aşteaptă Oamenii lui Gaspard în mod special voiau să-şi răzbune prietenii ucişi în raidul SS, iar Nancy îşi dădea seama că trebuie să-i lase să se răcorească pentru a nu fi nevoită să-i ţină în frâu De aceea continuă să accepte mici raiduri Grupuleţe de oameni călătoreau în camionetele pe abur pe care le ţineau ascunse în hambare şi grajduri de-a lungul regiunii şi pândeau patrule izolate Tardivat îi învăţase să lege capcane între copacii de la marginea drumurilor când ştiau că se apropia o patrulă Explozia distrugea primul vehicul, apoi grupul trăgea în restul patrulei cu Brenurile lor nou-nouţe înainte ca aceştia să se topească înapoi în păşunile nesfârşite Se întorceau de la fiecare escapadă reuşită înnebuniţi de victorie, iar germanii evitau drumurile lăturalnice Nancy dormea când apuca, simţind cum temperatura se schimbă în jurul ei Pe întâi iunie, Denden o scutură ca s-o trezească, după ce avusese parte de douăzeci de minute perfecte de somn adânc, visând la patul ei din Marsilia Aruncă cu perna ei de satin în el, dar el o prinse, lua-l-ar naiba, şi o aruncă înapoi în ea — Linişteşte-te, nebuno! Am primit un apel! — Nu-mi pasă Spune-le nemţilor să vină mâine, trebuie să dorm Îşi puse perna sub cap şi închise ochii Denden se aşeză pe vine lângă ea şi şopti: — Les sanglots longs des violons d’automne Nancy deschise brusc ochii şi se ridică — Serios? El dădu din cap — În sfârşit, Denden! Vin În două săptămâni? Îi trecuse orice urmă de somn Versurile din poezia lui Verlaine, semnalul că Ziua Z se apropie, funcţionaseră asupra ei ca un somn de opt ore şi un duş rece Denden râse — Eu tot zic că ar fi trebuit să folosească poezia ta pe post de cod ca să ne anunţe că se apropie invazia Era mai distractivă decât Verlaine ăla mohorât Cum era? Nancy scutură cămaşa de noapte de pe ea şi îşi puse o bluză — Nu trebuie să ştii Asta e toată ideea la o poezie cod — Hai, pe bune, draga mea, chiar credeai că atunci când fiecare agent alege ceva gen Keats sau alte rahaturi din astea pe care le faci la şcoală despre nobleţe şi sacrificiu, nimeni nu s-a dat de gol că una dintre agentele femei a ales stai să mă gândesc „Cum ea stătea şi luna o veghea, razele-i treceau prin cămăşuţă Luminau chiar sfârcul ţâţei ” — „Doamne, apără şi păzeşte!” încheie Nancy, trăgându-şi peria prin păr Apoi se îndesă în noua ei geacă de piele Cu o săptămână în urmă, Fournier condusese un raid într-o fabrică şi îi făcuse cadou unul dintre trofeele lui Lui Nancy i se păruse că-i stă destul de bine Denden râsese din toţi rărunchii — Hai, Denden E doar o prostie de limerick! — Ştiu, dar imaginează-ţi prezentatorul de la Ici Londres citind-o Îşi imagină şi i se păru comic Atât de comic dintr-odată încât îi curgeau lacrimile În două săptămâni! În două săptămâni, pe pământul Franţei, vor fi bocanci militari britanici, francezi şi americani din nou Trebuia să meargă mai mult în recunoaştere la obiectivele-cheie, să verifice dacă ascunzătorile erau în continuare pline de cele trebuincioase, să se asigure că aranjamentele legate de îngrijirile medicale erau în continuare valabile, să mai caute hambare abandonate şi să le transforme în spitale Se şterse la ochi şi îşi verifică machiajul în oglindă — Hai, Denden, să facem gălăgie Desigur că nimeni nu ştia unde vor debarca Aliaţii, dar asta era şi ideea Să-i surprindă pe nemţi cu trupele aiurea Apoi, Maquisul şi alţi oameni ca ei de prin toată Franţa trebuiau să se asigure că aceştia nu-şi puteau mişca trupele – grupuri mici de luptători, obiective multiple, lovituri coordonate Nancy era pe drum douăzeci şi patru de ore pe zi, să informeze sabotorii când şi unde să întrerupă şinele şi să le dădea grenade şi explozibili plastici cu care s-o facă Stâlpii de telegraf şi cablurile de înaltă tensiune urmau să fie date jos ca după viscol, fabricile de maşini grele urmau să-şi înceteze activitatea şi toate staţiile de emisie din Cantal să fie reduse la o ploaie de scântei Nu fu nevoie să aştepte o săptămână Următoarele versuri din poezia lui Verlaine fură transmise târziu pe data de 5 iunie şi Nancy, Gaspard, Fournier şi Tardivat îşi strânseră oamenii a doua zi, dis-de-dimineaţă Aveau în jur de o sută dintre cei mai buni luptători pe platou şi încă cincizeci de tineri pregătiţi s-o ia din loc pentru a transmite ordinele celorlalte tabere risipite Jumătate purtau gecile de piele furate de Fournier, restul o combinaţie încropită de haine de ţărani, bocanci militari britanici şi berete Nancy se căţără pe un buştean de la marginea rândului de copaci şi se uită în jos la ei Nişte amărâţi murdari şi rufoşi, dar fiecare dintre ei avea un revolver la brâu, un Bren pe umăr şi un pachet de explozibil în rucsac Şi le ardeau tălpile să înceapă — Bărbaţi ai Franţei! le strigă Nancy Astăzi este ziua pe care o aşteptam Eliberarea Franţei a început Ştiţi ce aveţi de făcut, aşa că s-o faceţi cum trebuie Luaţi-vă ţara înapoi şi să le dăm nemţilor şutul în coaie pe care-l merită Toţi urlară ca maniacii, apoi liderii de echipă îi conduseră în grupuri înainte ca ecoul să se liniştească Denden îi oferi mâna lui Nancy, iar ea i-o apucă pentru a sări de pe buştean — De-a dreptul churchillian, draga mea! — Mon colonel? Era Mateo, deja echipat, care îi întindea rucsacul Ea îl luă şi-l puse în spate — Sigur nu vrei să vii, Denden? — Nu, mulţumesc Ridică mâinile Prea multe arme implicate Mami o să stea acasă şi o să pregătească totul pentru când vă întoarceţi Se agită să-i verifice rucsacul Ai grenade? Revolver? Explozibil? Funie? Camarazi însetaţi de sânge? Îşi lăsă ochii să plutească spre Tardivat, spre cei trei luptători spanioli şi spre restul oamenilor pe care îi lua Nancy cu ea Da, văd că ai Apoi zâmbi Să te joci frumos, Nancy, şi să vii acasă Nancy îi trimise un sărut şi apoi îşi conduse oamenii spre pădure Capitolul 41 Toate ghidurile turistice despre frumuseţile regiunii Auvergne publicate înainte de război recomandau plăcerile călătoriei cu trenul Panoramele oferite călătorului din confortul vagonul de clasa întâi, văi adânci, munţi împăduriţi şi peisajele montane inedite erau, susţineau ei, de neratat Şi fiecare călător trebuia să treacă prin experienţa acelui triumf al ingineriei construit de geniul consacrat, Gustave Eiffel, viaductul Garabit Ghidul lista cifrele cu un fior de plăcere: anvergura arcadei de aproape 165 de metri, un arc lin care se înalţă la 125 de metri peste râul Truyère într-o dantelărie elegantă de fier forjat O minune În egală măsură o operă de artă şi un miracol al tehnicii Şi Nancy avea de gând să-l facă ţăndări Nimeni nu mai călătorea acum cu trenul de plăcere Şinele erau artere întunecate şi şerpuitoare care transportau oamenii şi armele germanilor spre nord şi spre sud, prin inima Franţei, cu trenuri militare, greoaie, de fier, înţesate cu soldaţi şi fum de ţigară, care acum se îndreptau spre punctele de aterizare ale Aliaţilor Aliaţii reuşiseră să-şi ţină planurile ascunse, dar Nancy auzise că se pregăteau întăriri pentru zonele de debarcare din sud şi nord, iar germanii erau obligaţi să aştepte ca să vadă în ce parte s-o ia În timp ce-şi împacheta rucsacul, Nancy află locul de debarcare de la vocea caldă de la Ici Londres Normandia Şi-ar fi pariat verigheta pe Calais, dar nu, era departe Pe malurile reci ale Atlanticului, prin ceaţă şi spumă, mii de soldaţi se chinuiau să răzbească prin nisip, iar acum începea cursa Dacă naziştii reuşeau să-şi aducă oamenii şi armamentul pe acele plaje în următoarele zile, Aliaţii ar fi putut fi împinşi înapoi în mare Dacă Rezistenţa reuşea să-i oprească, să le pună beţe în roate, să blocheze şi să întrerupă arterele, măreaţa maşinărie de război germană s-ar fi blocat şi sângerat, iar trupele de pe plajele din Normandia ar fi putut rezista să-şi croiască drum cu forţa în Franţa Fournier conducea o echipă de oameni care să distrugă un capăt de linie la sud de Clermont-Ferrand; Gaspard urma să distrugă un tren cu combustibil care venea dinspre coastă, apoi şi fabrica de combustibil, iar Nancy, Tardivat şi echipa lor urmau să distrugă podul lui Eiffel de peste Truyère Era principala ţintă pe care o primise la câteva zile după ce Buckmaster îi pusese pistolul la tâmplă şi despre care spusese el însuşi că era o nenorocire Grinzi de oţel nituite, o împletitură de metal complexă, o bestie echilibrată perfect şi care putea rezista la o sumedenie de lovituri într-o sumedenie de puncte şi tot nu ar fi căzut Dar trebuia să dispară Dacă germanii nu o puteau folosi, reţeaua lor avea de suferit, iar dacă celelalte grupuri ale lui Nancy reuşeau să-şi doboare ţintele – posturi de centralizare, noduri de cale ferată, zone în care şinele virau – reţeaua nemţilor ar fi fost sugrumată şi reparaţiile ar fi durat luni bune Inginerii din Londra, care văzuseră desene vechi, cărţi poştale şi fotografii de recunoaştere neclare sau pe cele aduse de unul dintre ei după o minunată excursie cu motoreta prin zonă, spuseseră că punctul-cheie care trebuia atacat era partea cea mai înaltă a arcadei, pe unde treceau şinele de tren, dar ca să fie siguri, cel mai bine ar fi fost să detoneze când trecea un tren Cu o greutatea în plus, arcul mai mult ca sigur s-ar fi prăbuşit Erau siguri de asta Nancy şi-i imagina cum îşi scot pipele din gură şi ridică din umeri în jurul unei mese pe Baker Street Aproape sigur Păruse destul de simplu când îi spuseseră despre asta la Londra, dar când Nancy văzuse podul pentru prima dată, la o săptămână după ce aterizase, fusese foarte descurajată Era o monstru Cifrele din ghid nu însemnau nimic până nu stăteai sub el, cu capul dat pe spate şi privind cum se înalţă deasupra ta în văzduh Malurile de pe fiecare parte a podului erau aproape verticale, aşa că trebuia să cobori pe o pantă acoperită de boschete şi să ocoleşti pilonii masivi de piatră ca să ajungi la baza arcului Ai fi putut să te apropii dinspre nord, dar pentru că malul acela avea o pantă mai lină, asta însemna că era mult mai uşor pentru cineva cu o puşcă şi o mână sigură să te prindă înainte să ajungi acolo sau să te azvârle în râpă de pe arc înainte să ajungi la jumătatea drumului În fotografiile făcute înainte de război, erau scări de metal pe marginea pilonilor de beton de pe fiecare mal, dar germanii le demontaseră cu lămpi de sudură Dacă însă reuşeai să ajungi în vârful pilonului, acolo era o scară îngustă de oţel care ducea până în vârful arcului Singura problemă era că, având în vedere dantelăria deschisă de oţel, ar fi fost al naibii de evident dacă o mână de maquisarzi se urcau până acolo cu nişte calupuri grele de explozibil în spinare Nemţii ştiau că viaductul era vital şi îl păzeau bine Nancy îi supraveghease destul de mult, stând în ploaia de primăvară, cu un carneţel şi o butelcuţă, ca să-i reţină pe unii dintre oamenii care îl păzeau Trei patrule erau în mişcare tot timpul, mergeau în sus şi în jos pe pasarelele înguste din vârful podului Cu zece minute înainte să vină un tren, suna un clopoţel pentru a le da timp să se dea la o parte şi mereu o făceau în fugă Foarte corect Alte patru patrule mergeau de-a lungul şi de-a latul malurilor râului şi îşi construiseră nişte gherete din lemn ca turnurile de veghe dintr-un lagăr, de fiecare parte a podului, echipate cu mitraliere grele Nancy şi Tardivat îşi storseseră creierii încercând să găsească cum să facă cu ei Mai era o problemă şi anume cum să afle când treceau trenurile Nancy era destul de sigură că nu vor mai respecta orarul odată ce vor afla despre invazie Aveau nevoie de o diversiune care să le mascheze venirea şi să prindă în ambuscadă patrulele de pe malul din nord Apoi, Nancy, Franc şi Jean-Clair urmau să coboare în fugă povârnişul, să se urce pe piloni, să sprinteze pe scările înguste, să planteze încărcăturile astfel încât să se detoneze când trecea trenul şi să fugă înapoi pe unde veniseră Destul de simplu Diversiunea fusese uşor de pregătit Destul de uşor Un poduleţ îngust de maşini, un frate urât al superbului arc al lui Eiffel, traversa râul la vreo 350 de metri în amonte Trebuia să dispară Rodrigo conducea echipa Urmau patrulele de pe mal Tardivat, Juan şi Mateo rămâneau pe loc ca să distragă oamenii de sus Totul trebuia să fie rapid Sigur, puteau să aibă noroc şi să scape de patrule, să planteze încărcăturile şi s-o şteargă fără să se prindă germanii, dar era al dracului de riscant Dacă erau văzuţi prea devreme, oamenii din turnurile de pază ar fi avertizat trenul, care s-ar fi oprit înainte să ajungă la pod Chiar dacă încărcăturile erau detonate, podul lui Eiffel s-ar fi putut repara şi, în loc să le dea o lovitură sub centură, toată chestia ar fi fost doar un pic enervantă Nancy nu avea chef să fie doar un pic enervantă Capitolul 42 Un bărbat între două vârste, îmbrăcat în salopetă, pedala încet pe un drum lăturalnic dinspre Saint-Georges Roata din faţă a bicicletei scârţâia la fiecare rotire La un moment dat bărbatul auzi un fluierat încet de pe malul abrupt de deasupra lui Se dădu jos de pe bicicletă, îşi aprinse pipa şi aşteptă Trimise un nor de fum molcom în aer şi atunci Nancy şi Tardivat ieşiră dintre copaci şi îl salutară El nu se deranjă să vorbească, doar le întinse o foaie de hârtie, îşi întoarse bicicleta în drum şi o porni din nou Nancy l-ar fi pupat dacă ar mai fi stat un pic Era un conductor de tren care iubise timp de treizeci de ani fiecare locomotivă, fiecare şină şi traversă din sectorul lui şi acum făcea tot ce putea pentru a ajuta Rezistenţa să le distrugă Doar să nu-l rogi să stea de vorbă Nancy era destul de sigură că putea să se bazeze pe el, dar stabiliseră această întâlnire în ziua în care fuseseră transmise primele versuri din poezie şi nu era sigură dacă auzise şi următoarele versuri transmise seara anterioară pe Ici Londres până nu auzise scârţâitul bicicletei lui — Cât timp avem la dispoziţie? întrebă Tardi studiind foaia — Patruzeci de minute Recuperară restul echipei din ascunzătoarea în care se aflau la oarecare distanţă de drum şi, fără să fie văzuţi, trecură râul Ruisseau de Mongon, un afluent mic şi aprig al râului Truyère, ferindu-se pe după fagi şi pini Nancy era recunoscătoare pentru fiecare clipă pe care o petrecea pe aceste poteci şi pentru fiecare oră de antrenament fizic îndurate în timpul instruirii Urcuşul era groaznic; fură nevoiţi să se târască din copac în copac până ajunseră la un promontoriu îngust de unde vedeau şi drumul şi podul de cale ferată Nancy îşi scoase oglinjoara şi Tardivat ridică sprâncenele — Arăţi superb, mon colonel, te asigur — Lasă gluma, Tardi, spuse ea, dar strică oarecum efectul scoţând limba la el Verifică poziţia soarelui, îşi deschise oglinjoara şi o întoarse încât să trimită trei străfulgerări rapide De sub ei, de pe râu, le răspunse o altă licărire Nancy semnaliză din nou cu oglinda, de două ori de data asta — Vor detona în douăzeci de minute? întrebă Tardi, privindu-şi ceasul — Da Acum o luăm şi noi din loc? Aveţi vreo nelămurire în legătură cu planul? Jean-Clair dădu ochii peste cap — Mon colonel, pot desena podul ăsta şi-n somn şi de fiecare dată când înghit simt gust de metal Îşi bătu rucsacul Putem să-l aruncăm în aer acum? Nancy îşi simţi buzele zvâcnind într-un zâmbet, degetele o gâdilau Asta înseamnă să trăieşti, se gândi ea Asta însemna viaţă — Recepţionat Tardi, Mateo şi Juan porniră primii, apoi, opt minute mai târziu, îi urmară Nancy cu Franc şi Jean-Clair, rămânând sus pe povârniş, ascunşi printre copaci şi privind în vale la linia de jos, patrulată de germani şi care şerpuia pe lângă râu, la jumătatea distanţei dintre ei şi apă Nancy se apropie cât de mult putu fără să piardă acoperirea oferită de copaci; mai erau o sută de metri de teren deschis care cobora foarte abrupt până la piloni — Gata? Cei doi bărbaţi dădură din cap fără să se uite la ea, concentraţi doar pe baza podului Mateo îşi tot încleşta şi descleşta pumnii Nancy se uită la ceas — Acum! Un tunet înfundat se auzi dinspre podul de maşini, apoi încă o explozie mai ascuţită şi Nancy văzu o măreaţă pală de fum şi piatră cum se revarsă ca o fântână arteziană din mijlocul râului Franc şi Jean-Clair porniră la vale în acelaşi timp; ea nu putu să reziste şi se întoarse să vadă patrula de la marginea de vest a cărării cum se răsuceşte în direcţia sunetului, drept în focurile de mitralieră din copaci Se prăvăliră la pământ Apoi fugi şi ea Jean-Clair se căţărase deja în vârful pilonului de beton, la şase metri deasupra capetelor lor, legase o funie şi le-o aruncă Mama lui avusese dreptate în legătură cu abilităţile lui de căţărător şi avea de ce să fie mândră, era ca un şobolan pe-o ţeavă, dragul de el Despre Franc, sora lui îi spusese că obişnuia să se furişeze de-acasă ca să-şi viziteze prietenele în Montluçon, ieşea pe întuneric pe fereastra de la dormitor şi pe acoperiş De când i se alăturaseră oamenii lui Gaspard, Franc fusese incredibil de respectuos faţă de ea, încercând să se revanşeze pentru faptul că plănuise s-o omoare în prima zi Amândoi erau deja destul de abili cu explozibilul, se purtau cu multă atenţie cu cărămizile mortale De aceea, ei erau echipa de pod Nancy se urcă pe zid, lăsându-se în sfoară, iar Franc o urmă Jean-Clair strânse sfoara şi o puse la loc în sac, iar ea îşi verifică din nou ceasul — Cincisprezece minute Dinspre podul de maşini venea sunetul focurilor de armă răzleţe Rodrigo şi echipa lui primiseră ordine să încerce să-i ţină pe germani ocupaţi cât se poate de mult Nancy, Franc şi Jean-Clair începură să urce treptele de metal Nu te uita în sus, nu te uita în jos Încrengătura de bare de metal tăia lumea în forme imposibile Romburi sucite de cer şi râu, maluri şi păduri O balustradă ar fi fost bună în orice caz Te-ai fi gândit că cel mai mare inginer din Franţa ar fi putut lua în considerare asta Dar de unde! Patrulele din vârful podului şi din turnurile de supraveghere vor înceta să se mai uite la rămăşiţele podului de maşini curând Se gândea în ritmul paşilor de alergat Latura sud vârf, unghi mort aici Latura sud jos, ucişi, spera Latura nord sus, unghi mort curând, latura nord jos, nici unghi mort, nici ei morţi Măcar distraşi Dacă ajungeau în vârful arcului înainte ca vreunul din ei să se gândească să se uite în sus la feronerie, ar fi putut să nu fie văzuţi deloc Era plăcută fierbinţeala din muşchi şi bucuria de a face lucrul pentru care se antrenase Nici greutatea explozibilului din rucsac nu se simţea rău Aproape ajunseră Îşi verifică din nou ceasul şi în aceeaşi clipă auzi clopotul de avertizare de pe şina de deasupra ei Avertismentul de zece minute Fir-ar! Traseră tare pe ultima bucată, picioarele îi urlau în semn de protest şi îl auzea pe Jean-Clair cum gâfâie în urma ei Asta era Se uită deasupra ei, căută încheieturile potrivite în care trebuiau plasate încărcăturile ca să facă un lanţ de trei pe lăţimea şinei, două kilograme de explozibil în fiecare calup, încât să taie vârful arcului ca un cuţit încins Bine Exact acolo Se răspândiră, Nancy rămase pe pasarelă, ce doi bărbaţi se căţărară peste grinzi agili ca nişte maimuţe Mişcări line, exersate, nu era nevoie de conversaţie Amândoi auziseră clopoţelul şi ştiau exact ce înseamnă Nancy trecu fitilul prin explozibil Jean-Clair părea că pluteşte, mergea în echilibru pe una dintre grinzile centrale Deja îşi plasase calupul de explozibil Prinse rotocolul exact când i-l aruncă ea, îl băgă prin propria lui încărcătură, apoi îl aruncă spre Franc Franc îl îndesă în al lui, se întoarse spre ei şi zâmbi — Şase minute, spuse ea Şi acum detonatorul Franc se avântă peste dantelăria de metal, trecu de Jean-Clair înapoi la Nancy şi o luă de la ea, după care se ridică iar, chiar sub şină — Jean-Clair, spuse ea, treci încoace — Voiam doar să văd dacă stă bine, mon colonel Franc întinse mâna şi împinse detonatorul pe poziţie, în locul în care greutatea trenului ar fi pornit focurile de artificii Puteau să se îndepărteze de raza exploziei în şase minute Era aproape prea frumos ca să Focul de armă scoase scântei din oţel, care-i săriră în faţă, mai s-o orbească Nancy căzu pe o parte Franc strigă, căzu şi el greoi pe pasarelă şi se rostogoli Nancy îl apucă de curea şi îl trase înapoi Detonatorul se lovi de oţel şi căzu prin aer Franc întinse rapid mâna şi de-abia îl atinse în timp ce acesta, învârtindu-se către râu, dispăru Era prea departe de ei să mai audă plescăitul în apă — Mon colonel spuse Jean-Clair Ceva era în neregulă cu vocea lui Nancy se întoarse roată spre el, în timp ce un alt şuvoi de gloanţe scânteiară şi zăngăniră în jurul lor Jean-Clair se ţinea de una dintre barele centrale cu o mână, aplecat în V-ul format de o grindă Bluza lui era deja îmbibată de sânge şi Nancy văzu încă o rană pulsând pe coapsa lui Abandonă pasarela şi se grăbi spre el în patru labe de-a lungul unei bârne de jumătate de metru grosime, cu ochii aţintiţi asupra feţei lui — Jean-Clair, te putem duce jos — Detonatorul? gâfâi el cu greutate — S-a dus, las-o baltă Naziştii o să păstreze podul Dă-mi mâna El scutură din cap Se uită fix la ea — Daţi-mi o grenadă, mon colonel Ea înţelese O grenadă nici nu ar fi zgâriat podul, dar dacă exploda aici, chiar aici, ar fi detonat încărcăturile — Nu — Mon colonel, spuse el, vă rog Nu putu spune mai mult Ea scoase una de la curea I-o puse în mână şi îi strânse degetele în jurul ei — Scoateţi cuiul Ea scoase cuiul şi-i mângâie degetele — Pentru Franţa, spuse ea, iar el reuşi să zâmbească, cu ochii doar pe jumătate deschişi — Pentru libertate, şopti el — Nancy! strigă Franc, întinzându-se după ea Ea se dădu încet înapoi pe grindă până când el reuşi s-o apuce, o târî ultimii metri, apoi o împinse în faţa lui pe pasarelă Nu mai era nevoie să se uite la ceas acum; simţeau cum se cutremură pământul în timp ce trenul duduia deasupra lor Deasupra capetelor auzeau gardienii cum strigă avertismente disperate, dar se pierdeau în răgetul metalic şi furtunos al trenului care se apropia Nancy fugi Podul se zgudui sub greutatea locomotivei, iar ea se uită în sus în timp ce podul deveni un coşmar strălucitor de metal care zdrăngănea în cădere Franc o strigă din nou pe nume, iar ea îşi dădu seama că se aflau în punctul de rapel Nu era destul timp Franc îşi ancorase deja funia şi începu să coboare Ea îşi legă funia în jurul ei în timp ce un val de focuri veni dinspre mal, apoi sări în gol şi se uită în sus – trenul deja se apropia de celălalt mal Căderea ei fu rapidă, dar nu suficient de rapidă, funia era fierbinte şi îi sfâşia degetele O dăduseră în bară, trenul urma să treacă înainte ca încărcăturile să Totul se petrecu într-o clipă Ea lovi din plin apa şi se zbătu să se elibereze de sfoară în timp ce curentul o întoarse cu susul-n jos Deasupra ei încărcăturile explodară Un, doi Un, doi Grenada, încărcătura din mijloc, partea de vest, partea de est Lumea deveni zgomot şi apă Surzi şi orbi, răsucită în râu, un val de căldură şi lumină o izbiră în timp ce pietrele şi rădăcinile o apucau de picioare Începură s-o doară plămânii Apoi simţi o mână care o trage de încheietură, o trage afară Trase o gură mare, plină de aer Tardi o trăgea la mal Ea îl împinse la o parte şi se chinui să se ridice în picioare, exact la timp pentru a-l vedea pe Franc tras din apă de Mateo Rămaseră muţi şi se holbară Norul de fum începu să se risipească şi Nancy văzu ruptura pe care o făcuseră în feroneria superbă a lui Eiffel Restul podului gemea şi se bălăngănea, dar trenul era tot acolo, nu se mişca De ce nu se grăbise să treacă? Nancy se frecă la ochi, încercând să se şteargă de apă Nu Ultimul vagon fusese deasupra exploziei, acum atârna printre barele de metal încurcate Se smucea în jos şi trăgea trenul înapoi Auzul începu să-i revină, ţiuitul înalt să dispară Prin ţipătul ascuţit al metalului putea să audă şi alte sunete: urlete, urletele soldaţilor din ultimul vagon Prea uimită ca să se mişte, Nancy se uita la oamenii din partea de tren care încă era pe pod cum încercau în disperare să decupleze vagonul şi strigătele urlătoare ale oamenilor suspendaţi în aer care înţelegeau ce se întâmplase Alţi soldaţi spărgeau geamurile vagoanelor de lângă locomotivă şi fugeau afară, fugeau spre nord, o gloată panicată Unul căzuse sau fusese trântit, haina îi flutura, dădea din mâini când se izbi de apă Trenul se dădu iar în spate, podul se balansă şi mai mulţi oameni căzură în hău Apoi hăul câştigă Încet, apoi foarte rapid, ultimul vagon căzu în gol şi tot trenul fu tras în spate rapid, feroneria şuieră şi se smuci într-o parte de parcă încerca să-l scuture de pe ea, iar trenul căzu 120 de metri în apă Capodopera lui Eiffel nu se prăbuşise, dar se lăsase şi se încovoiase pe o parte, şina fusese întreruptă, arcul se lăsase în jos Gemea ca un animal în chinuri Cineva o strigă — Nancy! Acum! Era Tardi, care o scutura de umeri — Retragerea! strigă ea şi porniră în fugă înapoi în pădure, grăbindu-se spre locul de întâlnire, chiar când mitraliera fixă de pe malul opus găsi traiectoria şi începu să scuipe gloanţe în grohotişul de la picioarele lor Capitolul 43 Fournier organizase două spitale de campanie pe platou şi câteva ascunzători în care o asistentă medicală, un profesor cu ceva pregătire medicală şi un preot făceau ce puteau să ajute răniţii Unul dintre băieţii lui Rodrigo încasase un glonţ în gleznă şi Tardivat insistă ca Nancy să-l ducă cu maşina la spitalul de pe platou şi cu ocazia asta să fie şi ea examinată Îi trecuse un glonţ prin muşchiul braţului Nici nu-şi observase rana, până când nu văzuse sângele amestecat cu apa care i se scurgea din hainele ude fleaşcă Tardi urma să strângă rapoarte de la echipele active în acea zi şi să i le transmită Jurase că aşa o să facă în timp ce îi bandaja mâna Băiatul era palid de la cât sânge pierduse şi moţăia agitat sprijinit de geam în timp ce Nancy conducea Maşinile pe aburi erau îngrozitor de încete, dar puteau să urce La 5 kilometri de tabără, îi opri un maquisard cu Brenul peste piept şi o ţigară în colţul gurii Se apropie de geam cu arma ridicată, dar imediat cum o recunoscu pe Nancy, lăsă arma jos şi stinse ţigara pe pietrişul drumului — Colonel Nancy! Avem doi răniţi Puteţi să-i preluaţi? — Hai sus El dădu din mână şi un grup de bărbaţi ieşiră din pădure, cărând doi băieţi, unul leşinat, celălalt treaz şi bolborosind de durere Urlă când îl lăsară pe bancheta din spate — Voi v-aţi ocupat de şina din vest, nu-i aşa? Ce s-a întâmplat? Omul care o oprise dădu din umeri — Nimic Ghinion A fost uşor să scăpăm de şină, după care am dat nas în nas cu o patrulă în drum spre casă Probabil fuseseră prea mândri de ei ca să fie atenţi Ea nu spuse nimic — Urcă în spate Încearcă să-i ţii în viaţă până găsim ajutor Bărbatul arăta de parcă ar fi preferat să plece să patruleze din nou, dar se urcă în maşină, îşi împachetă jacheta şi o puse sub capul omului care urla Pe ceilalţi îi lăsă pe drum, să se descurce singuri până în tabără Spitalul de campanie dădea pe dinafară Doi doctori, trei asistente şi oricine putea să stea în picioare ajutau cum puteau Afară, băieţii se strânseră în jurul lui Nancy, se împingeau unii pe alţii, dornici să vorbească despre succesele lor – poduri arse, cabluri de telefon şi telegraf distruse Înăuntru, nimeni nu avea timp să vorbească Nancy rămase acolo ore în şir, mai întâi ca să i se cureţe şi să i se bandajeze rana, apoi ca să ajute Ţinu în braţe un băiat care scâncea ca să i se scoată glonţul din umăr Morfina era rezervată pentru cei răniţi grav şi arşi Un recrut mai în vârstă, un fermier la vreo patruzeci de ani, credea că ea era soţia lui Îi vorbi calm despre recoltă, îi strânse mâna, îi zise „Trebuie să mă duc acum” şi muri Când plecă în sfârşit din clădire, platoul era în beznă Departe, de jos din vale, se auzea un clopot de biserică Gaspard, Denden şi Tardi stăteau cu capetele plecate lângă un rând nou de morminte Preotul din Chaudes-Aigues stătea lângă ele şi spunea, epuizat, rugăciunile Nancy stătu mai la depărtare până când terminară, apoi li se alătură Piciorul lui Gaspard era bandajat, iar el se sprijinea pe un toiag de păstor – şutit de la una dintre fermele abandonate, fără îndoială Asta, plus bandajul de la ochi îl făceau să arate şi mai mult ca un pirat Nu era nostim — Bat clopotele pentru victoriile noastre, mon colonel, spuse el când se apropie Franţa se ridică — Victorie? întrebă Nancy, uitându-se la morminte Băiatul împuşcat în stomac din spatele maşinii se prăpădise Încetase să mai ţipe la vreo doi kilometri de platou Prietenul lui suspinase când se opriseră într-un final Se dăduse jos şi, cu capul plecat, se îndreptase spre pădure fără să se uite la ea — Ştiau care sunt riscurile, Nancy, spuse Denden — Cuvinte mari de la un fătălău care nici nu s-a luptat, i-o trânti Gaspard — Radioul este arma mea, îi răspunse Denden, cu o voce aprinsă O, nu, nu din nou Cu cât lucra mai mult cu Gaspard, cu atât Denden părea că se străduieşte mai tare să-l provoace Certurile astea păreau să-l amuze pe Fournier, iar lui Tardi nu-i păsa Nancy îşi dădu părul de pe faţă cu o mână tremurătoare — Nu azi, băieţi Nu aici Apoi se îndepărtă cu paşi mari Capitolul 44 A doua zi după dezastru, Böhm se plimba pe ruinele pipernicite ale podului lui Eiffel şi gardienii pe care îi interogase, pentru că nu ştiau ce să facă, se ţineau după el Ar fi trebuit să-l cheme mai devreme Era scârbos, de-a dreptul criminal că superiorii lui aşteptaseră atâta timp până să-l trimită în Auvergne Faptul că jumătate dintre primarii locali şi numeroşi jandarmi erau mână în mână cu Maquisul era ştiut de luni întregi Dacă l-ar fi trimis în timpul iernii, când Maquisul ar fi fost mai uşor de urmărit prin zăpadă şi copacii golaşi le-ar fi permis să vadă taberele lor amărâte din aer, toate lucrurile astea ar fi putut fi evitate Führerul ar fi putut să-şi mute armata în voie, iar Aliaţii ar fi fost deja împinşi în Atlantic, învinşi, smiorcăindu-se şi rugându-se să se alăture Germaniei împotriva Rusiei Se întoarse spre cel mai apropiat gardian — Ai văzut-o, nu-i aşa? — Doar o clipă, domnule! Când cobora în rapel de pe pod — Descrie-mi-o Băiatul părea confuz — Nu ştiu se întâmplau atât de multe, s-a întâmplat exact când trenul Băiatul se uita în jos spre apă, unde încă mai zăcea cadavrul încolăcit al trenului, iar trupurile prinse între rămăşiţe unduiau ca trestiile în curenţii râului la o sută douăzeci de metri sub ei Böhm oftă — E de înţeles că mintea ta blochează o asemenea amintire dureroasă Eu am o tehnică ce ar putea să te ajute, dacă doreşti Gardianul zâmbi uşurat — Desigur, domnule! Böhm veni lângă el — Prea bine Böhm îl prinse de revere şi îl împinse spre fierătaniile rupte de la marginea podului Îl ţinea strâns peste margine Bocancii gardianului zdrăngăneau în timp ce încerca să se menţină pe barele fragile — Nu o să te las să cazi Simte Te rog, simte Omul arăta de parcă urma să vomite — Evreul Freud are o teorie cum că dacă induci emoţiile unei amintiri traumatice reprimate, poţi să ţi-o aminteşti Gândeşte-te Gardianul dădu din cap şi Böhm îl trase înapoi El se clătină înainte şi înapoi până ajunse pe teren solid Böhm îl urmă — Acum, închide ochii şi întoarce-te la atac Ce vezi? Gardianul se descurcă mult mai bine acum Era ea Fără îndoială Se gândise la asta când auzise zvonurile cum că o femeie conducea Maquisul şi ajutase la împiedicarea atacului din Mont Mouchet, dar acum era sigur Madame Fiocca, Şoarecele Alb, era acum în centrul problemelor lui din Auvergne Destinul avea un mod misterios de a aranja lucrurile Dacă ar fi fost oricare alt agent, i-ar fi luat ceva timp lui Böhm să-şi cunoască prada – să-i supravegheze ascunzătorile, să-i cunoască obiceiurile şi slăbiciunile Dar pe Nancy o ştia Nu era totul pierdut Se întoarse la maşină unde îl aştepta Heller, care îşi ştergea ochelarii Tânărul fu consternat să-şi vadă şeful zâmbind Capitolul 45 Valul de sabotaje era doar începutul, nu scopul final Londra tot trimitea noi obiective, iar campania de intimidat germanii în încercarea acestora de a trimite întăriri trupelor din Normandia devenise o luptă de uzură, ca să le lege mâinile la spate, să-i obosească şi să-i demoralizeze Asta însemna mai multe provizii, mai multe ambuscade şi o alergătură continuă cu cele necesare către grupurile mai mici de Maquis răspândiţi prin toată regiunea, care erau toate în mişcare pentru a nu fi prinşi de germani Zilele se contopeau una într-alta, în timp ce Nancy mai prindea câte un pui de somn pe câmpurile în care aştepta proviziile sau îl lăsa pe unul dintre spanioli să conducă şi îşi lăsa capul să cadă, cu Brenul încă în poală, în timp ce ei hurducăiau pe drumurile lăturalnice Aliaţii câştigaseră teren în Europa şi misiunea lor era să-i ajute să-l menţină Odată ce bifaseră lista primită de la Londra, începură să le facă pe ale lor Lucrau cu echipe feroviare pentru a arunca în aer locomotive şi şine, făceau cratere pe toate drumurile suficient de late cât să poată merge pe ele un camion blindat, forţând trupele să folosească camionete mai mici şi mai vulnerabile, apoi le atacau în raiduri-fulger şi dispăreau în pădure când drumul era năpădit de flăcările vehiculelor arzând şi inundat de ţipetele răniţilor Când armele scânteiau, Nancy se simţea vie, complet trează În secunda în care trecea pericolul, corpul ei se oprea şi îşi petrecea următoarele ore într-un soi de ceaţă Se vorbise, desigur, despre represaliile asupra populaţiei civile Cu mult înainte să se întoarcă Nancy în Anglia, era cunoscut obiceiul naziştilor de a împuşca ostatici ca răzbunare pentru o acţiune inamică executată în secret La început, foloseau pretextul că execută prizonieri politici, curieri şi comunişti în eşafoadele lor, dar acum renunţară la faţada de ordine, control şi justiţie Poate francezii crezuseră că SS-ul nu o să se poarte aşa în Franţa Chiar şi după asasinarea liderului Gestapo, Heydrich, când zvonurile cum că două sate cehoslovace fuseseră rase de pe faţa pământului – bărbaţi, femei, copii – ajunseră la ei, tot nu credeau Fac asta doar în est Acum ştiau adevărul Furia aceea neputincioasă pe care o simţiseră oamenii SS când descoperiseră că inamicul dispăruse în munţi şi văi se întoarse asupra oamenilor, asupra celor legaţi de pământ şi familie şi care nu puteau să fugă — Fir-ar să fie Nancy clipi şi îşi ridică fruntea Mergeau acum prin Vèdrines-Saint-Loup şi drumul era familiar Cumpărau provizii de la o fermă de aici uneori O pală de fum se ridica drept în sus de după următoarea curbă din drum Ea se frecă la ochi şi se uită prin parbriz — Să ocolim? întrebă Mateo Nancy examină din nou fumul — Nu, dacă aia e ferma Boyer, arde de ceva timp şi o să ne ia două ore şi o tonă de combustibil să ocolim Ţine drept Văzură primul cadavru înainte să ia curba Un bătrân care lucra la fermă şi care le vânduse brânză din hambarul din spate Nemţii îl legaseră de unul dintre castanii ale cărui crengi stufoase umbreau drumul Nancy simţi cum i se usucă gura Mateo luă curba şi încetini Alte două cadavre, fermierul şi soţia lui Boyer pierduse un braţ în 1918, aşa că nu fusese chemat şi muncea ca un batalion întreg ca să-şi hrănească animalele şi să ţină grânarele pline Cuplul fusese spânzurat unul lângă celălalt de uşa porumbarului de la hambarul de fân Copiii lor încercau să-i dea jos Fata, de vreo doisprezece ani, aflată sus în porumbar, încerca să taie funiile cu un briceag în timp ce fiul lor, ceva mai mare, aştepta jos cu braţele ridicate, gata să prindă cadavrele În spatele porumbarului, ferma încă ardea mocnit — Opreşte-te, spuse Nancy — Nancy, nu avem ce să facem, răspunse Mateo — Opreşte căcatul ăsta de maşină, ia-l pe Jules şi ajută copiii ăia să-şi dea jos părinţii Ştia să nu se pună cu ea când vorbea pe tonul ăsta Opri camioneta, se dădu jos şi, printr-un soi de ceaţă, Nancy îl auzi cum le dădea ordine băieţilor din spate Acum doi dintre oamenii ei ţineau femeia şi bărbatul de picioare, în timp ce alţi doi tăiau funiile de sus Trupurile căzură ca fructele coapte Îşi aminti cum o dusese Henri să vadă recolta în Bordeaux, cum cădeau ciorchinii graşi şi mov în coşurile care aşteptau, plini de zeamă, movul prăfos al pieliţelor Băiatul şi fata se învârteau în jurul oamenilor, plângând Fetiţa trăgea de fustele mamei moarte pe care omul care o prinsese o căra de-a lungul curţii Nu era timp să stea să-i îngroape Mateo le spuse să-i lase sub lemnele de foc Le închise ochii şi le scoase ştreangurile de la gât, în timp ce fetiţa stătea pe jos între trupuri, urlând fără să scoată un cuvânt, întorcându-se când la unul, când la altul ca să-i atingă, îi lua de mână şi le dădea drumul, iar apoi îi lua din nou de mână Nancy se dădu jos din maşină, scoase un plic din tunică şi numără un pumn de bancnote Cât valora un părinte? Doi părinţi, un cămin? Nu avea suficient pentru asta Destul pentru mâncare pentru câteva săptămâni Să-i dea băiatului? Unde era băiatul? El sări la ea rapid, cu un urlet de ură, cu briceagul lui micuţ, briceagul pe care sora lui îl folosise ca să taie sforile Îl ţinea îndreptat în faţă Când luase briceagul? Urla Că era vina ei Că o s-o omoare Ea doar se uita la el cum vine Nu se mişcă Mateo se întoarse de la cadavre şi ridică arma, dar Jules fu mai rapid – sări de pe parul pe care stătea şi îl lovi pe băiat cu patul puştii Băiatul căzut ca un sac de cartofi, cuţitul îi sări din mână în noroiul uscat din curte Jules se aplecă, examină băiatul şi se ridică — O să trăiască Nancy tot nu se mişca Jules îi luă banii din mână, fugi spre fată şi-i dădu Ea nu înţelese Se vedea Mintea ei era împrăştiată de oroare Poate că avea să-şi revină Nu părea să observe că fratele ei era întins pe jos lângă poartă Jules îi îndesă banii în buzunarul salopetei şi o lăsă în pace Apoi oamenii lui Nancy erau în maşină din nou, iar ea se aşeză la locul ei şi ferma dispăru în cutele văii Întorşi la autobuz, după ce le comunicase ora şi locaţia transportului din acea noapte într-o voce monotonă, Mateo îi întinse o foaie de hârtie — Era prinsă de haina lui monsieur, spuse el Apoi îşi luă arma şi împreună cu ceilalţi seniori ieşi din autobuz şi o lăsă singură cu foaia Ea o despături Poza ei O poză destul de bună Recompensă pentru spionul englez criminal şi pervers, Nancy Wake, alias Madame Fiocca, alias Şoarecele Alb Un milion de franci Băiatul ar fi putut cumpăra o fermă nouă de banii ăia Ştia că nu de-asta o atacase, dar pentru o clipă îi păru rău că nu reuşise s-o înjunghie în stomac şi să îi ia banii Rahat Stai calmă, Nancy Dacă erau în stare să facă aşa ceva, să spânzure un soţ, o soţie şi un bătrân din cauza ei, oare ce-i făceau lui Henri? Îşi aduse aminte când îl văzuse prima dată pe Gregory după ce îl reţinuse Gestapoul şi simţi un gust amar în gură Uşa autobuzului se trânti de perete Era Denden — Nancy! Ai organizat comitetele de primire pentru diseară? O să plouă cu tot soiul de bunătăţi Ea nu răspunse, doar îi întinse anunţul El îl scană rapid şi ridică din sprâncene — Un milion de franci! Măi, măi! Vezi să nu ţi se urce la cap Nancy luă un pahar de pe masă şi îşi turnă mult din ce dracu’ o fi fost în sticla aia transparentă din dulap Un soi de brandy, probabil Ardea ca naiba — Nu e amuzant, Denden Dobitocii ăştia îl au pe Henri şi ştiu exact cine sunt O să se răzbune pe el El ridică mâinile — Scuze, scuze! A fost o glumă proastă Ea îşi mai turnă un pahar şi îl bău Închise ochii şi văzu corpul bătrânului legănându-se de castan Cine o să-l dea jos? — Da, totul e o glumă grozavă pentru tine, nu-i aşa? bolborosi ea sumbru către pahar Îl văzu cu coada ochiului cum roşeşte — De ce ai spus asta? — Ştii ceva, Gaspard are dreptate Ridică sticla şi se trânti în faţa lui Mai luă o gură Eu sunt răspunzătoare pentru sute de vieţi, iar tu te distrezi pe-aici de parcă eşti în vacanţă El ridică mâinile în aer — Iar începem! — Ţi-o tragi cu oricine se nimereşte Coada ochiului îi tresări, semn că era jignit Nancy ştia asta Îşi aducea aminte de la antrenamente Dar nu-i păsa — Bine, Nancy! Descarcă-ţi vina pe fătălău! — Noi suntem acolo, sacrificăm totul Simţea funia în propriile mâini Văzu cum le leagă ştreangurile de gât şi cum îi împinge din porumbar Cum râde când funia scârţâie şi se întinde — Aşa, bun, toată ura, sparge buba — Tu nu vrei să pui mâna pe o armă pentru că eşti un laş nenorocit Mai luă o gură, se uită să vadă cum îl loveau cuvintele ei în piept — Cere-ţi scuze, Nancy, spuse el, ridicându-se în picioare, cu faţa albă Ea se uită la el şi îşi dădu seama că nu vrea să-şi ceară scuze — Mie să-mi zici „colonel” Denden aşteptă şi, când vorbi din nou, avea un ton glacial — Un mesaj de la Londra, colonele Va trebui să ridicaţi un transport de bazooka şi un om care să înveţe Maquisul cum să le folosească Mâine-noapte Courçais Locul de întâlnire Café des Amis Persoana de contact este blondă, nume de cod René Întrebaţi-l cât e ora O să vă spună că şi-a vândut ceasul pentru brandy Ea îl studie O ura în momentul ăsta, îi era clar Nu o deranja — Liber El o salută şi o lăsă cu sticla * Nu dormea ca lumea şi când reuşea totuşi să aţipească, îl visa pe Böhm cu faţa lui pătrată Tot licărea printre amintiri cu explozii şi flăcări Apoi, când zâmbetul lui devenea mai blând, mai cald, o cuprinseră flăcările şi se trezi auzind-o pe mama ei cum îi şopteşte la ureche Se dezmetici de-a binelea şi îşi dădu seama că stă pe marginea unui câmp lângă Saint-Marc La naiba, aţipise în mijlocul unui transport de provizii Canistrele cădeau deja, cerul era plin de ele Se ridică în picioare şi Tardivat se întoarse să se uite la ea — Mon colonel, spuse el blând Odihneşte-te, se ocupă oamenii de astea Ştiu ce e de făcut Ea scutură din cap — E treaba mea, Tardi — E treaba şi responsabilitatea fiecăruia dintre noi Nancy nu mai auzi ultima parte; mergea deja cu paşi mari de-a lungul câmpului Una dintre canistre avea o cruce neagră desenată pe o parte Un pachet pentru ea Probabil că Buckmaster îi spusese lui Denden că sosea, de aceea fusese atât de vesel în legătură cu transportul din acea noapte Îşi aminti de primul pachet pe care îl primise şi care avea o cremă de faţă de la Vera Chiar se simţise de parcă venise Crăciunul Dar acum nu aştepta cadouri de la tăticul Buckmaster De-ndată ce pachetul fusese pus în spatele camionului, se urcă după el şi desfăcu încuietoarea ignorând mormăitul morocănos al oamenilor că „nu aşa e procedura” Crucea marca nu doar faptul că acea canistră conţine pachetul pentru Nancy, dar şi poziţia lui, aşa că dură câteva minute să-l scoată dintre toate pachetele de explozibil Sări iar din camion şi se sprijini de cabină în timp ce despacheta coletul Încă nişte cremă de faţă şi o sticlă de apă de colonie Apa de colonie era un antiseptic destul de bun, aşa că o păstră Crema o va da primei femei cu care se va întâlni Mai era şi o scrisoare „Ne pare rău să raportăm că nu am primit veşti despre prietenul nostru din Marsilia”, scria Dactilografiat Parcă o şi vedea pe Vera la biroul din Baker Street cum tastează în timp ce ofiţerii forfoteau înainte şi-napoi în uniformele lor frumoase şi curate, discutând despre agenţii pierduţi în Franţa: cine murise, cine obosise, cine nimerise în lagăr, în beci Apoi un bilet cu scrisul ferm al lui Buckmaster Curaj, draga mea Se apropie sfârşitul Să-l ia dracu’ Cel mai mult se apropiase de războiul ăsta uitându-se cum agenţii săreau peste obstacole în timpul antrenamentelor Încercaseră măcar să afle ceva despre Henri? Evident că nu Doar se prefăceau pentru ca ea să nu-şi piardă răbdarea Ca să-i stea căpşorul ei drăgălaş la treabă până când vreun nazist sadic o să-i facă mutra praf sau o s-o spânzure de vreun hambar Dar Böhm ştia Böhm ştia unde e Henri Capitolul 46 Băiatul ieşi în mijlocul drumului Nancy trebui să frâneze şi să tragă tare de volan ca să nu-l omoare pe idiot Când fugi spre geam, Mateo îşi strânse degetul în jurul trăgaciului, dar băiatul vorbea prea repede ca să observe — Madame Nancy! Îl recunoscu acum Îl văzuse uitându-se la ea pe furiş din pragul unei camere într-una dintre casele din zonă Tatăl lui fusese unul dintre cei ucişi în atacul asupra şinei de tren condus de Fournier dinainte de Ziua Z Îşi aminti discursul pe care i-l spusese tinerei văduve, unul dintre cele zece pe care le ţinuse în aceea săptămână, spunându-le familiilor că bărbaţii pe care îi iubeau muriseră pentru Franţa — Linişteşte-te, Mateo, şopti ea Ce e, fiule? — Miliţia e în Courçais Au închis totul, spuse băiatul Era palid în lumina apusului Ar trebui să vă ţineţi departe Miliţia Nancy îi ura chiar mai mult decât pe nazişti Fascişti francezi care primiseră arme şi uniforme de la Vichy şi de la stăpânii lor nemţi ca să vâneze luptătorii Rezistenţei — Tu şi mama ta sunteţi bine? Aveţi nevoie de ceva? Băiatul dădu din cap — Tata ar fi vrut să vă avertizez Nancy reuşi să-i zâmbească; ştia că e fals, simulacrul zâmbetului pe care i l-ar fi oferit unui băiat ca el în urmă cu un an, când nu avea sânge în ochi, dar era destul de apropiat de un zâmbet real — Ar fi fost mândru de tine, îi spuse Nancy Mulţumesc pentru avertisment — Tot vă duceţi, madame? Se uită în sus şi-n jos pe drum — Da, puştiule Avem oameni de văzut Porni motorul şi-l lăsă pe băiat pe marginea drumului Mateo îşi drese glasul — Dar, Nancy putem organiza altă întâlnire Ea apăsă pedala de acceleraţie şi îşi simţi inima cum bate, calm şi încet — Am nevoie să beau ceva, Mateo Piaţa era pustie Cafeneaua principală avea obloanele trase, dar locul în care li se spusese să se întâlnească cu René era pe o străduţă lăturalnică îngustă şi luminile erau aprinse înăuntru Nu era aproape nimeni, doar un bătrân care trecea strada, cu umerii aplecaţi de frig şi care se uita cu coada ochiului la ei în timp ce lumina care se strecura printre obloanele trase ale cafenelei le lumina feţele Doar patru oameni Toţi din Miliţie Plus patronul şi o fată la bar Se pare că persoana lor de contact nu venise încă Nancy se aşeză la o masă în mijlocul încăperii Fata, înaltă şi slabă, mult prea tânără ca să lucreze în locul ăsta, se apropie de ei Ochii îi fugeau în toate părţile — Coniac, draga mea, spuse Nancy Adu o sticlă — La naiba, spuse Mateo când fata plecă fără să scoată un cuvânt să le aducă sticla — Ce? — Uită-te deasupra barului Nancy aruncă o privire Afişul cu poza ei era prins de o grindă Mateo se aplecă spre ea — Hai să mergem, Nancy Cât mai putem Fata se întoarse şi le turnă primul rând — Îmi pare rău, Mateo, spuse Nancy, dar chiar vreau să beau Dădu paharul peste cap şi fata îi mai turnă unul — Cum te cheamă, draga mea? — Anne, răspunse ea şoptit Avea părul murdar, dar pieptănat cu grijă în spatele urechilor, iar manşetele erau curate Nancy zâmbi — Ca Anne de la Green Gables! E cartea mea preferată Ai citit-o? Mateo se uită în stânga şi în dreapta Ceilalţi clienţi se uitau la ei acum Fata scutură din cap — Ce nepoliticoasă sunt! Nancy îi făcu un semn lui Mateo şi-i arătă arma pe care o avea deja în mână pe sub masă Ar trebui să mă prezint şi eu Eu sunt Nancy Wake Ăla e afişul meu deasupra barului Fata se întoarse, clipi şi se întoarse din nou la Nancy — Recompensa e foarte mare pentru capturarea dumneavoastră, madame Nancy dădu din cap de parcă era prima dată când se gândea la această chestiune — Da Ştii de ce oferă Gestapoul sume aşa frumoase pentru oameni ca mine, Anne? Nu ca să-i motiveze pe nemţi – nu Ei m-ar împuşca sau captura pe gratis E pentru francezi Pentru francezii laşi E pentru bărbaţii şi femeile care preferă să lingă rahat de pe bocancii naziştilor în loc să lupte Pentru francezii care spun că-şi iubesc ţara şi pretind că oamenii pe care îi trădează sunt doar nişte criminali, evrei şi comunişti O şmecherie bună! Recompensele astea ne fac suspicioşi faţă de prieteni şi vecini Soţul meu a fost vândut de unul dintre angajaţii cei mai ticăloşi Dar uite care e chestia: colaboratorii nu o să apuce să cheltuiască recompensa Nu, o să-i găsim – fiecare politician de la Vichy, fiecare derbedeu al miliţiei – şi o să-i spânzurăm de gâturile alea de trădători Unul dintre clienţi se ridică, întinzând mâna după armă Nancy se întoarse roată şi trase de două ori de la şold exact aşa cum o învăţaseră Omul căzu pe spate şi răsturnă masa şi toate paharele Anne nu ţipă, doar fugi în spatele barului Nancy împuşcă al doilea miliţian în timp ce acesta încă se mai chinuia să-şi scoată arma din toc Al treilea sări la ea cu un cuţit Doar laşii şi derbedeii deveniseră miliţieni, iar laşii nu erau buni de nimic într-o luptă cu cuţite Nancy se folosi de avântul lui ca să-l trântească de podea, îi smulse cuţitul din mână şi i-l înfipse în gât cu o singură mişcare Ca un dans, iar ea fusese o dansatoare atât de bună O, nopţile acelea în care dansa cu Henri sub cerul înstelat! Omul de sub ea se îneca, împroşcând jeturi subţiri de sânge, pe care Nancy le simţea pe faţă ca pe o ploaie de vară Apoi rămase nemişcat Un, doi, trei Mateo îl omorî pe ultimul dintre ei în timp ce fugea spre uşă Căzu cu braţele întinse în faţa ei De la om la carne în doar trei secunde Asta te învăţa războiul Suntem doar carne Nancy întinse mâna după pahar şi termină de băut Bine lucrat Număra bancnote ca să plătească pentru băutură şi încă ceva în plus pentru deranj, când uşa se deschise cu un zdrăngănit şi un bărbat înalt şi slăbănog într-o jachetă neagră intră în încăpere Văzu cadavrele de pe podea, paharele sparte, pe Mateo cu pistolul scos şi pe Nancy care plătea nota, cu mâinile înroşite de sânge şi râse tare din tot sufletul — Hei, asta e mai bine decât căcaturile alea de parole! Eu sunt René Dacă v-a ajuns distracţia, vreţi să veniţi cu mine să luaţi lucrurile? Nancy şi Mateo îl urmară afară în întuneric Heller mulţumi în telefon, apoi se duse drept pe hol şi bătu la uşa biroului lui Böhm Intră fără să aştepte răspuns Böhm lucra în lumina circulară a lămpii, verificând meticulos vraful de rapoarte de activitate de pe birou – furturi, ambuscade, pamflete antigermane, caricaturi grosolane ale Führerului pictate pe ziduri — Madame Fiocca a fost reperată în Courçais, spuse Heller, de-ndată ce Böhm ridică privirea — Când? întrebă Böhm — Acum A fost văzută intrând într-o cafenea cu un bărbat acum mai puţin de zece minute Böhm se ridică în picioare, iar Heller se uită confuz la el cum îşi ia paltonul — Adu maşina în faţă, Heller Vreau o echipă de oameni să vină după noi şi trimite trei echipe de la cazarmă Vreau puncte de control la fiecare kilometru pe fiecare drum care porneşte din sat într-o oră, te rog — Mergem, domnule? Acum? Văzu faţa lui Böhm cum se schimbă şi umbra rapidă a unei străfulgerări de frustrare, dar vorbi pe un ton controlat — Courçais e la doar douăzeci de minute distanţă cu o maşină rapidă E clar că doamna Fiocca are ceva treabă acolo Mergem acum S-a pierdut prea mult timp în războiul ăsta din cauza oamenilor cărora le era prea frică să acţioneze independent şi decisiv Heller, nu vreau să mă număr printre ei Capitolul 47 Mateo era supărat pe ea Nancy simţea asta venind în valuri dinspre el în timp ce stăteau în cabina camionetei Nu fusese de acord cu ce se întâmplase în cafenea şi acum îi arunca priviri morocănoase şi dezaprobatoare ca o mătuşă care te prinsese că nu stai dreaptă la masă Care era problema lui? Şi el ura miliţia, iar acum erau cu patru mai puţini pe lume şi muriseră uşor, nu fuseseră spânzuraţi în faţa familiilor lor sau torturaţi până îşi pierduseră minţile într-o celulă a Gestapoului Era atât de preocupată să fie furioasă pe el că nici nu observă traseul pe care îi ducea René cu camioneta lui înceată spre vestul oraşului, printre dumbrăvile de fagi şi castani Drumul se termină în faţa unui hambar cu două etaje Ieşiră în linişte din camionetă şi îl urmară pe René în hambar Aerul era răcoros şi uscat şi mirosea a pielărie şi fân proaspăt René atârnă lampa de un cui bătut într-una dintre bârnele dintre staule şi îşi frecă mâinile Îl priviră cum dă fânul la o parte cu piciorul şi deschide o trapă, sporovăind în timp ce făcea asta Nu era bodogănitul mieros al unui om agitat, ci un murmurat grav şi fericit Poate că lui Mateo nu-i plăcuse scena din bar, dar René părea foarte amuzat de ea — Southgate a organizat să fie trimise în februarie, dar mi-a spus să le ţin ascunse până în Ziua Z Când am auzit despre aterizări, mă mâncau palmele să vă spun, dar nu tu Southgate, nu tu ordine Săracul René! Toate jucărioarele astea frumoase şi nu avea cine să se joace cu ele — Gestapoul l-a prins pe Southgate în Clermont în martie René făcu o pauză — Ce păcat Era simpatic Apoi râse în barbă Deşi nu avea flerul dumneavoastră, colonele Wake Luă lampa şi o coborî cât să vadă înăuntrul spaţiului săpat sub hambar Erau câteva zeci de tuburi învelite în pânză de sac Nancy nu mai văzuse o bazooka de la antrenamentele din noroiul din Hampshire, dar le recunoscu mărimea periculoasă, cum dormeau ele acolo sub cai — Câtă muniţie avem? — Destulă încât să căsăpiţi un batalion Îi surprinse privirea şi dădu din umeri Cincizeci de fiecare — Hai odată, spuse Mateo aspru şi începură să le scoată rând pe rând din ascunzătoare şi să le aşeze cu grijă lângă uşă Heller alesese cel mai bun şofer şi reuşiră să parcurgă cei 32 de kilometri până în Courçais în douăzeci de minute Se străduia să ţină lanterna dreapta în timp ce goneau pe drum, citindu-i lui Böhm din rapoartele lui despre sat şi locuitorii lui Ultimii stropi din sticla de brandy căzută încă mai picurau în sângele unuia dintre miliţienii ucişi când Böhm intră în cafenea Patronul barului bâlbâi povestea despre femeie, crime şi bărbatul care venise s-o întâlnească Jumătate de oră mai târziu, Heller anunţă că punctele de control fuseseră pregătite şi Böhm plecă de la locul grozăviei lui Nancy Toate aceste întâlniri şi coincidenţe bizare Aproape că-i părea rău pentru ea Dacă ar fi putut cumva să ajungă la ea, s-o facă să înţeleagă Heller îl urmă în piaţă şi-l găsi uitându-se la cerul înstelat — Montează difuzorul, spuse Böhm — O să dureze un pic, domnule, răspunse Heller Böhm dădu din cap Părea pierdut în gânduri, se uita în continuare în sus, la noapte * Bazooka aveau o putere foarte incitantă, chiar şi aşa acoperite cu pânză de sac şi mirosind a paie şi pământ Nancy zâmbi Un foc ar fi putut arunca un jeep blindat trei metri în aer Dacă aveai noroc, puteai să opreşti sau să distrugi un tanc Aveau nevoie de doi oameni ca să le opereze ca lumea, iar oamenii care le foloseau trebuiau antrenaţi cum trebuie sau riscau să se facă praf unii pe alţii Dar era ca şi cum cărai un tun pe umăr Uşa se deschise cu un scârţâit şi Nancy se întoarse să se uite Fata de la bar René îşi îndreptă pistolul spre ea de la şold Nancy îşi ridică mâna, iar el nu trase Înaintă Fata tremura — Anne? Ne-ai urmărit? Puteai să mori, copil tembel, spuse ea Anne întinse mâinile în faţă — Vă rog, madame, luaţi-mă cu dumneavoastră! Nancy oftă — Fii serioasă Du-te acasă la ai tăi — Vreau să vă ajut să luptaţi! Ai mei sunt miliţieni, îi urăsc Mi-aş fi dorit să fie tatăl şi fratele meu în bar când aţi intrat Nancy se uită la René — Nu o cunosc, spuse el Şi nici locul ăsta nu-l ştiu Eu doar folosesc hambarul ăsta pe post de depozit, nu-mi place satul ăsta Prea fascist Am auzit că le-a părut foarte rău când au aflat că nu au evrei de dat în gât, deşi s-au uitat cu grijă până şi-n sertare ca să fie siguri — Ştiu o ieşire din oraş, spuse Anne repede O cărare prin ferma unchiului meu, la nord Deja sunt nemţi în piaţă, pregătesc blocade — Mulţumită micii tale escapade, mârâi Mateo, uitându-se la Nancy Privi prin uşa hambarului Trebuie să ne mişcăm Se văd venind lumini din sat — Vă rog, madame! Fetiţa îşi împreună mâinile Arăta ca una dintre reclamele acelea victoriene lacrimogene, cu un copil amărât, cu inima de aur, care se ruga pentru un căţel bolnav Nu vreau să mă duc acasă Nancy ştia ce voia să spună — Bine Hai să terminăm de încărcat şi să ne grăbim naibii Un ţiuit brusc, asurzitor, venit dinspre sat îi împietri — Ce mama dracului? spuse Mateo Hai să plecăm Nancy ridică mâna — Aşteaptă Vocea se prelingea dinspre piaţă O recunoscu imediat, franceza precisă, cu un accent uşor, a ofiţerului din Rue Paradis, omul pe care îl văzuse că prezida execuţia din piaţă — Madame Fiocca? Nancy? Ştiu că eşti acolo Sunt maiorul Böhm Făcu o scurtă pauză, de parcă aştepta să-i răspundă, apoi continuă Urâtă treabă acolo în tavernă, Nancy De parcă vrei să fii prinsă Am mai văzut asta şi-nainte Vinovăţia asta te înnebuneşte Oare cum se simt oamenii tăi? Ei ştiu că-i duci spre pierzanie, la fel cum ai făcut şi cu Henri? Îl auzea Îi simţea vocea în oase Se uită în jur Fetiţa se urcase în cabina camionului René se oprise să asculte şi îşi sprijinea mâna pe cutia cu muniţie pe care tocmai o pusese în spate Mateo avea umerii adunaţi şi se uita fix în pământ Nu se uita la ea — Madame Fiocca, Henri este încă în viaţă Nancy simţi cum tot corpul i se duce în faţă, în întuneric, simţi mâna lui Mateo pe cotul ei, încercând s-o ţină Se concentră să asculte — Îţi jur că trăieşte Predă-te, Nancy, o să-l eliberez Asta-i tot Ştii că sunt în Montluçon Vino la mine Nancy făcu un pas în faţă şi vocea se opri, iar Mateo o strânse şi mai tare de braţ — Mon colonel! şuieră el şi ea se scutură — Soţul meu, răspunse Nancy Soţul meu — Trebuie să plecăm, Nancy, spuse Mateo Acum Aproape că o împinse în cabină, de parcă ar fi fost un prizonier şi apoi, de-ndată ce îl auziră pe René că se urcă în spate, eliberă frâna de mână şi porniră în întuneric Capitolul 48 Henri era în viaţă Gândul că ar putea să-l salveze îi făcea inima să înflorească şi să explodeze Parcă îl şi vedea cum se întoarce în Marsilia, cum e primit de toţi vechii lor prieteni, chiar şi de tatăl şi sora lui, iar bucuria pe care o simţi îi tăie respiraţia Nu ştiuse, nu îndrăznise să-şi dea seama, cât de tare dorea să-şi sacrifice propria viaţă pentru a lui Se gândise doar să grăbească finalul războiului şi îşi dorea să-l vadă supravieţuind până atunci Aşa era mult mai bine Drumul trecu pe lângă ea fără să-şi dea seama Realiză abia când camioneta se înclină uşor pe drumul spre tabără Ceva era în neregulă Poate faptul că lipsea comitetul de primire Oamenii ştiau că plecaseră să caute bazooka şi de obicei gândul că o să primească echipament nou îi făcea veseli ca nişte copii care-l aşteaptă pe Moş Crăciun Nu erau nici focuri pentru gătit Îl văzu pe Juan alergând spre ei peste câmp Felul în care se mişca îi confirmă temerile Coborî — Aşteaptă aici, îi spuse lui Anne peste umăr Stai în maşină Nu spune nimic nimănui în afară de René şi Mateo Mateo se dusese să-şi întâmpine fratele şi acum veneau înapoi împreună — Ce s-a întâmplat? — Mon colonel, Gaspard l-a prins pe căpitanul Rake cu un recrut Fournier şi Tardivat sunt plecaţi în tabăra de jos Gaspard — La naiba! Alergă în sus pe deal Majoritatea oamenilor păstrau distanţa, dar un grup de vreo douăzeci erau strânşi în jurul unei haznale, râdeau şi îşi dădeau coate Câţiva se dădură la o parte când o văzură că se apropie, fără să-şi avertizeze tovarăşii de joacă că vine Unul dintre ei îşi ţinea penisul în mână şi urina în groapă Într-un final, pişăciosul o auzi că vine şi se întoarse pe jumătate, cu faţa uleioasă rozalie de atâta râs Ea îl lovi tare în maxilar, iar el căzu şi se umplu de pişat pe pantaloni — Unde e Gaspard? Oamenii începură să se retragă Se uită pentru prima dată în groapă Denden stătea covrig într-un colţ al gropii, într-un morman de rahat şi oase de animal Îşi acoperea faţa cu mâinile, dar Nancy vedea vânătăile care îi înfloreau pe gât şi obraz Îl bătuseră înainte Dorinţa de a împuşca pe cineva aproape că o copleşea — Mon colonel Era Gaspard, venind agale dinspre lizieră, cu ţigara între degetele lui grăsune Arăta de parcă ieşise să se plimbe un pic — Scoate-l de-acolo! ceru ea Gaspard ridică din umeri — Perversul a fost găsit încercând să corupă un recrut — Îmi imaginez că recrutului îi plăcea Lui Gaspard îi licări iritarea pe faţă — Bărbaţii ăştia nu se oferă pradă unui aberant dezgustător — Acel ofiţer britanic este motivul pentru care tu ai arme, muniţie şi informaţii Fără acel ofiţer britanic foarte bine pregătit, tu nu eşti decât un derbedeu care fură oi de la ţărani şi se joacă v-aţi-ascunselea cu colaboratorii locali Acum, scoate-l dracului de-acolo! Privirea lui Gaspard nu se mută de la Nancy – un, doi, trei – apoi ridică mâna şi vreo doi oameni se aplecară peste marginea gropii şi întinseră mâinile să-l ridice pe Denden — Nu, spuse Nancy, în continuare încet, dar mutând Brenul peste piept Tu, maiorule Intră tu acolo şi scoate-l! Adierea vântului se mişcă printre copaci şi umbrele se mişcară peste feţele lor Nancy îl auzi pe Mateo cum îşi drege glasul discret în spatele ei Gaspard clipi Se aşeză la marginea haznalei, după care sări Bocancii lui scârţâiră în rahatul şi oasele în care aterizase şi ea crezu că o să cadă cu faţa în mizerie, dar reuşi să rămână drept Făcu trei paşi nesiguri peste mâlul împuţit şi mişcător şi întinse mâna Denden îi luă mâna şi se ridică în şezut Era acoperit de mizerie şi îi curgea sânge din nas şi dintr-o tăietură de deasupra ochiului Nu spuse nimic Oamenii care stăteau în afara găurii erau pregătiţi, cu feţele contorsionate, încercând să nu inspire duhoarea Întinseră braţele Gaspard îl ridică de jos pe Denden, care fu apoi luat pe sus şi aşezat pe iarbă Se ridică în picioare şi se legănă o secundă Unul dintre luptători îl apucă de braţ şi îl ajută să stea, iar după ce îşi regăsi echilibrul, Denden îl bătu pe băiat pe mână şi acesta îi dădu drumul Apoi merse încet spre pădure, fără să se uite la vreunul dintre ei Nancy nu rămase să se uite cum îl scot pe Gaspard Se duse direct la cortul lui Denden, scoase o cămaşă şi o pereche de pantaloni scurţi din rucsacul lui, luă un prosop şi se duse după el O aştepta lângă locul în care se spălau şi când o văzu că se apropie, începu să-şi descheie cămaşa — Gaspard o să plătească pentru asta, spuse Nancy în timp ce lăsa hainele curate şi îl ajuta să-şi dea jos cămaşa murdară şi împuţită de pe umeri — N-are de ce, spuse el — E strigător la cer El se întoarse s-o lase să-i dezlipească haina de pe spate — Am spus că n-are de ce! Vocea lui era sălbatică, clară Ea era gata să insiste, apoi văzu Spatele lui era acoperit de cicatrici Brazde clare de biciuire — Denden El se aplecă să-şi desfacă şireturile şi se descălţă — Ştii că nu e prima dată când vin în Franţa, Nancy Am fost aici şi în 1939 Eram în turneu cu circul şi am ajuns la Paris, transmiteam informaţii reţelei de acolo Am rezistat aproape trei ani Am fost învăţat să folosesc radioul pe teren când unul dintre operatori a fost împuşcat Eu am fost unul dintre agenţii pe care i-au prins când ne-au spart codurile — Gestapoul? El îşi dădu jos pantalonii şi intră încetişor în apă Era la fel de slab şi deşirat ca ea Braţele îi erau foarte bronzate de la cot la încheietură Nancy se aşeză turceşte pe mal, în timp ce el se scufundă în apă, apoi ieşi şi îşi dădu părul de pe faţă — Cine altcineva? M-au ţinut şase luni înainte să mă deporteze, dar am sărit din tren cu alţi câţiva Am ajuns pe coasta Bretaniei Am găsit un pescar prietenos — De ce nu mi-ai spus? întrebă ea, cu bărbia în palmă El îşi turnă apă caldă peste piele cu căuşul palmelor, insistând pe păr — Pentru că nu ar trebui să le arăt oamenilor cicatricile mele ca să le demonstrez că nu sunt un poponar laş Nancy tresări Ea spusese asta Unui om care supravieţuise trei ani în Parisul ocupat Unui om care, după cum se dovedise, ştia exact ce-l aşteaptă dacă va fi prins Prietenului ei — Denden, ce am spus Nu vorbeam serios — Ba da El strânse şi mai multă apă şi se frecă pe piept, apoi şi mai multă ca să-şi spele sângele din jurul nasului — Toată lumea crede că poponarii sunt laşi Mie mi-era teamă că au dreptate; cred că de-asta am început să transmit informaţii, de fapt Lăsă capul pe spate Stătea cu braţele larg deschise, simţind cum îi bate soarele pe faţă Arăta ca Iisus la botez — Tu te crezi o fată modernă, Nancy Dar tot fata mamii eşti Toate rahaturile alea plicticoase din Biblie sunt tot acolo, pe undeva, şi ne judeci pe toţi Ieşi din apă şi ea îi întinse prosopul El şi-l înfăşură în jurul mijlocului şi se aşeză lângă ea — S-ar putea să ai dreptate Şi eu mă judec Mă face să fiu o vacă insuportabilă uneori El se întinse pe piatra rece şi privi spre cer — Cu Jules te-au prins? — Nu mă laud Nancy trase aer în piept, pregătindu-se să-i povestească despre miliţie, despre Böhm, despre ce avea de gând să facă, dar replica aceea scurtă şi tăioasă făcu ca propriile confesiuni să-i rămână în gât Îl scosese literalmente din rahat şi încercase să-şi ceară scuze Nu-i datora mai mult Ba da, îi datora Ştia asta, dar nu-i putea oferi mai mult Capitolul 49 Nu mai vorbi nimeni despre incident şi, dacă cineva avea ceva de zis despre venirea lui Anne în tabără, nimeni nu scosese nici un cuvânt în privinţa asta Nancy avu la dispoziţie o bună parte din zi să-şi pregătească notiţele pentru Denden şi ce ofiţer DOS să trimită după ea înainte ca Tardi să o găsească Denden deschise violent uşa autobuzului Nancy ascunse notiţele pe care le scria sub perna de satin şi aşteptă calm asaltul — Mateo nu crede c-o s-o faci, dar chiar o faci, nu-i aşa? Nu-l văzuse niciodată aşa, avea faţa roşie, tonul ridicat Părea că ia tot oxigenul din spaţiul restrâns al autobuzului, aplecându-se spre ea Nancy îşi lăsă mâna moale peste armă — Neamţul te minte! — Tardi, spuse ea calmă, trebuie s-o fac Dacă există vreo şansă ca Henri să fie încă în viaţă, trebuie să dau la schimb viaţa mea pentru a lui Îl iubesc Şi el ar face asta pentru mine Tardivat lovi cu palma marginea autobuzului, făcând universul să se cutremure — Căcat! Nu eşti în Franţa pentru el Eşti aici pentru noi Asta ai spus, asta ai jurat Nancy simţi un val de furie rece prin oase — Am făcut destul pentru voi! Iisuse, Tardi, nu te panica! O să vină în continuare destule provizii cu destule paraşute Găseşte-ţi altă fată pentru care să faci rochii El se dădu un pic în spate de parcă l-ar fi lovit, apoi înaintă din nou spre ea — Avem nevoie de tine! Nici un om nu merită suferinţa pe care ar aduce-o pierderea ta Ea se ridică rapid, obligându-l să se retragă — Henri merită zece ca mine! spuse ea O sută ca mine Nu ştii, Tardi, nu-l cunoşti Nu ne cunoşti pe nici unul dintre noi Dumnezeule, dacă ar exista o şansă mi-aş da viaţa pentru oamenii ăştia, dar mi-aş da viaţa de o mie de ori pentru Henri Furia pieri de pe faţa lui, lăsând loc durerii şi confuziei — Şi tu ai face la fel pentru soţia ta, Tardi Nu nega Îşi luă mâna de pe armă, iar el se dădu un pas înapoi — Poate că da, mon colonel, spuse pe un ton amar, dar speram că eşti mai bună ca mine Apoi plecă Nancy se aşeză greoi la loc, cu capul în palme şi, pentru prima dată de când venise înapoi în Franţa, îşi dădu seama că tremură Când se trezi a doua zi, culcuşul pe care i-l pregătise lui Anne pe podea era strâns cu grijă Simţi un fior scurt de vinovăţie la gândul că lăsa fata singură, dar Tardi şi Mateo o să aibă grijă de ea Se ridică în coate şi se uită pe geam Linişte Nu-l mai văzuse pe Tardi ieri şi nimeni altcineva n-o vizitase să-i spună ce ar trebui să facă şi ce nu Asta însemna că Mateo nu le spusese lui Fournier şi lui Denden despre ofertă, iar Tardi păstrase decizia ei pentru el Bine O să fie mai uşor aşa O să împartă oamenii pe grupuri pentru antrenamentele cu bazooka şi o să-l pună pe René să-i informeze pe luptătorii seniori despre utilizările lor tactice Apoi, când toată lumea era ocupată, va spune unui ofiţer junior, unul care nu auzise oferta lui Böhm, poate Jules, că se duce să caute o locaţie pentru transportul de provizii mai aproape de Montluçon şi o să-şi vadă de drum Se întreba în ce stare de spirit va fi Mateo Oare o va ierta pentru baia de sânge din cafenea? Poate iertare era cuvântul greşit Ca s-o poată ierta, trebuia ca ea să recunoască faptul că greşise – iar ea nu greşise O să-i treacă Şi Gaspard o să fie cu ochii pe ea, să se răzbune pentru treaba cu Denden O să cotcodăcească atunci când va afla despre plecarea ei Nu era nimic de făcut Fournier o să se descurce Măcar avea ceva să le dea amărâţilor Perspectiva unei acţiuni de amploare o să le ţină mintea ocupată Denden primise noaptea trecută un mesaj de la Londra Voiau ca grupul lui Nancy să atace o armată germană la 65 de kilometri spre sud, să atragă o parte din trupe şi să le facă loc britanicilor să debarce în Marsilia Slavă Domnului că aveau bazooka! Era timpul să arunce nişte zăhărele: o să se consulte în privinţa strategiei, pentru că Fournier cunoştea bine acea zonă; Gaspard putea să aleagă ce oameni să fie învăţaţi să folosească bazooka Lasă-i să-şi oblojească mândria cu asta Se îmbrăcă rapid şi se duse în pădure să se uşureze, apoi veni pe cărare spre tabăra principală Ce naiba ? Tardivat o ţinea pe Anne de braţ Ea tremura în faţa lui şi el avea mâna ridicată O văzu pe Nancy şi dădu drumul fetei, trântind-o pe jos — Mon colonel, copilul ăsta imbecil a făcut un foc în câmp deschis! Trimitea semnale cu fum de câteva ore! — Nu mai speria copilul şi stinge-l în cazul ăsta, spuse Nancy — Am făcut pâine, madame, spuse Anne, şi arătă cu degetul zeci de chifle întinse pe un şervet în iarbă Am văzut cuptorul aseară şi m-am gândit să vă fac un mic dejun special, ca să vă mulţumesc Fată proastă Nu foloseşti proviziile ca să le zici mulţumesc ofiţerilor Ce mai urmează? Torturi aniversare? Of, biata copilă! Nancy îşi aduse aminte de primele ei zile de fugară şi de bunătatea necunoscuţilor — Bine, Anne Dar să nu mai faci asta Anne se grăbi, puse chiflele în poala fustei şi se retrase spre autobuz Tardivat stinse focul de gătit, înjurând cu patimă — Ai văzut vreun avion? întrebă Nancy Tardivat scutură din cap — Dar e senin Ar putea să fie suficient de departe şi suficient de sus şi să vadă fumul fără ca noi să-i vedem Nancy îşi băgă mâinile în buzunare — Spune-le băieţilor să fie vigilenţi Vreau ca tu, Fournier, Mateo şi Gaspard să veniţi în autobuz cât puteţi de repede Mesaje noi de la Londra El ezită — Tot te duci? — Da Ţi-e teamă c-o să vă dau de gol locaţia? Nu putu să n-o spună cu sarcasm Tardivat păru jignit — Nu, nu de asta mi-e teamă Mi-e teamă că Böhm a minţit, iar tu îţi calci promisiunea faţă de noi degeaba Nancy îşi întoarse privirea Nu prea erau şanse ca Mateo să uite ziua de ieri dacă afla de greşeala lui Anne şi-apoi desigur că va fi de zece ori mai supărat când va afla că plecase Destul Nu mai avea de gând să ofere explicaţii oamenilor ăstora Încă o oră şi rolul ei de mediator, mamă, confidentă şi dădacă se va încheia Să se descurce singuri O luă spre autobuz — Madame, îmi pare rău, spuse fata gudurându-se pe lângă ea ca un căţeluş Nancy privi în jos spre ea Era atât de fragilă Câţi ani să fi avut? Nu mai mult de optsprezece Cam cu un an mai mare decât fusese Nancy când fugise de acasă Şi numai Dumnezeu ştie câte prostii făcuse şi Nancy pe atunci, doar că ea avusese norocul să nu plece de acasă pe vreme de război — E vina mea, Anne Ar fi trebuit să-ţi explic protocoalele de securitate azi-noapte Chiflele tale arată bine, să ştii Ofiţerii mei vor veni pentru o scurtă şedinţă Poate că te vor ierta când vor gusta din ele Anne zâmbi Capitolul 50 Le plăcea planul, se vedea Gaspard era maestru la ambuscade pe drumuri, iar Fournier găsise o metodă cu explozibilii plastici care dărâmase zeci de poduleţe şi două fabrici cheie de la Ziua Z încoace, dar pe toţi îi încânta ideea unei bătălii în adevăratul sens al cuvântului Totuşi, erau supăraţi pe ea Din cauza lui Anne, din cauza lui Denden, aşa că încercară să ascundă faptul că le plăcea ideea Iisuse, parcă avea de-a face cu băieţi de şcoală Anne veni cu chiflele Reuşise să şutească nişte unt de la aprozar Mirosul era divin Săriră pe ele Mateo nici nu aşteptă să pună unt, muşcă din coajă şi îşi ridică ochii spre ceruri Da, acum o să ierte orice Bărbaţii ăştia! Nancy întinse untul încet, pregătindu-se să savureze Tardivat ignoră intenţionat farfuria, în schimb arătă spre hartă — Dacă găsim o rută pe aici şi un ghid în care să am încredere, o să putem folosi terenul de mai sus ca să tragem spre ei O să transformăm toată secţiunea asta de drum într-un abator Era o idee bună Nancy lăsă chifla jos pentru o secundă — De câţi oameni am avea nevoie? Mateo mormăi Ea se uită la el, întrebându-se dacă avea vreo problemă cu planul Se ţinea cu mâna de gât, iar pielea îi devenise roşie vineţie — Mateo, te îneci? Lacomule! Dă-i una pe spate, Gaspard, dă-i o gură de apă Gaspard râse şi îi dădu o palmă pe spate Tusea i se intensifică şi saliva i se strânse în colţul gurii Începu să se frece pe gât, apoi tuşi din nou Împroşcă harta cu sânge — Căcat! strigă Gaspard şi luă cana cu apă, încercând s-o forţeze între buzele lui Mateo, dar Mateo îl dădu deoparte, se ridică greoi în picioare, ieşi din autobuz şi se prăbuşi — E otravă! spuse Fournier ducându-se după el Se lăsă în genunchi lângă Mateo Pe cărare răsunau paşi şi un grup de oameni, inclusiv băieţii spanioli, apărură cu armele pregătite Se uitau acum la prietenul şi fratele lor zvârcolindu-se în iarbă Mateo avea convulsii — Întoarceţi-l pe o parte! strigă Nancy Se lăsă pe vine lângă el şi îi puse mâna sub cap El o privea cu ochii plini de panică; sângele din gură se revărsa pe încheietura mâinii ei Nancy îi mângâie părul, încercă să se uite în ochii lui, dar privirea lui agitată fugea în toate părţile Nu-şi putea da seama dacă o recunoaşte Îi spuse numele iar şi iar, încet şi clar Corpul lui se cutremură din nou, apoi înţepeni Muşchii gâtului îi ieşiră în afară ca nişte funii, apoi scoase un oftat umed şi hârşâit Ochii i se stinseră Era imposibil Era adevărat Nancy se ridică Din spatele băieţilor spanioli şi al celorlalţi, Anne se uita la ei Nancy începu să fugă Fata se întoarse şi ţâşni în pădure, spre vest, pe povârnişul care ducea spre promontoriu Nancy se mişca rapid, fără să se gândească Anne plângea şi scheuna în timp ce fugea, văzând că Nancy o ajunge din urmă Inima îi bătea tare şi nu se îndoia de ce va urma Nu mai avea unde să se ducă Anne ieşi dintre copacii de pe promontoriu şi reuşi să se oprească exact la marginea peretelui de stâncă, învârtind braţele ca o morişcă Căzu pe spate în iarba aspră, apoi se întoarse şi o văzu pe Nancy cum îi blochează calea de evadare Se târî pe burtă înapoi spre margine — N-o să te lovesc, Anne Nancy făcu un pas în faţă Anne se târî în spate din nou Dumd:\Electronica\ned:\Electronica\zeule, ce groază era pe faţa ei! O sălbăticiune îngrozită Nancy inspiră adânc — Nu ai vrut să ne faci rău, nu-i aşa? Te-a pus cineva să faci asta? Anne clipi, dar Nancy sesiză o uşoară mişcare din cap — Înţeleg înţeleg Acum vino de la margine Hai să stăm de vorbă, noi două N-o să-ţi fac rău Ochii lui Anne fugeau înnebuniţi dintr-o parte în alta — Anne, nu o să las pe nimeni să-ţi facă rău, îţi dau cuvântul meu de onoare Nancy se dădu mai aproape şi întinse mâna De data asta, Anne i-o luă Pâinea otrăvită ardea într-un foc acoperit Oamenii priveau cum Nancy o duce pe Anne printre ei, în autobuz Văzu privirea din ochii lui Tardivat când trecu pe lângă el O întreba ceva la care nici ea nu ştia încă răspunsul Harta împroşcată de sânge era în continuare pe masă Nancy o lăsase acolo — Spune-mi totul Fata tremura tare, ca şi cum ar fi avut febră — Hai, Anne, îngerul de pe umărul meu îmi spune că putem rezolva problemele vorbind, aşa că vorbeşte — Omul acela de la Gestapo a spus că e datoria mea Că sunt specială Böhm Evident că era el — Când? întrebă Nancy Anne se uită în jur de parcă se aştepta ca ofiţerul în cauză să răsară dintre scaune — Când ţi-a spus asta? Azi-noapte? — A venit la cafenea, la câteva minute după ce aţi plecat După ce v-a dus prietenul dumneavoastră la hambar Toţi ştiam că îl închiriază de la madame Boutelle Ţin minte că încă mai plângeam A fost foarte interesat când i-am spus numele meu şi că vorbiserăm A fost blând Germanii încearcă să construiască o lume mai bună Evreii şi străinii încearcă să-i oprească A spus că e din cauza femeilor ca dumneavoastră Dumneavoastră i-aţi forţat pe germani să facă lucrurile pe care nu voiau să le facă Cum ar fi să dea foc la ferme A spus că dacă dumneavoastră şi oamenii dumneavoastră n-aţi mai fi, ar fi pace A spus multe lucruri Mi-a dat chestii pe care să vi le pun în mâncare şi m-a trimis după dumneavoastră Probabil că cineva o văzuse pe Nancy înainte să ajungă la bar Îi trecu rapid prin minte imaginea omului care trecuse pe lângă ei pe stradă — A spus că o să-mi protejeze familia! Că trebuie să fiu curajoasă pentru ei! Că o să mă protejeze! Nancy simţea cum îi fierbe ura în vene Se vedea pe sine în fata asta — El nu poate să facă asta Numai eu pot, Anne Anne I-ai spus ce ţi-am zis despre carte? Ea dădu din cap confuză Böhm ştia deja care e cartea preferată a lui Nancy Böhm ţi-a spus să-mi zici că ai fugit de la mama ta? Fata dădu din cap — Ştii cum a făcut rost de informaţiile astea? spuse Nancy într-un final Mi-a torturat soţul, nazistă împuţită O prinse pe Anne de braţ şi o târî afară din autobuz Ea încerca să opună rezistenţă, plângea şi urla, se apuca de scaunele vechi, de marginea uşii, dar era slăbită şi Nancy devenise puternică — Ai spus că nu o să-mi faci rău! urlă fata când Nancy o trânti pe jos, la picioarele lui Tardivat Acesta o ridică-n picioare şi o apucă de braţul drept Rodrigo o apucă de cel stâng — Asta înseamnă că amândouă suntem nişte mincinoase ordinare, scuipă Nancy cuvintele Ce-i făcuse Böhm lui Henri de-i spusese toate secretele din trecutul ei? Familia ei, cartea ei preferată Simţi din nou căldura uscată a ascunzătorii de sub veranda din Syndey, unde citea la lumina care bătea în fâşii strălucitoare printre scândurile podelei de deasupra Ameninţarea paşilor mamei de deasupra Nancy îşi scoase pistolul din toc şi i-l dădu lui Juan — Ţi-a omorât fratele El scutură din cap — E doar un copil Anne se lăsă pe vine între bărbaţii care o ţineau — Dă-mi drumul, îmi pare rău, îmi pare rău N-o să mă mai vezi niciodată — Tardi? — Nu pot — Bine Nancy ridică arma Anne îşi ridică brusc capul şi se uită drept în ochii lui Nancy — E mort! Soţul tău Maiorul Böhm i-a spus căpitanului său că îi pare rău că nu rezistase mai mult Fusese foarte util Nancy începu să apese trăgaciul şi faţa fetei se contorsionă într-o grimasă cumplită — Heil Hit Nancy trase de două ori Corpul fetei zvâcni în braţele lui Tardi, iar el îi dădu drumul Nancy îşi puse pistolul la loc şi se duse cu paşi mari spre pădure, lăsând oamenii să strângă mizeria Se duse direct la promontoriu şi ajunse până la margine Căzu apoi în genunchi Îi tremurau mâinile din nou Avea nevoie de un moment de linişte, doar un moment Mintea ei nu voia să i-l dea Henri era mort Tardi avusese dreptate, Böhm minţise Auzea gâlgâitul sângelui în gâtul lui Mateo şi simţea încheietura firavă a lui Anne în strânsoarea ei Vedea ultima privire a fetei, furia criminală din ochii ei Nu mai era loc de pace acum, nu pentru ea Buckmaster şi cei ca el credeau că pacea e finalul luptei, armata germană făcută pachet, francezii liberi şi recunoscători Se apropie finalul, Nancy! Era un fraier Toţi erau fraieri Iadul ăsta nu avea final, doar alte culori şi arome Funia pe care o folosise Denden când îi arătase cum să atârne peste stâncă era încă acolo O funie obişnuită ca cea pe care o folosiseră germanii să facă ştreangurile pentru fermierul cu un braţ şi soţia lui Nancy se ridică şi o apucă Unul dintre capete era încă legat bine de copac Erau împăcaţi acum Asta era pacea Nu raiul, nu iadul, doar un loc liniştit, în care nu trebuia să gândeşti sau să-ţi aminteşti Nancy făcu o buclă Fără dragoste, fără ură Fără derbedei, propagandă, copii plini de ură, disperaţi după răzbunare Fără furie, fără vinovăţie Fără Henri Îşi legă funia în jurul mijlocului Probabil că arăta într-un mare fel Instinctul e un lucru puternic Îşi scoase oglinjoara din buzunar, o deschise şi se uită la ea Îşi şterse colţul gurii când îşi întâlni propria privire Furia şi dezgustul o ridicară pe un val, iar ea îl aruncă, cadoul lui Buckmaster de la-revedere-sper-să-nu-fii-torturată-sau-înfometată-până-mori, îl aruncă peste marginea stâncii – apoi se duse după el şi se aruncă în gol Nodul se prinse Picioarele pe marginea sfărâmicioasă, braţele întinse ca un scufundător, funia întinsă în jurul mijlocului Nodul cedă puţin şi Nancy sări în faţă doi centimetri Asta o făcu să zâmbească Poate o să cedeze de tot Hai, Dumnezeule, dacă eşti acolo Sunt o ţintă uşoară Poate ea şi noul ei talent pentru moarte vor dispărea în aerul proaspăt al Cantalului, iar carnea ei va hrăni pomii şi păcatele îi vor putrezi Dar funia ţinu şi Nancy se uită în jos spre vale Se gândi la Böhm Acel zâmbet blând şi ciudat care îi spunea că el e împăcat cu lumea lui El era în Montluçon acum, în biroul lui, semna formulare Prizonierul ăsta trebuie să moară, satul ăsta trebuie făcut scrum, oamenii ăştia trebuie bătuţi până nu-i mai recunosc nici mamele lor, ăştia trebuie îndesaţi într-o căruţă şi trimişi în Germania El nu era în iad Cum venea asta? Ea îşi mută greutatea şi ridică braţele în sus Ea era stăpâna hăului Ea o să-i aducă iadul Capitolul 51 Tardivat ura ideea, fireşte Primul lui impuls fu s-o consoleze, să-i arate că înţelegea prin ce trecea Îşi dădea seama ce însemnase faptul că Anne îi aruncase în faţă vestea morţii lui Henri Când îi spusese că intenţiile ei se schimbaseră, dar nu şi destinaţia, el plecă oripilat, nu însă înainte de a-i spune că e sinucidere curată, o idioţenie, o risipă de resurse şi oameni — Noi venim, mon colonel, spuse Rodrigo Eu şi Juan N-o să las treaba asta nerăzbunată — Chiar aşa! spuse Denden, lovind masa şi făcând cănile murdare să zăngăne Cana lui Anne Asta e doar răzbunare Răzbunare pentru Mateo, pentru soţul tău — Şi ce dracu’ e în neregulă cu asta? întrebă Nancy, în timp ce deschidea o ladă de grenade şi le dădea banduliere celor doi spanioli — Misiunea ta aici ar trebui să fie despre noi toţi, răspunse Denden Ai fost antrenată pentru toţi cei ucişi de nazişti, pentru fiecare viaţă pe care intenţionează s-o curme Pentru asta René se scărpină la ureche — Mie nu-mi pasă de ce îi omoară, atâta timp cât naziştii mor Eu mă bag Denden încercă din nou — Îi faci jocul, Nancy — Destul! Nancy îl săgetă cu privirea Domnilor, apreciez grija voastră Nu trebuie să veniţi Dar eu nu vreau şi nu pot să las lucrurile aşa Apoi se întoarse spre Juan Fii gata într-o oră Şi tu, René — Pot să-mi aduc jucăriile? clipi René spre ea — Sigur — Aşa! Hai, băieţi Să mai strângem nişte voluntari Denden se uită pe fereastră la René care ţopăia prin tabără — E dus Ştii asta, Nancy? Nancy dădu din umeri — Toţi suntem duşi acum Ai primit ultimele instrucţiuni de la Londra, Denden Îi întinse notiţele pe care le făcuse cu o zi înainte, în acele ore delicate în care credea că poate să-l salveze pe Henri E notat ce le datorăm familiilor luptătorilor Coordonate pentru posibile zone de primit provizii şi locaţiile în care am ascuns armament Codurile obişnuite Ştii ce ai de făcut dacă nu mă mai întorc El le puse în buzunarul de la spate şi se ridică încet în picioare, vânătăile lăsate de loviturile pe care le încasase cu o zi înainte făcându-l să se mişte ca un moşneag — Ştiu Dar întoarce-te, totuşi Când plecă, Nancy îşi luă pernuţa de satin roşu şi se folosi de forfecuţa de unghii ca să descoasă cusătura de la spate Începu apoi să caute prin umplutură Erau câteva zeci de pastiluţe, arătau ca nişte perle în penumbra autobuzului Cianură Planul era să coasă câte una în tivul fiecărei cămăşi, ca un soi de poliţă de asigurare împotriva Gestapoului Evident, nimeni de la DOS nu le spusese să se sinucidă dacă erau prinşi Pastilele erau prezentate, foarte politicos, ca o opţiune Nu suporţi tortura? Vrei ca violurile şi bătăile să înceteze? Nu poţi să trăieşti cu ruşinea că ţi-ai trădat oamenii? Nu vrei să rişti s-o faci? Ia remediul miraculos al doctorului Buckmaster şi scapă de griji Se zvonea la Beaulieu că oamenii nu le luau, dar cumva faptul că aveau această opţiune făcea bătăile mai uşor de îndurat Poate, dar ştia că sinuciderea nu o să fie niciodată metoda ei, nu o s-o consoleze, indiferent ce se întâmpla Băgă mâna în rucsac şi scoase o sticluţă de apă de colonie pe jumătate plină Alt cadou din Baker Street Deşurubă atomizatorul şi aruncă pastilele înăuntru, se uită cum tabletele fatale se dizolvau şi transformau acel parfum destul de scump în otravă Vremurile chiar se schimbau Matroana din Montluçon fu de acord s-o ducă pe Nancy la sediu pentru doar o mie de franci şi o verighetă Vorbiră în bucătăria căsuţei ei liniştite de pe o stradă lăturalnică Nancy fu surprinsă să vadă cât de uşor renunţase la inel Era doar un gablonz acum Ea îl voia pe Henri, nu un cerc de aur — Şi o hârtie, adăugă matroana — Ce hârtie, madame Juliette? Nancy insistase să primească şi o rochie ca parte din înţelegere, iar acum o proba, admirându-se în oglindă Era croită într-un mod foarte isteţ, lungă până în pământ, dintr-un bumbac albastru-închis, dar mângâia curbele lui Nancy Era suficient de sugestivă fără însă să fie prea evidentă — Trebuie să semnaţi asta Cu numele dumneavoastră real Nancy se întoarse de la oglindă şi văzu că madame Juliette scrisese ceva pe o foaie — Ce e asta? Madame Juliette se îndreptă în scaun — Eu plec din oraş ca să stau cu sora mea în Clermont imediat după ce terminăm ce avem de făcut Nemţii pierd Când o să fie înfrânţi, oamenii o să spună că am fost colaboratoare Foaia asta zice că am fost o prietenă foarte bună pentru Rezistenţă Nancy se uită la ea Elegantă şi bine hrănită Fără îndoială clienţii ei îi dăduseră câteva ceva în plus de mâncare din ziua în care veniseră germanii în Montluçon Interesant Oamenii lui Fournier spuneau că luptătorii care veneau în tabără de la Ziua Z încoace miroseau a naftalină, iar fermierii care refuzaseră să-i ajute anul trecut acum băteau drumurile ore în şir să le ofere delicatese din recolta lor Chiar şi cu represalii, ştiau că nemţii o să dispară O să fie reglări de conturi Nancy luă un stilou şi semnă în ciuda tuturor regulilor pe care încercaseră să i le fixeze în minte la Beaulieu — Nancy Fiocca, născută Wake, o auzi pe Juliette oftând din toţi rărunchii O să vă duc la poartă, spuse ea Nici una dintre fetele mele nu lucrează în seara asta, dar nu sunt singura matroană din oraş, madame S-ar putea să mai fie fete care să-i distreze pe ofiţeri — Ghinionul lor, răspunse Nancy şi-i înapoie stiloul O lăsa pe madame Juliette să fugă, dar asta nu însemna că fiecare colaborator din oraş va fi tratat cu blândeţe — Aţi primit foaia Duceţi-mă acolo Capitolul 52 Juliette o conduse pe uşa principală şi apoi pe o stradă laterală Sediul Gestapo, aflat într-un fost hotel, avea faţa spre piaţa aglomerată de lângă gară şi, în fiecare zi, oamenii din Montluçon puteau vedea ofiţerii în uniformele lor SS, cu pardesiele din piele neagră, cum primesc membri ai consiliului local pentru întâlniri şi şedinţe Oamenii îi priveau, apoi treceau cât de repede puteau Înainte de război, taxiurile şi maşinile personale lăsau oameni de afaceri şi turişti în faţa aşezământului elegant, dar bagajele lor, la fel ca şi mâncarea şi lenjeria curgeau în şi din hotel prin curtea din spate acum Acum prin curtea aceea aveau loc adevăratele afaceri ale Gestapoului – camionetele ieşeau la orice oră din zi şi din noapte, gardienii notau pe liste în timp ce bărbaţii, femeile şi copiii, muţi de frică, erau scoşi ca vitele şi mânaţi prin vechile uşi de serviciu, jos, în celule Şi tot pe aici veneau şi plăcerile de care se bucurau ofiţerii – bunurile de lux culese de prin beciurile, magazinele şi vilele abandonate şi femeile Patru santinele păzeau poarta care dădea în curte: două pe o platformă ridicată care le permitea să vadă toată curtea şi drumul care ducea spre ea şi alte două pregătite să ridice bariera şi să verifice numele pe listele lor Santinela se zgâi la Nancy, iar ea plecă privirea de frică să nu-i vadă străfulgerarea de ură din ochi Simţea întuneric în sânge şi otravă în oase, era sigură că ar fi putut să omoare pe cineva numai dacă îl atingea cu vârfurile degetelor — Nu e fata obişnuită, spuse santinela Căpitanului Hesse îi plac în general alea mai plinuţe Nancy simţi cum îi alunecă ochii peste ea — Sophie e bolnavă, spuse Juliette Părea plictisită, iritată O actriţă înnăscută, se gândi Nancy, toate curvele trebuiau să fie — Căpitanul Hesse a spus că e în regulă fata Acum vrei să-l faci să aştepte? Santinela dădu din umeri şi notă în catastif Scria „pui pentru masa căpitanului” Juliette plecă şi dispăru imediat în noapte Santinela întinse mâna, pocni din degete şi Nancy îi dădu geanta El o deschise Ruj, parfum, câteva prezervative învelite în folie I-o dădu înapoi după ce o mirosi şi o conduse pe poartă, spre uşa de serviciu Nancy nu era primul ofiţer DOS care intra pe-acolo Se gândea la ce auzise despre Maurice Southgate, omul care fusese capturat chiar înainte să aterizeze ea în Franţa În acelaşi timp se gândea şi la cei doi operatori radio care dispăruseră pe uşile astea în negură şi întuneric şi se întreba dacă mai trăiesc pe undeva prin vreun lagăr Se gândi la Henri, îşi încleştă pumnii şi îşi înfipse unghiile în palme Un avizier era fixat de peretele de după uşă Nancy se uită pieziş la el, destul încât să vadă poza lui Fournier şi poza ei şi suma absurdă de bani pe care o ofereau ca să fie aduşi chiar în acea clădire Santinela nu se uită la ea, doar o conduse, tropăind cu bocancii lui grei, în sus pe scările de serviciu înguste şi apoi într-o parte a clădirii destinată oaspeţilor hotelului, iar acum şi ofiţerilor Lambriuri grele de lemn erau punctate de oglinzi enorme şi lumina electrică strălucea sub abajururile din sticlă pictată Nancy trecu printr-o serie infinită de imagini ale ei înseşi Santinela deveni o armată, la fel şi ea, paşii lor amuţiţi acum de covoarele groase Omul deschise o uşă şi îi făcu semn cu capul, rânjind Cinci bărbaţi se uitau la ea de la o masă Nici unul nu era Böhm Intuise corect El era SS pur şi nu şi-ar fi corupt niciodată trupul cu o târfă franţuzoaică Bărbaţii se uitau la ea cu priviri surprinse şi lacome Deja mai era o fată acolo, o blondină care stătea pe genunchiul unui ofiţer ce nu părea să aibă mai mult de douăzeci de ani Băiatul se făcuse roşu până în vârful urechilor în timp ce ea îi mângâia ceafa şi se fandosea la el în braţe, făcându-i pe bărbaţii mai în vârstă să râdă Căpitanul care stătea cel mai aproape de Nancy întinse mâna şi o apucă de mijloc, trăgând-o spre el Cu cealaltă mână îi mângâie sânii şi partea din faţă, apoi îşi băgă mâna pe sub fusta ei şi îşi introduse un deget între marginea ciorapului şi carnea coapsei Nici nu se uită la faţa ei — Necunoscută dragă, ce frumos din partea lui madame Juliette să ne trimită prospături Nancy îi dădu jos chipiul şi şi-l puse pe cap, apoi se aplecă în faţă şi-l sărută pe creştetul chelios — Proaspătă şi puternică, domnule, spuse ea şoptit, apoi se strânse mai tare lângă el Degetele lui se rătăciră peste chiloţii ei de bumbac, iar ceilalţi râseră Bem ceva? El o lăsă să se ducă la marginea mesei, unde era o carafă de vin roşu, înconjurată de zeci de pahare Unul dintre ceilalţi ofiţeri începuse să-şi piardă răbdarea cu puştiul Se ridică de pe scaun şi începu s-o sărute pe fată pe gât, masându-i sânii cu degetele lui grase, în timp ce ea chicotea şi ofta şi se zvârcolea în braţele băiatului Toţi erau rumeni la faţă, transpiraţi de la dorinţa care creştea şi nerăbdători Nu-şi puteau lua ochii de la blondă Nancy turnă conţinutul sticluţei de parfum în vin şi îl amestecă în decantor înainte să umple paharele şi să le aşeze pe masă în faţa fiecărui ofiţer, apoi se aşeză la loc, lângă prietenul ei cu degete grăsune şi îşi ridică propriul pahar — Pentru Führer! spuse ea Chiar şi în starea în care erau, condiţionarea îşi făcu treaba Fiecare bărbat luă un pahar, îl ridică şi repetă urarea înainte să bea, chiar dacă nu puteau să-şi ia ochii de la fata care ofta în poala băiatului Nancy simţi cum vinul îi atinge buzele Era conştientă de dorinţa de a-l bea până la fund, dar rezistă tentaţiei Böhm era undeva în clădire, o aştepta Toată cinstea celor de la DOS, lucrurile se întâmplară foarte repede Prietenul ei cu degete grase începu să gâfâie şi îşi duse mâna la grumaz Unul dintre ceilalţi se ridică, făcu doi paşi nesiguri spre uşă, apoi căzu peste covorul roşu cu albastru, peste parchetul lustruit şi intră în convulsii Ofiţerul lui Nancy se uită la ea pentru prima dată şi faţa lui puhavă exprimă şoc, furie şi într-un final, remarcă Nancy cu mare satisfacţie, o recunoscu Se împletici să-şi ia pistolul, iar Nancy nici nu se sinchisi să-l oprească, îi scoase cuţitul de la curea şi îi tăie gâtul Fata fugi într-un colţ al camerei Era prea şocată ca să ţipe Îşi acoperi faţa cu mâinile Ofiţerul lui Nancy era acum trântit peste masă Nancy îi scoase cureaua şi şi-o puse la brâu Îi stătea ca unui pistolar din vestul sălbatic Băiatul murise deja Ultimul ofiţer reuşi să-şi ridice pistolul, dar vomita în acelaşi timp şi căzu pe-o parte pe podea înainte să apuce să tragă vreun foc Nancy păşi peste trupul care se zvârcolea şi trase draperiile de la fereastră Cu lumina în spatele ei, făcu cu mâna în întuneric Nu fu tocmai un semn subtil, dar nu trebuia să fie Întunericul, hăul, o cuprinseseră acum Nietzsche le plăcea dobitocilor ăstora sadici, nu? Cum zicea el? „Dacă te uiţi în abis şi abisul se uită la tine?” Mereu i se păruse că sună cam slab Era genul de replică pe care şi-o dădeau jurnaliştii beţi în barurile pariziene când se lăudau între ei cu toţi oamenii periculoşi pe care îi întâlniseră Dar acum înţelegea Ea era abisul, se îmbătase de el după ce îl împuşcase pe spionul lui Böhm Dar acum abisul nu doar că se uita la demenţii ăştia – venea să-i înghită Capitolul 53 Pe drum se auzi vuietul unui motor şi gardienii se grăbiră să-şi ia armele, dar prea încet Liniştea de pe străzi se datora aşteptării, nu păcii Camioneta, furată de la postul de jandarmi, intră în trombă în curte, Juan sări din cabină şi împuşcă santinela care o escortase pe Nancy înăuntru, în timp ce Rodrigo, ridicat pe şenile, zbură cealaltă santinelă cu Brenul Juan deja fugea pe treptele joase din dreapta şi trăgea de la şold Nancy privea şi zâmbea în timp ce René trăgea cu bazooka drept în uşa din spate Clădirea se zgudui şi ce mai rămăsese din geamuri zornăi în spatele lui Nancy Fata ţipă Încă vreo şase bărbaţi intrară în fugă din spatele camionetei prin bariera distrusă şi patru dintre ei ocupară posturile gardienilor de sus Rafalele insistente ale mitralierelor capturate întâmpinau gardienii pe jumătate îmbrăcaţi care ieşeau împleticindu-se pe uşa ciuruită din spate Nancy păşi peste cadavrele ofiţerilor, îşi verifică pistolul şi muniţia, iar apoi ieşi pe hol Era exact ca la antrenamente, ca plimbările prin Inverness, unde instructorii trăgeau pârghii şi le aruncau ţinte în faţă, de după uşi Nancy trase de la şold, cu foc dublu, un, doi, omorând două santinele care apărură de după colţul coridorului lambrisat Un căpitan cu faţa somnoroasă ieşi greoi dintr-o cameră, încercând să-şi pună pe după urechi ochelarii cu ramă subţire de metal Clipea confuz Îngheţă când o văzu, apoi ridică braţele şi începu să vorbească Nancy îl împuşcă de două ori în mijlocul pieptului, iar forţa gloanţelor îl împinse înapoi în cameră Trecu de cealaltă parte a coridorului şi îi aruncă o privire Buzele încă i se mai mişcau, dar nu se mai auzea ce spunea la fel cum se întâmplase şi cu băiatul francez pe care Nancy îl privise murind pe străzile din Marsilia Ochii căpitanului clipeau în spatele ochelarilor Încă un nazist înghiţit de hău Nancy îşi băgă pistolul în toc şi scoase cuţitul Germanii se concentrau pe atac mergând cu spatele, aşa că jumătate din santinelele cu care se întâlnea erau cu spatele la ea Aproape că era prea uşor să-i omori Cuţitul devenise alunecos în mâna ei Îşi şterse mâna şi mânerul cuţitului de rochie, în timp ce fredona cântecul Partizanilor Coborî scara principală de parcă se întâlnea cu soţul ei în barul hotelului, să ia ceva de băut Omuleţi îmbrăcaţi în gri-verzui forfoteau încolo şi-ncoace Auzi un ţipăt şi o rafală de focuri de armă dinspre bucătării Asta înseamnă că o parte dintre oamenii ei erau în hotel deja Trebuia să se mişte repede Parter Birouri Un sergent care îşi mâna oamenii prin spatele clădirii se întoarse şi se trezi cu ea în faţă Reacţionă rapid, ştia că nu are timp să scoată pistolul sau cuţitul, şi se năpusti cu pumnul la ea Nancy încasă lovitura în antebraţul stâng, simţi cum i se cutremură carnea şi oasele, apoi înfipse cuţitul în burta lui, tăindu-l în sus Cuţitul ăsta era aproape la fel de bun ca acel Fairbairn-Sykes pe care îl avusese Londra îi trimisese aproape imediat un înlocuitor pentru cel pe care îl pierduse Mulţumesc, unchiule Bucky Biroul managerului Normal că ăsta era al lui, cu seiful cu trei încuietori şi ferestre înalte cu vedere spre grădina din centrul complexului hotelier Uşa era deschisă când se apropie, şi un alt ofiţer tânăr, cu părul atât de blond că părea alb, ieşi cu un vraf greoi de hârtii în braţe Vorbea peste umăr cu cineva din cameră Îl împuşcă în faţă Nu era sigură dacă făcuse asta de teamă că glonţul ar fi putut fi oprit de cutia din braţele lui sau doar pentru că aşa voise Călcă peste cadavrul lui şi intră în cameră Iată-l, maiorul Böhm, arăta exact ca atunci când se întâlniseră ultima oară în Marsilia, până şi zâmbetul lui surprins şi politicos era acelaşi — Doamnă Fiocca! Să-nţeleg că aţi venit să vă interesaţi din nou de soţul dumneavoastră? Mi-e teamă că nu sunteţi aici în urma propunerii pe care v-am făcut-o în Courçais, având în vedere felul în care aţi venit Scutură uşor din cap Trebuie să recunosc că sunt surprins Eram sigur că vă veţi oferi viaţa în schimbul eliberării lui Henri, după câte a suferit din cauza dumneavoastră Vorbea în engleză şi ea răspunse în aceeaşi limbă, simţind cuvintele ciudat şi nelalocul lor în gură — Anne mi-a spus că l-aţi ucis Böhm părea profund îndurerat — Înţeleg Nu, nu, madame Fiocca De ce aş omorî pe cineva atât de util? Henri Îl vedea de parcă stătea în faţa ei, cu smochingul aruncat peste umăr Îşi puse revolverul în toc — Mi-a spus atât de multe despre dumneavoastră Capul lui Nancy vâjâia Furia ei bogată şi hrănitoare se amesteca acum cu dragoste şi speranţă — E aici? — Nu Dar e într-un loc sigur Foarte sigur Destul Îi venea să smulgă adevărul din inima neagră a lui Böhm Ţâşni spre el cu cuţitul ridicat, gata să-i taie faţa Linia ei de atac fu evidentă El se dădu un pas înapoi, până când spatele i se sprijini de birou O prinse de încheietură chiar când să-l atace şi o strânse cu mâna dreaptă Cu braţul stâng o strânse de mijloc, pentru a nu se putea elibera Lama tremură, forţele lor erau perfect echilibrate — Nu te-ar mai recunoaşte acum, desigur, spuse Böhm printre dinţi Nu mai eşti Nancy Wake, nu-i aşa? Ea împinse cuţitul care tremura şi mai aproape de faţa lui — Sau poate în sfârşit ţi-ai descoperit adevărata natură Eşti exact ce spunea mama ta că eşti O pedeapsă pentru toţi cei care te iubesc Urâtă, murdară, păcătoasă Imaginea lui Böhm şi a lui Henri stând într-o cameră ca doi prieteni la poveşti, discutând despre ce-i spusese mama ei, despre otrava pe care o picurase în sângele ei în fiecare zi până când Nancy fugise Şi continua să fugă — Mon colonel! Era René care o căuta, strigând-o din hol Vin întăriri SS Să mergem! Încă o explozie din holul sediului Böhm o împinse într-o parte Ea se împiedică, căzu în genunchi şi, când se uită în sus, el avea revolverul în mână, aţintit spre capul ei — Ar fi mai bine să nu te vadă aşa cum eşti de fapt Ea îşi dezveli dinţii spre el El mormăi de parcă ar fi fost amuzat şi continuă să ţină arma aţintită drept spre capul ei Îl auzi pe René chemând-o din nou — Ştii ce înseamnă simbolul acesta? o întrebă Böhm Ea îşi coborî privirea Covorul pe care îngenunchease, stropit de sângele celui pe care îl omorâse în prag, era acoperit de svastici, dar nu negre şi roşii – ci în rânduri de verde şi auriu intercalat — E de origine tibetană, continuă Böhm Reprezintă soarele Masculinitatea supremă Führerul ne aminteşte de asta, aşa că toţi depunem eforturi să-i facem pe plac El este tatăl nostru Câţi ani aveai când v-a părăsit tatăl tău? Ce-ar spune el despre fetiţa lui acum? Din nou zâmbi politicos Ţi-ai omorât oamenii, ştii asta? I-ai permis unui spion să vă dea de gol locaţia, după care ai luat douăzeci dintre cei mai buni luptători pentru un atac sinucigaş? Am ordonat să fie atacată tabăra din Chaudes-Aigues de-ndată ce au fost raportate semnalele lui Anne Uşa se dădu de perete Era René cu pistolul pregătit Böhm se întoarse spre el, dar înainte să apuce René să tragă, Nancy ţâşni de-a lungul covorului cu cuţitul în mână şi-i tăie faţa lui Böhm — La naiba! strigă René, de-abia reuşind să ridice ţeava pistolului în sus, încât glonţul care deja gonea de pe ţeavă să facă ţăndări fereastra în loc să se înfigă în spatele lui Nancy Nancy îl nimeri peste pomeţi, iar forţa atacului îl făcu să se dea într-o parte, astfel încât se lovi cu încheietura mâinii de marginea biroului şi pistolul îi zbură din mână Urlă şi îşi duse mâna la rană Sângele îi trecu printre degete scurgându-se spre guler Nancy îl atacă din nou, dar René o prinse de mijloc şi o ridică cu forţa pe sus, scoţând-o din cameră în timp ce ea urla de furie — Acum, Nancy! urlă el, lăsând-o jos în hol şi împingând-o către lobby Nu-i de glumă! Fum, cadavre René aruncă grenade în faţa lor ca să elibereze drumul, trăgând-o într-o parte ca s-o protejeze de explozie Oglinzile se sparseră, din lambriurile de lemn săriră bucăţi, zidăria şi tencuielile se prăbuşiră cu un şuierat lung şi un nor dens de fum şi praf îi înconjură René trase de ea înainte, iar ea se împiedică de un soldat împuşcat în stomac, care încă mai zvâcnea la picioarele ei Lobby-ul René mai rostogoli o grenadă în faţa lor spre uşile duble ale intrării principale şi, când explodă, auzul lui Nancy se sparse şi fu înlocuit de un ţiuit intens René o trase în stradă printre uşile arzând, apoi o ridică din nou şi o aruncă în spatele unei camionete Podeaua rece de metal era deja lipicioasă de sânge Franc era trântit lângă ea, cu spatele la cabină, încercând să-şi ţină măruntaiele cu mâna Ea îi luă Brenul din poală şi începu să tragă rafale scurte înspre germanii care încercau să-i ajungă Unii dintre ei căzură, alţii se risipiră, căutând adăpost De-abia când ajunseră la marginea Montluçonului se uită din nou la Franc Stătea nemişcat, se uita în gol, la iadul pe care îl lăsaseră în urma lor Capitolul 54 Muncitorii francezi de-abia terminaseră de pus placaj peste ferestrele sparte când căpitanul Rohrbach intră în biroul lui Böhm Camera părea cufundată în lumina unei după-amiezi târzii, deşi nu era nici nouă dimineaţa Cadavrul caporalului fusese luat, dar covorul pătat de sânge era tot acolo Rohrbach aruncă o privire pe jos când intră şi păşi cu grijă — Treizeci şi opt de morţi, domnule Rohrbach se oferise voluntar să fie noul asistent principal al lui Böhm cu opt ore în urmă şi până acum făcuse treabă bună, strânsese informaţii, interogase martorii şi pregătise echipe de lucru care să securizeze din nou clădirea, în timp ce rana lui Böhm se vindeca, iar acesta îşi examina noua faţă în oglinda de bărbierit Böhm însuşi găsise cadavrul lui Heller în coridorul de la etaj Protejatul lui fusese împuşcat de două ori în piept şi o dată în frunte Executat de doamna Fiocca însăşi în timp ce-şi croia calea însângerată dinspre camera de şedinţe a ofiţerilor spre biroul lui Moartea lui Heller îl rănise şi îl surprinsese, nu doar pentru că Böhm apreciase capacitatea de muncă şi inteligenţa ofiţerului său secund, ci şi pentru că bărbaţii ca el, bărbaţi pe umerii cărora Reichul plănuise să-şi construiască viitorul glorios, fuseseră pierduţi Şi fuseseră pierduţi din cauza Rezistenţei încăpăţânate şi lipsite de sens a degeneraţilor ca doamna Fiocca şi a aliaţilor ei subumani din est Böhm se hotărâse s-o roage pe soţia lui să viziteze familia lui Heller când va avea ocazia Considera potrivit să jelească împreună cu familia lui atât omul, cât şi ceea ce reprezenta el Înainte să vorbească cu Rohrbach, Böhm le spuse muncitorilor să plece, iar aceştia ieşiră cu paşi târşâiţi fără să vorbească — Şi tabăra maquisarzilor? întrebă Böhm Vorbea calm, dar răspunsul urma să facă diferenţa dacă evenimentele de ieri fuseseră sau nu un succes — Baza în sine a fost distrusă complet de bombardamente la începutul serii, răspunse Rohrbach Echipajele de captură care au intrat înaintea infanteriei au reuşit să prindă câţiva luptători şi informaţiile lor au dus la descoperirea câtorva ascunzători semnificative de arme în zonele din jur Trupele de captură erau inovaţia lui Böhm, adoptată cu entuziasm de comandantul trupelor Waffen-SS, Schultz, care condusese raidul Era şi el foarte conştient cât de dificil era să urmăreşti paraşutele cu provizii Mai bine să laşi Rezistenţa să facă curat, apoi să le iei resursele cu camioanele când se credeau în siguranţă — Şi atacul la sol? Comandantul Schultz fusese de acord şi că un atac pe întuneric ar însemna pentru SS un avantaj tactic Pe timp de zi, faptul că Rezistenţa cunoştea terenul le-ar fi dat un avantaj clar Întunericul îl reducea Încă o sugestie a lui Böhm — Cifrele finale nu sunt confirmate, dar estimările la ora actuală sunt de vreo câteva sute de maquisarzi morţi şi mai mulţi răniţi Toţi luptătorii dispersaţi, spuse Rohrbach cu o sclipire de satisfacţie pe faţă Dar comandantul Schultz a fost grav rănit de un luptător în timp ce făcea turul ruinelor taberei E puţin probabil că o să supravieţuiască — Asta e o mare pierdere, spuse Böhm încet Rana lui Böhm fusese curăţată, cusută şi bandajată Acum îl ustura Ciudat era că, datorită faptului că studiase în străinătate, ajunsese la maturitate fără cicatricile de duel, considerate de mulţi foarte importante în vechile universităţi germane, dar acum avea una Doamna Fiocca îi oferise una perfectă, tăindu-i obrazul — Ce părere ai despre operaţiune, Rohrbach? Rohrbach tresări surprins, dar, spre lauda lui, stătu o clipă să se gândească şi răspunse ferm — Un succes fulminant, domnule De data asta Waffen-SS-ul s-a dovedit a fi perfect capabil să se ocupe de Maquis Am fost poate norocoşi pentru că Şoarecele Alb a decis să-şi pună planurile în acţiune astăzi, lăsând tabăra fără cei mai buni luptători Böhm se gândi un pic la Heller Rohrbach îşi intra în mână — Este şocant totuşi că unii dintre ofiţerii de aici ignorau măsurile de securitate de bază ca să-şi satisfacă poftele dezgustătoare Scoase o foaie de hârtie din dosarele pe care le ţinea sub braţ — Sugerez următoarele schimbări la protocolul de securitate Böhm îşi aruncă ochii peste foaie în timp ce o aşeza pe masă Foarte de bun-simţ O să includă câteva dintre observaţii în propriul lui raport Da, noaptea trecută fusese o victorie, deşi, pentru o clipă, când femeia nebună se aruncase din capătul celălalt al camerei spre el cu un cuţit în mână, avusese îndoieli Capitolul 55 Echipajul lui Nancy se întoarse doar cât să mai distragă trupele şi să menţină deschise rutele de evadare spre vale, dar pe măsură ce orele treceau, amploarea pierderilor era tot mai clară Câteva dintre cele mai mari rezerve de arme dispăruseră, la fel şi spitalul de campanie şi proviziile sale, autobuzul lui Nancy şi magazia fuseseră distruse Şi oamenii se pierduseră Echipamentul lui Nancy era în camionetă, aşa că se schimbă din rochia de prostituată înapoi în bocanci şi pantaloni largi de-ndată ce se întoarseră şi îşi dădură seama că tabăra era atacată De-abia ce se îndepărtaseră când focul unei mitraliere lovi rezervorul Simţi căldura pe faţă ca roşeaţa ruşinii Camioneta deveni rugul funerar al lui Franc, iar când ea şi René se întoarseră înainte de răsărit, îi îngropară rămăşiţele carbonizate lângă drum şi marcară locul cu o cruce făcută din pietre După răsăritul soarelui, supravieţuitorii din tabără o luară în grupuri răsfirate prin păduri, de ambele părţi ale râului Evitau drumurile şi mergeau pe cărările întortocheate către locul de retragere de lângă Aurillac Din când în când, un Henschel trecea pe deasupra lor şi trăgea fără ţintă prin frunziş, sperând că o să nimerească vreun grup Ratau Când Nancy şi René ajunseră la locul de retragere, Tardivat şi Fournier de-abia se uitară la ea Atmosfera era alta decât fusese după atacul asupra taberei lui Gaspard Nimeni nu sărbătorea, nimeni nu spunea poveşti cusute cu aţă albă despre eroism şi îndrăzneală Aerul duhnea a înfrângere şi oamenii vorbeau doar despre arme pierdute, despre represaliile asupra sătenilor de lângă locul în care fuseseră descoperiţi şi despre cum populaţia civilă din Montluçon o să aibă de suferit de pe urma atacului asupra sediului Gestapo Nancy se aşeză în colţul unui hambar pe jumătate dărâmat Fournier şi Tardivat veniră şi ei să doarmă acolo, epuizaţi, vorbind între ei în şoaptă, în timp ce Nancy se uita în gol la perete şi nu prea spunea nimic nimănui Se gândea la Henri – ce ar fi putut face ca să-l aducă înapoi sau să afle dacă era viu sau mort Când ajungea Denden, puteau să transmită prin radio cereri de reaprovizionare şi poate că în câteva zile o să se întoarcă la Böhm, să se predea Trebuia mai întâi să pună lucrurile în ordine Îi lăsase să se descurce singuri la câteva ore după ce găsiseră un spion în tabără Durerea surdă că nu ştie ce se întâmplă cu Henri, care devenise o prezenţă familiară de când îl arestaseră, se transformase într-o agonie omniprezentă începând din acea noapte în Courçais O înnebunise, iar nebunia ei îi costase scump pe oameni Şi ei ştiau asta Mai trecură două zile până îl revăzu pe Denden Venea în spatele unui grup jerpelit condus de Gaspard Când îi văzu faţa, palid de oboseală şi durere, se temu că e rănit — Radioul nu mai e, Nancy, fu primul lucru pe care i-l spuse când dădu de ea în hambar L-am distrus când am crezut că ne cotropesc — Acum nu mai ai nimic, spuse Gaspard, aşezându-se greoi pe jos în faţa ei Fără bărbaţii tăi bogaţi din Londra, nu ai nimic Nici mâncare, nici arme şi nici soldaţi Nancy se uită în sus spre grup, la ultimii ei ofiţeri superiori Păreau distruşi, dezamăgiţi — Ar fi trebuit să fii aici, spuse Gaspard ca să se asigure că ştie Ai lăsat-o pe curva aia mică să ne dea de gol locaţia şi după aia te-ai dus în misiunea ta imbecilă Ai luat cei mai buni oameni de la posturile lor când aveam mai mare nevoie de ei Nimeni, nici Tardivat, nici Fournier, nici măcar Denden, nu încercă să-l contrazică — Bine Sunt un nimic, sunt un rahat, spuse ea fără vlagă Dar tot avem o treabă de făcut Grupul acela armat Denden începu să-şi scoată bocancii, schimonosindu-se rău în timp ce făcea asta — Treaba aia s-a anulat, Nancy Ne întoarcem la misiunile obişnuite de chinuit nemţi sau ne-am întoarce dacă oamenii noştri nu ar fi împrăştiaţi La fel şi armele — O sută de morţi şi două sute de răniţi , continuă Gaspard — Aoleu, gata, Gaspard! ţipă Denden A înţeles ideea Gaspard se întoarse spre el şi Nancy se întrebă dacă în sfârşit o să se omoare acum, aici, să-l scutească pe Böhm de o grijă Gaspard atacându-l pe Denden, Nancy luptându-se cu Gaspard, Fournier cu ea Dar deşi Gaspard deschise gura să vorbească, să-i spună ceva plin de ură lui Denden, se opri Chiar şi el era prea demoralizat ca să mai lupte cu pasiune Ea reuşise să-i doboare pe toţi Îşi puse capul în palme, apoi simţi o mână pe umăr Era Tardivat; îi oferi o sticlă cu apă O luă şi-i mulţumi El nu răspunse Trebuia s-o dreagă, trebuia Era mai important decât durerea ei, mai important astăzi, în acest moment, decât Henri Voia să se oprească, să se facă mică şi să moară când îşi dădu seama de asta Nu mai avea cum să scape; nu avea cum să dispară şi să se ducă la biroul lui Böhm ca un martir Asta era treaba ei; asta trebuia să facă — Mai ai cartea cu coduri, Denden? El dădu din cap, fără să se uite la ea — Atunci mă duc să fac rost de un radio Ai spus ceva despre unul în plus în Saint-Amand? Era al fetei care a fost prinsă în martie? — N-o să ajungi până acolo, spuse Gaspard ridicându-se în picioare Eu mă duc să mă ocup de oamenii mei Denden aşteptă până când Gaspard ieşi afară din hambar înainte să răspundă — Da M-am oprit acolo să beau un pahar cu prietenul meu motociclist Bruno de la cafeneaua din piaţă unde eram ne-a spus că mai are unul ascuns Dar nu mai avem maşini, Nancy Toate camioanele s-au dus — O bicicletă atunci, spuse ea ferm — Dar Saint-Amand e la peste o sută de kilometri — Mai puţin dacă o iei peste dealuri Nu avea nevoie de hărţile pierdute ca să ştie asta Ştia drumurile şi potecile din zonă aproape la fel de bine ca Gaspard Denden, Fournier şi Tardivat schimbară priviri precaute — Pot să-ţi fac rost de o bicicletă, spuse Fournier într-un final — Dar de ce trebuie să mergi tu, Nancy? întrebă Denden Nu poţi să trimiţi un băiat? Tu trebuie să vezi ce depozite de arme sunt încă în siguranţă şi să le dai oamenilor arme — Mai ai carneţelul meu, Denden? El băgă mâna în buzunarul de la spate şi i-l arătă — Atunci o să te descurci Tu şi Fournier şi Tardivat Numai eu pot să trec de punctele de control Nimeni altcineva de aici nu poate El băgă carneţelul la loc în buzunarul ei şi o luă de mâini — Nancy, faţa ta e peste tot — Nu-mi văd faţa când trec prin punctele de control! Văd o gospodină Uite, ştiu că am fost tâmpită Am dat-o-n bară Trebuie s-o repar Băgă mâinile în rucsac şi scoase rochia pe care o purtase în raidul Gestapo Era ţeapănă de la sângele uscat — Tardi, poţi să transformi asta în ceva onorabil? Să mă îmbraci ca o văduvă de război? Doamne, ce n-aş da să am materialul de la cămaşa aia de noapte acum Tardivat îşi aprinse o ţigară — Mai e o paraşută în rucsac — Poţi s-o faci, Tardi? El tresări când îi spuse numele — Da, pot s-o fac, mon colonel O să fie gata mâine-dimineaţă Ar trebui să dormi, să te speli Arăţi ca o vrăjitoare din basme, nu ca o gospodină Luă cârpa aceea însângerată de rochie de la ea şi ieşi din hambar Nancy se uită după el cum se duce, gândindu-se la cămaşa ei de noapte El o făcuse ca gest de admiraţie, de camaraderie, de prietenie, iar ea o pierduse O pierduse şi omorâse şi oameni Avea nevoie de ea Se ridică şi Fournier şi îl atinse pe Denden pe umăr — Ar trebui să începem cât de curând, Denis Denden dădu din cap — Un moment, spuse el, apoi aşteptă ca Fournier să iasă din hambar L-ai omorât pe Böhm? întrebă el Ştiu despre oferta pe care a făcut-o în Courçais, ce a spus Anne Asta simplifica într-un fel lucrurile — Nu A spus că Henri e încă în viaţă, dar ştiu că acum trebuie să repar asta, Denden Nu pot să mă duc să-l caut până nu terminăm El se ridică şi îi puse mâna pe umăr — Îmi pare rău, Nancy — Jules a supravieţuit? Nu l-am văzut El îşi întoarse privirea de la ea — Da, dar nu îndrăzneşte să vorbească cu mine după ce Gaspard Ar fi bine să te culci Apoi plecă şi el A doua zi se trezi cu dureri de la pământul rece şi vânătăile pe care le căpătase în timpul raidului Se duse să se spele într-unul din râuleţele reci ca gheaţa care curgeau dinspre munţi către râul din vale Cineva îi spusese odată că ploii îi luase sute de ani să sape prin sol şi să iasă pe partea cealaltă, prin aceste izvoare, purificată şi îmbogăţită Îşi curăţă sângele de sub unghii şi se frecă până avu pielea rozalie, după care îşi puse pe ea rochia pe care i-o spălase şi i-o reparase Tardivat şi pe care o făcuse mai decentă cu mătasea recoltată din paraşută Era un pic cam mare pentru ea acum, dar Tardi îi dăduse un cordon, asemănător cu ce văzuse la femeile din Chaudes-Aigues – o tentativă foarte franţuzească de a face foametea să pară acceptabilă din punct de vedere artistic Îşi întinse părul pe după urechi şi îşi puse pantofii Nu bocancii militari, nici tocurile, ci chestiile alea ieftine şi fragile făcute din carton pe care le purta când trebuia să treacă de punctele de control obişnuite Oamenii împrăştiaţi pe la focurile de gătit se uitau la ea cu mirare Se obişnuiseră s-o vadă în pantaloni largi şi tunică militară şi reapariţia bruscă în chip de femeie franceză obişnuită îi şocase Denden şi Tardi aşteptau lângă hambar, cu o bicicletă cu cadrul de metal între ei — Fournier a livrat asta pentru tine, spuse Denden în timp ce se apropia, încercând să pară vesel Fournier însă nu rămase să-şi ia la revedere, se gândi ea — Şi am găsit ăştia Îi dădu o pereche de ochelari de citit — I-am luat în caz că ai mei s-ar fi spart şi tot încerc să-mi aduc aminte numele pieţei cu cafeneaua şi Bruno dar nu-mi amintesc nici să mă tai Începu să descrie piaţa, felul în care lumina bătea pe pereţii clădirilor după-amiaza şi să aducă laude ospitalităţii de care se bucurase, până când Nancy îi puse mâna pe braţ şi el se opri — O găsesc, Denden Se temea pentru ea, îşi dădea şi ea seama, sub tot bodogănitul ăla Tardi se dezlipi de perete şi pescui ceva din buzunar O cruciuliţă pe un lanţ I-o arătă, apoi, fără să mai spună ceva, i-o legă în jurul gâtului Pentru o clipă i se păru că îi arde pielea, dar nu, metalul era doar rece — Eşti credincios, Tardi? întrebă ea Nu se uită în ochii ei, dar tonul lui nu părea supărat — Am încercat să fiu; n-am reuşit mereu Dar dacă e să arăţi ca o văduvă de război Ele cer îi ajutor lui Dumnezeu Capitolul 56 Concentrează-te, Nancy! Era zi de târg în Saint-Amand şi ar fi putut să se piardă un pic în mulţime, dar asta însemna şi că sunt foarte mulţi ochi pe stradă care ar fi putut s-o recunoască Posterele alea nenorocite Îşi puse ochelarii pe care i dăduse Denden; făceau lumea să pară un pic strâmtă, dar nu o orbeau Asta, plus rochia destul de sărăcăcioasă şi o pălărie nu foarte elegantă făceau ca bărbaţii s-o treacă cu vederea Nu erau foarte mulţi oameni în piaţa principala şi în fiecare colţ erau soldaţi germani sprijiniţi de pereţi Rememoră descrierea cafenelei pe care i-o oferise Denden O piaţetă mică, spusese el Lângă un râu cu un castan în mijloc Atunci nu era asta Asta avea o biserică de-o parte şi primăria de cealaltă şi era sus pe dealul Se opri lângă o tarabă să-şi umple sacul de sfoară cu nişte cartofi şi o varză ofilită Acum era doar o femeie care se întoarce acasă de la piaţă Îşi luă bicicleta şi o împinse pe lângă soldaţii din sudul pieţei Nu se uită la ei, dar nici ei nu se uitară la ea Era invizibilă pentru ei Drumul cobora abrupt spre râu, trotuarele înguste erau pustii acum, iar casele erau zăvorâte şi reci Se uita în stânga şi-n dreapta să vadă vreun indiciu spre piaţetă Oare spusese Denden ceva despre peisaj, ceva care s-o ajute să-şi dea seama în ce direcţie s-o ia când ajunge la râu? Trebuia să ghicească Stânga, iar dacă nu găsea, urma să facă un mic spectacol tâmpiţel cum că se uită prin buzunare şi se frământă pentru ceva Doar o persoană obişnuită care lăsase ceva în urmă în timpul cumpărăturilor şi trebuia să se întoarcă Râul era învolburat de apele ploilor de vară, clocotea pe sub arcadele antice ale podului de piatră Nancy zâmbi Era prea îngust pentru un jeep plin de soldaţi, aşa că Rezistenţa nu trebuia să-l arunce în aer Poate o să mai supravieţuiască încă cinci sute de ani Se opri de parcă admira priveliştea De partea cealaltă a râului erau un drumeag şi o fâşie de pădure La dreapta şi pe aceeaşi parte, drumeagul era înghesuit între apă şi unul dintre vechile ziduri al oraşului Stânga deci Dumnezeule, era bucuroasă că nu trebuia să opereze într-un oraş Aproape că putrezise din cauza umezelii pădurii până când băieţii îi găsiseră autobuzul, dar măcar nu fusese nevoită să trăiască zi de zi sub ochii pe jumătate închişi ale acestor clădiri, să ghicească ce se şopteşte, compromisurile şi colaborările care se petrec în spatele uşilor închise Trecu pe lângă două depozite părăginite şi aruncă o privire spre biserică O sclipire verzuie printre faţadele de lemn ale caselor din vechea piaţă îi atrase atenţia Coti şi se trezi în piaţa lui Denden Era exact cum o descrisese, ca o caricatură a unui orăşel francez, clădirile înalte se sprijineau unele de altele, iar o latură era ocupată de zidul lateral al unui vechi seminar Copacul din centru părea şi el străvechi, gros şi noduros, dar încă mai trimitea muguri proaspeţi spre cerul de vară Frunzele se agitau şi şopteau în adierea vântului şi Nancy se gândi la miile de trupe care mărşăluiau prin nordul Franţei, la fiecare dintre cei care alcătuiau armata, la valul proaspăt de speranţă Îşi sprijini bicicleta de un zid pe una dintre aleile înguste care porneau din piaţă şi îşi puse sacoşa pe braţ Cafeneaua era deschisă, dar nu avea parole, nu avea coduri, şi Bruno, tânărul şarmant de care vorbise Denden, fusese probabil trimis să muncească în Germania sau dispăruse pe dealuri Intră Era un locşor destul de urât Câteva mese şi barul de zinc; trei clienţi, toţi bătrâni, şi barmanul Acesta era un munte de om, cu braţe grele şi rumen la faţă Părea prea bine hrănit ca să fie cinstit Se gândi la speculanţii pe care îi cunoscuse în Marsilia Oricare dintre ei era în stare să-ţi taie gâtul pentru o sută de franci, dar erau prea necooperanţi, prea independenţi ca să aibă de-a face cu naziştii De oamenii în costum, cu servietă şi pantofii lustruiţi trebuia să te fereşti Ceru un brandy şi când plăti, dădu paharul peste cap şi îl lăsă pe bar — Mai lucrează Bruno aici? Un prieten vechi de-al lui m-a rugat să-i transmit un mesaj Barmanul ştergea un pahar cu un prosop murdar — Spuneţi-mi mie mesajul, o să-i transmit când îl văd data viitoare Dacă-l văd Ea se uită la el — Poate mai aştept Să vedem dacă apare El ridică din umeri şi spuse, un pic prea nonşalant: — Dacă e în legătură cu bicicleta pe care o vinde, e în spate Puteţi veni s-o vedeţi dacă vreţi Ultimul lucru pe care voia Nancy să-l vadă era încă o nenorocită de bicicletă – de-abia putea să se mişte oricum şi era sigură că glezna îi sângera — Exact! spuse senină Chiar era o bicicletă veche în curtea din spatele barului, se aplecară peste ea în timp ce vorbeau în caz că se uita cineva din clădirile învecinate Nancy umbla la şa şi făcea mutre — Bruno a fost luat de Gestapo acum două săptămâni, spuse barmanul, şi nu sunt sigur dacă nu cumva vreunul dintre cei din localul meu nu lucrează pentru ei Îi cunosc de douăzeci de ani, dar nu poţi şti în vremurile astea Nancy îşi încrucişă braţele şi se uită la bicicletă — Am auzit că Bruno are un radio în plus Noi l-am pierdut pe al nostru Barmanul se dădu în spate, ridică mâinile şi scutură din cap destul de tare încât îi fluturară fălcile, de parcă refuza un preţ nerezonabil — Nici o şansă, madame Nu aici Dar am auzit că au unul în plus în Châteauroux sau cel puţin aveau săptămâna trecută — Dar asta e la optzeci de kilometri de aici! — E cel mai apropiat de care ştiu O pisică neagră ieşi de sub lemnele de foc şi se frecă de picioarele lui El se aplecă şi îi scărpină urechile — Unul dintre operatorii lor a încercat să fugă de un punct de control şi a fost împuşcat în spate Să-l căutaţi pe Emmanuel, sau cel puţin aşa-i spuneau Un britanic Nimeni nu-i spusese despre un agent pe care să-l cheme Emmanuel şi care opera în apropiere de Châteauroux Destul de corect – Londra nu avea de gând să pălăvrăgească despre agenţii din reţelele învecinate dacă nu era nevoie — Puteţi să-mi daţi adresa lui? I-o dădu şi, gonind pisica din pragul uşii, o conduse înapoi prin barul principal Nancy îi spuse pe un ton prietenos că promite să vorbească cu prietenul ei despre bicicleta lui Bruno şi apoi ieşi pe aleea îngustă să o recupereze pe a ei Optzeci de kilometri distanţă şi ea de-abia putea să pună un picior în faţa celuilalt Se uită la gleznă: da, cu siguranţă sângera Optzeci de kilometri nenorociţi, cu o adresă şi un nume, dar nici un document pentru acea regiune şi hoarde de Gestapo însetate de sânge peste tot Iar apoi trebuia să ajungă înapoi în munţi cumva — Trebuie făcut şi tu trebuie s-o faci Dumnezeule, îşi pierdea minţile Spuse asta cu voce tare Bine măcar că nu vorbise în engleză Se urcă cu greu pe bicicletă şi începu să pedaleze Capitolul 57 Lui Nancy îi era dor de munţi, de toate drumurile întortocheate şi înconjurate de ascunzişuri, unde germanii nu prea mai aveau chef să exploreze, mulţumită eforturilor oamenilor ei Între Saint-Amand şi Châteauroux nemţii deţineau controlul şi nu păreau deloc neliniştiţi Reuşi să ocolească două puncte de control pentru că le văzuse din timp şi se întoarse din drum fără să atragă atenţia, dar al treilea fusese instalat după o cotitură strânsă, pe un drum lăturalnic între Maron şi Diors Intră drept în ei şi fireşte că, nefiind pe drumul principal, erau plictisiţi, iar ea, bălăbănindu-se pe bicicletă după douăsprezece ore de stat în şa, era un amuzament bine-venit — Actele dumneavoastră, madame! Unde vă duceţi? Se uită la ei şi nu spuse nimic Ţinea ochii larg deschişi Ar fi putut probabil să-l omoare pe ăsta cu o lovitură în gât, aşa cum făcuse cu gardianul staţiei de emisie, dar avea doi prieteni cu el, unul avea deja mâna la revolver Ea era neînarmată Să-l elimine pe caporal cu arma primului paznic, să spere că al treilea o să intre în panică şi că avea timp să-l împuşte şi pe el, sau să-i sară la ochi? Avea şanse de douăzeci la sută Aşa că izbucni în plâns — Domnule, vă rog, domnule, lăsaţi-mă să trec Nu am acte Mama are grijă de băieţelul meu în Châteauroux în timp ce eu lucrez, şi am auzit că e bolnav! Paznicul dădu din cap Părea destul de bătrân pentru gradul lui Destul de bătrân încât să aibă şi el copii şi o nevastă care-şi făcea griji pentru ei — Vă rog, domnule! Are doar cinci ani, îl cheamă Jacques şi e un băieţel foarte cuminte, dar mama mi-a trimis veste că îi este rău şi vrea la mami Poate din cauza faptului că era epuizată, dar Nancy avea foarte clar în minte imaginea copilului bolnav, bunica lui speriată, apartamentul micuţ şi friguros în care stăteau Plângea în hohote şi era cât se poate de sinceră Le arătă legumele amărâte din sacoşă — Draga de madame Carrell, soţia şefului meu, mi-a dat astea ca să-i fac o supă şi monsieur a spus „Paulette, trebuie să te duci la micuţul Jacques, ne descurcăm fără tine o zi dacă trebuie, dar copilul tău ar putea muri fără dragostea mamei” Vocea ei devenise un urlet şi caporalul se uită peste umăr la ceilalţi doi bărbaţi Păreau complet derutaţi Nancy îşi strigă pe nume fiul fictiv printre lacrimi de câteva ori, aşteptând o oportunitate să-i strivească mărul lui Adam dacă nu funcţiona El îşi drese glasul şi o bătu pe umăr — Gata, gata, draga mea Sunt sigur că micuţul Jacques o să fie bine Puteţi să mergeţi Nancy puse picioarele pe pedale din nou, în timp ce le revărsa mulţumiri exuberante Începuse să sughiţe — O să mă rog pentru dumneavoastră, monsieur! reuşi să spună, apoi o porni la drum Oraşul era în vale şi destul de întins, centrul era un ghem de alei răsucite în jurul unei pieţe centrale deschise Trebui să se oprească să ceară îndrumări de două ori şi de fiecare dată observă suspiciune şi frică pe feţele oamenilor cu care vorbea Nici una dintre patrulele pe care le văzuse nu o opriră, dar se făcea târziu şi în câteva ore numărul oamenilor de pe stradă va scădea, iar ea o să fie mai vizibilă La Beaulieu mereu li se spunea studenţilor că dacă observau o patrulă, franceză sau germană, care părea că se uită la ei, să se ducă la ea Să le ceară un chibrit, să întrebe cât e ceasul Asta i-ar fi făcut mai puţin suspecţi Dar Nancy nu îndrăznea să se apropie atât de mult De la distanţă ar fi putut părea o franţuzoaică obişnuită, dar de aproape i-ar fi mirosit sângele şi sudoarea şi ar fi văzut epuizarea de pe faţa ei Soarele după-amiezii trimitea umbre lungi printre clădiri, aşa că ea încercă să se ţină cât mai aproape de ele, făcându-se mică Găsi într-un final strada, într-una din zonele mai amărâte ale oraşului Îşi duse bicicleta prin spate, o lăsă la capătul străzii şi intră prin curte, ca un prieten Bătu la uşă, după care se dădu puţin înapoi, astfel încât oricine s-ar fi uitat prin perdelele de dantelă sau printre obloanele deschise să o poată vedea Era un loc micuţ O cameră deasupra alteia, de fapt Simţi cum o priveşte cineva, era sigură de asta şi nu putea decât să spere că era Emmanuel, nu vreo brută Gestapo cu un revolver în mână Secundele treceau Poate că nu era nimeni acasă Orice agent cât de cât bun într-un oraş de dimensiunea asta ar fi avut două sau trei case în care să se ascundă Poate s-ar fi putut duce în spatele grămezii de gunoi să se facă covrig şi să doarmă aşteptând să vadă cine venea primul la ea Prieten sau duşman? Suna bine — Sper că glumeşti O voce familiară Uşa se deschise câţiva centimetri şi Nancy se trezi uitându-se la faţa pistruiată a roşcovanului Marshall, de la Inverness Ultima dată când îl văzuse era legat de un catarg lângă clădirea cazărmii principale, cu pantalonii în jurul gleznelor, legat la gură cu bandajele pe care Nancy şi le trecea în jurul pieptului în timpul alergărilor Aproape că dădu să plece Omul ăsta n-o s-o ajute niciodată, nu după ce-l umilise de două ori Poate totuşi exista un Dumnezeu şi asta era ultima Lui glumă Să-l arunce pe omul ăsta şi amintirile lor în calea ei, în momentul în care rămăsese aproape fără speranţă şi putere Dar nu avu putere nici măcar să se mişte Un Doi Trei Nu avea nimic de spus, nici unde să se ducă După un secol, Marshall deschise uşa complet şi se dădu în spate Ea îl urmă automat în bucătăria joasă şi jegoasă şi închise uşa în urma ei — Marshall, spuse ea încet, am nevoie de un radio pentru maquisarzii din Cantal Am fost loviţi rău şi trebuie se ne aprovizionăm din nou Mi s-a spus că tu ai un set în plus El se aşeză greoi în scaunul de lemn de lângă masa de bucătărie şi se uită în sus la ea Îi simţea în aer furia, ura, ca electricitatea statică înainte de furtună — Nenorocito, crezi că poţi să vii aici, pur şi simplu, şi să ceri chestii după tot ce mi-ai făcut? O să te torn personal la Gestapo Ea se aşeză în faţa lui Nu avea încredere că o mai ţin picioarele — Fă ce vrei Dar trimite la Londra un mesaj pentru oamenii mei Locaţia de aprovizionare cod Magenta e încă operaţională Dacă pot trimite acolo provizii, poate oamenii mei reuşesc să ajungă la ele înaintea germanilor Îşi puse capul în mâini şi aşteptă El nu se mişcă, nu plecă, nu vorbi Se gândi la Tardivat, la Fournier, la Jean-Clair şi la Franc Meritau un ultim efort Fără îndoială Hai, Nancy — Aici nu e vorba despre mine sau despre tine, Marshall, e vorba despre război Problema ta cu mine poate să aştepte până după ce se termină povestea cu naziştii Dacă vreodată ai avut nevoie de o dovadă că Dumnezeu nu există, aici era După tot ceea ce făcuse, după cât îi costase pe oamenii ei răzbunarea ei personală şi atât de sângeroasă împotriva lui Böhm, orice zeitate funcţională ar fi spulberat-o pe loc pentru ipocrizia acelui discurs Aşteptă şi nu, nici un fulger divin Nici o lumină orbitoare sau demoni care s-o târască în iad Doar Marshall, care se uita la ea — M-ai dat cu o lună în urmă cu gluma aia! De-abia am reuşit să mă întorc în Franţa cu o săptămână înainte de Ziua Z Cum era posibil ca o fiinţă umană să fie atât de obosită cum era ea acum şi încă să mai vorbească, să se mai mişte? — Vai, ce să spun! După rahaturile pe care mi le-ai făcut, ai scăpat uşor Ar fi trebuit să-ţi bag trandafirul ăla în cur, nu să ţi-l pun după ureche Destul cu diplomaţia Numără-ţi respiraţiile, Nancy — Chiar vrei să-mi cer iertare, Marshall? Bine Îmi pare rău Chiar dacă amândoi ştim că o meritai Acum, ajută-mă Se mişcă în scaun, încercând să găsească o poziţie mai confortabilă, dar nu reuşi Durerea îi străfulgeră piciorul Îşi simţea pielea de pe interiorul coapsei jupuită şi avea dureri mari de spate Închise ochii până îi trecu şi, când îi deschise din nou, Marshall o privea — De unde ai venit? — Ne-am regrupat lângă Aurillac, am venit peste munţi ca să ajung în Saint-Amand Persoana mea de contact de-acolo nu a putut să mă ajute şi m-a trimis la tine — Ai reuşit să duci o camionetă pe drumurile alea fără să fii împuşcată? o întrebă ridicând sprâncenele — Ne-am pierdut toate mijloacele de transport motorizate în atac Am venit pe bicicletă El se ridică brusc şi Nancy se gândi că poate o s-o lovească, dar nu o făcu În schimb, deschise uşa unui dulap degradat şi scoase o sticlă şi două pahare prăfuite Vin roşu Leacul pentru orice Umplu paharele şi băură Alcoolul aspru o lovi în stomac ca o uşoară explozie de căldură — Setul e aici şi poţi să-l iei, spuse el într-un final Şi eu transmit diseară, deci pot să trimit un mesaj la Baker Street Ce parolă vrei să folosească? Ea se gândi Denden ar fi putut să găsească un radio obişnuit pe undeva să poată asculta Ici Londres, chiar dacă, fără transmiţător, nu ar fi putut să şi răspundă — Spune-le să zică „Hélène a luat ceaiul cu nişte prieteni” Denden i-ar fi recunoscut numele de cod şi dacă auzeau asta, ar fi fost atenţi după o paraşutare de provizii El mormăi, umplu din nou paharele, apoi se uită la ceas — E mai sigur să călătoreşti noaptea pe-aici, chiar dacă se dă stingerea E un pat sus Poţi să te odihneşti câteva ore Un armistiţiu Bine — Mulţumesc, spuse ea El dădu din cap şi îi arătă scările Ea termină paharul şi începu urcuşul încet şi dureros, pe cele câteva trepte până la următorul etaj Nu se mai simţise atât de zdrobită din prima zi de antrenamente cu paraşuta Marshall o împinsese de pe platformă în lac în ziua aia şi o făcuse să arate ca o proastă Deschise uşa din capătul scărilor şi se aşeză pe marginea patului Simţea cum uşurarea şi epuizarea se revarsă peste ea ca valuri catifelate peste pietrişul ţărmului Mediteranei Se uită la picioare Scoate-ţi pantofii, Nancy, îi spuse ferm o voce din capul ei Se gândi Nu, nu-ţi scoate pantofii Judecând după clipocitul sângelui pe care îl simţise când îşi mişcase degetele, probabil că avea călcâiele ferfeniţă şi nu voia să-şi petreacă timpul preţios de odihnă bandajându-se Pantofii rămân în picioare Încă mai avea o batistă mare de mătase, rămăşiţele paraşutei, în buzunar O scoase, după care o rupse în două, iar apoi îşi trase fusta în sus, până la brâu, şi se uită la nenorocirea dintre coapse Legă o jumătate din batistă în jurul fiecărui picior, bâţâindu-se înainte şi înapoi pe pat Materialul era răcoros şi, deşi nu era cine ştie ce bandaj, măcar nu i se vor mai freca rănile una de alta în timp ce dormea Începu să se lase pe spate cu ochii deja închişi, când auzi cum se deschide uşa din spate şi voci joase şi grăbite, apoi paşi care veneau rapid în sus pe scări Nu Nu Pleacă Marshall intră brusc pe uşă — Schimbăm planul, Wake — Mai bine omoară-mă, spuse ea — Să nu crezi că nu mă tentează, răspunse el Scoase un şifonier vechi din alcovul lui Ridică-ţi curul şi ajută-mă, dacă vrei radioul Ce galant! Se ridică, se împletici spre el, apucă de un capăt şi începu să împingă — Ce se întâmplă, Marshall? — Unul dintre jandarmii prietenoşi a trecut pe-aici Se pare că un nebun a distrus sediul Gestapo din Montluçon Băieţii noştri locali s-au cam speriat şi acum pun presiune pe toată lumea mai tare ca înainte, să nu facem şi noi aceeaşi chestie Cineva o să le dea şi adresa asta într-un final Se strecură prin crăpătura din spatele şifonierului şi pipăi de-a lungul peretelui, după care îşi scoase cuţitul de la curea şi tăie o secţiune din tapet Nancy se uită cum bucata cade de cealaltă parte, iar el băgă mâna în gaura dintre bârne şi scoase radioul Mă rog, spera că e radioul – o cutie solidă de piele maro, ca o servietă cam mare — Trebuie să pleci acum — Chingi? spuse ea El se aplecă până în spatele şifonierului şi îi aruncă pe pat câteva role de chingi cu carabine Nancy le fixă de ochiurile de pe servietă, în timp ce el împingea şifonierul la loc Afară, o alarmă sună de două ori — Vin, spuse Marshall Eşti înarmată? — Nu Brusc, nişte pocnituri de arme mici afară, apoi strigăte în germană Nancy se duse la geamul din faţă — Patru Gestapo, trei miliţieni cu ei Încă doi după observatorul tău — Pleacă, Wake Sfâşie salteaua şi scoase o bandulieră cu grenade ca un magician care scoate batiste din pumnul strâns — Nu, dă-mi un revolver Ştii că pot să trag Putem să lichidăm oamenii ăştia şi să scăpăm amândoi Întinse mâna El îşi fixă banduliera în jurul brâului — N-avem nici o şansă Pleacă acum până nu încercuiesc casa O văzu că ezită şi se aplecă, sprijinindu-şi fruntea de marginea saltelei — Nancy, mi-a fost frică În Inverness Când am văzut cine eşti, credeam că o să le spui că am fost un laş când am plecat din Franţa Dar acum nu-mi mai e frică Se ridică din nou Uite, ia Acum, te cari odată? Se auziră pumni în uşă Nancy luă radioul şi îl puse în spate ca pe un rucsac Aproape că pică sub greutatea lui Marshall deschise fereastra din faţă, scoase cuiul grenadei şi îi dădu drumul în stradă — Atenţie! Apoi bufnitura răsunătoare a exploziei Casa se zgudui şi cineva pe stradă strigă ca un iepure în capcană Gloanţele începură să sară pe cadrul ferestrei, făcând lemnul aşchii Marshall se dădu în spate, dar nu căzu — Marshall? — E-n regulă, spuse el Dă-i bătaie Bocanci la parter Şi mai multe strigăte Marshall trăgea cuiul altei grenade Ea prinse cadrul ferestrei din spate O deschise şi se căţără, apoi se răsuci, se lăsă în jos şi îşi dădu drumul în curte Uşa din spate se deschise în timp ce sprinta spre poarta din fundul curţii — Opreşte-te! Opreşte-te sau trag! Nu se opri Glonţul îi sâsâi pe lângă ureche, iar ea ieşi pe strada din spate Nu era nimeni acolo În spatele ei auzi o a treia grenadă şi alte pocnituri de armă Nu mai avea sens să se întoarcă acum Nu mai avea sens să aştepte Marshall era ca un şobolan în capcană, iar ea trebuia să scape din zona asta înainte ca Gestapoul sau miliţia să ceară întăriri Bicicleta ei era tot acolo unde o lăsase Se urcă pe ea şi durerea îi tăie respiraţia Apoi începu să pedaleze Capitolul 58 Aproape că se întunecase, iar Nancy reuşise să parcurgă abia cinci kilometri – ceea ce era foarte trist – când se gândi că nu mai avea scăpare La vreo 500 de metri în faţă se vedeau lumini Baricadaseră deci drumurile, chiar şi pe cele lăturalnice Primul gând fu să ascundă bicicleta, să găsească un loc în care să se ascundă, departe de drum, şi să aştepte Apoi auzi lătraturi în spatele ei, se opri din pedalat şi se uită înapoi Pe ambele părţi ale drumului lanternele ţopăiau pe câmp ca nişte licurici cât vedea cu ochii Aveau şi câini Avea nevoie de ajutor şi nu mai avea nici un prieten Apoi văzu o fermă, la vreo sută de metri de drum Şi o fereastră luminată Sosise momentul să-şi facă prieteni noi Femeia îi aruncă o privire şi încercă să-i închidă uşa în nas, dar Nancy se propti cu toată greutatea în uşă, puse un picior în prag şi gemu de durere când i-l strânse între cadru şi uşă — O, îmi pare rău! spuse femeia Nancy clipi şi se uită mai bine la ea Era de fapt o fată de vreo douăzeci şi ceva de ani Avea părul curat, strâns într-un coc îngrijit şi rochia de bumbac, deşi decolorată, fusese călcată Soţia frumuşică, ideală pentru un fermier francez — Lăsaţi-mă să intru, vă rog, spuse Nancy Pentru Franţa, lăsaţi-mă să intru Apoi văzu cruciuliţa de la gâtul femeii şi o atinse pe cea de la gâtul ei, cea pe care i-o dăduse Tardi — Ca între creştini Ce piele curată avea, nici urmă de machiaj! Nancy îi văzu frica şi îndoiala, apoi o uşoară încordare în maxilar când se hotărî — Poţi să te ascunzi în beci Uşa se deschise Nancy intră împleticindu-se O bucătărie, o scară Femeia îi deschise o trapă sub scări şi Nancy se trezi împinsă de la spate pe o scară scurtă într-o beznă totală Simţi pământul bătătorit sub picioare Mirosea a mere şi fân Un pic de lumină se scurgea printre bârnele trapei de deasupra capului ei Doar deasupra capului Era un beci jos, nu era suficient de înalt încât să stai în picioare Se târî într-un colţ sub scară, desfăcu chinga din jurul brâului şi simţi o eliberare şi o arsură când scăpă de greutatea radioului Cutia căzu cu o bufnitură la cinci-zece centimetri pe pământ, apoi, ca un ecou, Nancy auzi o bufnitură la uşa micii ferme Îşi strânse genunchii la piept Lumina licări deasupra în timp ce femeia se duse la uşă din nou Nancy aştepta, încercând să nu respire — Bună seara — Bună seara, madame Căutăm o femeie O femeie foarte periculoasă O voce germană Un ofiţer Gestapo Unul dintre oamenii mei a văzut o femeie apropiindu-se de casa dumneavoastră acum câteva momente Vocea femeii era calmă — Eu eram, îmi imaginez Am ieşit până afară să verific dacă găinile erau în coteţ Sunt vulpi, ştiţi cum e Îşi exagera un pic accentul, observă Nancy — Cu toate astea, madame sper că nu vă deranjează dacă ne uităm rapid prin casă — Nu am nimic de ascuns Vocea ei avea doza perfectă de iritare Bocancii intrară în bucătărie, urmaţi de tropăitul saboţilor femeii — Ce e acolo jos? — Mâncare Când avem Neamţul era fix deasupra ei — Dacă aţi putea să deschideţi, madame Nancy îşi ţinu respiraţia Trapa se deschise şi lumina trădătoare străluci pe pătratul de pământ de la capătul scării — O să arunc o privire Staţi acolo, vă rog Se aprinse o lanternă care începu să exploreze colţurile cele mai îndepărtate de Nancy, câteva lăzi, nişte saci pe jumătate goi Scările de la etajul de sus scârţâiră şi lanterna sări din beci — Cine e acolo? întrebă vocea germană tare şi alarmat Nancy auzi pocnitura pielii tocului când îşi scoase pistolul — Maman? Era vocea unui copil, o fetiţă Ce se întâmplă? Cine e bărbatul acela? Mama ei răspunse pe un ton liniştitor — E în regulă, draga mea, du-te la culcare Apoi continuă cu un şuvoi proaspăt de indignare în vocea-i tremurătoare — Cred că ar fi cazul să plecaţi, îmi speriaţi fiica Bărbatul nu spuse nimic — Asta dacă nu cumva credeţi că fiica mea de patru ani este o femeie periculoasă? El tuşi, apoi se auzi cum pune pistolul la loc — Nu, madame Vă rog să ne contactaţi dacă vedeţi sau auziţi ceva suspect — Desigur Paşii se retraseră şi, în timp ce uşa din faţă se deschidea şi se închidea la loc, Nancy respiră încet şi adânc Îi plutea o frază prin minte Sufletele pereche nu sunt atât de rare pe cât obişnuiam să cred Zâmbi Îşi aminti şi de bucuria speranţei pe care o simţise citind acele cuvinte sub veranda mamei sale, printre liniile subţiri de lumină Femeia vorbi de sus, pe un ton clar şi conversaţional — Sper că nu ai murit de frică acolo Poate ar trebui să mai aştepţi un pic până urci, în caz că se întorc Eu o să pregătesc cina Numele meu e Celeste, apropo Ce nume frumos, se gândi Nancy, apoi căzu într-un somn agitat * Nici nu-şi dădu seama că adormise până nu o trezi scârţâitul trapei Ridică radioul – nenorocirea cântărea în continuare o tonă – şi urcă în bucătărie Picioarele îi înţepeniseră şi tremurau Masa era pregătită pentru două persoane Nancy se aşeză cu foarte mare grijă şi se uită la Celeste cum pune tocană în castroanele de porţelan alb Se aşeză şi ea apoi şi începu să taie pâinea proaspătă Lui Nancy îi lăsa gura apă — Vă rog, serviţi, madame Nu fu nevoie să-i spună de două ori Mâncarea era delicioasă, pui şi sos, morcovi şi ceapă albă, pâinea uşoară şi pufoasă Raiul pe pământ Pur şi simplu raiul pe pământ — Deci, sunteţi o femeie foarte periculoasă? spuse Celeste, începând şi ea să cineze într-un ritm mai molcom Lăsaţi, de fapt, e mai bine să nu ştiu Sper doar că loviţi la fel de bine cum se pare că o încasaţi Nancy dădu din cap, mestecând în continuare, apoi înghiţi cu bucurie — Unde este soţul dumneavoastră? — Sunt văduvă, răspunse Celeste Soţul meu, Guy, a fost ucis în timpul invaziei — Îmi pare rău Celeste nu răspunse imediat şi clinchetul lingurilor prin castroanele de porţelan era singurul sunet din cameră — Mă descurc Mi-e foarte greu să păstrez ferma Dar trebuie Pentru copii Duşumeaua scărilor scârţâi şi Nancy se întoarse roată, se gândi, preţ de o clipă sinistră, că toată chestia asta, primirea călduroasă, mâncarea, erau doar o farsă cruntă şi Gestapoul era încă în casă Era fetiţa care întrerupsese percheziţia iniţială a nemţilor Era slabă ca o trestie şi avea părul lung şi negru aproape până la brâu Avea o cămaşă de noapte albastru-deschis şi ducea cu ea un ursuleţ pe care îl legăna într-o mână — Maman? — Du-te la culcare imediat, Maria! Fetiţa se îmbufnă — Dar mi-e foame şi nu mi-e somn! Celeste ridică mâna — Ai mâncat deja Somn Acum Maria îşi trânti ursuleţul, care căzu pe scări, după care tropăi supărată în sus pe trepte Deasupra se trânti o uşă Celeste se duse şi ridică jucăria, o scutură de praf şi o aşeză pe balansoarul de lângă foc Nancy şi-o imagina pe fetiţă coborând tiptil în zori, uşor vinovată, şi simţindu-se foarte uşurată când avea să vadă că ursuleţul nu stătuse inconfortabil peste noapte — O femeie foarte periculoasă, spuse Nancy zâmbind Celeste se întoarse pe scaunul ei şi luă lingura din nou — Sper, sper să rămână aprigă E greu să creşti un copil de una singură Ea mă crede un tiran, dar eu doar încerc să supravieţuiesc Nancy văzu o imagine cu mama ei, o imagine bine cunoscută, când se întorcea dinspre cămara din bucătărie când Nancy ajungea acasă de la şcoală Trântea uşa, aruncându-şi haina pe jos şi ţipa la ea Pentru prima dată, însă, remarcă cât de goală părea cămara şi cât de purtate şi decolorate erau hainele mamei Simţi cum i se pune un nod în gât — Eşti o mamă bună Celeste dădu din cap şi acceptă complimentul ca pe ceva ce i se cuvenea — Aţi terminat? Daţi-mi rochia să vi-o spăl, până când faceţi o baie şi vă îngrijiţi de răni Cât se usucă, puteţi să dormiţi un pic şi plecaţi după aceea Capitolul 59 Bandajele noi de pe coapse rezistaseră cam douăzeci şi cinci de kilometri, dar când drumul începuse să urce, se răsuciseră şi se suflecaseră, lăsând carnea expusă din nou Cele din jurul gleznei mai rezistaseră încă zece Un Doi Un Doi Împingea când cu un picior, când cu altul, înaintând greoi de-a lungul drumului de ţară umbrit de stejari Aerul era răcoros, dar pădurea era nefiresc de tăcută, rămasă fără cântecul păsărilor şi fără nici o adiere de vânt care să facă frunzele să tremure şi să foşnească Nancy nu auzea decât propria respiraţie Era prea abrupt Dacă drumul ar fi fost drept, ar fi putut intra într-un ritm Atunci poate că durerea i-ar mai fi trecut odată cu repetiţia regulată, dar drumul denivelat şi abrupt făcea asta imposibil Fiecare ciclu ar roţii era un nou chin Chingile radioului îi intrau în umeri, iar pielea de pe spate, de care cutia stătea lipită, i se rosese până la sânge Şi mai avea de parcurs Dumnezeu ştie câţi kilometri, aproape toţi la deal Gândurile îi veneau în cicluri scurte şi străfulgerări Henri citind ziarul de dimineaţă înainte să înceapă războiul, lăsând jos ceaşca de cafea Momentul în care, sub lumina difuză a lunii, Antoine se împuşcase în cap Secretara de la sediul Forţelor Franceze Libere Böhm cu mâna pe faţa lui însângerată Un Doi Unu Doi Ştia că se apropie un nod de cale ferată, punctul în care linia aceea se întâlnea cu unul dintre drumurile de fier Aveau să fie patrule Putea să ocolească iar peste vreo doi kilometri sau cam aşa ceva, dar cât timp era pe drumul ăsta, era vulnerabilă Aerul devenea tot mai cald acum, chiar şi sub umbra copacilor Ieşi pe drumul principal şi panta se mai înclină un pic Sângele îi curgea de pe coapse ca nişte râuleţe de sudoare către interiorul piciorului Se uită în sus Soarele trecuse de amiază, iar ea plecase de la fermă la răsărit, deci erau cam – cât să fi fost? – şapte ore de mers? Păreau între cinci minute şi o eternitate Auzi în spatele ei uruitul unui motor pe benzină La naiba! Asta însemna nemţi Îşi şterse sudoarea din ochi şi se uită în stânga şi-n dreapta Malurile se ridicau abrupt în ambele părţi, iar şanţul de pe marginea drumului nu era foarte adânc şi era plin de bălării Trebuia să meargă în continuare şi să spere că cine venea în spatele ei nu căuta o femeie cu o servietă legată de spate Dar trebuia să pară comună, doar o femeie care merge câţiva kilometri, în drum spre următorul sat Capul sus, Nancy Ţine umerii drepţi, Nancy Zâmbeşte Arată de parcă te distrezi Durerea tremura prin ea Zgomotul motorului se intensifică, şi erau lângă ea, o depăşeau, o sclipire de verde-închis, pânză, roţi imense, un nor de praf ridicat de roţi Ea continuă să se uite în faţă, capul sus Unu Două Trei camioane Nici măcar nu încetiniră, doar se dădură un pic într-o parte să n-o dea jos de pe drum Ultimul era plin de trupe germane, cu căştile lor gri şi tunicile verzi, înghesuiţi pe nişte bănci aşezate faţă în faţă Soldatul din spate, de pe partea dreaptă, un băiat foarte tânăr, îi zâmbi şi flutură din mână, un salut mic şi intim Ea îi zâmbi înapoi şi continuă să zâmbească până dispărură din raza ei după următoarea curbă Poteca ce pornea din drumul principal era accidentată, în unele locuri era doar pământ, în altele pietriş, ocazional bălţi de nămol Urca şi cobora, urca şi cobora Bicicleta se clătina şi sărea peste toate gropile săpate de ploile de vară şi şanţurile brăzdate de căruţele cu cai Lumina zilei începea să se ducă, şi-apoi era doar o chestiune de timp O cotitură pe drumeagul dintre câmpuri, o coborâre mai abruptă decât cele obişnuite, spre un pârâu larg şi nu foarte adânc şi o creangă ruptă de furtunile de vară şi care nu fusese dată la o parte din drum Roata din faţă se agăţă şi Nancy zbură în faţă peste ghidon Pentru o clipă zbură în faţă şi pe o parte şi fu prea înceată ca să facă ceva să se salveze Ateriză tare pe o parte şi i se tăie respiraţia O secundă sau două îşi pierdu cunoştinţa; era greu de zis, având în vedere că mintea ei era un soi de vid alb, mort, de câteva ore încoace Era linişte aici, întinsă pe pământ De-abia auzea pârâul la o sută de metri distanţă, în vale, şi pământul era rece, vântul în sfârşit stârnea frunzele foarte blând, ca o mână prin apă — Nancy Ia uite-l Fusese plecat? Se bucura că ajunsese acasă — Nancy Evident, se întorsese ieri după-amiază, mai devreme decât se aşteptase, iar el râsese de ea, de felul în care se aruncase în braţele lui şi îşi înfăşurase picioarele în jurul mijlocului lui Nu mai ajunseseră la etaj, făcuseră dragoste pe canapeaua cochetă din living, nici măcar nu se dezbrăcaseră, atât de imediată şi de absolută era urgenţa — Nancy, draga mea Şi apoi unde plecaseră? La Hotel du Louvre et Paix, desigur, lângă port, unde puteau să cineze pe terasă şi să se uite la vapoarele care veneau şi plecau în timp ce se întuneca, la pescarii care duceau coşuri cu raci direct în bucătărie, unde bucătarii aşteptau să-i prepare Cina lui Henri şi a lui Nancy Dansaseră? A, da, Metropole! Barmanul de acolo chiar înţelegea că prepararea unui cocktail era o artă Nancy nu putuse să se abţină să nu râdă când îl văzuse atât de serios, dar, vai, ce băuturi ştia să prepare şi mereu aveau cele mai bune trupe Nancy o văzuse odată pe Rita Hayworth acolo şi pe Maurice Chevalier de două ori — Ascultă-mă, Nancy Înapoi acasă, motorul maşinii sport favorite a lui Henri torcea în sus pe deal, iar el era cu o mână mereu pe volan, indiferent cât de mult băuse Îi plăcea atât de mult să se uite la un bărbat cum conduce Şi-apoi să facă dragoste din nou În pat de data asta şi să adoarmă în braţele lui sub cearşafurile albe şi răcoroase — Nancy, trebuie să te trezeşti Deschise ochii pe jumătate El stătea între ea şi uşile de terasă care dădeau spre balcon; dantela perdelei flutura în valuri în spatele lui Ciudat, Nancy nu putea să simtă briza Cât de frumos era, Henri al ei! Cât de bun era cu ea! — Nu vreau, Henri, dragul meu, nu mă obliga, spuse ea El continua să se uite la ea Era trist? Cum putea să fie trist într-o zi atât de frumoasă? — Deschide ochii, Nancy — Eu Ochii lui erau în continuare blânzi, dar vocea lui devenise mai fermă — Vorbesc serios, Nancy Deschide ochii Aşa făcu Marsilia dispăruse Henri dispăruse Stătea în întuneric întinsă pe o cărare, în Auvergne, cu un radio legat de spate, cu sânge uscat între picioare, o dureau muşchii, avea coastele învineţite ca naiba, era însetată rău Şi acum cineva plângea în hohote, un sunet oribil care-ţi sfâşia sufletul Ascultă uimită, un minut întreg înainte să-şi dea seama că era al ei Henri, am dat-o în bară Am stricat totul, îmi pare rău Am fost proastă Am vrut doar n-am ştiut Copacii şi pământul şi cerul întunecat nu spuneau nimic Ce lucruri am văzut, Henri! Ce lucruri am făcut Am omorât oameni, au murit oameni din cauza mea Fata aia, Iisuse, ce am devenit? Rahat, germanii au omorât copii din cauza mea Într-un final, plânsul se opri Nimic nu se schimbase Ea era în continuare acolo, în Franţa ocupată Morţii erau tot morţi şi viii o aşteptau Se ridică în genunchi, apoi, în picioare, nesigură sub greutatea radioului şi îşi luă bicicleta Fournier dădu drumul unui val de obscenităţi înfricoşate când o văzu Străjerii care erau la o sută de metri mai la vale încercară s-o ajute, dar li se spusese să se ducă dracului, aşa că se mulţumiseră să meargă pe lângă ea, până când ea ajunse la bucătăria şi cazărmile pe care le instalaseră într-o fermă abandonată, la un kilometru de hambarul în care îi lăsase, iar ei o păstoreau pe drum şi se asigurau că nu nimerea în vreuna din capcanele pe care le ascunseseră pe drum O clipă păru că o să meargă în continuare şi o să treacă de tabără, de parcă uitase cum să se oprească, dar Tardivat apucă ghidonul bicicletei şi o ţinu Ea se uită la el cu ochii şterşi şi confuzi — S-o ajute cineva, pentru Dumnezeu! strigă el Fournier alergă până la ei şi încercă s-o ridice de pe şa, dar ea îl împinse la o parte Îl împinse fără vlagă, dar el se dădu un pas în spate, cu braţele deschise în timp ce ea se dădea jos Rochia ei era ruptă, murdară şi brăzdată de sânge Denden ridică cu grijă radioul de pe umerii ei şi îi lăsă braţele să cadă libere Apoi ea se prăbuşi Fournier o prinse şi o duse cu grijă, ca un mire, spre fermă, strigând peste umăr după un medic Capitolul 60 — Nancy, trezeşte-te! Nu era vocea lui Henri Aşa îşi dădu seama că nu murise Mai era şi durerea — Denden? — Da, iubire, eu sunt Cum eşti? Poţi să te mişti? Deschise ochii şi se ridică cu grijă în coate Durerea era diferită Surdă Mai degrabă pulsa Nu mai agoniza Îşi dădu seama că purta o cămaşă subţire de bumbac Era destul de curată Coapsele şi gleznele le avea bandajate şi era întinsă pe un strat gros de pături într-un pat de lemn, într-o cămăruţă pătrată Podele de lemn, fără geamuri la ferestre Soarele strălucitor şi Denden care stătea pe un taburet cu trei picioare la capul ei — Bine Eşti vie, spuse Denden, oftând profund uşurat Am crezut că o să intri într-o comă foarte pitorească şi va trebui să te îngropăm aici Deja începusem să lucrez la un elogiu emoţionant Ea zâmbi — De cât timp sunt inconştientă? — Puţin peste două zile, dacă treci peste momentele ocazionale de semiluciditate, în care te trezeai doar cât să bei nişte apă şi să întrebi dacă a ajuns Henri Nancy remarcă o carte pe jos, lângă el, şi o carafă cu apă — Ai făcut pe asistenta, Denden? El îşi încrucişă gleznele — Când n-am bătut ca nebunul la splendidul meu radio nou-nouţ Londra a trimis deja două transporturi de provizii la noile locaţii de când te-ai întors, dragii de ei, pline cu tot soiul de bunătăţi Inclusiv nişte creme antiseptice şmechere pe care eu şi doctorul le-am frecat pe ce-a mai rămas din pielea ta Cum se simte? Ea se gândi — Ca apa rece într-o zi fierbinte De când avem un doctor? — Numele lui e Tanant A venit să ni se alăture permanent Nancy dădu din cap Tanant fusese unul dintre medicii prietenoşi pe care Gaspard îl „răpise” în Ziua Z ca să ajute cu răniţii, un om sur, mai în vârstă, care se mişcase calm şi rapid printre toate acele orori Era foarte bine-venit Nancy întinse mâna şi Denden o prinse de încheietură, în timp ce ea îşi aruncă picioarele peste marginea patului şi se ridică în capul oaselor Dureri răzleţe îi trecură prin muşchi şi când îşi duse mâna la gât, descoperi un bandaj pe umăr — Şi războiul? — A, da! spuse Denden, întinzându-i un pahar şi turnându-i un amestec de apă şi vin în el Vrei să auzi veştile bune sau pe alea proaste? — Doar spune-mi Luă o gură — Prea bine Germanii au fost puşi pe fugă, Aliaţii au debarcat în sud Întinse mâna şi i-o puse pe genunchi Marsilia a fost eliberată, dar înainte să întrebi, nu, nu avem veşti despre cei pe care îi ţinea Gestapoul acolo Ea mai luă o gură — Deci, Das Reich sunt disperaţi să ajungă în Germania înainte ca rusnacii să le cotropească tărâmul strămoşesc şi să se răzbune pentru toate căcaturile pe care le-au făcut naziştii când au invadat O să fie nasol Făcu o pauză, se frecă pe ceafă şi se uită într-o parte — Denden — Păi, dacă vrei neapărat să ştii, Londra ar vrea insistă, de fapt, să împiedicăm un batalion SS să se întoarcă în Germania Ei sugerează „o oprire totală” în Cosne-d’Allier Cred că avem vreo trei zile la dispoziţie — Un batalion? Iisuse! — A, da, şi au şi un tanc sau două Panzer cu ei — Bănuiesc că nu au explicat ce au vrut să spună cu „oprire totală”, nu-i aşa? Denden îi reumplu paharul — Citind printre rânduri, ceea ce e destul de greu în cod, şi un semnal plin de interferenţe, ei ştiu cât se poate de bine că nu putem să luăm prizonieri, deci se înţelege că trebuie să-i omorâm pe toţi, chiar dacă se predau Nu o să caute prea mult un mormânt comun Sau cum vrem, putem să-i ţinem până ajung americanii să se ocupe de curăţenia oficială Nancy îi dădu paharul înapoi şi încercă să se ridice O nouă explozie de durere îi ţâşni din sistemul nervos, dar nu căzu Pentru prima dată observă hainele ei de lucru, pantalonii largi, tunica, atârnate de spătarul scaunului Aduseseră şi o femeie să se ocupe de curăţenie, pe lângă doctor? Făcând câţiva paşi nesiguri, îi aruncă lui Denden o privire care spunea destul de clar „trebuie să mă îmbrac, mulţumesc frumos”, şi-l întrebă: — Şi ce spun oamenii despre aceste sugestii incitante ale Londrei? Denden îşi trase nasul — Singura persoană cu adevărat fericită e René, pentru că moare de nerăbdare să tragă cu bazooka într-un Panzer Ceilalţi au motive să fie ceva mai ursuzi Sfârşitul e aproape Vor să meargă acasă De ce ai risca să nu-ţi mai vezi familia niciodată când nemţii sunt oricum înfrânţi? De fapt, cred că lui Tardivat nu-i mai pasă Lui Fournier îi convine oricum Ştiai că tatăl lui are un atelier auto în Clermont? Vrea să se întoarcă acolo Şi Gaspard aparent s-a săturat să primească ordine de la Londra acum că a fost reaprovizionat A, da, s-a autopromovat E general acum Nancy îşi trase tunica pe ea şi găsi o pereche de şosete curate în buzunar — Colonele Wake! De ce îţi pui bocancii? — E timpul să strângem trupele Dacă Gaspard şi-a acordat o promovare, o să-mi acord şi eu una, aşa că de-acum sunt feldmareşal Wake, să ştii Gaspard nu fu de acord cu noul ei titlu, dar Nancy nu îi dădu timp să se gândească la asta În momentul în care ieşi din casa de la fermă, îmbrăcată în uniforma ei curată ca Hristos înviat din morţi, îi cuceri pe toţi Fournier se uită o clipă la ea, apoi traversă curtea să-i stea alături Tardivat îl urmă şi, când trecu prin faţa ei, îi făcu cu ochiul Gaspard nu se lăsă convins atât de uşor — Am terminat! Franţa este liberă! urlă la ea când îşi anunţă noul grad şi le comunică noile ordine Germanii pleacă! De ce să le stăm în cale? Asta a fost ideea! Oamenii din spatele lui se foiau agitaţi În ei se dădea o luptă între dorinţa de a merge în sfârşit acasă şi cea de a se răzbuna, în special acum când aveau iar arme noi pe mână Nancy bănuia că dorinţa de luptă era în continuare mai puternică — În condiţiile lor? întrebă ea, drept spre Gaspard, dar atât de tare încât s-o audă toţi ceilalţi Asta vrei tu? Ei vin aici, vă iau ţara, vă omoară oamenii, iar voi staţi şi-i lăsaţi pe americani şi pe britanici să scape de ei pentru voi? Îi lăsaţi să plece cu tancurile şi trupele de parcă sunt la paradă? Le faceţi cu mâna să se ducă să se lupte cu ruşii, după câte au pătimit şi ei? Ce fel de bărbaţi sunteţi? Nu se mai prefăcu că vorbeşte cu el şi deschise larg braţele — Gaspard are dreptate, nu pot să vă oblig să rămâneţi Dar ţineţi minte: dacă plecaţi, Franţa o să aibă pace o vreme, dar voi nu o să fiţi niciodată împăcaţi cu voi înşivă Puteţi să mergeţi acasă în siguranţă, dar o să vă puteţi uita în ochii soţiilor şi ai fiicelor voastre ştiind că aţi lăsat germanii să vă calce ţara fără să-i loviţi? Americanii şi britanicii se luptă să vă elibereze ţara O să vă duceţi să vă plângeţi la mamele voastre că voiaţi să vă întoarceţi acasă sau o să le faceţi mândre de voi? Le faceţi acest cadou femeilor din Franţa care au suferit şi s-au luptat alături de voi? Redaţi-le credinţa! Oferiţi-le liberarea! Toţi începură să aclame Capitolul 61 În următoarele douăzeci şi patru de ore Tardivat o duse cu maşina în taberele risipite şi Nancy le ţinu tuturor acelaşi discurs sau versiuni ale acestuia, de zeci de ori Când se adunaseră cu toţii la un château de pe dealul de lângă Cosne-d’Allier, îşi recăpătaseră forţa iniţială Denden le aduse ultimele informaţii de la Londra în timp ce îşi mâncau conservele în jurul focului în Sala Mare Cu o zi înainte părăsiseră ferma şi aleseseră ca sediu şi punct de întâlnire château-ul, o minunată clădire din secolul XVII care încă mai era decorată cu tapiserii Germanii prădaseră deja locul, dar făcuseră o treabă cam de mântuială, dăduseră jos unele tablouri şi rupseseră nişte scaune Masa din lemn masiv de stejar însă fusese prea greu de mutat Denden se opri la intrare, se uită la umbrele tremurătoare de pe tavanul înalt şi la basoreliefurile elaborate sculptate în jurul şemineului — Tre’ să recunosc că e mai frumos aici decât în cocioaba aia a ta jegoasă de pe platou, Fournier Fournier zâmbi şi dădu din cap — Ce ai pentru noi, Denden? întrebă Nancy în timp ce venea spre ea să-i dea hârtiile Se uită rapid peste ele, după care le aşeză pe masă ca să vadă şi ceilalţi – Juan, Gaspard, Fournier şi Tardivat Gaspard trase aer în piept — Mâine, deci Nancy dădu din cap — Comunicaţi-le băieţilor, domnilor Şi încercaţi să vă odihniţi cu toţii Denden o găsi în camera ei la trei dimineaţa, se uita pe geam peste dealurile dinspre Cosne-d’Allier — Dragă doamnă! — Nu e un adăpost rău, nu? răspunse ea, întorcându-şi privirea de la peisajul scăldat în lumina lunii Dar nu pot să dorm Patul e prea moale Denden se aşeză pe el şi săltă în sus şi-n jos făcând arcurile să scârţâie — Vrei să bei ceva? Am auzit că germanii nu au reuşit să intre în cramă şi noi doi suntem destul de buni la încuietori Sunt convins că proprietarul n-o să se supere — Nu în seara asta, Denden Dar dacă vrei să cauţi un tânăr fermecător să petreceţi amândoi, eu nu te opresc El pufni, după care se trânti pe pat — Îmi distruge libidoul să ştiu că mâine avem o operaţiune Nu prea pot să mă bucur de tinerii curioşi gândindu-mă că mâine ar putea fi împuşcaţi Îşi puse mâinile sub ceafă — O să funcţioneze planul ăsta al tău? Ea se sprijini de fereastră şi îşi încrucişă braţele — Nu ştiu, Denden Destul de riscant Sper că nu ţi-ai uitat rolul — Nu, draga mea, sunt pregătit să fiu extrem de viteaz Apoi, dacă vreunul dintre noi supravieţuieşte, o să sparg crama şi o să-mi găsesc un prieten drăguţ, înflăcărat de victorie Nancy nu era sigură că-l crede Observase că se uită în continuare la Jules când credea că nu-l vede nimeni Se întinse lângă el pe pat, iar el îi cuprinse umerii cu braţul şi o strânse la piept — Nancy? Îi mângâia părul — Ce e? — Mai era ceva în comunicat, ceva ce am păstrat pentru mine, spuse el, ezitând Ea îşi muşcă buzele — Maiorul Böhm, şopti ea — Da, draga mea Se pare că batalionul e ce a mai rămas din mai multe unităţi şi Londra zice că toţi ofiţerii Gestapo de aici se întorc în Germania cu ei Trase aer să mai spună ceva, dar ea îi puse mâna pe piept şi îl opri — E în regulă, Denden N-o să plec din nou Nu până nu se termină totul O să-l găsesc apoi El o sărută pe creştet — Bine Avem nevoie de tine Nu mai spuseră nimic altceva şi într-un final Nancy îşi dădu seama după cum respira că aţipise Ea nu putea şi privi cum umbrele delicate pe care le arunca luna se alergau prin cameră până când veni timpul să se scoale Să înceapă Capitolul 62 Poporul german era cel care dăduse greş Nu avusese voinţa necesară şi nu îşi meritase liderul care îi fusese trimis Böhm se simţea strivit într-un Kübelwagen care huruia înapoi spre ţara nerecunoscătoare, înconjurat de acelaşi gen de generali şi ofiţeri seniori care îl trădaseră pe Führer Era nedrept că militari precum comandatul Schultz muriseră, în timp ce oameni cu caracter şi minte slabă ca aceştia supravieţuiseră Medaliile lor clincăiau în timp ce camioneta sălta încet pe drum Era ridicol să călătorească aşa Ar fi putut fi de folos în Berlin, dar era blocat alături de supravieţuitorii a două batalioane şi obligaţi să meargă în ritmul lent al oamenilor şi al tancurilor Panzer Cum de câştigaseră Aliaţii? Cum de britanicii şi americanii nu înţelegeau că ei şi Germania aveau aceleaşi interese? Era evident că trebuiau să lucreze împreună ca să învingă conspiratorii iudeo-marxişti care cotropiseră Rusia În schimb, aceste naţii, pline de oameni de sorginte rasială decentă, se luau de mână cu o gaşcă de slavi semiumani Era dezgustător, dezamăgitor, scandalos Cum reuşiseră să supravieţuiască şi să lupte, când forţele lor erau nevoite să fure arme chiar de la propriii morţi? Nimic din ceea ce învăţase la Cambridge alături de cele mai luminate minţi ale generaţiei sale nu îl pregătise pentru capacitatea de a îndura atâta suferinţă Tot ce ştia el îi spunea că ar fi trebuit să fie zdrobiţi de mult şi că francezii, pe care îi trataseră cu răbdare atât cât se putuse, ar fi trebuit să-i accepte şi să-i celebreze; că englezii, cu respectul lor pentru origini nobile şi o gândire avansată în privinţa eugeniei şi a purităţii rasiale ar fi trebuit să li se alăture de la început Şi cu toate astea nu o făcuseră Îşi imagina ce ar face dacă s-ar întâlni vreodată cu unul dintre generalii germani care luptase în est L-ar scuipa în faţă, i-ar smulge epoleţii şi i-ar întinde creierii jalnici şi lipsiţi de demnitate pe drum Se uită fix la colonelul de pe banca din faţa lui şi îşi imagină scena cu un fior de plăcere Furia asta îl distrăgea măcar de la rana pe care i-o făcuse Wake pe obraz şi care refuza să se vindece Brusc, colonelul începu să tuşească şi să-i curgă sânge din colţul gurii Păru surprins, apoi ofensat, de parcă ar fi fost victima unei mici gafe sociale, după care căzu în faţă şi Böhm văzu gaura glonţului în pânza camionului Camionul se opri brusc, iar maiorul auzi şuieratul gloanţelor în aer Afară se strigau comenzi Îşi ignoră camarazii, se duse spre spatele camionului şi sări afară, în drum — Adăpostiţi-vă! le strigă infanteriştilor confuzi, care de-abia acum, prin ceaţa epuizării, îşi dădeau seama că se trage în ei Începură să se risipească de pe drumul principal, dar malurile erau abrupte, iar şanţurile nu foarte adânci — Folosiţi-vă de maşină ca să vă adăpostiţi! Uitaţi-vă de unde vin gloanţele şi apoi trageţi într-acolo! La un metru de el, un sergent care-şi conducea plutonul din calea focurilor încasă un glonţ în gât şi se împiedică chiar lângă Böhm, încercând să oprească sângerarea cu mâna Böhm se dădu la o parte, ca să evite şuvoiul arterial O sută de metri în spatele lui, auzi o rafală de mitraliere şi văzu trei oameni cum se zvârcolesc în şanţ Alergă spre vârful coloanei, unde comandantul de tanc şi colonelul care era presupusul şef al catastrofei ăsteia de operaţiuni ţipau unul la altul în văzul oamenilor — Ce naiba faceţi? îi întrebă Böhm aspru De ce ne-am oprit? Comandantul de tanc îl salută — Colonelul insistă să răspundem atacului, domnule, şi să încercăm să ajutăm răniţii Böhm se întoarse spre colonel Bărbie efeminată, păr negru Stirpe de proastă calitate Nu trebuia să fie primit niciodată în SS — E o ambuscadă, colonele Nu lăsa inamicul să aleagă terenul de luptă Porneşte spre oraş imediat Forţele Aliate sunt la o zi distanţă în urma noastră; trebuie să trecem peste pod înainte ca Maquisul să-l arunce în aer, ca să avem vreo şansă să participăm la apărarea patriei Colonelul se înroşi la faţă — Nu o să fug de nişte ţărani care au pus mâna pe nişte arme uşoare! Exact în spatele lor auziră urletul şi ecoul bubuitului surd al unei rachete Se întoarseră şi îşi feriră ochii, în timp ce camionul din mijlocul coloanei izbucni în flăcări — Se pare că ţăranii au şi bazooka, colonele, i-o trânti Böhm Colonelul se întoarse repede cu spatele la el — Înaintaţi! Înaintaţi acum! Spre oraş! Comandantul tancului se grăbi să urce în Panzerul lui şi Böhm îl auzi cum urlă aceleaşi comenzi prin staţie Coloana se smuci şi se puse rapid în mişcare Unul dintre tancurile din mijlocul coloanei începu să împingă camionul în flăcări pentru a-l da din drum în timp ce oameni cu hainele şi părul în flăcări se chinuiau să iasă din el Pe măsură ce camioanele înaintau, infanteria alerga pe lângă ele Böhm îl urmă pe colonel spre maşina lui de serviciu Colonelul îi aruncă o privire acră, dar aşteptă până când Böhm trânti uşa, înainte să dea ordin şoferului să pornească Denden stătuse în clopotniţă încă de dinainte să răsară soarele, uitându-se spre piaţa liniştită de dedesubt Era un locşor destul de frumos Drumul de la Montluçon şerpuia prin văi împădurite spre sud şi se încheia într-o piaţă înconjurată de clădiri cu trei etaje, un amestec de piatră şi bârne de lemn La parter erau magazinele orăşelului, aprozarul, măcelăria, fierăria şi barurile Toate erau închise azi Faţada clasică şi modestă a primăriei veghea din nordul pieţei Treptele erau tocite de generaţiile care urcaseră să înregistreze naşteri, căsătorii, morţi, să ia acte şi cartele de raţie Uşa era încuiată astăzi În spatele pieţei, artizanii şi croitorii îşi aveau atelierele şi casele, apoi casele începeau să se rărească şi să se transforme în mici ferme Oraşul era tivit cu livezi Biserica, refăcută în piatră deschisă la culoare de un porcar devenit antreprenor de cale ferată, ocupa colţul de nord-est al pieţei Autoritatea religioasă a oraşului îşi veghea oamenii într-un parteneriat respectuos cu primăria seculară, umăr la umăr cu drumul principal care trecea printre ele şi apoi peste pod Când Denden îşi mută binoclul spre nord, îi văzu pe Gaspard şi pe Rodrigo verificând încărcăturile de pe mândrul pod de piatră care trecea peste râu Porcarul îl construise şi pe acesta, un cadou pentru oraş care să înlocuiască trecătoarea veche şi îngustă şi care deservise oraşul timp de trei sute de ani Era singurul pod pe o rază de treizeci de kilometri care ar fi permis unui tanc să treacă Porcarul, în generozitatea sa vizionară, pictase o ţintă pe acel loc Nancy trimisese oameni în oraş să evacueze civilii de-ndată ce primise informaţiile finale de la Londra Însă nu toată lumea plecase Primarul, care se prefăcea că nu vede activitatea Maquis din zonă timp de doi ani, insistă să primească o puşcă şi un loc în care să stea şi adusese şi câţiva jandarmi cu el El era sub comanda lui Tardivat, în spatele unui rând de saci cu nisip, în colţul primăriei Alţi locuitori rămăseseră în urmă să-şi păzească proprietăţile şi un număr de femei tinere se oferiseră să îngrijească răniţii în château sau în clădirea primăriei Restul localnicilor îşi luaseră copiii, adunaseră de mâncare şi apă cât puteau să ducă şi porniseră spre dealuri, fără să ştie ce o să mai rămână din vieţile lor la finalul zilei Denden văzu coloana mai întâi ca pe un licăr de lumină într-un parbriz mai jos în vale Încet-încet, apăru în raza lui vizuală şi şarpele cel gras Numără tancurile şi înghiţi în sec Cinci nenorociri dintr-alea La naiba! Infanteria părea că mărşăluieşte destul de ordonat Spera să arate un pic mai mototoliţi Dumnezeule, erau mulţi rău! Îşi scoase bidonul şi bău sănătos — Jules, transmite-i feldmareşalului Wake următoarele detalii, te rog Începu să înşire estimările numărului de trupe, de camioane şi de tancuri Apoi ar fi bine să-ţi găseşti locul Era exact stilul lui Nancy să-l pună pe Jules în rolul de mesager între ei Nu prea vorbiseră cât aşteptaseră să apară convoiul în vale, doar nimicuri Dar Denden simţea că Jules începe să se înmoaie, auzea o undă de regret în vocea lui Asta ajuta, deşi era şi dureros, dar Denden le era recunoscător şi lui, şi lui Nancy Jules se ridică în picioare — Succes, Denis, îi spuse, deşi până atunci îi zisese căpitanul Rake — Şi ţie, Jules, răspunse Denden Ai grijă Jules ţâşni în jos pe scările spiralate din clopotniţă fără să mai spună nimic şi Denden îşi dădu seama că trebuie să clipească de câteva ori ca să-şi limpezească vederea Exact la timp încât să vadă coloana cum se cutremură şi se opreşte la vreun kilometru în afara oraşului — Nu, nu spuse el blând Fugiţi la mami şi la tati, inimioarelor! Dintr-odată, o ceaţă de flăcări René reuşise să ajungă pe prima poziţie cu jucăriile lui Foarte bine — Hai, hai, veniţi în oraş, spuse Denden din nou Nu e prea frumos acolo, nu-i aşa, dragilor? Haideţi! Trecu un minut şi coloana se smuci în faţă, mai repede ca înainte Denden îşi puse ochelarii şi ridică un steag – sau mai degrabă rămăşiţele distruse ale pernuţei roşii de satin a lui Nancy, pe care le recuperase din autobuz şi le legase de un băţ pe care îl înfipsese între obloanele ferestrei Nancy se uita la nenorocitul ăla de turn de o oră, până să audă bubuitul exploziei şi răpăitul îndepărtat al focurilor de armă Apoi, steagul roşu — Să-nceapă spectacolul, băieţi, strigă ea Ieşirea dintre piaţă şi primărie fu baricadată cu un zid de saci cu nisip – spre vest era păzită de un grup condus de Tardivat, iar spre est de oamenii lui Nancy Nancy îşi puse puşca Lee-Enfield pe un sac şi îşi umezi buzele, simţind gustul uşor înţepător al rujului V de la Victorie de Elizabeth Arden Nu erau proşti Un tanc intră primul în piaţă Huruitul motorului era asurzitor, iar dimensiunea tancului mult prea mare pentru spaţiul pieţei În umbra lui veni un val de infanterişti Unul dintre protejaţii lui René se ridică în picioare la vestul podului şi trase cu bazooka în şenilele tancului, timp în care ceilalţi trăgeau cu arma, împuşcând infanteriştii şi forţându-i să se ascundă Încărcătura explodă, aruncând în aer doi infanterişti, dar tancul merse mai departe — La naiba! Juan trăgea şi reîncărca arma constant lângă ea — Cum de se mai mişcă? Un al doilea tanc veni hurducăind în piaţă şi se duse lângă primul Preţ de o secundă, cei doi monştri se opriră în mijlocul pieţei, la vreo sută de metri distanţă de ei În spatele lor veni un nou şuvoi de infanterişti Porniră din nou înainte Nancy era sigură că nu îi vor bombarda, pentru că riscau să facă şi drumul şi podul impracticabile Dar asta nu însemna că nu puteau să treacă peste ei pur şi simplu Protejatul lui René se ridică din nou — Baftă, şopti Nancy Încarcă, alege ţinta, trage Încarcă, alege ţinta, trage Împuşcă un soldat care le făcea semn oamenilor lui să înainteze, exact în faţa tancului Soldatul căzu şi tancul trecu peste el Un freamăt de aer şi explozia de bazooka Nancy se uită la încărcătură cum sare sub tanc şi explodează, orbind-o Când îşi recăpătă vederea, era oprit, iar din turelă ieşea un fum negru Avea trapa deschisă şi doi membri ai echipajului se chinuiau să iasă, înecaţi de fum Nancy nimeri unul Primul tanc venea în continuare drept spre ei şi-n piaţă încă mai veneau infanterişti care trăgeau spre ei din spatele tancurilor, din centrul pieţei Indiferent câţi eliminau, se năpusteau şi mai mulţi din spate, iar grupul central, condus de primul tanc, înainta fără oprire spre ei Începuseră să apară găuri în rândurile lor — Retragerea! ţipă Nancy, înlocuindu-şi puşca cu Brenul şi trăgând rafale scurte şi controlate Nemţii mai mult ca sigur trimiseseră deja echipe de flancare prin străzile laterale şi prin spatele lor, iar ea nu avea decât câteva arme risipite, ascunse prin casele de pe lângă piaţă ca să le ţină piept Juan se împiedică şi căzu Îi trecuse un glonţ prin umăr Nancy se uită spre vest Şi Tardivat se retrăgea Germanii veneau năvală peste sacii de nisip, iar maquisarzii se băteau corp la corp, dobitoci încăpăţânaţi ce erau Nancy îl apucă pe Juan de guler, îl trase înapoi, trăgând în continuare de la şold şi secerând oamenii din faţa ei Totul era ca la antrenamente acum Sunetul şi lumina, instinctele de care se folosea, partea conştientă a minţii amuţită de zgomot Tancul aproape că-i ajunsese din urmă când un al treilea intră în piaţă Juan strigă la ea: — FUGI! Nancy îi dădu drumul şi se îndreptă spre colţul bisericii fără să se uite în urmă La naiba, veneau de pe străzile laterale! Trase de uşa clopotniţei Un sergent cu faţa brăzdată de cicatrici răsări din unghiul ei mort, iar mitraliera se blocă Omul porni spre ea Nancy lăsă Brenul să alunece pe curea, scoase cuţitul şi se dădu într-o parte, lăsându-l să alerge spre lamă în timp ce ea se întoarse şi îi tăie gâtul Intră apoi pe uşă şi se duse în sus pe scările în spirală Alunecă Bocancii îi erau uzi de la sângele lui Juan, mâinile de la cel al germanului Se duse în faţă din nou Sunetul era asurzitor; tancul aruncă un proiectil care explodă printre sacii cu nisip, trimiţând valuri de pământ în aer şi zguduind fundaţia turnului Se grăbi spre trapă, în clopotniţă, îi urlau plămânii, iar muşchii îi erau în flăcări Denden o aştepta cu binoclul în mână Se întoarse — La pământ! Ea nu se gândi, se lipi de scândurile prăfuite şi prost potrivite Denden scoase arma şi trase, un, doi Nancy auzi un suspin şi se întoarse să vadă un soldat deasupra ei, partea din faţă a tunicii înflorindu-i cu o pată umedă şi întunecată Inima îi stătu în loc Îi dădu soldatului un şut, îl nimeri în gleznă şi îl trimise zburând pe scări, apoi trânti trapa Cum de nu îl auzise? — Blocheaz-o! strigă Denden Mişcă-te, Nancy Apucă sacul cu nisip pe care îl căraseră Jules şi Denden în turn de dimineaţă şi îl trase peste uşă — Singuri, în sfârşit, spuse Denden cu un zâmbet stângaci Ea îi luă binoclul — Mulţumesc El nu răspunse Doar dădu din cap şi se uită din nou în piaţă Ea ridică binoclul la ochi, încercând să înţeleagă ce vedea Vedea sub ea cadavrele maquisarzilor trântiţi peste sacii de nisip — Hai, Gaspard, dobitocul dracu,’ şopti ea în barbă, ţinând binoclul atât de strâns că i se albiseră degetele Oamenii lui erau împrăştiaţi de ambele părţi ale drumului care ducea spre pod, pe partea cealaltă a oraşului Ultima linie de apărare — Hai Aruncă-l în aer! Böhm şi colonelul abandonaseră maşina şi ocupaseră o poziţie pe panta înaltă din partea de vest a oraşului Ofiţerii juniori se urcau pe maluri spre ei sau plecaseră la ordinele colonelului Colonelul era din ce în ce mai binedispus — O tentativă cam încropită de apărat podul, spuse el O lovitură norocoasă de bazooka şi oameni curajoşi, cu siguranţă, dar nu au provizii şi nu au destui oameni Cred că ţie trebuie să-ţi mulţumim pentru asta, Böhm, nu-i aşa? Böhm nu răspunse, continua să se uite la operaţiuni prin binoclu — Am înţeles, continuă colonelul de parcă Böhm pur şi simplu nu înţelesese, că tu ai pregătit terenul pentru un raid foarte de succes lângă Chaudes-Aigues Absolut minunat I-ai risipit în cele patru zări Am auzit că erau atât de disperaţi să se reaprovizioneze, că o femeie s-a dus până în Châteauroux pentru un radio! Böhm coborî binoclul şi se uită la el — Şi l-a luat? Colonelul ridică din umeri — Cred că da, dar localnicii erau destul de siguri că nu a mai reuşit să iasă din oraş Nu ai auzit? — Comunicaţia a fost oarecum întreruptă de când au invadat Aliaţii sudul, răspunse el Oare era ea? Era destul de supărată când o văzuse în Montluçon Prea isterică pentru a putea fi şarmantă cu un radio în spate pe drumurile de ţară N-avea cum să fie ea — O să arunce podul în aer, spuse Böhm Colonelul râse politicos — Nu, nu Dacă aveau suficient explozibil, l-ar fi aruncat în aer înainte să ajungem! Această micuţă operaţiune e dovada că nu pot să-l distrugă Îşi lăsă capul pe o parte Deşi, chiar dacă au cum, am putea construi o trecătoare decentă în jumătate de zi Slavă Domnului, avem destui oameni şi destul lemn la dispoziţie! Râul nu e foarte adânc aici Gândurile începură să i se învârtească în minte lui Böhm Dacă ea fusese cea care se dusese după radio — Când a luat femeia radioul? — Raportul a venit acum o săptămână Ha! — Ce? Böhm îşi mută privirea — Norişorul ăla de pe pod, care tocmai se duce Săracii n-au avut suficient explozibil să deschidă o scrisoare Podul e intact şi ei fug să scape cu viaţă Böhm se uită la grupul de oameni care fugea peste pod şi la forţele germane care se învolburau în spatele lor Un francez căzu pe drum Colonelul începu să vorbească mai tare — Să pornim cu toţii din loc, vă rog, vreau toată coloana să treacă podul în jumătate de oră Daţi-nainte! Vedeţi dacă tancul avariat poate fi reparat şi-mi raportaţi Böhm o simţea în sânge Neliniştea aceea Se uită prin piaţă, la baricadele din saci puţin apărate, încărcătura penibilă de pe pod Nu reuşiseră s-o plaseze în locul în care ar fi avut cele mai bune şanse să provoace nişte pagube reale Parcă nici măcar nu încercau Atacul asupra taberei lui Nancy fusese un succes, un succes răsunător, dar el era convins că mai erau mii de oameni pe dealurile alea şi ei găsiseră mai puţin de o sută de cadavre Nici măcar nu încercau Ceva îi atrase privirea, un steag înfipt între obloanele clopotniţei — E o capcană! Faţa colonelului se contorsionă într-o expresie de scepticism politicos Germanii se revărsau în centru oraşului, nu mai trăgeau, aveau armele lăsate Două tancuri erau pe pod, celelalte trei aşteptau să intre în piaţă Un echipaj de ingineri deja îl examina pe cel avariat În piaţă Böhm simţi cum i se strânge stomacul Tancurile puteau să tragă la 180 de grade în jurul lor, dar dacă la etajele superioare ale acelor clădiri erau oameni cu bazooka, erau vulnerabile — Scoate-ţi oamenii de acolo! Retrage-te! urlă el în faţa colonelului Era deja prea târziu Nancy se uită la Gaspard cum detonează încărcătura falsă şi apoi fugi; omul de lângă el căzu La naiba! La naiba! La naiba! — Nancy! Funcţionează! Denden o trase de mână şi ea întoarse binoclul spre piaţă Era înţesat de soldaţi acum Două tancuri urcau pe pod, cu infanterişti clocotind în jurul lor — Aşteaptă! spuse ea — Dar, Nancy — Aşteaptă, Denden Al doilea tanc se opri peste apă, în timp ce al cincilea şi ultimul Panzer intrau în piaţă Kübelwagensurile erau în spatele lui, blocând drumul — Acum! Denden apucă funia clopotului şi dangătul gutural răsună peste orăşel Se dezlănţui iadul Ferestrele de la al treilea etaj din toată piaţa se deschiseră brusc şi maquisarzii care aşteptau înăuntru începură să reverse focuri de armă asupra mulţimii de soldaţi germani de jos În acelaşi timp, podul explodă, un lanţ de explozii care zguduiră turnul şi îi umplură pe toţi de praf Denden striga de bucurie O mare fântână de ţărână şi pietre ţâşni în văzduh şi un nor înecăcios intra înspre piaţă Când praful începu să se aşeze peste râu, Nancy văzu că podul nu mai era Cele două tancuri zăceau pe o parte în albia râului, în apa rapidă, înconjurate de oameni care se zbăteau Gaspard trăgea în germanii din apă, din redutele de pe malul râului, din depărtare Puţinii care reuşiseră să iasă îşi lăsaseră deja armele şi stăteau pe mal, erau prea înspăimântaţi să-şi ajute camarazii care se înecau, cu mâinile în aer Denden strigă din nou Proiectilele de bazooka explodau în jurul celor trei Panzere Turela unuia dintre ei se întoarse şi trase în parterul măcelăriei Cu o revărsare zguduitoare, zdrobitoare, de zidărie, casa se prăbuşi peste trupele germane înghesuite dedesubt Soldaţii începură să urle la comandantul tancului Apoi, în timp ce alte două proiectile de bazooka din partea opusă a pieţei loviră tancul, începură să dea în spate ca un val Prin fantele armurii curgea fum René ajunse la a doua poziţie, deci Ţipetele deveneau tot mai acute Infanteriştii se aruncau de pereţi, îşi aruncau armele de parcă le ardeau mâinile Alţii se aruncau în faţă, pe jos Nancy se uită spre sud Fournier strângea capătul coloanei, îi aduna pe cei care rămăseseră în urmă şi camioanele care încă nu ajunseseră în oraş Îşi dădea seama că e el după mers Ţinea Brenul lejer peste piept, avea puşca pe spate şi stătea la taclale cu omul de lângă el Toţi cei care rămăseseră în urmă mergeau cu mâinile în aer, iar armele lor erau risipite pe jos — Gata, ajunge Spuse asta în şoaptă Apoi clipi şi dădu din cap Denden, gata Le-a ajuns El ţinu sfoara şi dangătul se opri Focurile de armă se transformară dintr-o furtună într-un clipocit sporadic O ultimă rundă de pocnituri răsfirate Apoi linişte Mutară sacul de la uşă şi Nancy coborî scara în spirală încet şi nesigur Glezna începuse să-i sângereze din nou şi de-abia acum îi ajunsese durerea prin ceaţa din creier Nu văzuse nici un om care să fie de la Gestapo în piaţă Poate erau în camioane? Sau poate informaţiile fuseseră greşite? Doamne, era un chin să te zbaţi între îndoială şi speranţă! Denden o urmă Ignorară cadavrul de pe scări şi pe cel de lângă uşă şi ieşiră în piaţă, cu spatele la râu Tardivat împărţea deja ofiţerii, îi punea pe băieţi să adune armele germanilor Maquisarzii ieşeau râuri-râuri din case, cu armele îndreptate spre soldaţii îngroziţi Tardivat mergea lejer spre ei — Felicitări, feldmareşal Wake! spuse el Ochii lui Nancy trecură peste cadavre, unele Maquis, multe, multe ale infanteriştilor germani prinşi în capcană Tot nu vedea oameni ai Gestapoului Cât durase? Trei minute? Cinci? — După ce-i dezarmaţi, organizaţi echipe să-i îngroape, spuse ea Primarul a supravieţuit? Tardi dădu din cap — Bine Vorbiţi cu el să vedem unde îi îngropăm Duceţi ofiţerii în celulele poliţiei sau la château — Nancy! În spate! Vocea lui Fournier Nancy se întoarse Un maior Apăruse dinspre râu ca o fantomă hidoasă, cu arma ridicată, la trei metri de ea Deci aici am să mor, se gândi Nancy Slavă Domnului că am apucat să-i văd pe dobitocii ăştia înfrânţi O singură împuşcătură Nancy tresări, dar nu simţi durere Oare idiotul ratase de la distanţa asta? Nu Ochiul lui drept dispăruse Maiorul căzu în faţă, murise înainte să atingă pământul Nancy auzi zgomotul a o sută de arme cum se ridică şi se armează – maquisarzii îşi ţineau armele aţintite asupra prizonierilor care tremurau, iar ea alergă în faţă, cu braţele ridicate — Nu! strigă Nancy Băieţi, sunt în regulă! Uitaţi-vă la mine! Am reuşit! Totul era pe muchie de cuţit Le clocotea sângele în vene şi nu era unul care să nu fi văzut cum arde ferma prietenului lui sau care să nu aibă vreo rudă dispărută Cu toţii ştiau poveştile despre femei şi copii ucişi, brutalitatea sălbatică a germanilor din aceste ultime luni Dar nu Nu acum Nu puteau să-i bată pe germani şi să devină ca ei Ea se urcă pe un tanc de unde putea să-i vadă pe toţi Hai, Nancy Doar o dată Găseşte-ţi cuvintele Îşi deschise braţele larg — Oameni ai Maquisului! Ascultaţi-mă! Aceşti oameni sunt prizonierii voştri Aţi câştigat, v-aţi câştigat libertatea Franţa este liberă Trupele care v-au luat ţara sunt la picioarele voastre, vă cer îndurare Fiţi bărbaţi! Vă rog, ascultaţi-mă! Vă rog, vă rog pe ce am mai sfânt, vă rog, ascultaţi-mă! Ziua asta trebuia să fie o victorie, o zi de sărbătoare, nu masacrul unor prizonieri pentru care vă veţi face procese de conştiinţă în anii care vor urma — Ascultaţi-mă! Fiţi mai buni decât oamenii obişnuiţi! Fiţi oamenii Maquisului! Unu Doi Apoi, încet, unul câte unul, lăsară armele La dreapta ei, un soldat german, un băiat de cel mult şaptesprezece ani, începu să plângă, iar un altul, mai în vârstă, îşi puse braţul pe umerii lui, cu ochii la puşca Maquis de lângă el Ţeava nu mai era îndreptată spre el Ea se uită în jur, pe partea cealaltă a râului, de unde venise glonţul care îi salvase viaţa Acolo era Gaspard, cu arma lângă el Ridică mâna în semn de salut Capitolul 63 Majoritatea prizonierilor fuseseră cazaţi prin oraş sau în castel, dezarmaţi, în grupuri mici, fiecare casă fiind păzită de maquisarzii în care Nancy avea încredere că nu se vor îmbăta sau răzbuna înainte de ajungerea Aliaţilor Oamenii Gestapoului tot nu fuseseră, deşi probabil că se ascundeau printre soldaţii obişnuiţi O să afle ea în curând O să se uite în ochii fiecăruia înainte să ajungă americanii Mai întâi trebuia să se asigure că se menţine pacea, că ziua victoriei nu devine un măcel la lăsarea întunericului Nancy şi Fournier se întoarseră în Sala Mare a château-ului şi, cu o sticlă de brandy pe masa din faţa lor, făceau pregătirile pentru săptămânile care urmau Deja veniseră delegaţii din unele dintre oraşele şi satele din zonă care îi rugau să trimită reprezentaţi care să participe la ceremoniile de mulţumire pentru eliberarea lor Denden, aşezat într-un colţ îndepărtat al turnului, trimitea şi primea mesaje şi veşti într-o frenezie de cod Morse — Mergem întâi în satele care au fost victime ale represiunilor, spuse Nancy Apoi în oraşele natale ale oamenilor care au murit Scoase un carneţel din tunică — Ce e asta? întrebă Fournier Am crezut că i-ai dat căpitanului Rake notiţele tale — E cartea morţilor, răspunse Nancy şi i-l întinse, apoi îşi umplu paharul din nou Nume, adrese Pe astea le-am ţinut la mine Fournier îl luă ca pe un obiect sfânt şi îl puse în buzunar, apoi termină paharul — O să dau o tură prin oraş Să văd că totul e în regulă Noapte bună, feldmareşal! — Noapte bună Dar Nancy nu se duse la culcare Trebuia să gândească un plan ca să adune toate armele şi tot explozibilul pe care-l putea aduna, să golească rezervele de arme înainte să le găsească vreun puşti şi după aceea să găsească un sistem prin care să distribuie banii care mai rămăseseră de dat oamenilor şi familiilor celor care nu supravieţuiseră Apoi, o să pornească în căutare Paşii grăbiţi dinspre hol o făcură să ridice capul Jules — Madame Nancy, l-am prins pe colonelul care conducea coloana Tardivat l-a închis în cămară — Foarte bine, Jules Altceva? — Colonelul avea un om de la Gestapo cu el Denis mi-a spus că dacă aud ceva de Gestapo să vin să vă spun dumneavoastră, şi doar dumneavoastră Dar cred că nişte oameni l-au descoperit E în grajd Sări în picioare şi ieşi din cameră înainte să termine el de vorbit, cu mâna pe arma de la brâu Câţiva maquisarzi erau acolo, se certau cu cei doi gardieni care se dădură la o parte când se apropie ea — Băieţi, spuse ea senin, mergeţi şi odihniţi-vă Şi verificaţi să nu fiţi răniţi Să ţineţi rănile curate Ar fi al dracului de tragic dacă aţi muri de septicemie, nu-i aşa? Lăsaţi-l pe ăsta pe mâna mea Funcţionă Gaşca se risipi şi gardienii îi aruncară o privire recunoscătoare Ea aprinse un felinar de la cel care ardea în curte Oare avea omul ăsta cum să ştie ce se întâmplase cu Henri? Îi era teamă că o să răspundă la o expresie mută cu un glonţ Îşi putea vreunul dintre ei aminti câţi oameni omorâseră? Deschise uşa şi o închise în urma ei înainte să ridice lampa Grajdurile miroseau a fân proaspăt şi a pielărie Omul Gestapoului era sprijinit de uşa uneia dintre boxe, avea mâinile şi picioarele legate şi un sac peste cap Nancy îşi aminti senzaţia Atârnă felinarul de un cui de lângă ea Şocul pe care îl simţi când trase sacul şi îl văzu pe Böhm clipind către ea fu foarte puternic Încă una dintre farsele lui Dumnezeu El ştia Urma să afle răspunsul şi dintr-odată îi era frică, îi era frică pentru prima dată în viaţa ei Se simţea de parcă îi fugise podeaua de sub picioare şi trebui să-şi adune toate puterile ca să stea în picioare Îşi scoase arma din toc şi îi ţinea ţeava lipită de tâmplă înainte să-l recunoască în mod conştient — E viu Henri? spuse ea Într-o mişcare cu încetinitorul, îşi imagină glonţul cum se învârte pe ţeavă, apoi cum îi crapă craniul şi-şi croieşte drum prin ţesutul moale al creierului lui, şuvoiul de sânge şi creier zburând pe paiele de lângă el El o privea Apoi, când văzu că aşteaptă un răspuns, îşi duse mâinile legate la buzunarul tunicii — O să-ţi spun Dar te rog să faci ceva pentru mine Degetele lui prinseră marginea unei scrisori şi o scoaseră — Du-i asta fiicei mele Dă-mi cuvântul tău de onoare — Bine Ridică mâinile legate, iar ea luă plicul, îl îndesă în buzunarul de la pantaloni, cu revolverul aţintit în continuare spre capul lui — Acum, spune-mi Mai e Henri în viaţă? — Răspunsul e în buzunarul tău Aceea este o scrisoare de adio pentru copilul meu Pentru că ştiu că o să mă execuţi, aşa cum am făcut şi eu cu soţul tău acum multe săptămâni A fost ucis, la puţin timp după ce l-au vizitat tatăl şi sora lui Viaţa are un soi de simetrie cumplită Imaginea creierilor lui Böhm împroşcaţi peste fân era atât de clară că fu surprinsă să vadă că încă nu apăsase pe trăgaci Böhm se uita la ea şi pentru prima dată de când îl cunoscuse părea confuz — Fă-o, madame Fiocca Ţi-am ucis soţul Am ordonat să fie torturat L-am chinuit săptămâni în şir A suferit groaznic, ştii asta Apoi te-am torturat pe tine, când ţi-am dat şansa să-l salvezi Ştiu cum te-a afectat asta, madame Fiocca Am văzut Ai mai încercat să mă omori o dată, acum de ce eziţi? Auzi disperarea din vocea lui Puse piedica la revolver şi îl aşeză la loc în tocul de la şold — Nu, Böhm O să fii judecat Mi-ar plăcea foarte mult să te omor, dar ar fi foarte egoist din partea mea, nu crezi? Sunt destule văduve, mame, taţi şi soţi care au nevoie de răspunsuri de la tine O să te predau americanilor El îşi încrucişă degetele, dar Nancy văzu că îi tremurau Luă lampa şi îl lăsă singur, în întuneric Capitolul 64 Dragă Fräulein Böhm, Numele meu este Nancy Wake şi sunt o agentă care a lucrat cu Maquisul în sudul Franţei Tocmai ţi-am capturat tatăl şi îl vom preda autorităţilor americane M-a rugat să-ţi trimit această scrisoare Nu ştiu ce scrie în ea, îmi imaginez că este ceva despre cum şi-a sacrificat el viaţa pentru visul Germaniei Mari şi cum a fost dispus să facă lucruri dificile ca să te protejeze pe tine şi viitorul tău Tatăl tău este un monstru Un om mic şi, în ciuda educaţiei sale, un om care nu ştie nimic despre viaţa umană şi despre iubire Am văzut regimul pe care l-a servit înainte de război şi nu am văzut nimic în afară de cruzime şi o brutalitate sfidătoare pe post de forţă Asta nu este forţă Este doar slăbiciune care încearcă să se deghizeze şi care atacă pentru a-şi ascunde propria frică sfâşietoare El o să-ţi spună că e patriot, bănuiesc Eu ştiu că este un laş Mi-a torturat şi mi-a omorât soţul Mi-a omorât prietenii Nu este un erou primit cu braţele deschise în ţară El şi cei ca el au făcut milioane de femei ca mine să sufere groaznic, milioane de fete ca tine şi cred că de-abia începem să aflăm adevărata anvergură a ororilor pe care le-au comis ei sub masca ştiinţei şi a patriotismului Tu eşti tânără Tu nu eşti responsabilă pentru această suferinţă, dar în anii care urmează, vei avea de făcut o alegere Să fii furioasă şi speriată toată viaţa şi să ignori adevărul sau să-l înfrunţi, să fii puternică şi să ajuţi la clădirea unui alt viitor Cu drag, Nancy Wake Capitolul 65 Americanii ajunseră dimineaţa târziu şi săltară prizonierii cu eficienţă voioasă Lăsară şi lăzi cu provizii, mâncare în mare parte, dar şi combustibil pentru locuitorii oraşului Cosne-d’Allier care se întorceau, chiar şi câţiva ingineri constructori care primiseră misiunea să refacă podul pe care tocmai îl distrusese Gaspard Vestea că Parisul fusese eliberat ajunsese la ei pe la amiază După plecarea prizonierilor, inclusiv a lui Böhm, tensiunea din oraş începu să se risipească şi la amiază primarul anunţă că va organiza o petrecere Fiecare membru al Maquisului avea o fată la braţ şi flori la butonieră, iar proprietarul castelului veni nu ca să-i dea afară, ci ca să deschidă crama şi să împartă vinul După ce dădu mâna cu americanii şi parcurse ultimele instrucţiuni de la Londra, Nancy se retrase în camera ei şi încercă să doarmă Ştia că Henri era mort Ştia asta de luni întregi, de fapt, iar după călătoria ei pe bicicletă o simţea ca pe o certitudine, dar nu se confruntase cu ea, nu privise adevărul în faţă până când nu-i spusese Böhm azi-noapte O lăsase golită pe dinăuntru Îşi luă la revedere, apoi începu procesul de doliu, fără să-şi dea seama — Nu sta îmbufnată, feldmareşal! spuse Denden, mai pe înserat, intrând c-un pas săltat în camera ei, cu faţa rozalie şi cu un rânjet de vulpoi mulţumit Ea se ridică în coate — Te-ai împăcat cu Jules, Denden? Zâmbetul lui şovăi — Într-o oarecare măsură Suntem prieteni din nou, dar el nu îndrăzneşte să — N-ar fi trebuit să întreb, îmi pare rău El scutură din cap — Nu-ţi cere scuze E alegerea lui Acum, fii cuminte şi perie-ţi părul Am o mică surpriză pentru tine Ea se dădu jos greoi din pat şi îşi găsi peria şi rujul Ce păcat de oglinjoara pe care o aruncase în hău! Poate o să-i dea Buckmaster alta, dacă îl roagă frumos Se examină în oglinda pătată de pe măsuţa de toaletă, întrebându-se de câte ori se uitase stăpâna conacului în ea, aranjându-şi diamantele la gât Reflexia pe care o văzu semăna surprinzător de mult cu Nancy Wake — Denden, a fost noroc? — Ce anume, dragă? întrebă el — Glonţul pe care l-ai tras din turn în omul care era să mă omoare Tu mereu ai luat note atât de proaste la tras cu arma, dar te-am văzut cum ai tras Ca la carte Ca să nu mai zic că ai avut o viteză de reacţie impresionantă El ridică din umeri — Ştii că urăsc armele Trebuia să le fi spus clar şi instructorilor Dar asta nu înseamnă că nu pot să trag în contextul potrivit — Mulţumesc Se uită la ea cum lasă peria, apoi o luă de mână şi o conduse afară din cameră jos pe scările principale, o trăgea atât de tare că ea trebui să protesteze, apoi o împinse pe scările din faţă, ţinând-o de umeri în timp ce venea puţin în spatele ei — Deja mi-ai mulţumit Acum, hai Fournier, Juan, René, Tardivat şi Gaspard o aşteptau pe trepte Juan avea braţul în ghips şi Gaspard pusese pe el un costum Chiar şi cu bandajul pe ochi, arăta ca un om de afaceri prosper, genul care le deschide doamnelor uşa într-un restaurant decent din Montluçon şi lasă bacşiş mare, iar Nancy se gândi că probabil asta era Îşi aminti un zvon despre un magazin de electronice pe care îl deţinea Acum ţinea un buchet mare de flori proaspete, culese din grădinile din Cosne d’Allier I-l oferi lui Nancy, împingându-le cam stângaci spre ea şi făcu o reverenţă — Alors, madame Nancy, spuse el Ea luă florile şi dădu mâna cu el Gaspard se înroşi, apoi întinse mâna spre Denden Denden dădu mâna cu el scurt — Acum, să-nceapă petrecerea! Gaspard îşi drese glasul, strigă: — Feldmareşal Wake, vă salutăm! Şi aşa începu Trupele Maquis, unii cu steagul Franţei, alţii cu emblemele satelor şi oraşelor lor, începură să mărşăluiască din spatele castelului şi se strânseră în spatele ei Se descurcară destul de bine chiar, în ciuda faptului că se mai împingeau sau râdeau şi continuau să mai vină Zeci, apoi sute de oameni se adunară în faţa scărilor până când curtea se umplu ochi Adierea vântului trăgea de steaguri, făcându-le să fluture şi să tresară Denden se aplecă în faţă şi îi şopti la ureche: — După asta, bem! Gaspard se duse în faţă — Felicitări feldmareşalului! Zgomotul aproape că o dădu jos din picioare Sala Mare era plină Steagurile atârnau de bârne Reuşiră să mute masa imensă de stejar şi mai aduseră şi altele, apoi, ore în şir, d:\Electronica\maquisarzii şi invitaţii lor mâncară, băură şi cântară imnurile naţionale ale Aliaţilor sau versiuni ale lor Îşi sorbeau vinul şi se înroşeau când doamnele din oraş îşi acopereau urechile şi le corectau manierele Deveniră sentimentali şi începură să cânte din nou Băieţii din jurul lui Nancy, la masa de onoare, discutau despre planurile lor de viitor Tardivat şi Fournier aveau de gând să se alăture armatei normale, Gaspard se gândea să intre în politică, iar Denden declară posomorât că se cară la Paris cât de repede se poate să vadă exact cât de eliberaţi erau René îi surprinse pe toţi când le spuse că şi el se duce la Paris, ca să-şi îndeplinească visul de a scrie cărţi pentru copii, şi odată ce el şi Denden jurară că vor împărţi un bârlog în Montmartre, începu să descrie cu lux de amănunte prima lui capodoperă despre un şoricel alb din Australia care vine la Paris pentru o serie de aventuri incitante În timp ce René respingea unele dintre ideile din ce în ce mai obscene ale lui Denden, Nancy recunoscu o figură familiară în spatele sălii — Garrow! Plecă de lângă ceilalţi şi aproape că se aruncă în braţele lui El o strânse tare pentru o clipă, apoi o împinse mai în spate, să se uite ca lumea la ea Era îmbrăcat în civil, arăta ca un turist englez într-o excursie cu maşina Tweed şi dialect scoţian din cap până-n picioare — Când ai ajuns? întrebă ea — Nu de mult, căpitane Wake Nu o să-ţi spun feldmareşal Nancy se îmbufnă, iar el râse — Am venit să-ţi transmit veşti de la Londra O treabă al dracului de bună, cuvintele lui Buckmaster — Mulţumesc, răspunse ea şi vorbea serios Garrow deveni mai serios — Uite ce e, Nancy, poţi să pleci câteva zile? Din câte văd, ai totul sub control aici, iar eu sunt cu maşina M-am gândit că poate ţi-ar plăcea să te întorci cu mine în Marsilia Putem să plecăm mâine-dimineaţă Ea se uită în jur prin cameră – la oamenii înflăcăraţi de victorie, oamenii aceştia pe care îi condusese, la care ţinea, cu care luptase, care luptaseră alături de ea Începu o nouă interpretare a Marseillezei şi toţi se ridicară în picioare şi urlau de se zguduiau pereţii Era cel mai potrivit moment — Putem să plecăm acum? El o bătu pe umăr — Mă duc să aduc maşina Când se reîntâlniră pe alee, Denden era pe scaunul din spate, cu bagajul lângă el — Parisul poate să mai aştepte, draga mea Vin şi eu Capitolul 66 Ajunseră repede, deşi ruta era întortocheată şi constant se văzură nevoiţi să facă cale întoarsă ca să evite podurile distruse şi dărâmăturile de pe drum sau să aştepte coloanele de trupe americane şi britanice să treacă Asta le dădu răgaz să stea de vorbă Philippe fusese găsit viu într-o tabără la nord de Paris Şi Marshall supravieţuise cumva, reuşise să scape din casă cu trei gloanţe în el târându-se prin podurile vecinilor Garrow nu insistă pe cei pierduţi Într-un final ajunseră la marginea oraşului, apoi în suburbii şi, înainte ca Nancy să fie pregătită, chiar pe strada ei Garrow opri maşina în faţa casei ei Îi lăsă pe ea şi pe Denden să coboare, apoi le spuse că are de rezolvat nişte treburi şi că se întoarce într-o oră Apoi plecă După ce făcu un schimb de saluturi cât se poate de scurte cu vânzătorul de peşte şi soţia lui şi cu alţi câţiva vecini curioşi, Nancy se apropie de vechea ei casă Grădina era năpădită de buruieni şi uşa era încuiată — S-o spargem? Ea scutură din cap şi săpă cu degetele în pământul uscat al unui ghiveci de la capătul scărilor, în care creştea un dafin ofilit Băgă cheia în uşă O învârti Împinse uşa şi intră Denden o urmă Aerul mirosea a stătut Denden se înecă — Îmi pare rău, Nancy Mai rămăseseră doar pereţii Cine locuise aici după ce ea fugise luase totul la plecare: tablourile şi cărţile alese cu atâta grijă de Henri, chiar şi măsuţa de cafea elegantă a lui Nancy Şi le imagina legate de plafonul maşinii unui ofiţer german, abandonate pe drum undeva între locul acesta şi graniţa cu Elveţia Distruseseră tot ce nu putuseră să ia Gunoaie şi resturi erau adunate într-un colţ, iar mâncarea putrezită puţea în bucătărie La etaj găsiră camerele goale, perdele erau rupte, chiar încercaseră se dea foc în capătul scărilor — Dobitocii, spuse Denden Nancy nu simţea nimic Henri era mort, erau doar nişte pereţi Cineva bătu la uşa din faţă şi ei coborâră împreună Poate Garrow îşi dăduse seama că nu voia să stea prea mult în dărăpănătura asta în care fusese fericită cândva Deschise uşa Nu era Garrow — Claudette! — Madame! Era roşie la faţă şi gâfâia — Vecinii dumneavoastră mi-au spus că aţi venit acasă De-ndată ce Denden îşi dădu seama că era cineva cunoscut, se duse şi se aşeză pe scări, cu o faţă mai sumbră şi mai înţepenită decât îl văzuse ea vreodată Servitoarea lui Nancy îmbătrânise zece ani în mai puţin de optsprezece luni Cu un zvâcnet de durere, remarcă eşarfa din jurul capului lui Claudette Cineva probabil o acuzase că avusese o aventură cu un german, sau că colaborase şi o pedepsiseră pentru asta Nancy observase într-unul dintre orăşelele prin care trecuseră când veneau, femei dezbrăcate până la chiloţi în piaţa oraşului, cu capetele rase, şi mulţimile care le huiduiau Într-alt loc văzuse miliţieni spânzuraţi de felinare, cu cartoane pe care scria TRĂDĂTOR în jurul gâtului şi se întrebase câţi dintre bărbaţii şi femeile care treceau pe lângă ei colaboraseră şi ei un pic Destul Nemţii plecaseră Dar în război, se întâmplă lucruri — Vino înăuntru, Claudette Servitoarea ezită pe trepte — Claudette, ştiu că Henri a murit, deci dacă îţi faci griji că trebuie să-mi spui asta, nu e cazul Umerii lui Claudette se lăsară puţin — Nu ştiam dacă aţi auzit Eu eu nu vreau să intru, madame Dar trebuie să vă spun ceva Înainte să vă zică altcineva A venit un om de la Gestapo acasă la mama, la vreo două-trei zile după ce aţi plecat Nancy se sprijini de cadrul uşii şi îşi încrucişă braţele — Un bărbat înalt? La vreo patruzeci de ani, cu păr blond? Îi plăcea să vorbească despre cum a fost educat în Anglia? Claudette dădu din cap — Îl chema Böhm, îl cunosc Ce s-a întâmplat? Claudette nu se putea uita la ea Se holba la pantofii ei scofâlciţi şi vorbea repede — Voia să ştie despre dumneavoastră, madame Voia să ştie totul despre dumneavoastră N-am putut să-i spun nimic despre prietenii dumneavoastră care veneau pe-acasă, dar el nu părea că vrea să afle despre asta Voia să ştie despre dumneavoastră, aşa că eu i-am spus tot ce am putut să-mi amintesc, tot ce auzisem Despre tatăl dumneavoastră care v-a părăsit şi că nu vă plăcea de mama dumneavoastră, că aţi fugit de acasă, despre cărţile şi barurile dumneavoastră preferate şi toate lucrurile care mi-au venit în minte Îşi trase nasul şi îşi şterse lacrimile cu dosul palmei — Mi-era frică pentru mama şi pentru frăţiorul meu Nancy inspiră adânc, încet Deci aflase toate acele lucruri de la servitoarea ei cea isteaţă Nu de la Henri — Îmi pare rău, madame Nancy simţi cum i se înfierbântă ochii Imaginea aceea care o rănise atât de tare, cu Henri care îi spune lui Böhm toate secretele ei, fusese o minciună Henri îndurase şi nu spusese nimic Böhm luase tot ce avea speriind fata asta tânără Simţi un val profund de mândrie faţă de soţul ei — Înţeleg, Claudette Nu mai putu spune nimic şi începu să închidă uşa, dar Claudette puse mâna pe vitraliu ca s-o oprească — Am ceva pentru dumneavoastră Nancy aşteptă nervoasă în timp ce Claudette scotocea prin geantă — Monsieur Fiocca a trimis asta la adresa mamei din Saint-Julien Am păstrat-o în speranţa că o să vă întoarceţi teafără acasă Un plic, adresat lui Nancy Fiocca, cu scrisul lui Henri Nancy se holbă la plicul care tremura între degetele lui Claudette Reuşi să-l ia din mâna ei şi, după ce şopti un mulţumesc, închise într-un final uşa Se duse şi se aşeză lângă Denden pe scări, dar pentru că nu reuşea să deschidă plicul, el i-l luă din mână, rupse sigiliul, scoase o singură foaie de hârtie împăturită şi i-o întinse fără să spună nimic Dragă Nancy, Mi-au dat voie să scriu o scrisoare, sper că va ajunge la tine şi că eşti bine Nu am foarte mult timp la dispoziţie înainte să mă ia, deci trebuie să fiu concis Cum să rezum viaţa noastră împreună? Aş putea să-ţi spun că te iubesc Şi chiar aşa e Aş putea să-ţi spun că fiecare secundă cu tine merită o mie de ani în locul ăsta Şi chiar aşa e Tu ai fost mereu o femeie de acţiune, aşa că o să-ţi spun doar ce am făcut Nan, mi-au oferit o ultimă cină şi eu am cerut un singur lucru, un pahar de Rug din 1928 Böhm tocmai mi l-a adus personal Beau în cinstea ta, fata mea dragă Nu mi-e frică Ceea ce-mi doresc mai mult pe lumea asta e fericirea ta, numele tău va fi ultimul cuvânt pe care îl voi rosti Cu toată dragostea mea, Henri Pentru a doua oară de când venise în Franţa, Nancy plânse, urlă până o durură coastele, dar de data asta Denden avea un braţ în jurul ei şi o ţinu strâns până când ce fusese mai rău trecu Când se întoarse Garrow, stăteau în continuare împreună pe scări, ca nişte copii care îşi aşteaptă părintele să vină acasă Nancy se ridică în picioare, puse scrisoarea în buzunar cu grijă şi îi deschise uşa Garrow aruncă o privire înăuntru şi făcu mutre — La dracu’! Îmi pare rău că n-ai avut parte de o primire mai bună, draga mea În spatele ei, Denden se ridică şi el şi luă bagajele din hol — E doar o casă, Garrow, spuse Nancy O s-o vând Mă-ntorc la Paris Mă duc în toate barurile cu Denden şi René o vreme Oricum nu cred că aş mai putea să trăiesc aici — O să te distrăm noi, spuse Denden, trecând pe lângă ea pe trepte Garrow îşi băgă mâinile în buzunare şi îşi încovoie umerii — Nu e prea frumos, Nancy, dar ai vrea să arunci o privire prin oraş? Dacă tot am maşina? Apoi, dimineaţă, pot să te duc înapoi la băieţii tăi Ştii că toate satele din Auvergne vor să dea o petrecere în cinstea ta Trebuie să te vadă acolo Ea se uită la Denden şi el dădu din cap Nancy îi urmă şi închise uşa în spatele său Putea face asta Să-şi ia un rămas-bun prelungit, să-şi vadă oamenii cum se reintegrează în viaţa civilă — După asta cred că pot să vă fac amândurora rost de locuri de muncă la Paris, dacă vreţi, continuă Garrow Ceva plicticos la ambasadă, să mutaţi hârtii dintr-o parte într-alta, dar, slavă Domnului, o să fie multe de făcut, dacă e să facem ordine în harababura asta — O să fie altfel decât a fost la circ, spuse Denden sec Eu mă bag, Garrow, dacă se plăteşte suficient de bine încât să înot în brandy Merseră împreună la maşină Denden se aşeză pe scaunul din spate şi Garrow îi deschise uşa lui Nancy, un soi de reîntoarcere bruscă la galanteria de dinainte de război Începură încet o plimbare prin oraşul brăzdat de cicatrici Catedrala părea că scăpase de ce era mai rău, cocoţată deasupra portului bombardat Încă mai veghea, plină de rugăciunile pescarilor şi ale soţiilor lor Pe apă, o bărcuţă sau două se plimbau printre epavele vaselor mai mari Se duceau să adune plasele în timp ce lumina zilei se stingea în văzduhul vast Să faci ordine în harababura asta o să dureze generaţii întregi, se gândi Nancy, aplecată pe fereastră, cu bărbia în palmă, în timp ce Garrow conducea încet Acum începea procesul lent şi dureros de reconstrucţie, de creare a unei fundaţii solide de amintire şi de uitare Munca odioasă de rescris legi, de restabilit norme, de reconstruit bunăvoinţa, respectul şi generozitatea care să menţină pacea Avea să fie o muncă plictisitoare şi plină de compromisuri, fără nici o legătură cu viaţa ei incitantă şi plină de orori din Auvergne Garrow schimbă viteza şi maşina toarse când coti pe o stradă la marginea Cartierului Vechi Pe una dintre grămezile de resturi, o bătrână şi o fetiţă adunau cărămizile care nu fuseseră sparte într-o roabă galbenă, ruginită Puteau să reconstruiască cu ele La baza grămezii erau aranjate cele care fuseseră deja recuperate — Garrow, opreşte maşina, te rog Aşa făcu, iar ea se dădu jos — Ce faci, Nancy? Ea îşi feri ochii de soarele amiezii şi arătă spre cele două figuri care munceau — Vreau să le ajut Începu să se caţăre pe maldărul de dărâmături Garrow se întoarse spre Denden, care era pe bancheta din spate — Acum ce facem? Denden observă cum Nancy se profilează pe cerul albastru-deschis, le salută pe femei, iar apoi se apleacă să adune cărămizi Se dădu jos din maşină oftând, iar Garrow opri motorul şi făcu la fel Denden miji ochii la soare, apoi scoase o pereche de ochelari din buzunarul de sus Îi puse la ochi, după care spuse: — Ştii prea bine ce facem Mergem după ea, desigur O luară în sus pe pantă să i se alăture Notă istorică Din considerente literare, am schimbat unele date şi ordinea evenimentelor, am inventat câteva episoade, am omis unele persoane şi am creat personaje pe baza altora Însă, din respect pentru Nancy, pentru oamenii cu care a luptat şi familiile lor, vrem să le oferim cititorilor noştri un rezumat al schimbărilor pe care le-am făcut şi să dăm câteva recomandări pentru lecturi suplimentare celor care vor să afle mai mult Nancy s-a născut în Wellington, Noua Zeelandă în 1912 Părinţii ei s-au despărţit după ce familia ei s-a mutat în Australia Cadoul primit din partea mătuşii materne i-a permis să călătorească mai întâi în America, apoi la Londra şi la Paris unde a lucrat ca jurnalistă pentru publicaţiile Grupului Hearst Dezgustată de violenţa antisemită pe care a văzut-o când lucra în Viena şi Berlin, a jurat să lupte împotriva naziştilor când va avea ocazia În 1936, în timpul unei vacanţe în sudul Franţei, l-a cunoscut pe Henri Fiocca, un industriaş bogat Când a început războiul, Nancy se afla în Anglia, dar se întoarce imediat în Franţa, iar ea şi Henri se căsătoresc pe 30 noiembrie 1939, nu în ianuarie 1943 când a fost distrus Vechiul Port al Marsiliei, un eveniment pe care ea l-a urmărit de la distanţă De la începutul războiului, Nancy a fost curier şi a condus refugiaţi şi prizonierii evadaţi de-a lungul rutelor de evadare Pat O’Leary şi Ian Garrow, unde şi-a dobândit porecla de Şoarecele Alb de la germani, pentru abilitatea ei de a se furişa prin punctele de control Tot ea a organizat şi a finanţat evadarea lui Ian Garrow din închisoare după ce acesta fusese capturat Întrebată de banii pentru mită, ea chiar a depus o plângere oficială la poştă şi a susţinut că folosise banii ca să-şi plătească o notă la bar După ce a auzit că Gestapoul o urmăreşte şi că îi ascultă telefoanele, a fugit din Marsilia şi a rămas captivă în Franţa săptămâni în şir A încercat să evadeze trecând Pirineii Chiar a sărit dintr-un tren în mişcare, în timp ce se trăgea şi şi-a pierdut toţi banii, toate bijuteriile şi actele în acest timp Henri Fiocca a fost arestat de Gestapo la ceva timp după ce Nancy a părăsit Marsilia El chiar a fost torturat pentru informaţii despre Nancy, dar el a refuzat să le ofere, în ciuda rugăminţilor familiei lui, şi a fost ucis de Gestapo pe 16 octombrie 1943 Nancy a aflat despre moartea lui de-abia după eliberare După ce a ajuns într-un final în Anglia şi a fost refuzată de Forţele Franceze Libere, Nancy a fost acceptată de DOS cu ajutorul lui Garrow L-a cunoscut pe Denis Rake în timpul antrenamentelor, iar ea şi Violette Szabo i-au scos pantalonii unui instructor şi i-au atârnat de un catarg Chiar a intrat prin efracţie în birourile bazei de antrenament ca să-şi afle calificativele (cu un alt prieten, nu Denis), dar pentru că erau bune, nu le-a modificat A fost trimisă în Franţa în primăvara lui 1944 Alături de ea s-a aflat pe tot parcursul războiului John Hind Farmer, nume de cod Hubert, care a lucrat în strânsă colaborare cu Maquisul până la eliberare Amândoi l-au cunoscut pe Henri Tardivat, cu care au rămas prieteni toată viaţa În biografia ei, Nancy povesteşte cum i-a auzit pe Gaspard (Émile Coulaudon) şi oamenii lui că plănuiesc s-o omoare şi, după ce i-a înfruntat pe el şi pe oamenii lui, ea şi Hubert au plecat să lucreze cu Henri Fournier, unde s-au întâlnit cu Denis şi radioul lui, câteva zile mai târziu Nancy şi Gaspard au dezvoltat o relaţie profesională bună mai târziu, în timpul războiului El a fost numit Cavaler al Legiunii de onoare, la fel ca şi Tardivat, Denis şi Nancy însăşi Nancy a lucrat îndeaproape şi cu Antoine Llorca (Laurent) şi René Dusacq (Bazooka) şi mulţi alţii În Ziua Z, Nancy îl prelua pe René Dusacq dintr-o ascunzătoare din Montluçon Într-adevăr a aruncat în aer diverse poduri în timpul cât a fost în Franţa, dar nu viaductul Garabit, pe care cititorii care cunosc regiunea îl vor recunoaşte din descrierea din acest roman Desfăşurarea evenimentelor – Nancy primeşte autobuzul, atacul asupra taberei lui Gaspard şi aşa mai departe au fost şi ele alterate Nancy chiar a omorât cu mâinile goale, a evitat o tentativă de asasinare la mustaţă, a condus oameni în luptă şi a ordonat executarea unei femei spion Oamenii ei au acceptat ordinul de-abia după ce Nancy i-a asigurat că este dispusă s-o execute ea însăşi A participat într-adevăr la atacul asupra sediului Gestapo, condus de Henri Tardivat Nu a intrat în clădire şi nu a otrăvit ofiţerii Nancy s-a referit la drumul ei epic cu bicicleta (în jur de cinci sute de kilometri în şaptezeci şi două de ore) ca pe cea mai mare reuşită a ei din timpul războiului, pentru că a reuşit să livreze mesaje vitale către Londra, cu ajutorul operatorului Franţa Liberă, că aveau nevoie de un radio şi coduri noi Maquisarzii într-adevăr au organizat o paradă de ziua ei, pe 30 august 1944, la cinci zile după eliberarea Parisului Nancy a condus numeroase operaţiuni împotriva germanilor, a capturat trupe germane puse pe fugă şi a supravegheat transferul lor pe mâinile forţelor SUA Autorii au reprezentat şi au dramatizat aceste operaţiuni prin bătălia de la Cosne-d’Allier, deşi bătălia însăşi a fost inventată de noi După ce i-au torturat şi ucis soţul în Marsilia, Gestapoul a vânat-o activ pe Nancy în tot timpul cât a fost în Franţa Au tapetat regiunea Auvergne cu imaginea ei, au oferit recompense din ce în ce mai mari pentru capturarea ei şi au trimis cu regularitate spioni care să încerce să se infiltreze în Maquis Böhm este o versiune dramatizată a acelor eforturi Deşi el este o invenţie, atrocităţile comise de nazişti împotriva unor indivizi şi a unor sate întregi din Franţa ocupată nu sunt Indiferent ce au inventat sau modificat, autorii ar vrea să sublinieze faptul că uimitorul curaj, calităţile de lider şi caracterul lui Nancy Wake sunt fără îndoială prea măreţe ca să fie cuprinse într-un roman Nancy Wake a fost căsătorită cu al doilea soţ, John Farmer, timp de patruzeci de ani şi a locuit cu el în Australia în aproape tot acest timp După moartea lui, ea s-a întors în Europa şi a murit în 2011 la Londra La cererea ei, cenuşa ei a fost împrăştiată lângă satul Verneix, la opt kilometri de Montluçon Nancy şi-a scris autobiografia, The White Mouse (Şoarecele Alb), la fel ca şi Denis Rake, Rake’s Progress (Călătoria lui Rake) Maurice Buckmaster a scris şi el o relatare remarcabilă a DOS, They Fought Alone (Au luptat singuri), care e în curs de apariţie Biografia lui Nancy, scrisă de Russell Braddon, Nancy Wake, a fost un bestseller constant de la data publicării Search for the Maquis: Rural Resistance in Southern France (În căutarea Maquisului: rezistenţa rurală în sudul Franţei) de H R Edward este un excelent studiu academic în limba engleză despre lucrurile care s-au întâmplat în acea regiune în care a servit Nancy, iar Behind the Lines: The Oral History of Special Operations in World War II (În spatele liniilor inamice: o istorie orală a operaţiunilor speciale din al Doilea Război Mondial) de Russell Miller este o fascinantă colecţie de mărturisiri ale altor agenţi curajoşi care au lucrat în spatele liniilor inamice Darby Kealey şi Imogen Roberts Los Angeles şi Londra, 2019 PARTEA I MARSILIA, IANUARIE 1943 Capitolul 1 Capitolul 2 Capitolul 3 Capitolul 4 Capitolul 5 Capitolul 6 Capitolul 7 Capitolul 8 Capitolul 9 Capitolul 10 Capitolul 11 Capitolul 12 Capitolul 13 Capitolul 14 Capitolul 15 Capitolul 16 Capitolul 17 PARTEA A II-A ARISAIG, INVERNESS-SHIERE, SCOŢIA, SEPTEMBRIE 1943 Capitolul 18 Capitolul 19 Capitolul 20 Capitolul 21 Capitolul 22 Capitolul 23 Capitolul 24 Capitolul 25 Capitolul 26 Capitolul 27 Capitolul 28 Capitolul 29 Capitolul 30 Capitolul 31 Capitolul 32 Capitolul 33 Capitolul 34 Capitolul 35 Capitolul 36 Capitolul 37 Capitolul 38 Capitolul 39 PARTEA A III-A IUNIE 1944 Capitolul 40 Capitolul 41 Capitolul 42 Capitolul 43 Capitolul 44 Capitolul 45 Capitolul 46 Capitolul 47 Capitolul 48 Capitolul 49 Capitolul 50 Capitolul 51 Capitolul 52 Capitolul 53 Capitolul 54 Capitolul 55 Capitolul 56 Capitolul 57 Capitolul 58 Capitolul 59 Capitolul 60 Capitolul 61 Capitolul 62 Capitolul 63 Capitolul 64 Capitolul 65 Capitolul 66 Notă istorică 